
RIESE - CASTELFRANCO 







BIJELO I CRVENO 


Pavao Cinna, upravitelj pošte u Castelfranco, uređivao je 
uz pomoć svoje supruge pošiljke, koje su upravo prispjele. 
Premda je bila tek osmina Uzašašća, ipak je sunce nemilosrdno 
palilo, te je odebeli čovjek morao neprestano prelaziti rupčićem 
preko ćelave glave, da si obriše znoj. 

- Danas je opet pasja vrućina, uzdahnuo je upravitelj pošte. 
- Klaro, natoči mi još jednu čašicu! 

-1 pošta za Riese će također otići, reče žena točeći u čašu 
crveno vino. 

- Znadem! Danas je utorak! Upravitelj pošte potegne dobar 
gutljaj, a zatim požudno posrče i crvene kapljice, koje su mu 
zaostale na velikim brkovima. - Pa i te muhe postaju sve 
bezobraznije! 

- Ovdje je jedan list od kardinala. Pogledaj! Patrijarh iz 
Venecije piše svome bratu! »Kovaču Castilio Monica u Riesu«. 
Bilo je napisano lijepim slovima, na poput snijega bijelom 
omotu. Pismo je bila zapečaćeno crvenim pečatom. Gospođa 
Cinna ga pruži svome mužu s gestom punom poštovanja. 

I kardinal je samo običan čovjek, a pogotovo ako njegov 
otac nije bio ništa više, nego običan kovač u Riesu. On jede, 
pije i znoji se upravo tako, kao i svaki od nas, mumljao je 
upravitelj pošte, koji se nije nipošto ubrajao među dobre vjer¬ 
nike Castelfranca. 

Ma čovječe, nemoj griješiti! opomenu ga gospođa Klara. Ti 
ne poštuješ ništa na svijetu, korila ga je žena. Župnik kaže, da 
si ti bezvjerac. 

- Ja sam kraljevsko-carsko-austrijski upravitelj pošte! ot¬ 
puhne Pavao. Ja služim svome gospodaru, caru Ferdinandu. 
Neka ga odnese đavao! 

- Pazi da te tko ne čuje, odvrati žena uplašeno. Inače će ti 
još oduzeti službu. 

Uto se otvore vrata, a u sobu uđe Ivan Krstitelj Sarto, 
listonoša i općinski kurir iz Riesa. Teško dišući radi žurnoga 
hoda, skine on s glave kapu, koja je bila ukrašena dvostrukim 
orlom i obriše znoj sa čela. 

- Izvolite malo sjesti, mi ćemo biti odmah gotovi sa izabi¬ 
ranjem, reče gospođa. 

- Meni se čini, Sarto, da ste vi tvrdo uvjereni, da vam ne 
škodi trčanje! reče upravnik pošte. To nikome ne prija, a osobito 
na toj vrućini. Uzmite jedan gutljaj! Pravi je tirolac. 

- Hvala lijepa! odgovori Riesanin. Bio je to čovjek četrde¬ 
setih godina, cmokos, visok i uspravna stasa. - Ali tako rano 
ujutro vino mi ne ide u tek. 

- No, kako hoćete! I vaša služba je trnovita, osobito po 
ovakovoj pasjoj vrućini. Što vam zapravo plaća carsko veličan¬ 
stvo za to? 

- Dvadeseticu dnevno! 

- Bijedna nagrada! strese upravnik pošte glavom. - Tada je 
kod vas često puta prazan stol. 

- Kako kada! To nije mnogo! uzdahne Sarto. - Ali mi 
imamo još malo oranice i kravu u štali. Ne ćemo baš umrijeti 
od gladi, i ako nas dragi Bog uzdrži zdrave, bit ćemo zadovoljni. 

- Pobožni su ljudi uvijek zadovoljni, pa stoga nikada ništa 
niti nemaju, bockao je Pavao Cinna. 

- Bio bih vam zahvalan, kad biste se požurili, upravniče! 
molio je Sarto. - Danas nemam mnogo vremena. 

- Zašto upravo danas? Zar današnji dan nije kao i svaki 
drugi? 

- Za mene nije, odgovori općinski kurir, i neki posebni sjaj 
mu zatitra u svijetlim očima. 

- Morate znati, da moja žena Margareta, očekuje novo¬ 
rođenče; dječaka, ako Bog dade! 

- O, dragi Bože, dakako, da vam se tada žuri! povikne žena. 
- Sigurno će biti zdravo dijete. 

- Dao dragi Bog! uzdahne Ivan Krstitelj Sarto. - Dječaka, 
kojega je žena prošle godine rodila, odnijeli smo osam dana 

nakon poroda na groblje. Siromašni mali Josip, umro je u 
grčevima. 

- Da, znadem! potvrdi žena sućutno. 

- Samo, da ne bude mojoj Margareti previše teško! Ona je 
još tako mlada. 

- O, ona je jedna dobra i hrabra žena! sokolila ga je 
upravnikova supruga. Nemajte nikakve brige, Sarto. 

-Tako, ovdje imate poštu za Riese! reče Pavao Cinnaipruži 
poštaru svežanj pisama. - Ali najprije popijmo jednu čašicu u 
čast nasljednika, koji dolazi. To mi ne možete odbiti. Natoči, 
ženo! 

- No, onda sam toliko slobodan! popusti Sarto, uhvati čašu, 
koju mu je pružila gospođa Klara i srkne od srca veliki gutljaj. 
Ali, možda zato što mu je bilo previše vruće, ili što mu je 
prejako vino udarilo u glavu, ili je to bilo radi brige za ženu, 
njemu se iznenada zamaglilo pred očima, i kad je odlagao čašu, 
ruka mu je tako zadrhtala, da se ostatak vina prolio, te je crveni 
potočić prešao upravo preko kardinalova pisma, koje je bilo 
odozgo. 

Siromašni je čovjek upravo problijedio od straha. 

- Rekao sam vam, da ne podnosim vino tako rano ujutro, 
mucao je on. - Upravo preko pisma kardinala Monica. 

- Pa što zato! smijao se upravitelj pošte. - Crveno se vino 
posve dobro slaže sa pismom jednog kardinala. 

Gospođa se Cinna trudila, da obriše lijepi papir svojom 
pregačom, ali time se šteta nije nipošto popravila. Općinski 
kurir zurio je posve izvan sebe u zaprljano pismo. 

- Izgleda kao krv! mucao je drhtavih usnica. - Kao krv na 
bijelom platnu. Moj Bože, samo da to nije nikakav loši pred¬ 
znak! 

- Glupa stvar! smijao se Cinna. - Otkada ste vi prazno¬ 
vjerni, Sarto? Ali, ako to već svakako mora biti neki predznak, 
onda to isto tako može biti dobar predznak, naime, da će vaš 
dječak —ako bude dječak - također jednom nositi crvene čarape 
kao Jakov Monico, sin kovača iz Riesa. 

- Vi mi se ne biste smjeli rugati! govorio je Sarto, vrteći 
zbunjeno u svojoj ruci zamazano pismo. 

- Ne nemojte mi to uzeti za zlo, Sarto! To je bila samo mala 
šala. Ja razumijem vaše brige. Ali u četvrtak ćete opet doći, i 
tada će sve već biti gotovo, a vaša žena neće više osjećati boli. 
I ako bude dječak, tada - neka me odnese đavao, Sarto, ja ne 
spadam baš među najpobožnije - ali, ako bude dječak, i to zdrav 
i onakav, kakav treba da bude, tada ću sljedeće nedjelje poći na 
Misu i pokloniti Majci Božjoj jednu debelu svijeću. 

- Tada mora biti dječak! nasmijala se gospođa Klara zato, 
da obrati moga Pavla, tako staroga grešnika. 

- Oho, tako daleko ipak još nismo došli! branio se Cinna. - 
Ali tko zna, možda će još danas sutra vaš sin postati kardinal. 

Sarto je uzdišući uzeo svoj teret i uputio se prema Riesu, 
udaljenom od grada dobar sat hoda. 

Sunce je sve strahovitije pržilo, a duga je cesta pružala tako 
malo hlada. Ipak se Ivan Krstitelj žurio što je više mogao. Svoj 
mali teret stavio je u poštansku torbu, a prstima je prebirao 
velika zrnca krunice, koju mu je njegova Margareta poklonila 
na dan njihova vjenčanja. 

Sarto je molio radosnu krunicu i preporučivao djevičanskoj 
Majci sve svoje brige i sve svoje nade. 

Svoju ženu ljubio je svim žarom svog poštenog srca. Švelja 
Margareta Sanson nije brojila još niti potpunih dvadeset godina 
kada ju je on, već četrdesetogodišnji čovjek doveo k oltaru. Bilo 
je i dobronamjernog svijeta, koji su nju opominjali radi velike 
razlike u dobi, ali se Margareta osjećala tako sigurna u njegovoj 
brižnoj dobroti, da mu je uzvraćala ljubav cijelom svojom 
dušom, i u dvije godine njihovog braka nije mu učinila niti jedan 
sat tužnim. 

- Koga si Djevice rodila! molio je muž i mislio na si¬ 
romašno rođenje našega dragoga Gospodina u štalici Betle¬ 
hemskoj. O ne, tako bijedno neće doći njegov sinčić na svijet. 
Kućica, u kojoj su oni stanovali, bila je mala i skromna, ali je 
bila njegova vlastita, i nije manjkalo najpotrebnijega za život, 
a k tome je i njegova žena svojim šivanjem zaradila mnogi 
dinar. 

- Dragi Bože, zahvaljujem Ti što si mi dao Margaretu, ali 
sada pruži ruku nad njom, molio je Ivan Krstitelj između 

Zdravo Marija krunice. U blještavom sunčanom žaru nepre¬ 
stano mu je pred očima plesalo bijelo pismo sa crvenom mrljom 
i on se nije nikako mogao osloboditi potajnoga straha, daje to 
ipak predznak, koji navješćuje nesreću. 

- Bijelo i crveno! uzdisao je Ivan Krstitelj i brisao si 
rukavom znoj sa čela. - Samo kada to ne bi značilo ništa zla! 

Bilo je upravo podne, kad je stigao u Riese. Sa tornja crkve 
svetog Mateja zvonilo je zvono Anđeoski pozdrav. Sarto je 
pobožno umetnuo tri Zdravo Marije u molitvu. Ah, Bože, to 
isto zvonce zvonilo je i onda, kad je jednoga hladnoga jutra u 
veljači morao nositi na groblje tek rođenog Josipa. Sam je nosio 
na svojim rukama bijeli lijes, i nitko mu pri tom nije smio 
pomoći. 

- Bože, pokloni mi zdravo dijete, zdravoga dječaka, ako je 
to Tvoja volja. 

- Hej, Ivane Krstitelju! čuo je, kako ga netko zove, kad je 
žurio pokraj stolarije na ulazu u selo. - Jesi li donio Venecijan¬ 
ske novine? Gdje si sa svojim mislima? Već sam te dva puta 
zvao. 

Svaki puta, kad je poštar dolazio iz grada kući, vrebao je na 
nj stolar Petar Battiston, da zaviri malo u novine, koje su bile 
određene za groficu Marinu Lorendon - Gardenigo. Ljudi u 
Riesu zvali su mladog obrtnika »političar«, jer se on više nego 
svi drugi zanimao za velike događaje svjetske povijesti i s toga 
je znao vrlo važno o tome govoriti. 

Sarto je brzo izvadio Venecijanske novine iz svoje torbe. 

- Doći ću odmah po njih, reče Sarto i potrči dalje, a da se 
nije zaustavio. 

-Taj trči, kao da mu gori pod petama! smijao se »političar« 
i gledao začuđeno za njim. 

Toga su dana morali Rieseni malo duže čekati na poštu, jer 
je listonoša bez ikakva oklijevanja uletio u svoju kućicu, zadnju 
u ulici i jurio uz burno kucanje srca velikim koracima uz uske 
stepenice. Bez daha ušao je u spavaonicu, gdje mu je došla 
ususret Franciska Zorzan, primalja iz Riesa. 

- Je li već sve gotovo? upitao je dahćući. 

- Da, dijete je na svijetu! potvrdi primalja. - Zdravi, snažni 
dječak! 

- A kako je njoj, Margareti? 

- Oh, sve je prošlo vrlo lako! 

Oklijevajući pristupio je Ivan Krstitelj k širokom bračnom 
krevetu i stao promatrati, velikim, svijetlim očima svoju ženu, 
kojaje ležala na jastucima. Njezino je lice bilo malo više blijedo 
nego inače, ali su joj se zato oči sjajile od sreće. 

- Gledaj, mi imamo dijete, dječaka! reče ona tihim glasom 
i pokaže mužu novorođenče, koje je držala u rukama. 

- Hvala Bogu i Majci Božjoj! mucao je Sarto. On uzme 
oprezno, koliko god je samo mogao, dijete u svoje opore i 
izrađene ruke, ali je dijete počelo jako plakati. 

- Dječak, zdravi dječak! ponavljao je čovjek u prevelikoj 
radosti. Zabrinuta primalja uzme dijete iz njegovih teških ruku 
i stavi ga natrag na jastuk. Još jednom se nadvije Ivan Krstitelj 
nad svoje dijete i napravi mu znak križa na malo čelo. 

-Bog nas je blagoslovio, Margareto! Opet nam je darovao 
sina. 

- Mi ćemo ga odgojiti za Boga! potvrdi žena svijetlih očiju. 

Sarto si je priuštio samo malo odmora, a tada je počeo 

raznašati poštu. Brzo je razdijelio nekoliko listova, i svuda je 
Ivan Krstitelj objavio veliku vijest o rođenju svoga sina. 

- Imam dječaka! doviknuo je on Alojziju Parolinu, gostio¬ 
ničaru k »Dva mača«, kad je stavio list na stol za točenje. 

- Čestitam! Zato moramo ispiti jednu čašicu! rekao je 
gostioničar i dohvatio bocu. Ali Sarto je već bio kod vrata. 

- Nemam vremena, i onako sam zakasnio! po vikao je na 
odlasku. 

Nije se dao zadržati ni kod »Srne«. 

- Imam dječaka! navijestio je sjajući se od veselja i u 
župnom dvoru, gdje je izručio dekanu Petru Josipu Menapace 
treviški listić »La Marca«. 

Stari župnik pružio mu je ruku uz srdačnu čestitku, rekavši: 
Bog uzima i Bog daje! Neka Bog učini iz tvoga sina poštenog 
čovjeka. 

- Imam dječaka! po vikao je Sarto i u palači grofice Gar- 
denigo, gdje je inače predavao sluzi Anntunu Feltrin poštu za 
njegovu gospodaricu. 

- Sveta Marijo! reče nekadašnji austrijski mornar, veliki 
šaljivđija; svi su ga u selu zvali mastella - kabao - radi njegova 
čudnovatog načina potkrepljivanja svojeg pripovijedanja rije¬ 
čima »Tako mi kabla«. 

- »Tako mi kabla«, to je veliko veselje. To moram odmah 
javiti Presvijetloj. Ali, gdje su vam Venecijanske novine? 

- »Tako mi kabla«! mucao je Sarto nehotice. Ostale su kod 
političara. Odmah ću ih donijeti. 

- No sada i ja znadem, odakle uvijek potječu mrlje od ljepila 
na novinama. Presvijetla se radi toga već čudila. Tako mi kabla, 
to je zabavno. 

- Ja ću Battistonu reći, da ne čita više novina u radnji! 
odgovorio je smeteno Sarto. Još je dugo za njim odjekivao 
lakajev smijeh. 

- Imam dječaka! po vikao je Sarto i kovaču Monicu, kad mu 
je uručivao list njegovog brata kardinala. 

- No, onda ti želim uistinu puno sreće! reče pošteni majstor 
i čvrsto stisne listonoši ruku. - Ali, kako to pismo izgleda? Ti 
si sigurno malo proslavio. 

Sarto mu zbunjeno razjasni svoju nezgodu i zamoli iskreno 
za oproštenje. Ali kovač se samo nasmiješio i mahnuo rukom. 

- Ništa zato! tješio ga je kovač. - Pogledaj samo, sada je 
došlo još nekoliko crnih mrlja, jer sam si u brzini zaboravio 
obrisati zamazane ruke. 

Ivan Krstitelj bio je sretan, što se je Monico tako našalio sa 
tom nezgodom, štaviše ispripovijedao je kovaču, kako se je 
jako bojao radi pisma, i što mu je rekao upravitelj pošte u 
Castelfrancu. 

- No, to još sve može lako biti! smijao se kovač. Kad smo 
Jakov i ja kao dječaci okolo lutali, nisam ni ja mislio, da bi on 
mogao jednog dana postati kardinal. Često put je on i kao 
bogoslov, ovdje u kovačnici udarao o nakovanj. 

* * * 

Sljedećeg dana bilo je novorođenče kršteno u župnoj crkvi 
u Riesu. Sveti sakrament krsta podijelio mu je kapelan Petar- 

Pavao Pellizzari, a kumovi su mu bili očev brat Antun i primalja 
Franciska Zorzan. Radi obojice djedova, dječačić je bio nazvan 
Josip Melhior. 

Na tornju je udarao jedan od ministranata u Marijino zvono. 
U svim su vrtovima cvale ruže, a ptice su pjevale jasnije nego 
prije Bogu svoju zahvalnu pjesmu. 

Barem se tako činilo općinskom kuriru Ivanu Krstitelju 
Sarto, koji je pun ponosa i radosti nosio svoga sina i položio ga 
majci na ruke. 

To se je sve dogodilo 4. lipnja u godini spasenja 1835. u 
malom venecijanskom selu Riesu. 

Upravitelj pošte u Castelfrancu održao je svoju riječ. Slje¬ 
deće nedjelje seje zbilja pojavio u crkvi i darovao Majci Božjoj 
debelu svijeću. Tako se opet navikao na to, da svake nedjelje 
dođe na svetu misu. Gospođa Klara povjerljivo je saopćila 
općinskom kuriru iz Riesa, da je njegov sinčić već od svoga 
rođenja obratio jednoga napola poganina, i da je to jedan 
značajan i čudan predznak. 

HODOČAŠĆE U CENDROLE 


Godine dolaze i odlaze, i dobre i zle; jedne blagosivlju a 
druge razaraju. Kiša i sunce donose preobilnu žetvu; ali tada 
dođe opet slabo ljeto s bijednom sušom ili tučom, tada sve 
najednom uništi, i sav je posao na polju ili u vinogradu bio 
uzaludan. Bilo je dana, kada su vršalice imale malo muke sa 
bijednim snopovima, koje su mogli uvesti, a događalo se onda, 
daje glad poput nepozvanog gosta sjela za stol. 

Austrija, koja je u to vrijeme upravljala u Lombardo-Ve- 
neciji, učinila je sve moguće, da ublaži bijedu, ah su ljudi 
nerado uzimali ono što im je tuđa ruka pružala. Čežnja je 
obuhvatila veliku nesretnu zemlju. Svi su sanjali o prošloj 
veličini i moći i nisu se mogli pomiriti s činjenicom, da su 
»plavokosi barbari« postali gospodari, premda su si potajno 
morali priznati, da vlast pazi na čistoću i drži dobar red. 

Tajna društva i savezi potpirivali su vatru, koja je svuda tiho 
tinjala, ali su i ona bila međusobno nejedinstvena. Nadjenuli su 
si čudna imena, Carbonari i Calderari, Ugljenari i Krpilonci, ali 
tada je oba imena dokinuo pokret za slobodu »Giovene-Italia - 
Mlada Italija«, kojeg je osnovao đenovežanin Josip Mazzini. 
Neki su se uzdali u Papu, a drugi opet u Napulj ili Piemont. 

Neprestano je pobuna izbijala svijetlim plamenom, a ovdje 
ondje je došlo i do krvavih ustanaka, koji su isto tako krvavo 
bili ugušeni. Vođe pobuna su ispaštali svoja drska djela u teškoj 
tamnici ili čak pod krvničkom sjekirom. Austrijski su garnizoni 
bili svuda pojačani, a omraženih je uniforma bilo sve više, 
namjesto sve manje. 

Politički nemiri zapljuskuvali su svojim valovima čak i do 
malog sela Riesa, te je dosta često došlo u gostionicama do 
žestokih prepirki, prigodom izmjene mišljenja. Izgleda, da je 
gostionica »K dva mačka« zaslužila svoje ime, a u kavani »K 

jedinstvu« nije uvijek bilo baš jedinstveno, kako bi se moglo 
misliti. 

Političar Petar Battiston vodio je većinom glavnu riječ, a 
tek onda kad je vino dalo krila njegovom duhu deklamirao je 
zanosno u gostionici stihove nesretnog filozofskog pjesnika 
Giacoma Leopardi: 

Plači, plači, Italijo, 

jer te zadesila kruta sudbina, 

i rijeke suza ne će 

ispuniti ponor tvoje sramote . 

Danas nosiš odijelo prosjaka, a 
nekad si nosila odijelo kraljice. 

O stranci, skupite svoje šatore, 
i otiđite iz zemlje, koja nije vaša! 

Ivan Krstitelj Sarto nije mogao drugačije osjećati negoli i 
svi drugi, ali siromašni, uvijek užurbani seoski kurir nije imao 
vremena politizirati, a bio je i previše skroman, da svoje miš¬ 
ljenje izrazi. Osim toga narasle su mu preko glave brige za 
obitelj, koja se neprestano povećavala. 

Mali Josip Melhior bio je sadam šestoj godini, te je već imao 
dvoje braće, Anđela i Tereziju; osim toga bila je gospođa 
Margareta opet u blagoslovljenom stanju. 

Bilo je to jednog hladnog dana u veljači godine 1841. 
Gospođa Margareta se uputila sa svoja dva dječaka u obližnje 
seoce Cendrole, da u svetištu drage Majke Božje zapali svijeću; 
i da je zamoli za pomoć u onom teškom času, koji je čeka. 
Četirigodišnjega Anđela je vodila za ruku, dok je Josip, kojega 
su svi zvali Beppo, hodao sam i pun ponosa nosio svijeću. 
Hladni je vjetar vijao preko snježne livade, koja je okruživala 
svetište. Beppo je drhtao od studeni i zato je sve čvršće stiskao 
svoju svijeću rukom. 

- Je li ti jako zima? pitala je majka brižno gledajući svog 
najstarijeg sina. 

- Nije, posve ništa, mama! odgovorio je mališ cvokoćući 
zubima. 

- Ali Anđelo drhče kao vrabac. 

- Nipošto kao vrabac! branio se četirigodišnji dječak. - Ja 
se znojim! Ali, dok mu je lijeva ruka počivala u majčinoj, 
tumuo je desnu duboko u džep od kaputa, koliko je samo 
mogao. 

- Mi ćemo skoro biti tamo, a kod drage Majke Božje će nam 
biti toplo! tješila ih je Margareta smijući se. 

- Zašto joj nosimo svijeću? htio je znati Anđelo. 

- Ti ludo! poučio ga je Beppo s visoka. - Mi ćemo opet 
dobiti dijete. 

- Hoćemo li ga zbilja dobiti? upita Anđelo radoznalo. 

- Da, Beppo ima pravo, potvrdi majka. 

- Krasno! uskliknuo je dječak. - Ali, ono će sigurno morati 
i jesti, a onda ćeš nam rezati još tanje komade kruha. 

- Glupi stvore! mrmljao je Beppo. - Malo dijete se hrani 
samo mlijekom. Zato i imamo našu kravu Floru. 

- Flora daje mnogo mlijeka! priznao je spremno četiri¬ 
godišnji dječak i utješen nastavio svoje hodočašće. No nepre¬ 
stano je mislio o tome što je čuo i nakon nekog vremena upita: 
- Jesi li ti i za mene donijela Majci Božjoj svijeću? 

- Da, i za tebe i za Beppa i za Tereziju. 

- Majci i ocu se ne kaže »ti«, nego »vi«, zar ne mama? bunio 
se Beppo. - Ti to nećeš nikada naučiti. 

- Kad Anđelo bude stariji, on će to već naučiti! smiješila se 
gospođa Margareta. - Ali sada šutite! Već smo na cilju! 

Nije bilo baš tako vruće u svetištu u Cendrole, ali kad su 
dječaci stajali pred slikom Majke Božje, koja je sva blještala 
od zlata i odsijevala u divnom sjaju u svijetlu mnogih svijeća, 
zaboravili su na svu hladnoću, i u srcu im je uistinu bilo vruće. 

-Je li to nebo? upitao je Anđelo, gledajući nepomično sliku 
okrunjene Majke Božje. 

- Ne, ali mi smo posve blizu nebu, i kad sada budemo molili, 
čut će nas dragi Bog i sveta Majka Božja. Majka uzme oprezno 
svome najstarijemu svijeću, zapali je na jednoj od mnogih 
posvećenih svijeća i stavi je u sredinu. Dječacima se učinilo, 
kao daje zlatna slika sjala sada još tisuću puta ljepše nego prije. 

Žena je dugo molila i klečala sa svojim sinovima na ka¬ 
menom podu pred svetištem Pune Milosti. Beppo je izgovorio 
sve pobožne stihove, koje je samo znao, pače je dodao i molitve 
što ih je molio prije i poslije jela, jer mu ništa nije više palo na 
pamet. Anđelo je bio sa svojom molitvom mnogo prije gotov, 
ali je i on slutio, da ne smije smetati majku, pa je zato bio posve 
miran. 

Kad je Beppo konačno izmolio sve svoje molitve, stao je 
promatrati šarene zavjetne ploče, koje su bile postavljene s obje 
strane milosnog oltara. Već je često puta zajedno s majkom 
hodočastio u Cendrole, pa je jako dobro poznavao sve slike, ali 
ih je uvijek morao iznova promatrati, i svaki put mu ih je majka 
morala iznova tumačiti. Zato je bio veoma radostan kad se ona 
konačno prekrižila i ustala. 

- Slike, majko! potsjetio ju je Beppo, i Margareta je tihim 
glasom počela tumačiti njihovo značenje. 

- Ondje je jedan čovjek na samrti, koji se zdrav uspravio na 
svom krevetu, kad mu se ukazala Majka Božja. 

- Od čega je bio bolestan? upita znatiželjno Anđelo. 

- Imao je sušicu, odgovori Margareta. 

- Ne, ne! ispravio je Beppo. - Imao je bolesno srce. To ste 
zadnji puta vi sami rekli, mama. 

-1 srce mu je također bilo sigurno bolesno! pomogla si je 
majka. Da, Beppo ima pamćenje! Njemu nije moglo ništa 
izmaći, i što je on jednom čuo, to više nikada nije zaboravio. 
Majka je brzo prešla k drugoj ploči. 

- Tu vidite dijete, koje leži pred kotačima kola. Njega bi 
sigurno kola pregazila, da mu Majka Božja nije pomogla. 

- Bijeli bijelac vuče kola! poviče Anđelo. 

- Svi bijelci su bijeli! pouči ga Beppo. - Uostalom, nije konj 
glavna stvar, nego čudo. 

- Ja bih htio, da i mi imamo jednog bijeloga bijelca! 
uzdahnuo je nepoučljiv mlađi. 

- Ondje se preko ruši jedan čovjek niz stijenu. No, ipak je 
ostao neozlijeđen, jer se pri padu pomolio našoj dragoj Gospi 
od Cendrola. 

- Inače bi slomio vrat! potvrdi Anđelo. 

- A ovdje je jedan pao u vodu, živo preuzme Beppo 
tumačenje. - Sigurno bi se utopio, da ga nije Majka Božja 
spasila. 

- Na bijelom se bijelcu može fino jašiti! doda međutim 
Anđelo. 

- No, prestani već jednom s tim bijelim bijelcem! zapovi¬ 
jedi mu Beppo. 

- Ondje gori jedna kuća, pokaže majka na sljedeću sliku. - 
Ali je Majka Božja poslala jaku kišu, koja ju je ugasila. 

- Ovdje stoji nešto napisano, reče Beppo. - Pročitajte nam 
mamo! 

- Oh, tvoja majka ne zna čitati! odgovori sa smješkom 
majka. 

- Vi ne znate čitati? 

- Nitko nas to nije učio, dok smo bili djeca, priznala je 
majka. 

- Ali otac ipak znade čitati! 

- Otac znade sve! tvrdio je Anđelo. - On stavi uvijek 
naočale na nos kad čita. Mama, možda bi i ti znala čitati, kad 
bi si kupila naočale. 

- Nemojte se zbog toga žalostiti, mamo! tješio ju je Beppo. 
- Ja ću sigurno naučiti čitati, a tada ću vam pročitati sve knjige 
na svijetu. 

- Ja ne mogu naučiti čitati, klimao je Anđelo svojom 
glavicom, punom crnih uvojaka. - Ja volim jašiti. Ja ću jašiti 
na bijelom bijelcu kao Giacomo Monico. 

- Prestani s tvojim bijelim bijelcem! prekine Beppo svoga 
mlađega brata. 

- Hajdemo kući! reče majka. Poučila je svoju djecu da sa 
strahopočitanjem kleknu pred tabemakulom, pred kojim je 
gorjela crvena svjetiljka, a tada im je načinila znade križa na čelu 
i ostavila crkvu. 

Svratila je u obližnju vodenicu kod Franje Parolina, gdje su 
ponudili nju i djecu vrućim mlijekom i kruhom namazanim s 
medom. 

- Vi imate prekrasnu djecu, Margareto, rekla je mlinarica 
prijazno, i pogladila je dječake po crnoj kovrčastoj kosi. - Ne 

možete se dragom Bogu nazahvaljivati za takav blagoslov. 
Sada je opet sigurno jedno na putu? 

- Da, mi ga očekujemo, brzo joj odgovori gospođa Sarto 
crveneći se- - Zato smo išli na hodočašće našoj dragoj Gospi. 

-1 donijeli smo jednu svijeću! pohvali se Anđelo. 

Mali je Beppo izgledao, kao da o nečemu razmišlja. Tada 
je tiho upitao. 

- A ako se poklone dvije svijeće. Da li se tada dobiju dvojci? 

Obje su se žene od srca nasmijale. 

- Vi uistinu imate pametne dječake! uzdahnula je gospođa 
Parolin, i obrisala je suze, koje su joj curile niz rumene obraze. 

- Katkada pitaju više, nego što im se može odgovoriti, 
odvratila je Margareta uzdahnuvši. 


* * * 

Na povratku kući brbljao je Anđelo još uvijek o bijelom 
bijelcu, ali je Beppo utonuo u tako duboko razmišljenje, da mu 
nije više predbacivao te ludosti. Još je uvijek bio svojim mis¬ 
lima kod zlatne slike Majke Božje i kod mnogih šarenih zavjet¬ 
nih ploča. Toliko čuda ima na svijetu, i sveta Majka Božja drži 
svoju ruku nad svim ljudima. Treba je samo zazvati, ona 
sigurno pomaže. Nikakvo zlo se ne može dogoditi onome, tko 
se pravovremeno njoj pomoli. Sigurno ne bi niti krojač Bistacco 
slomio ruku, da je zazvao Majku Božju prije, nego što je pao s 
velike kruške. No, vjerojatno je on već bio dolje, kad je na nju 
pomislio. Daje kruška bila viša, imao bi još vremena za kratku 
strelovitu molitvu, i tada mu se to ne bi dogodilo. Beppo je 
odlučio, da dragu Majku Božju neće nikada zaboraviti i da će 
misliti na nju u svakoj opasnosti. Kako bi to bilo jako lijepo, 
kad bi Ona i njega spasila u slučaju da on jednom padne s 
kruške. Tada bi jedan slikar naslikao sliku o njemu i objesio je 
pokraj oltara u Cendrolu. 

Kad su njih troje već stigli u Riese, dolazio im je u susret 
neki čovjek, koji se oslanjao na debeli kvrgavi štap. To je bio 
Franjo Gecherle, učitelj u Riesu. Lijevu nogu, koja je bila 

ranjena od francuske kugle u bitci kod Wagrama, vukao je 
ukočeno pored zdrave. Iako je bio Austrijanac, nije imao taj 
dobri čovjek nijednog neprijatelja u selu, premda nije skrivao 
svoga mišljenja. 

- Hvaljen Bog, gospođo Sarto! povikao je već izdaleka i 
podigao u vis svoj štap na pozdrav. - Vi ste sigurno opet 
hodočastili! To je pravo! Djeca se nikada ne mogu prerano 
početi odgajati za dragoga Boga. 

Anđelo se sakrio u potajnoj bojazni iza majke, ali je zato 
Beppo hrabro pružio učitelju ruku. 

- Koliko ti je zapravo godina, mali čovječe? upitao je 
gospodin Gecherle. 

- Na ljeto ću imati šest! odgovori dječak ponosno. 

- Gle već šest godina! Onda moraš iza Uskrsa doći k meni 
u školu, da naučiš čitati i pisati. Da li te je možda strah? 

- Strah? Ne, ja se ne bojim! tvrdio je Beppo junački. 

- No, onda ćeš sigurno doći iza Uskrsa k meni? 

- Da, doći ću sigurno! potvrdi mališ. 

- Anđelo ima još dvije godine vremena! Zašto se skrivaš, 
ludi dječače? Jedan dječak se ne smije skrivati za maminu 
pregaču. 

Anđelo je oprezno izvirio iz svoga skrovišta, ali ipak ruke 
nije htio dati učitelju. Tko bi znao, hoće li je strogi čovjek opet 
pustiti! 

Smijući se, odšepao je učitelj dalje. 

- Ja ću dakle smjeti u školu, zar ne, majko? upita Beppo 
oduševljeno. 

- Da hoćeš! nasmiješi se Margareta. 

-1 kad bude Anđelo dvije godine stariji, i on će također ići 
u školu. 

- Ja neću, ja neću, jaukao je mališ. - On tuče djecu debelim 
štapom, kaže Gaicomo! 

- Da li zbilja tuče? raspitivao se Beppo malo nesigurno. 

- On tuče samo zločestu djecu! poučila gaje majka, a Beppo 
sigurno neće htjeti biti zločest. 

- Jednom se ipak bude zločest! reče Anđelo. - A tada on 
tuče. 

U noći je Anđelo sanjao naizmjence o sjajnom bijelcu i 
debelom učiteljevom stapu. Beppo je opet vidio u snu strahovite 
opasnosti, u kojima je Majka Božja pomogla. Ali, upravo kad 
je slikar htio objesiti u hodočasničkoj crkvi prekrasnu sliku, 
koja je prikazivala njegovu pustolovinu, majka gaje probudila. 
Bilo je jutro i započinajo je nov vedri zimski dan. 

Dne 12. veljače zbio se očekivani događaj. U kolijevci je 
lažala mala Roza. Kad je prošao Uskrs, pošao je Beppo ponosno 
po prvi puta u školu učitelju Gecherle-u, gdje je s četom ostale 
djece učio tajne slova. 

Mali je Beppo bio na putu, da postane obrazovani čovjek. 

RADECKIJEV MARŠ I NEBESKA GLAZBA 


- Šah! povikao je stari učitelj Gecherle i pomakao svoga 
bijeloga konja u opasnu blizinu crnoga kralja. 

Kapelan Alojzije Orazio povukao je crno veličanstvo, ali 
bijelac opet pošao naprijed. Još jedan očajnički potez, a tada 
navali i drugo kljuse, i učitelj je oduševljeno povikao »mat«! 

- Uvijek ti prokleti konji! promrmlja kapelan i prevrne sve 
figure. 

- Da, kavalerija, ona vrijedi! trljao sije učitelj zadovoljno 
ruke. - Ono, čime se stari austrijski husar proslavio, to je 
zadobio samo oštrim nasrtanjem konjanika. 

- Šaljem ja svu tu vašu kavaleriju u Šaš na vašar, učitelju! 
mrmljao je Don Orazio. -1 onako previše jašu ti prokleti husari 
po venecijanskoj zemlji. Kao da nemamo dosta vašeg konjskog 
đubreta na našim njivama. 

- Oho, veličanstvo! raspalio se Gecherle. - Vi valjda ne 
kanite tvrditi, da dvoglavi orao loše upravlja? 

- Ubire dosta poreza, a naše momke grabi iz gnijezda, i tada 
ih kroz punih osam godina oblači u tu vašu majmunsku bluzu. 

- Vašim dečkima neće ništa škoditi, ako ih austrijski nared¬ 
nik odgoji za pristojne momke! 

Učitelj je izvadio svoju duvankesu iz džepa i stao puniti 
lulu. 

- Za to ne trebamo mi vaših narednika! kostrušio se sve¬ 
ćenik. - To mi možemo i samo obaviti! 

- Hoćete li i vi napuniti? ponudi Gecherle svoju duvankesu. 

- Hvala, ne pušim! promrmlja kapelan. 

- Najednom sada ne pušite više? Prije ste dimili poput 
dimnjaka. 

- Odvikao sam se! 

- Ah da, razumijem! smijuljio se starac i prešao rukom kroz 
svoju jaku kosu. - To je radi poreza na duhan. Vaša velečesnost 
štrajkuje u pušenju, da naškodi austrijskoj državnoj blagajni. 
Vi sigurno vjerujete, da će kraljevska i carska državna vreća 
bankrotirati, što ste vi prestali pušiti. 

- Mi ćemo nastojati škoditi vama barbarima, gdjegod samo 
budemo mogli! rekao je Don Orazio ljutito. 

- Barbarima? Učitelj polako zapali svoju lulu i otpuhne 
kapelanu dim u lice. 

- Da, barbari! Kapelan uhvati uzbuđeno jednu prilično 
debelu knjigu i stavi je učitelju pred nos. - To pročitajte, 
Gesherle. Napisao ju je jedan veoma učeni čovjek, profesor- 
svećenik Vincencije Gioberti iz Turina. »O moralnom i građan¬ 
skom prvenstu Talijana.« Ovdje je točno i jasno dokazano, da 
je kršćanstvo i sva kultura došla na svijet istom po Italiji. 

- A ja još do sada nisam znao, da su Isus i apostoli bili 
Talijani! rugao se Austrijanac. - Gdje je samo izašla knjiga tog 
prepametnog profesora? 

- U Briisselu! Čitajte ju samo, pa će vas proći smijeh. 

- Samo, kad se vi Talijani ne bi odmah tako raspalili! U 
Beču su malo dobroćudniji. Ali vi neprestano kipite poput 
mlijeka na ognjištu. I u Rimu ste poskidali ulične svjetiljke 
samo zato, što su ih uspostavili Francuzi, a ni djece više ne 
cijepite, jer su to uveli francuski liječnici. Austrijanac je bub¬ 
njao prstima po stolu i pjevuckao nekoliko taktova Radecki- 
jevog marša. 

- Prestanite već jednom pjevati! poviče kapelan. - Ja sam 
posve neglazben. 

- Ja sam to već opazio, velečasni! nasmijao se učitelj. - U 
nedjelju ste tako pjevali predslovlje, da se mojoj gazdarici od 
njeg ukiselilo mlijeko. Ali to nemojte uzeti za zlo! Ne bi li ipak 
napunili jednu lulu? Duhan je već i onako kupljen, i državna 
blagajna ima svoj udio tako i tako. 

- Pustite me s tim vašim kržakom na miru! poviče svećenik 
ljutito. 

Dok se vika u Don Orazijevoj sobi neprestano povećavala, 
dolje su se otvorila kućna vrata i osmogodišnji i bosonogi 
dječak Beppo Sarto je ušao unutra. 

- Hoćeš li k ujaku? upita svog školskog druga i susjeda u 
klupi Josip Orazio, koji je došao na vrata. Premda je Josip 
Orazio bio kapelanov nećak, ipak je imao glavu punu vragolija, 
i već se često puta mali Sarto morao nasmijati za vrijeme obuke 
tim njegovim lakrdijama, a radi toga gaje onda učitelj potegnuo 
za uši. Tko se ne bi smijao, kad ovaj obješenjak zaveže hrušta 
koncem, a tada ga pusti, da leti uokrug? 

- Moram mu predati jedan list! reče Beppo. 

- Samo nemoj ići gore! smijao se kapelanov nećak. - Učitelj 
je kod ujaka, i obojica viču kao prodavači novina. Jednog dana 
se svađaju, a drugi dan su opet najbolji prijatelji i igraju šah, 
sve dok im nešto opet ne uđe u glavu. Čovjek se mora pri tom 
do mrtva nasmijati. 

- Trebam potvrdu za list, rekao je otac. Sigurno je nešto 
službeno, jer je na tome veliki pečat! 

- Dođi, pokaži mi ga! Hajdemo ga otvoriti! Iza toga ga se 
može opet zalijepiti sa sažvakanim kruhom, i nitko neće ni 
opaziti. 

- Ne, ne, to se ne smije! branio se Beppo. Tuđi list se ne 
smije otvoriti. Ja znam, da se mora u zatvor, ako se to učini. 

- Slušaj, Beppo, gore u tornju ima šišmiša. Hoćeš li iza toga 
doći, da ih uhvatimo? predloži Josip Orazio. - Šta misliš, kakva 
bi to bila šala, kad bi ga pustili u školi! Ja znam, gdje stoji ključ 
od tornja. 

- U toranj bi se rado popeo! oduševio se Beppo. 

- Dakle, iza toga! Skoči gore i predaj pismo. 

U međuvremenu su se oba patriota još uvijek svađala, i kad 
je Beppo ušao, nakon što je dva puta pokucao, šepesao je učitelj 
sobom gore dolje i pjevao mašući svojim kvrgavim štapom 
poput bubnjara: »Tko hoće, neka ide u Italiju, Radecki koman¬ 
dira!« Kapelan, usijane glave upravo je učinio kretnju, da će 
mu baciti u glavu učenu knjigu o moralnom i građanskom 
prvenstvu Talijana. 

- Imam pismo za vas, velečasni! javio se mladi Sarto. - 
Molim Vas da potpišete potvrdu! 

- Gle, gle, malog općinskog kurira! nasmijao se gospodin 
Gecherle prekidajući svoj izazovni marš. - Ti si nas upravo 


25 



zatekao kod učene rasprave o znanstvenim stvarima, u koje se 
ti ništa ne razumiješ. Gospodin kapelan mi je upravo htio 
pokazati jedno mjesto u knjizi, koju je napisao jedan profesor. 
Don Orazio proguta odgovor iz pedagoških razloga, sjedne i 
potpiše potvrdu. 

- Otac vas lijepo pozdravlja, a također i majka! reče dječak. 

- Kako je kod kuće? raspitivao se svećenik, promatrajući s 
dragošću crvene obraze i svijetle oči dječakove. Njegova ljuti- 
tost na kuću Habsburg i njezinoga izaslanika je vidno opadala. 

- Flora je bila bolesna, ali sada opet jede! reče Beppo važno. 

- Flora? 

- Naša krava, velečasni! 

- A braća i sestre? 

- Anđelo bi trebao sada ići u školu, ali on ne voli! 

- To mu ništa ne pomaže! smijao se učitelj. 

- Naša mala Antonija već puže po kuhinji! govorio je Beppo 
dalje. - Jučer je imala šest mjeseci. 

- Lijepo, Antonija! potvrdi kapelan. - Krstila se prošle 
zime. A kako ti se sviđa u školi, Beppo? Jeste li zadovoljni s 
njime, učitelju? 

- Učenje ide sjajno, zar ne, Beppo? Samo u vladanju nekada 
zapne. Stari Austrijanac prođe po svojoj navici prstima kroz 
prosijede kose. - Ali, kod toga igra glavnu ulogu obješenjak, 
vaš nećak. 

- Isprašite mu hlaće! savjetovao je kapelan mršteći čelo. - 
Moja ga je sestra malo razmazila. On je siroče bez majke. 
Uostalom, Beppo, ja trebam nekoliko novih ministranata. Ne 
bi li ti htio biti ministrant? 

- Ja da budem ministrant? mucao je Beppo crveneći se. 

- Da, zar nećeš? 

- Kako da ne, vrlo rado bih bio ministrant! potvrdi mališ 
žurno. - Samo latinske molitve! 

- Ja ću ti pomoći. Ti moraš samo marljivo učiti. I moj nećak 
će zajedno s tobom ministrirati. Vi ćete biti jedan par. 

- Tada uvijek prije pregledajte tome nemimjakoviću dže¬ 
pove, nisu li možda unutra žabe ili skakavci, inače će ih pustiti, 
da skaču po oltaru, opomenuo je Gecherle. - Šta ti misliš, 
Beppo? 

- Ne kod oltara on to sigurno neće učiniti! potresao je dječak 
odlučno glavom. 

- Dakle, ugovoreno! potvrdi svećenik. - Sutra po podne 
započet ćemo učiti. 

- Zapravo bi Beppo i meni jako dobro došao u dječačkom 
zboru. On ima odličan glas i dobar sluh za glazbu, što se ne bi 
moglo ustvrditi za svakoga. Učitelj je lopovski pogledao ispod 
oka kapelana. I opet je Don Orazio iz odgojnih razloga progutao 
odgovor. 

- Tako, to bi bila potvrda, a sutra ćemo započeti sa pristup¬ 
nim molitvama. Kapelan je pružio mališu ruku, koju je ovaj 
od važno prihvatio. 

-1 ja se preporučujem! reče učitelj. - Htio bih malo svirati 
orgulje. Ti bi mogao, Beppo, gaziti mijeh. 

- Smije li mi pomoći Josip Orazio, upita mali Sarto živahno. 

- Naravno, ako ujak to dopusti! 

- Nemam ništa protiv toga, osim ako ne kanite svirati 
možda svoj Radeckijev marš! odgovori svećenik i uza to se 
nasmije. Pri tom je pružio također i učitelju ruku, te je za ovaj 
puta nastalo primirje između Italije i Austrije. 

- Ja ću samo otrčati najprije kući i upitati majku, da li to 
smijem. Ona uvijek želi znati, gdje sam! razjasni dječak, i već 
je bio napolju. Putem je pozvao svoga školskog druga, da ide s 
njime gaziti mijeh. 

- Ali, mi smo htjeli ići u toranj hvatati šišmiše! Mali Orazio 
nije bio baš oduševljen. 

- Drugi puta! potrese Beppo glavom, a onda potrči, što je 
brže mogao, kući. 

- Mama, mama, ja ću biti ministrant! povikao je majci već 
s kućnih vratiju. - To mi je rekao gospodin kapelan! Sutra ćemo 
početi učiti. A sada moram ići gaziti orgulje. Smijem li mama? 

- Da, idi samo u ime Božje! nasmiješila se žena radi 
revnosti svoga najstarijeg sina. 

Beppo je još brzo izvadio potvrdu za list, a tada otrčao. Malo 
kasnije stajao je sa svojim prijateljem kod orgulja, i oni su gazili 
mijeh iz petnih žila. Kapelanov nećak bio je spreman, da učini 
učitelju opet kakvu vragoliju. 

- Trebalo bi u svirale orgulja naliti sapunice, šaptao je on 
svom prijatelju. - Što misliš, kako bi to bili divni mjehuri! 

- Ako to učiniš, zaokrenut ću ti vratom! odgovorio je mali 
Sarto ljutito. Misao na takvo zlodjelo, toliko mu se zasjekla u 
mozak, daje na čas zaboravio gaziti, pa orgulje nisu imale zraka 
za vrijeme nekoliko taktova. 

- Pazite! po vikao je učitelj iza orgulja. On je upravo iz¬ 
vukao sve registre, pa je trebalo gaziti iz petnih žila, ako nisu 
htjeli zaostati. 

- No, najprije treba pitati, tko bi kome zaokrenuo vratom! 
mrmljao je Orazio ljutito. No, listonošin sin nije na to ništa 
odgovorio. Sa svim sjetilima slušao je divnu melodiju, na koju 
je učitelj Gecherle prešao sada sa nježnijim registrima. To je 
zvučalo tako pobožno i zanosno, kao da sviraju svi nebeski 
anđeli. 

- Staje to bilo, što ste sada svirali? upitao je, kad je organist 
završio. 

- Da, moj dragi, to je bio Ave verum od Mozarta. On je bio 
Austrijanac! dodao je Gecherle ponosno. 

-1 ja bih htio, da znam tako svirati! uzdahnuo je Beppo. 

- A zašto ne bi naučio? 

- Ja, svirati orgulje? Da li yi to ozbiljno mislite? mucao je 
dječak, a pri tom je problijedio od uzbuđenja. 

- Zašto ne? Ali najprije moraš naučiti klavir. Dođi jednom 
k meni, kad budeš imao vremena. 

- A orgulje? Hoću li kasnije učiti orgulje? 

- Hoćeš, samo kasnije! povrdi učitelj. 

Beppo se morao junački svladavati, inače bi od radosti 
mogao i u crkvi glasno zavikati. Ali, ovako je s obadvije ruke 
uhvatio učiteljevu desnicu i stisnuo je, koliko je samo mogao. 

Kod kuće je ponovio radosnu vijest. 

- Mama, i orgulje ću učiti svirati. Učitelj mije to sada rekao. 

- Sinko, sinko! kimala je majka glavom. - Ti znadeš, da 
ocu moraš pomagati kod dostavljanja vijesti, a i magarca i kravu 
treba u pravo vrijeme nahraniti. 

- Oni će već dobiti svoje jelo! Obećajem vam, majko! 

- No, tada sam sporazumna, ako otac nema ništa protiv 
toga. 

I Ivan Krstitelj je priuštio svome najstarijemu sinu tu veliku 
radost. Beppo je skakao od same sreće unaokolo po kuhinji 
tako, daje mala Antonija stala vikati od straha. 

Sljedećih dana je mali Orazio često puta uzalud čekao svoga 
prijatelja. Ovaj nije više imao vremena, da s njim okolo luta po 
šumama i traži ptičja gnijezda. Čim su nakon svršetka škole 
pojeli palentu, potrčao je on pripraviti hranu za životinje ili 
svršiti naređeni posao. Nakon toga je sjedio u kuhinji i s obadva 
je kažiprsta zatvorio uši. Dok su se mlađe sestre i brat unaokolo 
igrali, on je junački i marljivo učio tako strašno teške pristupne 
molitve, ili je trčao učitelju, da ga uputi u tajnu crnih i bijelih 
tipaka. Još nikada do sada nije Gecherle imao tako poučljivog 
učenika. 

Usprkos toga trebat će proći još mnogo vremena prije nego 
Bepppo u sviranju na glasoviru postane majstorom. Ali pris¬ 
tupne molitve su zajedno sa »Suscipiat« doskora čvrsto stajale 
u mladoj, bistroj glavici i obadvojica bi zapravo doskora mogla 
i ministrirati, da je kapelanov nećak pokazao samo i polovicu 
te revnosti. Ali on je još jako zapinjao. 

Konačno je ipak došao dan, kad je Beppo zajedno sa svojim 
prijateljem klečao po prvi puta kod oltara, da poslužuje kod 
svete Mise Don Titu Fusariniju, koji je naslijedio preminulog 
župnika. Beppovi su obrazi gorjeli od revnosti ,a oči su svjetlile 
od prevelikog blaženstva. 

Iz crkvene lađe su gledali roditelji i veće sestre sa bratom 
na svoga maloga ministranta. 

- Sto misliš, Ivane, zapita Margareta svoga muža na pov¬ 
ratku kući, ne bi li se Beppo mogao jednoga dana približiti 
tabernakulu za nekoliko stepenica više? 

- Kako misliš? prihvati Ivan Krstitelj. 

- No, ja mislim da bi on mogao jednoga dana postati 
svećenik! odgovori žena. 

- Kako možeš biti tako preuzeta, Margareto? korio ju je 
općinski kurir. - Ta znadeš, da smo mi siromašni ljudi i ne 
možemo ni misliti, da bismo dali našu djecu na visoke škole. 

- Možda će dragi Bog to ipak tako udesiti! ustrajala je pri 
svom gospođa Sarto. 

Od toga je dana ona podvostručila svoje molitve za svoga 
najstarijeg sina. Cesto, čim je ta sirota i izmučena žena uhvatila 
malo vremena, pošla je na brzinu u Cendrole, da povjeri mi¬ 
lostivoj Majci želju svoga srca. 












MILOSTI JEDNA ZA DRUGOM 


Kao što je toranj crkve u Riesu bio pun šišmiša, tako je i 
obješenjak iz kapelanije bio pun najvećih vragolija. On je 
uvijek znao gdje se može naći najboljih jabuka i najslađih 
krušaka. U šumi je hvatao zamkom divlje kuniće, a sa svim je 
seoskim psima bio neprestano na ratnoj nozi. Jednoga je dana 
zajedno s Beppom ošišao krasnu angora mačku grofice Gar- 
denigo na užas stare gospođe, daje izgledala poput gola pudla, 
a djevojci Spineti je stavio žabu u krevet. Ukratko ni čovjek ni 
životinja, nitko nije bio siguran pred njegovim smionim ma¬ 
jstorijama. 

Jednoga je dana seljak Jacinto Monico uhvatio oba dječaka 
na svojoj kruški. Otac Sarto, koji je saznao za tu nepodopštinu, 
zapisao je ljeskovim prutom svome dječaku sedmu zapovijed 
tako temeljito u meso, da je Beppa prošla volja za tuđim 
voćkama. 

Sva sreća, što Beppo nije imao vremena, da se više druži sa 
malim Orazijem. Tko znade, što bi još iz njega bilo, da je 
općinski kurir svome sinu davao više vremena za razonodu. 

Beppo je već navršio svoju desetu godinu. Kod oltara je 
tako brižno vršio svoju dužnost, da ga je kapelan imenovao 
nadministrantom, iako nije bio najstariji među ministrantima. 
Dječak je savjesno vršio svoju važnu zadaću. Talijanski minis¬ 
tranti su posebne vrste. Oni se osjećaju u crkvi potpuno kao kod 
kuće, pa se prema tome i vladaju. No, u Riesu pod Beppovim 
vodstvom je bilo posve drugačije. On je pazio poput lovačkog 
psa na mladu četu, pa ako se koji između njih nije vladao 
dostojno, ili je inače bio nepažljiv kod svete službe, on ga je 
ozbiljno i živo ukorio, a tu i tamo se nije bojao, te je kojega 
tvrdoglavog grešnika i temeljito izlupao, pa i onda, kad je bio 
taj stariji od njega. Ništa ga pri tome nije smetalo što je često i 

sam kod toga izvukao kraći kraj i došao kući s masnicama i 
kvrgama na glavi. Čak je i njegov prijatelj Orazio upoznao 
jednoga dana snagu njegovih pesnica, kad gaje Beppo uhvatio 
gdje pije iz bočica misno vino. No, mali je grešnik jako cijenio 
Beppa radi toga što nije rekao ujaku, pa su ostali i dalje dobri 
prijatelji. Jednoga ljetnoga dana godine 1845., kapelanov mu 
je nećak posve ogorčeno propovijedao, da ga ujak želi dati u 
latinske škole, a to se njemu nije nikako svidjelo. 

- Ja mislim, da oni žele iz mene učiniti kapelana! nadodao 
je tiho. 

- Ti, kapelan? začudio se Beppo, a tada prasnuo u glasni 
smijeh. 

- Ni ja ne vjerujem, da je to za mene, rekao je Orazio. - No 
ujak to želi, i ja te lijepo molim, bi li i ti htio sudjelovati kod 
pouke. Kada budemo dvojica, moći ćemo se bolje braniti. 

- Ja da učim latinski? mucao je Beppo izvan sebe. 

- Možda bi i ti kasnije mogao biti kapelan! smijuckao se 
prijatelj. 

- Beppo je pocrvenio i problijedio, od same pomisli na to, 
a tada je potresao glavom i rekao slomljeno: 

- Otac hoće, da ja budem seoski kurir. Možda ću tada veli 
on, jednoga dana moći postati čak i općinski tajnik. Ali sve¬ 
ćenik? Ne, na to još nikada nisam ni pomišljao. Osim toga mi 
nemamo novaca za studiranje. 

- Latinski jezik se može uvijek upotrijebiti! hrabrio ga je 
Josip. - Zamisli, latinski ne razumije niti učitelj. 

- Pitat ću majku, bi li smio. Svakako, ja bih to volio. 

Gospođa je Margareta dugo šutke gledala svoga najstari¬ 
jega sina, kad joj je došao s tim prijedlogom. Moj Bože, ako 
bude kapelan poučavao Beppa u latinskom jeziku, tada će to 
biti prvi korak k cilju, kojega je ona potajno nosila u svom srcu. 
Zato mu je rado dala dopuštenje, a i otac je nakon kratkog 
krzmanja bio s tim sporazuman. 

Odsada je Beppo iz dana u dan odlazio u kapelaniju učiti 
teški, tajanstveni jezik svete Crkve. Premda je Don Orazio bio 
katkada usijane glave, ipak je imao zlatno srce, a sin općinskog 
kurira imao je u njemu posebno mjesto. Beppo se pokazao 

poučljivim i poslušnim đakom, te je učio s toliko točnosti 
pravila i latinske riječi, da je svećenik često puta imao dosta 
muke, da sakrije svoje začuđenje. 

Kad je odsada Beppo čuvao na livadi kravu, držao je na 
koljenima svoju latinsku knjigu, te je deklinirao i konjugirao 
svom snagom svojih pluća tako, da gaje Flora od vremena do 
vremena čudno pogledala. Ona nije shvaćala, čemu je potrebno 
latinsko tulenje, ali krava se i onako u sve slabo razumije. 

- Stulta bestia es! doviknuo bi joj često puta Beppo. Don 
Fusarini, župnik iz Riesa, prolazio je jednoga dana na šetnji 
pokraj livade i čuo dječaka, kako na latinskom jeziku razgovara 
sa Florom, te se nasmijao od srca i doviknuo mladom čuvaru: 

- Zašto tako jako grdiš siromašnu kravu? Ona i onako ne 
zna, daje stulta bestia? 

- Jaje ne grdim, velečasni, ja se samo vježbam u latinskom 
jeziku! reče dječak i skoči zacrvenivši se. 

No Don Fusarini počeše životinju prijateljski između ro¬ 
gova i reče: 

- Bona bestia es tu, quoniam lac das liberis Joannis Baptis- 
tae. Razumiješ li ti to Beppo? 

- »Ti si dobra životinja«, preveo je dječak, ali je tada zapeo. 

- No? 

- Ne znam, što znači »lac«. 

- »Lac, lactis«, mlijeko! pomogne mu župnik. 

- To sam mogao misliti, udari se dječak po čelu. Tada 
junački prevede: - Ti si dobra životinja, jer daješ mlijeko djeci 
Ivana Krstitelja Sarto! Da li je dobro? 

- Da, dobro je! nasmijao se svećenik. - Ali, reci mi, zašto 
ti učiš latinski? Želiš li ti postati svećenik? 

I opet! Bože, otkako je to mali Orazio rekao, nije mu izašla 
ta misao iz glave. U snu se također vidio na oltaru obučen u 
zlatnu misnicu, a posvećeni ja kalež držao u svojim rukama. 
Ali to je samo san, i kad se probudio, rekla mu je majka, da 
mora na magarcu odvesti u mlin vreću žita. Kad je katkada bio 
sam na livadi, pa je na to mislio, bilo mu je pri duši, kao da ga 
neki tajanstveni glas u srcu doziva i doziva, i nikada neće da 
prestane. 


33 



- Pitate li vi to ozbiljno, velečasni? mucao je dječak. 

- Oh, pa ja mislim, da ozbiljno pitam! potvrdi svećenik. - 
No, kako Bog dade! Uostalom, koliko ti je godina sada? 

- Deset? odvrati Beppo. 

- Tada ćeš morati brzo doći k meni na pouku za svetu 
ispovjed. Ispovjedit ćeš se prije Božića. A sada pripazi na svoju 
Floru, i budi pastor bonus, kakav i trebaš biti. 

Toga dana nije više Beppo otvorio gramatike. Imao je tako 
mnogo razmišljati o tome, što je rekao gospodin župnik. 

U jesenje uistinu započela priprava za svetu ispovjed. Don 
Fusarini je znao tako lijepo i potresno propovijedati o ljubavi 
Božjoj i nezahvalnosti grijeha, da Beppo nije s njega skinuo 
oka. Svi njegovi mali prekršaji nisu mu se više činili tako 
bezazleni kao do sada. Oni su mnogo težili na finoj Božjoj vagi. 
Što se više približavao sveti kršćanski blagdan, to tiši je posta¬ 
jao inače tako živi dječak. Dok su braća i sestre unaokolo po 
kuhinji galamili, on je često odsada sjedio, s laktima naslon¬ 
jenim na stol a lice pokrio rukama i razmišljao. 

- Zašto uvijek tako sjediš? upita ga radoznalo osmogodišnji 
Anđelo? 

- Nemoj ga smetati, Beppo ispituje svoju savjest! ukorila 
gaje majka. 

- Šta on radi? 

- On misli, šta mora ispovijediti? razjasni Margareta. 

- Tada mora ispovijediti sve grijehe, zar ne, mama? smi¬ 
juckao se Anđelo i bojeći se, ali i pun zlobne potajne radosti. - 
No, to mora biti cijeli stog. 

- Idi u štalu i pogledaj Floru! Ona će doskora dobiti tele. 

- Hoćemo li i opet za tele odnijeti svijeću u Cendrole? htjela 
je znati šestogodišnja Terezija. 

- Ne, za tele ne! nasmiješila se majka. - No, ali sada budite 
mirni i nemojte smetati Beppa! 

Krzmajući ostavi Anđelo kuhinju, dok su Terezija i Roza 
pune poštovanja gledale starijega brata, koji je sjedio i nešto 
radio, što one nisu razumjele. Kad je mala Antonija sa kuhačom 
stala bubnjati po limenoj tepsiji, opomenula ju je Terezija 
šaptom: 

- Nemoj to raditi, Beppo ispituje savjest! 

- I Tonija pitati »cavet« zaviknula je dvogodišnja dje¬ 
vojčica i stavila poput Beppa ruke pred lice. Tada su se morali 
svi nasmijati, a Beppo je za tu večer napustio ispitivanje svojih 
duševnih ponora. 

Došao je napokon dan svete ispovijedi. Goreći od stida i 
kajanja, priznao je Beppo župniku, da je krao trešnje i jabuke, 
daje pomagao ošišati grofičinu angoru mačku, daje svoga brata 
i drugu djecu češće natukao, i sve ostale nepodobštine, za koje 
se smatrao krivim. Župnik je sakrio svoje lice za bijeli rupčić i 
Beppo je bio uvjeren, da je on plakao radi velikih prekršaja 
svoga pokornika. Konačno se svršilo priznavanje grijeha, i 
dječak se pripravio na strogu propovijed. No, umjesto toga 
slijedilo je samo nekoliko blagih opomena tako, da je si¬ 
romašnom grešniku bilo toplo oko srca, i potpuno raskajan 
obećao je u sebi, da Spasitelja neće više nikada uvrijediti. 

Beppo nije bio još nikada tako veseo kao sada, kad je nakon 
izmoljene pokore i zahvale ostavio crkvu. On je po prvi puta 
osjetio, kako je to divno, kad se nosi mir Božji u srcu. Kad je 
došao kući, svi su se veselili. Pojavilo se i telence. Bila je to 
snažna, zdrava životinja. Beppo je pošao u štalu i dao je kravi 
jednu naročito lijepu, veliku repu. 

- Bona bestia es tu! pohvalio ju je na latinskom. No, Anđelo 
mu je odmah dobacio, da se ne pravi važan s tim latinskim 
drobljenjem. Kojom drugom zgodom bi mu sigurno Beppo radi 
toga opalio jednu zaušnicu, ali danas, ne, danas nije htio svađe. 

- To znači da si dobra životinja, razjasni on spremno. 

- No, to si mogao kazati i talijanski! mrmljao je mlađi brat. 

Ipak je tih dana doživio Beppo veliki gubitak. Dobri ka¬ 
pelan Don Orazio bio je premješten u Cavasarga, a naravno, s 
njim je otišao i njegov nećak. 

- Sreća što je taj zgubidan nestao iz Riesa! ljutio se učitelj. 
Ni pas ni mačka nisu požalili za dječakom, koji je otišao. Samo 
je Beppu bilo potajno žao, što mu je prijatelj ostavio selo. 
Usprkos nepodobštinama, koje je počinjao, bio je on ipak uvijek 
veseli drug, ali radi toga i slabi latinac, na veliku žalost svog 
duhovnog ujaka. 

Da, i s latinskim je sada bilo gotovo. Vrlo brzo iza Božića 
doselio se je drugi gospodin u kapelaniju. Izgledao je i tiši i 
ozbiljniji nego njegov pretšasnik. No, ljudi su u Riesu vrlo brzo 
ustanovili, da je novi kapelan Don Pietro Lakuzzi bio vrlo 
pobožan svećenik, dobra i ljubezna srca. 

Učitelj je Gacherle morao priznati, da on kud i kamo bolje 
pjeva nego don Orazio. Čak je novi gospodin svirao i orgulje 
upravo majstorski. Katkada su se susreli i kod šahovske daske, 
ali kad je učitelj pri tom oprezno naveo razgovor na politiku, 
odbio je svećenik taj razgovor rekavši, da je najbolje takve 
stvari pustiti na miru. To je za dobroga učitelja bilo dakako 
veliko razočaranje, jer bi se stari junak najradije opet nanovo 
htio živo prepirati, i sa žalošću je pomišljao na divne rasprave, 
koje je vodio sa Don Orazijem. Više nego do sada sprijateljio 
se Gesherle sa stolarom Battistonom, »političarom«, s kojim je 
vodio u njegovoj radnji oštre prepirke. 

- Kako ti se dopada novi gospodin? upita on jednoga dana 
svoga maloga učenika klavira, ali je odmah i sam dao odgovor: 
»To je pobožan svećenik i dobar čovjek. Samo preblag, mislim, 
preblag je on. 

- Don Orazio me podučavao u latinskome. Hoće li i novi 
kapelan to htjeti? izrazio je Beppo svoju brigu. 

- Ja ću govoriti s njime. Znade i pjevati. Samo šteta što se 
ne razumije ništa u politiku. No, latinski će sigurno znati. 

Uistinu je Gacherle ispunio svoje obećanje, pa je Beppo 
opet nastavio sa svojim studijem uz pomoć Don Jacuzzija. U 
slobodno je vrijeme smio vježbati na klaviru u gostionici »K 
dva mača«, a majstor Parolin i njegovi gosti divili su se zgod¬ 
nim vježbama i sonatama, koje je dječak već znao svirati. 
Jednoga je dana tako glatko svirao jedan veseo komad, da gaje 
ono nekoliko gostiju koji su sjedili u Parolinovoj gostionici već 
u rano v poslije podne, radosno slušalo, i jako mu odobravali. 

- Što si zapravo svirao, Beppo? upita Battiston, koji je za 
jedan čas ostavio svoju radnju, da ispije čašu crvenog vina kod 
»Dva mača«. 

- To je bio komad od Johanna Straussa! odgovorio je Beppo 
i pogledao vragolasto »političara«. On je znao njegovu odbo¬ 
jnost prema svemu, što je austrijsko. 

Battiston je napravio lice, kao daje zagrizao biber. 

- Johann Strauss? To je vjerojatno neki Austrijanac? 

- Da! Bečanin sa lijepog plavog Dunava! 

- To te je sigurno naučio tvoj učitelj, zar ne? Lice se 
Battistonovo sve više mrštilo. 

- Naravno! Komad se zove Carski valcer! bockao je mali 
nevaljanac. 

- Još i to! proštenje »političar«. - Već ću ja ukoriti Gecher- 
lea, što truje nevine dječje duše. 

- Austrijanci mogu biti kakvi hoće! pokušao gaje gostio¬ 
ničar udobrovoljiti, ali je njihova glazba dobra. To moraš 
priznati Battistone. 

- Ona mi se više ne sviđa! mrmljao je stolar. Baci nekoliko 
novčića na stol, popije svoje crveno vino i zalupi iza sebe 
vratima. 

- Sviraj još jednom carski valcer! nasmije se gostioničar i 
otvori usprkos zimskoj studeni prozore. - No, moraš svirati 
jako glasno, da Battiston još uživa na putu kući. 

Kad je navečer učitelj stupio u radnju na ćaskanje, survala 
se na njega jako oluja s gromovima i strijelama, ali je stari husar 
obranio svoju kožu, i vraćao se u kasni sat kući, posve veseo i 
zadovoljan. 

Beppo je doskora sklopio i s novim kapelanom veliko 
prijateljstvo. Usprkos svome ozbiljnom i dostojanstvenom 
držanju, imao je Jacuzzi dobrostivo srce. Pouku je zasladio 
mnogim nedužnim šalama. No ono, što je maloga Sarta gotovo 
izbacilo iz kolotečine, bilo je otkriće, da mladi svećenik također 
i piše stihove. Slučajno je naime Beppo otkrio jedan list, koji 
je zalutao u gramatiku, i uz burno lupanje srca, dječak je čitao: 

Već je prošlo nekoliko dana , 
da sam došao za kapelana. 

S porugom me nisu dočekali , 

Skloni su mi veliki i mali. 

Uljudno me svi pozdravljaju 
I na pozdrav šešir svoj skidaju. 

Živim dobro , kako se to može, 

Sve do danas, o moj dobri Boze. 

A za vrijeme našeg razgovora 
Mnogi dobar i čestit čovjek mora 
Izvaditi duvankesu iz džepa, 

To je prema meni ljubav Tjepa. 

Moj poglavar meni je po volji, 

Pri ruci mi i u svemu najbolji. 

Žalnu riječ mi nikad reko nije, 

I inače vrijedan svećenik je. 

- Moj Bože, pa to se rimuje! mucao je Beppo i širom otvorio 
oči. - Mama, mama, naš kapelan je pjesnik, zamislite samo, 
pjesnik! Slušajte samo, ja ću vam pročitati! 

- Odakle ti to? upita gospođa Margareta. 

- Dospjelo je u moju latinsku knjigu, a ja sam ne znam, 
kako! 

- Tada odnesi velečasnom gospodinu odmah natrag! Si¬ 
gurno je on to zaboravio. 

- To sam pronašao u gramatici! mucao je Beppo, kad je 
vraćao svećeniku papir. 

- Jesi li čitao? upita Don Jacuzzi malo smeteno. 

- Dakako, i jako je krasno! Jeste li vi to zbilja sami spjevali? 

- O to je samo nekoliko stihova, koje sam htio poslati 
jednome svome prijatelju, odgovori kapelan. - Ali tvoj je otac 
listonoša, pa ti znadeš, da se ne smiju čitati tuđi listovi. 

- Ja nisam znao, daje to trebao biti list! ispričavao se Beppo. 
- Inače ga sigurno ne bi čitao. Ali kako vi to radite, da se sve 
rimuje? To mora biti strahovito teško. 

- No, tako teško ipak nije! smiješio se svećenik. -1 ti ćeš 
to sigurno naučiti, kad budeš jednom kapelan. 

- Vi mislite - ? mucao je Beppo zbunjeno. 

- Naravno, da mislim. Zašto bi inače učio latinski? 

Beppo je zamišljeno napustio kapelaniju. Dragi Bože, sada 

je i ovaj započeo opet s time. A ipak, on sigurno neće biti ništa 
drugo, nego njegov otac. Možda, da , možda, ako bude imao 
više sreće, mogao bi biti općinski pisar, ali time bi sve bilo 
gotovo. Ali svećenik? Ne, na to on ne smije niti misliti. 


38 




* * * 


Čudan preobražaj događao se u tom dječaku od dana nje¬ 
gove prve svete ispovijedi. Neprestano ga sve više i više pri¬ 
vlačila sveta Tajna, pred kojom je u crkvi gorjelo vječno 
svijetlo. Za nekoliko će godina i on biti gost kod Božjega stola. 
Zašto djeca moraju tako dugo na to čekati? Većini je već 
četrnaest godina, kad ih pripuštaju. Dragi Bože, još je morao 
čekati četiri godine. Kad je Beppo kod pričesne ograde držao 
sviječnjak, zavidio je iz dna duše onim sretnicima, koji su se 
hranili iz zlatnog kaleža. 

Jednoga se dana ipak ohrabrio i zapitao kapelana, zašto je 
to tako. 

- Da, moj dragi, tako je to sada! odgovorio je svećenik 
zamišljeno. Ja toga ne mogu promijeniti. 

- Ja ću pitati župnika, odluči dječak. Ali Don Fusarini mu 
je dao po prilici isti odgovor. 

- Niti ja ne smijem toga promijeniti, reče on smješeći se, 
ali možeš zapitati biskupa. U ljetu će biti sv. Potvrda u Asoli. I 
ti ćeš primiti sakramenat sv. Potvrde, pa ga možeš onda pitati. 

- Hoću, ja ću to učiniti, obeća Beppo odlučno. 

Nikada prije nije Beppo tako živo čeznuo za ljetom kao 
sada. Konačno je došao veliki dan, kada se uputio u Asolu u 
pratnji svoga kuma i majke, da primi sakramenat svete Potvrde. 
Posvećeni biskup Sartori stavio mu je ruku na čelo i pomazao 
ga krizmom spasenja, i Beppo je primio pečat Duha Svetoga 
žarkom pobožnosti i dubokim ponosom. 

Kad se njegova majka zajedno s krizmanim kumom Fran¬ 
jom Trinca htjela uputiti kući, zamolio ju je Beppo, da još samo 
malo pričekaju. Brzo je otrčao kao podboden u župni dvor, gdje 
je usprkos kućanice, koja se užasno protivila, požurio u sobu, 
iz koje se čuo glasni razgovor duhovne gospode. 

Malo zbunjeno stajao je Beppo pred mnogim svećenicima, 
koji su sjedili zajedno s biskupom kod stola i čudno ga gledali. 
No Don Fusarini gaje obodrio, prijazno mu kimnuvši glavom. 
On skupi svu svoju snagu, i kad gaje biskup prijazno zapitao, 
što želi, odgovorio je: 

- Želio bih znati, gospodine biskupe, zašto djeca moraju 
tako dugo čekati na prvu svetu pričest? 

- Koliko je tebi godina? upita monsignore Sartori. 

- Jedanaest! 

- No, tada nisi još razuman, da bi mogao primiti presveti 
Sakramenat. 

- Ja znadem, da je Spasitelj nazočan u svetoj Hostiji i da 
On želi doći u moje srce. Znadete li vi više, gospodine biskupe? 

Crkveni je knez neko vrijeme šutio, a tada je odgovorio sa 
smješkom: 

- Možda ti imaš pravo. Ali, niti ja to ne mogu promijeniti. 
To moraš pitati samoga Svetoga Oca Papu. 

- Ja ne mogu ići u Rim. To je predaleko! odvrati Beppo tiho. 

- Tko je taj mališ? obratio se biskup duhovnoj gospodi. 

- To je sin našeg seoskog listonoše Sarta, odvrati Don 
Fusarini. - On znade već jako dobro latinski, jer bi želio biti 
svećenik. 

- Ti bi htio postati svećenik? zapita posvećeni biskup 
začuđeno. 

Beppa je to iznenadno pitanje zateklo nespremnoga i tako 
jako smelo, daje gotovo preko volje odgovorio: 

- Da, preuzvišeni gospodine! 

- No, možda ćeš ti onda jednoga dana postati Papa, smijao 
se monsignore sartori, pa ćeš tada moći to promijeniti. 

Beppo je sagnuo glavu. Bilo je jasno, da ga biskup nije 
ozbiljno shvaćao. 

- Ne možete li mi pokloniti barem jednu ili dvije godine? 

- O tome ću govoriti s tvojim župnikom, odvrati biskup. - 
Uostalom, nas dvojica imamo gotovo ista prezimena, Sarto i 
Sartori. Sartor je latinska imenica. Ti vjerojatno ne znaš, šta 
znači na talijanski. 

- Pa ipak, znadem. Ona znači krojač! odvrati Beppo po¬ 
nosan, te je blagosivljao u sebi trenutak, kad mu je Don Jacuzzi 
rastumačio njegovo prezime. 

- Da, pogodio si, uistinu! potvrdi biskup prijazno. Tako 
pametnog dječaka se uistinu ne smije dugo pustiti, da čeka. 
Tako, sada možeš ići, a Don Fusarini će ti saopćiti moj odgovor. 

Dugo je još vremena gledao biskup zamišljeno preda se. 

- Možda to dijete uistinu ima pravo! rekao je konačno. Ne 
bi smjeli tako dugo čekati. Uostalom, taj vaš mali Sarto, to je 
otvoren dječačić! okrenuo se k župniku iz Riesa. 

- On potječe od čestitih, pobožnih roditelja i ima pametnu 
glavu i dobro srce! potvrdi Don Fusarini. 

- Dobro. Ja preuzimam odgovornost. Pripustite ga sljedeće 
godine na prvu svetu Pričest. 

Drugo jutro nije mogao Beppo, koji je ministrirao župniku, 
dočekati čas, da se vrate u sakristiju. 

- Staje on rekao? upita svećenika uzdišući od naprezanja. 

- Tko je šta imao reći? pretvarao se župnik, kao da ništa ne 
razumije. 

- Biskup! Kad se smijem pričestiti? 

Tada je Don Fusarini položio obje ruke na ramena svoga 
ministranta, dugo ga gledao i konačno rekao: 

- Dragi dječače, biskup me je ovlastio, da te pripustim k 
stolu Gospodnjem već sljedećeg Uskrsa. To je velika milost, i 
ti moraš nastojati, da se dobro pripraviš. 

Dječaku se od prevelike sreće zamaglilo pred očima. Pri¬ 
hvatio je svećenikovu ruku, stisnuo je kolikogod je samo mogao 
i odjurio dalje. Od same radosti nije mogao reći niti jedne riječi. 

O lijepo, sretno doba priprave za najuzvišenije čudo! Beppo 
je brojio mjesece, nedjelje i dane, koji su ga još dijelili od te 
najveće milosti. Konačno je došao i Božić. Pouka je počela. 
Najprije je pouačavo djecu kapelan. On je pripravljao djecu s 
toliko duboke pobožnosti i s tako velikom ozbiljnosti, da su svi 
nastojali koliko su više mogli, da se što dostojnije priprave za 
taj veliki dan. No, nitko nije tako ozbiljno shvatio pripravu kao 
sin općinskog kurira. Na pouci je on čitao svećeniku riječi s 
usta, gotovo prije nego što bi i on izrekao iste, i nije ostao dužan 
odgovor na jedno pitanje. Kod kuće se trudio, da se ukloni i 
najmanjim pogreškama. Sigurno nije bilo lagano kraj toliko 
sestara i brata sačuvati strpljivost. Osim toga je i prošla godina 
stavila u kolijevku novu sestricu, malu Mariju. 

Šta je sve Beppa čekalo kod kuće! Sve su sestrice imale 
svoje želje i sve su se htjele s njime igrati, dok ga Anđelo 

neprestano izazivao čas u šali, čas ozbiljno. Da, često je puta 
bilo teško svladati se i ne izgubiti sabranost srca. Najvjernijeg 
pomagača imao je Beppo u svojoj majci. Navečer, kad su ostala 
djeca već spavala, poučavala gaje ona iz svoga pobožnog srca 
na tako dirljivo jednostavan način, a također i opominajla i 
svjetovala, da su se njezine riječi zauvijek usjekle duboko u 
njegovu dušu. 

Sada gaje otac nedjeljom i blagdanom navečer, često puta 
poveo u Cendrole, da preporuči svoga najstarijega sina prije 
njegovog velikog dana osobitoj ljubavi Božje Majke. Putem su 
redovito molili krunicu. Taj čovjek nije imao sposobnosti, da 
mnogo govori, ali štogod je u svojoj očinskoj dobroti rekao, 
ostalo je nezaboravno za čitav život. 

Zadnje sate priprave držao je sam Don Fusarini. On je 
pronašao, da je među prvopričesnicima najbolje pripravljen 
najmlađi učenik, te je od srca blagosivao velikodušnu odluku 
biskupovu, da to dijete, za koje je bilo očito, da je izabrano 
dijete milosti, prije nego druge pripusti nebeskoj gozbi. 

Konačno je i zima prošla. Zemlja se uresila prvim cvijećem 
i uskrsnula je zajedno s našim Gospodinom. Bio je Uskrs, i na 
treći dan otvorilo se nebo Josipu Sarto. Spasitelj je došao u čisto 
dječje srce. 

Kad je dječak ostavio crkvu, oči su mu se čudesno sjale. 
Putem kući nije progovorio niti jedne riječi, pa i kad su došli 
kući, teško mu se bilo vratiti iz nebeskog blaženstva na svijet 
zemaljskih stvari. 

- Ovaj dan ne smiješ nikada zaboraviti, moj sinko! opo- 
menula ga je navečer majka. - Ako ostaneš vjeran Spasitelju, 
uvijek ćeš biti sretan, pa makar ti se ne znam šta dogodilo u 
životu. 

Tada je majka izvadila iz džepa mali paketić, umotan u 
svileni papir, skinula s njega omot i pružila mu na njegovo 
veliko začuđenje džepni sat. 

- Ti znadeš, da smo mi siromašni ljudi. Sat nije dragocjen, 
nije ni od srebra ni od zlata, nego od nikla. Otac i ja ti ga 
poklanjamo, da nikada ne zaboraviš svoju prvu svetu pričest. 
Čuvaj ga kroz čitav život! 

- O, majko, taj sat je previše skupocjen za mene! poviče 
Beppo potresen. - Koliko li ste morali štedjeti, da mi ga kupite! 
Ali ja vam zahvaljujem od srca, i nikada ga neću nikome dati. 
Niti za milijun. 

- Toliko vjerojatno nikada neće nitko htjeti dati za jedan 
običan sat! nasmiješila se gospođa Margareta. Tada je pobožno 
sa sinom izmolila večernju molitvu, napravila mu je na čelu 
znak križa i poslala ga, da ide spavati. 

Kod vrata je Beppo zastao. 

- Imaš li još nešto na srcu? upita majka. 

- Mama, ja bih vam nešto rekao, ali ja ne znam, hoće li vas 
to ražalostiti. 

- Šta bi mi htio reći? upita majka začuđeno. 

- Ja bih htio postati svećenik! odgovori dječak. - Kod svete 
Pričesti bilo mi je najednom jasno, da me Spasitelj na to zove. 

Jedno je vrijeme majka stajala, a da nije znala reći niti jedne 
riječi. Tada je dječaka zagrlila i poljubila. Beppo, koji se nije 
sjećao da ga je majka ikada poljubila od djetinjih dana, bio je 
tako iznenađen tom nježnošću, da su mu suze udarile na oči. 

- Ali, mi smo tako siromašni, mama! promucao je konačno. 

- Ništa zato, dragi Bog je neizmjerno bogat. On će se za sve 
pobrinuti! odgovorila je žena. 



BOSONOGI MALIŠ 


Don Fusarini, s kojim je gospođa Margareta, puna majčin¬ 
ske brige, za svoga najstarijeg sina, često puta razgovarala o 
tajnim planovima za budućnost, isposlovao je dječaku bes¬ 
platno mjesto za gimnaziju u Castelfrancu. Tako je svaki dan u 
rano jutro ostavljao svoju roditeljsku kuću i hodočastio u grad 
muza. 

To je bio daleki i često vrlo trnoviti put, pogotovo, kad je 
sunce pržilo, ili kiša lijevala, ili kad je ledeni vjetar urlao preko 
poljana, tako da se dječak smrzavao u tankom kaputiću. Da ne 
podere svoje cipele, nosio ih je Beppo na ramenu preko leđa i 
propješačio je sedam kilometara put ljeti i zimi uvijek bosih 
nogu. Kad je došao do grada, s njegovim starim zidinama i 
prkosnom utvrdom s tomjevima, obukao je brzo svoje cipele, 
jer se ipak nije mogao pojaviti u gimnaziji bosonog. 

Na svoju veliku radost našao je Beppo u istom razredu i 
svoga staroga prijatelja Josipa Orazija, koji je i ovdje s njime 
zajedno sjedio u klupi. 

- Tu čovjek mora poživčaniti, i to više nije ljudski! rekao 
je povjerljivo svome saučeniku kapelanov nećak, koji je došao 
u Castefranco već prije nekoliko mjeseci i sada je živio u 
zavodu. Učitelji su pravi živoderi. Ti ćeš se već sam o tome 
uvjeriti. 

- Ali, ja ću ozbiljno raditi! odgovorio je Beppo, i nije se dao 
uplašiti. 

- Da, ti možda hoćeš, ali ja neću moći dugo izdržati. Pobjeći 
ću odavde! uzdahnuo je nevaljanac. 

Doskora se Beppo sprijateljio i s ostalim učenicima u 
razredu. Bilo je uistinu pomiješano društvo, koje je čučalo u 
hrastovim klupama. Čak je među njima bi i grofov sin, Lauro 
Quirini. On je bio također u internatu. Usprkos svome visokom 

podrijetlu bio je skroman i jednostavan. Nije bio ni u kakvom 
srodstvu s izumiteljem baruta. Premda je bio grof, ipak se nije 
mogao takmičiti u učenju sa sinom seoskog kurira, a isto tako 
niti drugi odvjetak visokog plemstva u razredu, Rizzolino degli 
Azzoni-Avogardo, kojega je svaki dan odvezla ispred školskih 
vratiju grofovska kočija. 

Više je vrijedilo natjecati se sa Antunom Pellizzari, vrlo 
pametnim i nadarenim dječačićem. No, ni on nije doskora 
mogao ići usporedo s malim Riedeninom. Dobroćudni i tihi 
dječak bio je i Franjo, sin poreskog zakupnika Finazzija. Bu¬ 
dući, da je Finazzijevu okrugu pripadao i Riese, a otac je Sarto 
morao kao općinski kurir raznašati omražene poreske cedulje 
po svom selu, bile su obje obiteji odavna međusobno poznate i 
sprijateljene. Kad je obuka bila i popodne, poveo je Franjo 
svoga školskog druga sa sobom kući. Njegova majka, gospođa 
Ana Finazzi, ponudila je vrlo rado i Beppa svojom palentom i 
spagetima, te se je radovala odličnom teku, kojega je pri tom 
pokazivao dječak iz Riesa. 

Beppo je zato pomagao svome prijatelju u učenju i pisanju 
zadaća, jer Franjo nije bio baš osobito nadaren, te su latinske 
riječi samo teško išle u njegovu glavu. No zato je sin poreskog 
zakupnika imao pobožno i dobro srce. I njegov je san bio, 
jednom postati svećenik. U slobodne su se sate obojica igrali, 
te su na malom kućnom oltariću čitali svete Mise u odijelima, 
koja je načinila sama gospođa Ana. Beppo je najradije pjevao 
svečane svete Mise. Kad je on svojim krasnim dječačkim 
glasom pjevao predslovlje, često puta ga je slušalo cijelo sus¬ 
jedstvo, a poreski se zakupnik bunio u svojim računima. 

Beppo je često puta nakon svršetka obuka navraćao i k 
upravniku pošte Cinni, da podigne poštu za Riese, i da tako 
uštedi ocu dugački put. Pavao i njegova žena Klara uvijek su 
ga lijepo primili, te su katkada zadržali i na ručku. 

- Ti moraš puno jesti, moj mali misionaru! smijao se 
upravnik pošte. - Imaš pred sobom još dugačak put. 

- Moram trčati jedan dobar sat! odgovori Beppo. 

- Ah, ne mislim ja sada zapravo na put prema Riesu! 
zaniječe upravitelj pošte glavom. - Želiš li ti biti danas sutra 
svećenik ili ne? 

- Da to je moja najveća želja! prizna dječak. 

- Najprije ćeš, dakle, biti kapelan, pa onda župnik, konačno 
ćeš dobiti još i crvene čarape, postat ćeš jednoga dana biskup. 

- Prestanite! branio se Beppo smijući se. 

- No, a zašto ti ne bi nasljedovao sina vašeg kovača i došao 
jednog dana na patrijaršijsku stolicu u Veneciji? maštao je 
starac dalje. - Ja ti kažem, da ti imaš još veliki put pred sobom! 
Radi toga moraš puno jesti, ja ti to velim. Klara, stavi mu još 
nekoliko dobrih kestenjaka na tanjur. 

Tvrdi, iz kestenova brašna načinjeni kolačići, bili su na¬ 
jdraže jelo Beppovo, koje je kod kuće imao samo na najveće 
blagdane. Zato se nije dao dugo nutkati. 

- Da, ti moraš puno jesti, sokolila ga je i gospođa Klara, pa 
ako i ne postaneš patrijarha u Veneciji, nego ako ostaneš 
siromašni seoski župnik. 

Konačno je Beppo utažio svoju glad. On je otro usta i rekao 
smijući se: 

- Znadete li vi, majko Cinna, što riječ Klara znači na 
talijanskom jeziku? To znači slavna, i vi nosite to ime s pravom, 
jer tako slavne kestenjake ne zna više nitko praviti u čitavoj 
pokrajini Veneciji. 

- Pa ni tvoja majka? upita gospođa Klara, kojoj je pohvala 
neizmjerno laskala. 

- Majka, da ona ih dobro napravi, ali mi ih dobivamo kod 
kuće vrlo rijetko. 

- Kad budeš postao kardinal, moći ćeš svaki dan jesti 
kestenjake! vratio se upravitelj pošte na svoju omiljenu temu. 

- Moram sada ići! digne se dječak. - Otac čeka na poštu. 

-Tada, do skorog viđenja, eminencijo! oprosti se gospodin 

Cinna. 

- Zar ti baš uvijek moraš bockati tog siromašnog dječaka! 
reče gospođa Cinna, kad je Beppo otišao sa poštanskom tor¬ 
bom. 

- No, pa šta! - On se znade braniti, a konačno, tko kaže, da 
ja zbijam šalu. Za mene je to ozbiljna stvar. Beppo je poseban 
dječak. Taj će dotjerati daleko, vidjet ćeš, kad je već kod svoga 
rođenja obratio jednog okorjelog grešnika. 

* * * 


S učiteljima se Beppo jako dobro slagao. Iako ih je mali 
Orazio sve nazvao živoderima, Beppo je brzo ustanovio, da su 
oni svi od reda bili uzorni svećenici i dobri ljudi, iako je tu i 
tamo koji znao i prilično zagrmjeti. 

Direktor je gimnazije bio Don Antonio Fioravanzo. On je 
uvijek Beppa potsjećao na domaćeg učitelja Gecherlea. Kao i 
on, imao je i ovaj jednu nogu ukočenu, te je nije mogao savinuti, 
nego ju je uvijek mučno vukao za sobom. A znao je isto tako 
nerijetko grditi kao i stari austrijski husar. Beppo je međutim 
već iskusio, da ljudi koji grde, imaju većinom dobro i plemenito 
srce. To je sigurno vrijedilo i za Don Fioravanza. Kad je Beppo 
jednoga dana slučajno saznao da je direktor dobar prema siro¬ 
masima, i da bi s njima podijelio i zadnju košulju, osobito gaje 
zavolio i mnogo, mnogo cijenio. 

Don Josip Innocente, učitelj latinskoga, bio je također divan 
čovjek, sa zaista zlatnim srcem. Dakako, daje i on imao svoju 
strast. Preko praznika je išao rado u lov, pa mu je Beppo jednom 
smio pomoći čistiti pušku. To je on s pravom shvatio, kao dokaz 
osobitog povjerenja. 

Iznad svećenikovih vrata visjelo je rogovlje snažnog jelena. 
Oči Don Innocenta su se zasvijetlile, kad je pripovjedao dječaku 
o tom kao gaje ubio. 

- Lovac treba mnogo strpljenja, tumačio je Don Innocente. 
- Mora se znati čekati, a tada mora posve mirno nanišaniti na 
cilj, prije nego opali. Tako je isto i u životu. To si zapamti! 

- Smijem li vam ja nešto reći? upita Beppo nakon nekog 
oklijevanja. 

- Reci! 

- Ja ne bih mogao takvu siromašnu životinju ubiti! odvrati 
dječak iskreno. 

- Da, pa što ti misliš? razljuti se Nimrođ. 1 - Zar moraju sve 
lijepše životinje umrijeti od starosti? I kud bi došli seljaci, kad 

1 Nimrod = biblijski herojski lovac, vladao mnogim babilonskim i asirskim 
gradovima, opaska prevodioca. 

se divljač ne bi na vrijeme poubijala? Ona čini velike štete po 
poljima. Pitaj o tome svoga oca, dječače! 

- Da, ali ja mislim, da jedan svećenik, nastavi Beppo srčano 
dalje. - Jedan svećenik ne bi zapravo smio ubiti siromašnog 
jelena. 

- Zar ti tako misliš? reče Don Innocente zbunjeno. - No, 
zar ti misliš, da ovakvi žutokljunci kao što si ti mogu svojim 
učiteljima propisivati što će raditi, hej? 

- Oprostite! promuca Beppo zacrvenivši se. - Ja to nisam 
trebao kazati! Molim za oproštenje, ako sam vas uvrijedio. 

-Ništa zato! nasmijao se svećenik pomirljivo. - Nemoj radi 
toga objesiti glavu. Meni je jako drago, kad mladić otvoreno i 
hrabro iznosi svoje mišljenje. No, pomisli, da i svećenik treba 
razonode! Moja razonoda je lov. Moraš znati, da je moj otac 
bio šumar. 

- Možda biste mogli naći neku drugu razonodu, predloži 
Beppo. 

- Možda bi, o tom ću promisliti! nasmijao se učitelj iz 
latinskoga. 

Kad je dječak otišao, profesor je dugo i zamišljeno gledao 
preda se. 

- Kakav obješenjak! mrmljao je. - Ali možda ima pravo. 
Ta on je već potpuni čovjek, taj Beppo! Zamišljeno je stavio 
svoju lovačku pušku u ormar. Tada je uzeo teke s latinskim 
zadaćama. Zadaća Josipa Orazia bila je ispod svake kritike, kao 
i obično. Zadaća obadvojice grofića imala je dosta pogrešaka, 
a osobito je u bilježnici Rizzolina degli Azzoni-Avogadro 
morao bezbroj puta upotrijebiti crvenu tintu. 

- Pucati taj obješenjak već sigurno znade! mrmljao je 
Innocente. - Ali latinski? Da se Bog smiluje! 

Zadaća Antuna Pellizzara bila je sasma drugačija! Pametna 
glavica. Profesor je otkrio samo jednu malu pogrešku. 

- Iz toga će još nešto biti! kimne u znak priznanja s glavom 
i napiše ispod toga dobru ocjenu. Beppovu je teku podigao 
najzadnju, ali kraj najbolje volje nije mogao stari lovac uloviti 
nikakvog zeca, pa makar kako njušio. 

- Vrlo dobro! napisao je s pravim zadovoljstvom. 

* * * 


U jesen, prije velikih praznika, bližila se škola kraju. Don 
Fiovaranzo je dijelio svjedodžbe. 

- Josip Orazio! rekao je direktor zabrinuto. - Ti imaš 
najgoru svjedodžbu i ne možeš na žalost svojih učitelja prijeći 
u viši razred. Žao mi je radi tvoga velečasnog ujaka. 

- Vjerojatno će me izvaditi iz te jadne škole! šapnuo je 
Orazio svojem susjedu u klupi. Uistinu, sljedeće godine nije se 
više vratio u gimnaziju. Postao je naučnik u jednoj trgovini. 

- Rizzolino degli Azzoni-Avogardo! nastavio je direktor 
dalje. I ti moraš opetovati razred. Moram reći, da ti služiš malo 
na čast svome svijetlom imenu. Plemićki dječačić nije napravio 
nikakvo posebno lice, kad je primio dokumenat svoje sramote. 

U sve višim stupnjevima shjedile su druge svjedodžbe. 
Lauro Quirini, grofov sin, prošao je jedva jedvice. Franjo 
Finazzi probijao se s dobrim i nedovoljnim, a na koncu je bio 
posve zadovoljan sa osrednjim ocjenama. 

Direktor je držao još dvije svjedodžbe u rukama, i cijeh je 
razred napeto očekivao, koji će biti sljedeći. 

- Antun Pellizzari! povikao je konačno upravitelj škole. - 
Ti imaš vrlo lijepu svjedodžbu. Ali za broj jedan ovaj puta nije 
distatna. Nju ima Josip Sarto. U svim predmetima izvrstan. 
Čestitam ti, moj mladiću! 

Drhćući od radosti, uzeo je Beppo papir. 

- Laktaš! promrmljao je Rizzolino prezirno, kad je Beppo 
prošao pokraj njegova mjesta. Ah Beppo nije čuo nemile prim¬ 
jedbe, koja nije bila nikako na mjestu. Cijeli je razred znao, da 
on nije bio častohlepni uzor-đak. 

- Vrlo bih rado priuštio, da si ti primus (prvak), reče Beppo 
pomalo smeten, kad je s Pellizzarijem napuštao razred. 

- Nesmisao! nasmijao se dobroćudni prijatelj. - U ovoj 
godini si ti bio bolji od mene. Možda ću ti iduće godine oteti 
prvenstvo. 

Radosna se srca žurio Beppo kući. Upravo, kad je skidao 
cipele pred gradom, da bos nastavi svoj put, projurila je pokraj 
njega grofovska kočija Azzoni-Avogadro. Rizzolino je prez- 

imo gledao svoga siromašnog saučenika. No, tada je teška srca 
pomisli na to, da će ga otac kod kuće vjerojatno i te kako izlupati 
bičem po nogama. U taj čas bi se bio vrlo rado zamijenio sa 
sinom seoskog kurira. 




BURNE GODINE 


O, krasoto praznika! Otac je kod kuće čitao majci svje¬ 
dodžbu s ponosom, koji je sve više rastao, dok je čitao. 

- Samo nastavi tako dalje, dječače! dometnuo je i čvrsto 
stisnuo svome najstarijem sinu ruku. Ni majka nije mnogo 
rekla, ali je dječak sve, što je ona prešutjela pročitao s njezinih 
svijetlih očiju. 

- U nedjelju će biti kestenjaka! obećala je ona, a mladić je 
veselo ijujuknuo. 

- Ti moraš pokazati svoju svjedodžbu i gospodinu župniku 
i Don Jacuzziju! potsjetio gaje otac. - A, dakako, i gospodinu 
Gecherleu. 

Zapravo Beppu nije bilo drago, da svuda pokazuje svoje 
ocjene, ali je otac tako htio, pa je tako i bilo. 

Oba su se svećenika radosno smješkala, kad su vidjela 
Beppovu svjedodžbu, a osobito Don Jacuzzi. 

- To si sjajno izveo! pohvalio je dječaka. 

- Oh, to nije bilo baš previše teško za prvi razred! branio se 
skromno Beppo. - Ja sam znao mnogo više latinskoga kad sam 
došao u Castefranco, nego itko drugi u mojem razredu. 

- Moja škola, moja škola! smijuljio se i stari Gecherle. - Ja 
nisam drugo niti očekivao od tebe. Ali, znaš što, ti imaš sada 
preko praznika vremena. Ja bih trebao još jedan dobar sopran 
za svoj dječji zbor. 

Mladić je vrlo rado izjavio, daje spreman i kad je na blagdan 
Marijinog Uznesenja posve sam pjevao »Et incamatus est«, »I 
utjelovio se«, tada su svi Rieseni okrenuli glave prema or¬ 
guljama, jer još nikada nisu čuli takav krasan glas, tako čist i 
jasan poput zvonca. 

- To je Beppo! šapnula je Terezija Sarto majci tiho. 

- Da, da, Beppo! kimnula je žena, a ovlažene oči su joj se 
zasjale. 

Sada je Beppo imao vremena i za sviranje orgulja, što je 
tako vruće želio. Učitelj mu je mnogo puta prepustio, da poslije 
svete Mise otsvira postludium, a bilo je svijeta u Riesu, koji je 
tvrdio, da će Beppo brzo svirati bolje od svoga učitelja. 

- Ti si odličan glazbenik! priznao mu je i kapelan. - Danas 
ste izvrsno pjevali, a tvoj postludium je bio prekrasan. No, ima 
još jedna vrsta pjevanja, s kojom se jednom moraš osobito 
pozabaviti, a to je zapravo i pjesma Crkve. Već je David tako 
pjevao pred kovčegom zavjetnim, a kršćani Rima su u katak¬ 
ombama na taj način slavili Boga. 

- Kakvo je to pjevanje? upita napeto Beppo. 

- Koral! Don Jacuzzi izvadi jednu staru pjesmaricu sa svoje 
police za knjige i otpjeva krasni Ulaz blagdana Uznesenja 
Gospinoga. »Gaudemus omnes in Domino...«, »Veselimo se 
svi u Gospodinu...«. 

- Osjećaš li, koliko se topline i duboke pobožnosti skriva u 
jednoj takvoj melodiji, i kako srce u njoj klikće i izražava svoje 
oduševljenje? A osim toga, današnji koral nema više onog svog 
čistog praiskonskog oblika. Mora doći netko, tko će mu ga 
vratiti. 

- Papa? upita Beppo, koji je sve to pratio vrlo pažljivo. 

- O, siromašni Sveti Otac! uzdahne kapelan i zatvori knjigu. 
- On ima sada drugih briga! 

- No, svi ga ipak ljube i poštuju radi njegovih dalekosežnih 
i narodu bližih reformi u crkvenoj državi. Don Martinati, naš 
profesor povijesti, nazivlje ga najvjernijim Talijanom, najve¬ 
ćim prijateljem naroda i najistaknutijim čovjekom našega sto¬ 
ljeća. 

-1 našem se Spasitelju nekada klicalo Hosana, a nekoliko 
samo dana kasnije se vikalo Crucifige! 

- Vi mislite? pogleda ga uplašeno Beppo. 

- Da, i živimo u strašnim vremenima i Pijo IX. će morati 
možda poći na put Golgote, odgovorio je svećenik ozbiljno. 

- Beppo, Beppo, moli se mnogo za našega Svetoga Oca! 

Dugo je Beppo razmišljao iza toga o onim riječima. Svojoj 
je večernjoj molitvi odsada dodao uvijek još jedan Očenaš za 
poglavara Crkve 

Ni za vrijeme praznika nije Beppo ostao bez posla. On se 
marljivo prihvatio posla kod kuće i u štali i na polju, pa je bio 
ocu pravi pomoćnik u njegovoj službi. Ivan Sarto je upravo te 
jeseni imao mnogo brige. Žetva je radi dugoga nevremena bila 
jako slaba, a činilo se, da će doći gladne godine. 

Nova školska godina započela je u studenom. Beppo je sada 
opet morao dan na dan od kuće, dok su još zvijezde na nebu 
stajale, te je sljedećih zimskih mjeseci dolazio često puta u 
školu posve promrzao. Osim toga su komadi kruha, koje mu je 
majka davala na put bivali sve tanji i tanji. Glad je pritisla 
zemlju i čovjek je morao imati punu kesu novaca, kad bi se htio 
do sita najesti. Izgleda, da je neimaština zavladala čak i u 
kuhinji zakupnika poreza. Beppo, koji je dobro vidio, da su ti 
ljudi i sami u stisci, uklanjao se sve više tome, da sjedne za 
njihov stol ili se pretvarao, da nema apetita, te je brzo odložio 
žlicu, premda njegova dječačka glad još nikako nije bila uti¬ 
šana. 

U veljači su doprle alarmantne vijesti i u školske sobe 
Castelfranca. Činilo se, kao da je cijeli svijet izbačen iz ko¬ 
lotečine. U Parizu je gladni narod prihvatio za oružje i proglasio 
republiku. Kralj Ljudevit Ferdinand je pobjegao iz zemlje. 
Valovi pobune prešli su ubrzo preko granica zemlje i činilo se, 
kao da potresaju cijelom Evropom. 

Nekoliko nedjelja kasnije odstupio je najmoćniji čovjek 
stoljeća. Dne 15. ožujka 1848. proglasio je Don Martinati 
pobjedonosno svojim učenicima, daje Mettemich, veliki Met- 
temich, pao i sada da će biti vjerojatno kraj s Austrijom. 

Evropom je prohujalo strahovito uzbuđenje. Čežnja za slo¬ 
bodom razbuklata se u otvorenu bunu protiv tuđe okupacije. U 
petodnevnim ogorčenim borbama bio je Radetzky istjeran sa 
svojim trupama iz Milana. U tvrđavnom četverokutu Mantova, 
Verona, paschiera i Legnano zauzeli su Austrijanci nove po¬ 
ložaje. I u Veneciji je došlo do ustanka. Činilo se, kao da je 
kucnuo čas slobode za Lombardiju i Veneciju. 

U Riesu su se prepirali seoski političari u svakoj točionici. 
Upravitelju škole Gecherle-u bilo je teško u radionici sto- 
larevoj; - Propali su Habsburgovci!, trijumfirao je političar. 

- Vaš car Ferdinand je ograničena glava i bez Mettemicha 
će brzo izgubiti prijestolje. 

- Ali je tu još Radetzky! poviče bijesno učitelj. 

- Izgubio je Milano i sada je Pijamontežanin Karl Albert 
proglasio sveti rat protiv Austrije. Toskana je stala na njegovu 
stranu, a Napulj je naložio, da njegove trupe marširaju prema 
sjeveru. Papa Pijo IX. je dobar Talijan i neće manjkati u svetom 
ratu! 

- Zar papa, velite vi? ljutito će Gacherle. - Papa nikada neće 
poći u rat protiv katoličke Austrije. 

- On sam dakako ne, ali njegovi generali! poviče Batiston. 
Austrija je propala! 

- Vi ne poznate Radetzkya! poviče nekadašnji husar i zalupi 
s treskom vratima radionice. 

- A1’ gaje to pogodilo! trljao si je ruke majstor Batiston. 

Papinska vojska maršira protiv Austrije! objavio je Don 

Martinati svojim učenicima, i oči su Venecijanaca, u čijim je 
žilama tekla vruća krv, zasjala od oduševljenja. 

- Papina? upita Beppo. Nije mu išlo u glavu, da bi papa 
prihvatio mač. 

- Da, Pijo IX. Ništa nisam drugo ni očekivao od njega. 

Navečer je inscenirao vatreni patriota bakljadu, na kojoj je 

sudjelovala cijela škola. On sam je pri tom nosio papino poprsje 
u rukama, a dječaci, kojima su se pridružili i mnogi građani iz 
Castelfranca, pjevali su himne Italiji, koliko god su samo 
glasnije mogli. 

Beppo Sarto, koji je toga dana ostao u gradu i noćio kod 
Finazzija, bio je povučen općim oduševljenjem i klicao je 
Svetom Ocu, iako nije razumio, zašto Gospodar Crkve mora 
uzeti u ruke mač. 

Nekoliko dana kasnije nadošlo je strahovito otrežnjenje. 
Pijo IX. opozvao je generale, koji su na svoju ruku prekoračili 
granicu crkvene države i proglasio je svoju neutralnost, jer mu 
njegova služba nalaže, da »obuhvati jednakom očinskom lju¬ 
bavi sve narode i nacije«. 

Posve blijed i zbunjen stupio je Don Martinati u razred, kad 
je ta vijest doprla u Castelfranco. On nije poštedio gorkom 
kritikom Svetog Oca. Beppo, koji je pun revolta slušao žestoku 
kritiku, nije mogao dulje slušati žestoku kritiku, nije mogao 
dulje izdržati, nego je povikao drhčući od uzbuđenja: 

- Papa je pravo učinio. U Bibiji stoji: stavi svoj mač u 
korice! 

Neugodna je šutnja slijedila iza toga otvorenog priznanja. 
Učitelj je iz povijesti poblijedio poput kreča. Tada je rekao sa 
usiljenim mirom: 

- Ti si dobar đak, Sarto, ali slabi Talijan. 

- Ja ljubim svoju domovinu upravo tako, kao i vi! usplamti 
Beppo na to. 

- Radi svoga drzovitoga vladanja dobit ćeš dva sata zatvora! 
poviče profesor bijesno. 

To je bila prva kazna, koju je Beppo dobio u gimnaziji. I 
ona gaje pogodila jako duboko. Ali, on se nije rasplakao i sjeo 
je mimo na svoje mjesto, s kojega je skočio. 

Malo seje drugova saglasilo s mladim buntovnikom, ali su 
svi priznali njegovu srčanost i iz potaje su mu se divili. 

Stvar je došla do ušiju i upravitelju škole. Don Fioravanzo 
je ukorio svoga subrata radi njegovog ispada. 

- Ne pristoji nam, kritizirati Svetoga Oca, a osobito pred 
našim đacima. Ja vam to u buduće zabranjujem. Kaznu zatvora, 
kojom ste kaznili Josipa Sarta, dokinite. To mu kažite sami! 
Mladić je konačno slijedio samo svoju savjest. 

Venecijanac je bio sav izvan sebe. 

- Napuštam vašu školu! povikao je drhćući od bijesa. 

- Promislite, što činite! poviče direktor za njim, kad je ovaj 
istrčao napolje. 

No Don Martinati se nije dao zadržati. On je otkazao službu 
u školi i posvetio se u buduće samo politici. 

- Da li sam krivo učinio time, što sam mu protuslovio? upita 
Beppo, koji je još iste večeri kod kuće posjetio kapelana. 

- Ne, moj mladiću, ne, ne! odvrati Don Jacuzzi toplo. - Ti 
si imao pravo. S Papom, i uvijek s Papom! Brani ga, gdjegod 
ga možeš braniti! On je temeljni kamen Crkve. No, ti ćeš vidjeti, 
sada će za njega započeti teški put trpljenja. 

Kod kuće nije Beppo ništa pripovjedao o svome sukobu sa 
učiteljem. Htio je svojim roditeljima uštedjeti i tu bol. Oni su 
imali i onako dosta brige, jer se upravo nedjelju dana prije toga, 
rodila mala Lucija. Bila je sedmo Sartovo dijete, koje je ostalo 
na životu. 

Jacuzzijevo se proroštvo ispunilo. Papa Pijo IX., koga su 
dosada slavili fanatičnim oduševljenjem, postao je odjednom 
za masu naroda kao krivokletni izdajnik, i živio je u Rimu, 
okružen mržnjom i neumoljivim neprijateljstvom. Njegovog 
ministra predsjednika Pellegrina Rossi, ubili su zavjerenici u 
palači Cancellarie. Papa je morao konačno ostaviti Rim i po¬ 
bjeći u Gaetu pod okrilje napuljskog Kralja. U Vječnom Gradu 
je bila izglasana Republika. Hosana se pretvorila u Crucifige. 

Beppo je poput svih pobožnih kršćana, vrlo mnogo trpio 
radi sramote, koja je nanesena Svetom Ocu, i podvostručio je 
svoje molitve za njega. 

U međuvremenu je pobuna u sjevernoj Italiji doživjela 
nemio svršetak. Radetzky je kod Custozze potukao Pijemon- 
teze. Njihov je kralj Karlo Albert ispraznio Milano i sklopio je 
mir s Austrijom. Doduše, javno ga je mišljenje natjeralo, da 
sljedeće godine nastavi borbu. Očajan radi nesposobnosti svo¬ 
jih generala, imenovao je vrhovnim vojskovođom svojih trupa 
jednoga Poljaka, koji nije razumio ni jedne riječi talijanski. 
Njegova vojska je bila još jednom potučena. Nesretni je kralj 
abdicirao u korist svoga sina Viktora Emanuela i umro još iste 
godine. 

I u Beču se umno oslabljeni car Ferdinand odrekao krune. 
Naslijedio gaje njegov osamnaestogodišnji nećak Franjo Josip. 

Radetzkyjeva pobjeda je bio zadnji triumf dobroga Franje 
Gecherle-a. Nakon kratke bolesti predao je svoju dušu u ruke 
svoga Stvoritelja. S djetinjom se pobožnošću spremao na smrt. 
Među mnogima, koji su ga posjetili za vrijeme njegovih pos¬ 
ljednjih dana, bio je i Petar Battiston, političar. 

- Ipak ste konačno pobijedili! potvrdi stolar, koji je sjeo na 
bolesnički krevet. Radetzky...! 

- Da, Radetzky! prošapne učitelj, a osmijeh je prešao preko 
njegovih blijedih usana. No, tada pruži svome starome pro¬ 
tivniku ruku i reče: 

- Mi ćemo sklopiti mir, Pero. Dosta smo se dugo prepirali. 
Zadnja riječ u svijetu, nije naša. Zadnju ima dragi Bog! 

Političaru su navrle suze na oči, kad je prihvatio bolesnik¬ 
ovu desnicu. 

U tom trenutku stupio je u sobu Beppo. Donio je neku 
okrepu, koju je poslala majka. 

- Kako Vam je? upita on bolesnika. 

- Sjajno! nasmijao se bolesnik. - Prodajte moje odijelo, jer 
ja putujem u nebo! Dođi ovamo, Beppo! Dođi, daj mi ruku! Ti 
si mi uvijek bio samo na veselje. Bio si moj najdraži učenik. 
Boljega nisam nikada imao. 

- Vi morate opet ozdraviti! mucao je mladić. 

- Ne, ne ja moram umrijeti. To je zadnje, što još moram na 
ovoj zemlji izvršiti, i ja se nadam, da ću to, kao stari konjanik, 
donekle lijepo obaviti. 

- Ne smijete toliko govoriti! upozori ga stolar i obriše mu 
znoj sa čela. 

- Vi imate pravo! potvrdi bolesnik. - Mnogo sam i onako 
govorio kroz dane svoga života. Sigurno mnogo ludih i besk¬ 
orisnih riječi. Ako se bude ondje gore moralo polagati račun za 
svaku riječ, tada će to biti dugo preslušavanje, o Spasitelju! 
Gospodine, pomozi mi! Tada se obrati jednim svojim pogle¬ 
dom punim dobrote svome nekadašnjem učeniku: 

- Beppo, zar ne, ti želiš postati svećenik? To sam uvijek 
znao. Dobar svećenik učini mnogo dobra u svijetu. Dobar 
svećenik učini mnogo više nego političar ih husar! Pri tom 
pogleda vragoljasto majstora Battistona. - No, sada uistinu 
želim šutjeti, Beppo, idi, sjedi za klavir i zasviraj mi nešto. 

- Što da sviram? upita mladić neodlučno. Battiston ga 
povuče na stranu i šapne: 

- Znadeš li onaj marš, koga je on tako rado slušao? Znadeš 
onaj, Ivana Straussa. 

- Radetzkyjev marš? nasmiješi se Beppo iznenađeno. 

- Da, njega! Nebesa mi, to me uvijek razbjesnilo! No, sada 
ga sviraj ravnatelju škole! To je njegovo posljednje veselje. 
Malo suzdržljivo zasvirao je Beppo prve taktove. Gecherle je 
slušao i potiho pjevao poznatu melodiju zajedno sa sviranjem, 
a tada je podigao ruku, kao da ne odobrava. 

- Ne, ne to ne, Beppo! Ne Radetzkyjev marš! 

- Što želite slušati? upita Beppo. 

- Ave verum od Mozarta! odgovorio je učitelj tiho. 

Velikom toplinom odsvirao je mladić svetu pjesmu. Stari 

je Gecherle slušao sklopljenih ruku. U njegovim je očima bio 
čudesni odsjev, a naborano je lice bilo kao preobraženo. 

Osam dana kasnije položili su dobroga, vjernoga čovjeka u 
posvećenu zemlju. Svi su ga pratili na njegovom posljednjem 
putu. Beppo je žalio za svojim učiteljem kao za svojim ocem. 

- Mi smo se često međusobno prepirali! rekao je Battiston 
na povratku kući zabrinuto mladom Sartu. - No on je imao 
dobro srce. Zlatno je srce imao učitelj. Neka mu Bog dadne 
nebeski mir. 




PADOVA 



PRVI TALAR 2 


Sudbonosna godina 1849. donijela je Ivanu Krstitelju Sarto 
poboljšanje bijednih prilika. Bio je naime imenovan upra¬ 
viteljem pošte, a s time je bila spojena i značajna povišica 
oskudne plaće. On se odlučio i drugoga sina poslati u gimnaziju. 
Mlinar Parolin poklonio je dječacima stara kolica na dva točka. 
Svako jutro upregnuli su u kola magarca, pa su se sada braća 
vozila u tim kolicima prema Castelfrancu, gotovo isto tako 
ponosno kao i Rizzolino u svojoj grofovskoj kočiji. Beppo je 
pri tom stajao u kolima uspravno kao kočijaš i poticao svoga 
sivonju tako vatrenim povocima, da se požuri, kao daje staro- 
rimski vozač u areni. Kadkad je prepustio uzde i bratu. 

Jednoga je dana Anđelo tako divlje vozio preko trga u 
Castelfrancu, te je najednom izgubio vlast nad poplašenom 
životinjom. Strahovitim treskom zaustaviše se kola u šatoru 
jedne prodavačice jabuka. Dječaci su stajali posve bespomoćni, 
dok ih je trgovkinja grdila bogatim rječnikom, koji piljaricama 
uvijek stoji na raspolaganju. Konačno je došao s otvorenim 
notesom redar. Njegov divlji izgled povećali su još strahovitiji 
brci. Tada se tek survala grmljavina na glave grešnika. 

Sivonja, koji je bio kriv svemu zlu, stajao je postrance s 
bezazlenim licem i griskao jednu jabuku. Trgovkinja jabuka je 
bila sva izvan sebe od bijesa. 

- Oprostite, molim, gospodine redaru! promucao je Beppo, 
kad je policajac malo prestao. - Magarac se uplašio. 

- Kako se ti zoveš? puhao je čuvar zakona i oslinio je 
olovku. Beppo reče svoje ime. 

2 Talar je reverenda, mantija = crna svećenička haljina, koja seže do gležnja (Op. 
prev.). 

- Ah, vaš je otac općinski kurir iz Riesa! No, jako lijepo 
voće on ima, to mu moram reći. A sad, gledajte, da se odmah 
izgubite! Nato je zatvorio svoju knjižicu. 

Dječaci su brže bolje odjurili na svojim kolicima. 

- A tko će mi platiti štetu? jadikovanja je trgovkinja. 

- Još nešto! Pokupite opet svoje jabuke! odgovorio je 
policajac. - Šteta sigurno nije velika. Općinski kurir Sarto ima 
cijelu četu djece. 

- No, kad je tome tako, neka bude, reče piljarica, pa stane 
kupiti jabuke. 

- Samo ako ne bude globe! progovori Beppo, kad su već 
bili daleko. 

- On nije ništa napisao. Ja sam to točno vidio! umirivao ga 
je Anđelo, a tada je nadodao svijetlih očiju: 

- Ti, sada znadem, šta ći biti. 

-Šta? 

- Bit ću žandar, Beppo, zar nisi čuo, kako on znade sjajno 
psovati! 

- Ali, zašto onda učiš latinski? upita ga brat. 

-1 onako neću daleko dospjeti! uzdahne Anđelo. Ne, uistinu 
u školi on nije mnogo vrijedio, a s latinskim je riječima usprkos 
bratovoj pomoći, izlazio jako slabo na kraj. 

Beppo je išao u četvrti razred gimnazije. Neprestano je još 
bio prvi u svom razredu, a Antun Pellizzari, vječni »drugi«, te 
je konačno odustao od natjecanja. Razrednik je sada bio Don 
Gaetano Marcon, svećenik po Srcu Božjem, čovjek divne do¬ 
brote. Beppo mu je doskora iz poštovanja postao jako privržen, 
a i vrli je svećenik od srca ljubio svoga Primusa. 

Dobri je profesor imao jednu manu. On je svakome prid- 
jevao časni naslov »magarac«. Tako je jednoga dana rekao 
svome najdražem učeniku: 

- Josipe Sarto, ti si opet jako dobro napisao zadaću. Nisam 
mogao otkriti niti jedne pogreške, magarče! 

- Ali, zašto me onda zovete magarcem, velečasni? upita 
Beppo vragoljasto. 

- Zar sam ti rekao »magarac«? Nemoj si radi toga razbijati 
glavu, magarče! Što sam rekao magarac, to mi se samo omaklo, 
magarče! 

Cijeli je razred prasnuo u zvonki smijeh. 

- Zašto se smijete, magarci? Ah tako! Ja, magarac, valjda 
sam opet rekao magarac! To je moja luda navika, magarče! 
Moram se toga odučiti, magarče! 

Dječaci su se svijah od smijeha. Ali tko bi i mogao tako 
vrlom čovjeku zamjeriti jednu njegovu osebinu! 

I četvrti je razred bio gotov. Konačni su ispit učenici morali 
polagati u malom sjemeništu u Trevisu. Iako su ondje ispitivali 
strani profesori, Beppo je sjajno položio. Ivan Krstitelj Sarto 
zadovoljno je kimao glavom, kad je vidio svjedodžbu svoga 
najstarijeg sina. S potajnim ponosom čitao je svojoj ženi Mar¬ 
gareti: 


Vjeronauk: 

izvrstan 

Latinski jezik: 

izvrstan 

Grčki jezik: 

izvrstan 

Povijest i zemljopis: 

izvrstan 

Aritmetika: 

izvrstan 


- Niti nije jnogla biti bolja! reče otac. - Ali ja ne znam, šta 
će biti sada. Škola u castelfrancu nema viših razreda. Ti bi 
morao u biskupsko sjemenište. Ne, ja nemam novaca za to. 
Uzdišući pokazao je na kolijevku, na broj osam, u kojoj je 
drijemala mala Ana. 

- Da znadem! odgovrio je dječak potišteno. 

- Dragi Bog će se pobrinuti! umirivala ih je gospođa Mar¬ 
gareta. - On nas još nikada nije napustio, pa će nam i sada 
pomoći. Još danas ću poći k župniku. Možda će nam on znati 
nešto savjetovati. 

- Hvala vam, mamo! rekao je Beppo, i njegove su se oči 
opet zasvijetlile. 

Anđelo, koji je doduše prošao, ali čija svjedodžba nikako 
nije bila radosna, završio je toga dana svoj znanstveni put. On 
je trebao postati općinski kurir, kao što je to bio i njihov otac. 


* * * 

Kardinal Jakov Monico, Venecijanski patrijarha, pogledao 
je kroz otvoreni prozor iznad svoga pisaćeg stola, na kome je 
dugo radio, na široki trg i promatrao je neko vrijeme mnoštvo 
bijelih golubova, koje su brojni stranci hranili na stubama 
katedrale. 

- Kako je dobro tim golubovima svetoga Marka! obratio se 
kardinal smijući prema svom tajniku, koji je čekajući stajao 
postrance. 

- Da, golubovima u Veneciji je dobro! odgovori mladi 
svećenik, ali kad pomislim kolika je sramota prošle godine 
nanesena vašoj uzoritosti na tom istom trgu, ne mogu se ra¬ 
dovati ovom prizoru. 

- Mir, mir! odbijao je Patrijarha. - Ne govorimo više o 
tome! 

Upravo toga dana je bila godišniica događaja, kada se je 
razjarena gomila skupila pred palačom i u bijesnoj razdra- 
ženosti tražila, da joj se izruči kardinal. Monico je neustrašivo 
stao na stranu Pape, kad je Pijo IX. proglasio svoju neutralnost. 
Radi toga je Venecija prezrela svoga vjernoga pastira i na svim 
su zidovima visjeli crveni plakati, na kojima se tražila smrt 
»izdajice«. Sve su mu prozore razbili kamenjem, a konačno su 
razbili i vrata, prodrli u palaču i navalili na sedamdeseto- 
godišnjeg Patrijarhu sa kijačama i sjekirama. Monico je mimo 
stupio pred buntovnike i upitao spokojno: - Što želite djeco, od 
svoga oca? Ugledavši časnoga starca, spustili su oni oružje, i 
na koncu su pobunjenici smeteni ostavili kuću. 

Austrijancima je uspjelo ugušiti pobunu. Oni su opet postali 
gospodari u gradu na lagumima. Kolovođe su bili pohapšeni i 
zatvoreni u tamnicu duždeve palače. No, plemeniti je kardinal 
učinio sve, da isposluje njihovo oslobođenje. 

- Upravo sam opet pisao caru Franji Josipu radi zatvo¬ 
renika! reče Monico i pokaže na papir, koji je ležao pred njim. 
- Prepišite ga na čisto i donesite mi na potpis! 

- Zar vi hoćete još uvijek pomilovanje tih buntovnika, 
eminencijo? Pomilovanje onih, koji su vam nanijeli takvu 
sramotu? upita mladi svećenik, koji je samo s mukom svlada¬ 
vao svoje uzbuđenje. 

- Ah, to su bila ipak još djeca, zavedeni i nahuckani ljudi! 
Oni nisu znali, što su učinili. Konačno, oni su ljubili svoju 
domovinu. Brate, mora se oprostiti, oprostiti onako, kako je 
Gospodin nama oprostio. 

Tajnik ponikne postiđeno pogledom. 

- Ima li još štogod? upita Patrijarha. 

- Ništa više, što bi bilo tako važno, eminencijo! Ima još 
jedna molba. No, ona ima vremena. 

- Staje to? 

- To je pismo generalnog vikara iz Trevisa, monsignora 
Casagrande. 

- Pročitajte ga! Možda je ipak hitna stvar! 

Tajnik je otvorio pismo, koje je izvadio iz jedne mape i 
čitao: 

Potpisani upravlja na Vašu Uzori tost, zajedno sa Ivanom 
Krstiteljem Sarto, iz Riesa, ocem osmero djece, najponizniju 
molbu, da bi dobrostivo udijelili Josipu, najstarijemu od nje¬ 
gove djece, jedno besplatno mjesto u kolegiju Tomacense- 
Campion, koji je spojen sa sjemeništem u Padovi. Kod dječaka 
se jasno opažaju znakovi svećeničkog poziva. Molba je podu¬ 
prta s tako važnim i vrijednim svjedodžbama, da potpisani vrlo 
rado združuje svoje molbe s onima, koji mole, u potpunom 
uvjerenju, da će taj dobri i vrli mladić jednom biti izvrstan 
svećenik. Prijemom u sjemenište bi mu se omogućilo, da nas¬ 
tavi svoje daljnje studije. 

- Kad je pismo datirano? upita kardinal. 

- 27. srpnja, Eminencijo! 

- Ta to je bilo prije četiri nedjelje! Zašto mi niste prije dali 
pismo? 

- Smatrao sam da nije tako hitno! Školska godina počinje 
istom na jesen. 

- Tako? nije hitno? nastavi Monico dalje. - Dragi moj, 
nema ništa hitnijega i važnijega, nego dati našoj Crkvi dobrih 
svećenika. Sarto, Sarto! nastavi razmišljajući. - Da, sjećam ga 
se. On je općinski kurir u mojem rodnom mjestu. Naravno, da! 
Moj Bože, kako nestrpljivo očekuju otac i sin odgovor. Stvar 
će još danas biti riješena, odmah, čujete li, još prije, nego li 

pismo na cara. Napišite odgovor i donesite mi pismo na potpis! 
Pisat ćemo i biskupu u Padovu. Idite! Požurite se! 


* * * 

Nekoliko dana kasnije nosio je Beppo, koji je u Castel- 
francu podigao poštu, kući pismo od generalnog vikara iz 
Trevisa. Još nikada nije on tako brzo pretrčao taj put. Bez daha 
uletio je u kuću. 

- Oče, pismo je tu, iz Trevisa! povikao je dahćući. 

Sarto je zgrabio pismo i čitao: 

Javljam Vam, da je njegova uzoritost kardinal i patrijarha 
Venecije Jakov Monico, na preporuku dolje potpisnoga, dek¬ 
retom od 22. ovog mjeseca br. 848, vašem sinu Josipu odobrio 
besplatno mjesto u kolegiju Tomacense-Campion, koji je spo¬ 
jen sa sjemeništem u Padovi. Ujedno vam skrećem pažnju na 
to, da ga je njegova uzoritost posebno preporučila tamošnjem 
biskupu, a to je ovaj vrlo rado prihvatio. 

- Hvala Bogu! uzdahne gospođa Margareta s olakšanjem. 
Sad je čekanju kraj. 

- To je velika povlastica! po'tvrdi otac. - Beppo, budi uvijek 
zahvalan radi ove posebne dobrohotnosti! 

- Smijelim li ja to sam pročitati? mucao je mladić. Kad je 
pismo imao u rukama, potekle su mu suze niz obraze. 

I veće su se sestre gurale oko njega, da čitaju pismo, ali ih 
je Beppo brzo odbio. 

- Ja moram k župniku i k Don Jacuzziju i kovaču i...! 

- Tada bjež! nasmiješi se majka. 

Svagdje su mladiću od srca čestitali. 

-Nisam drugo niti očekivao od svoga brata, kardinala! 
rekao je sijedi kovač Monico, kad mu je Beppo pročitao pismo. 
- Daj da vidim! 

Beppo uplašeno odbije. 

- Ne, ne, molim, ne! Pismo se ne smije zamazati čađom! 

- No, tada neću, nasmije se kovač. - Ali slušaj, Beppo, imaš 
li ti već talar? 

-Talar? 

- Da, naravno! Ti moraš nositi duhovno odijelo, kad dođeš 
u sjemenište u Padovu. Sjećam se, kad je moj brat, kardinal, 
prvi puta obukao crnu haljinu. Ja sam bio tada još mali dječak, 
ali to nisam zaboravio. Od onoga dana morali smo mu govoriti 
»vi«, upravo kao i roditeljima. 

- To je strašno! promuca prestrašeno petnaestogodišnji 
dječak. Predstavio si je, kakvo bi lice načinio vjerojatno An- 
đelo, kad bi roditelji tražili, da on njega, Beppa, odsada u 
buduće nagovara sa »vi« i pri pomisli na to prasnuo je u zvonki 
smijeh. 

Župnik, Don Fusarini, radovao se od srca sa sretnikom. No, 
i on je potvrdio, da će Beppo u buduće morati nositi talar. 
Trgovac Pasquale Monico, poklonio je materijal, a krojač Bis- 
tacco sašio je talar za »Bog plati«. 

Dne 19. rujna obukao je Beppo prvi puta sveto odijelo. 
Župnik mu je pri tom podijelio svoj blagoslov, i opomenuo ga, 
da svećeničko odijelo uvijek časno nosi. 

Radost je kod kuće bila velika. Pune potajnog poštovanja 
gledale su manje sestre na brata, samo Anđelo nije mogao 
suzdržati smijeha, no majka ga je strogo ukorila i zapovijedila 
je i njemu i ostaloj djeci, da sada moraju kazati Beppu »vi«. 
Mladi je bogoslov škiljio ispod oka, da opazi bratovo lice, i 
zbilja je Anđelo tako sjajno glupo izgledao, da se Beppo morao 
od srca nasmijati. 

- No, Beppo, opomenula ga je majka, i ti sam moraš 
pokazati nešto više ozbiljnosti. To zahtijeva sveto odijelo, koje 
nosiš. 

Mladi je bogoslov gledao postiđeno upod i očajno se mučio, 
da svome licu dade potrebno dostojanstvo. To mu je konačno i 
uspjelo. Samo što nije smio pogledati Anđela, jer odmah se više 
nije mogao svladati. 

Kad je slijedeće nedjelje, na crkveni god riesenske župske 
crkve, kod svečane službe Božje Beppo zauzeo mjesto u koru 
u duhovnom odijelu, te ga je Don Fusarini predstavio cijeloj 
zajednici kao novog bogoslova, osjetio je neko posebno sve¬ 
čano raspoloženje u duši. 

Nakon službe Božje mnogi su stiskali ruke Ivanu Krstitelju 
i gospođi Margareti. Sa sviju su strana Beppu od srca zaželjeli 
sreću, samo je seljak Jacinto Monico rekao tresući glavom: 

- Ali, on je mom vrtu krao trešnje. 

- Radi toga može Beppo postati još i kardinal! nasmijao se 
Jacintov ujak, kovač. 

- Kako to mislite? 

- Tako, jer sam se sada sjetio, kao su i našeg Jakova jednom 
uhvatili u tuđoj trešnji. Štoviše, to je bilo u župnikovoj bašći, 
pa gaje radi toga naš stari župnik propisno povukao za njegove 
duge uši. 

- A Beppo je sjeo poslije svečane svete Mise za orgulje i 
svim je registrima odsvirao Te Deum. 


* * * 

Dani su brzo prolazili. Došao je studeni i približio se dan 
odlaska. Beppo je još jednom pošao sa svojom majkom u 
Cendrole u svetište Majke Božje i žarkom pobožnošću pre¬ 
poručio se mali bogoslov Njezinoj dobrostivoj zaštiti. 

Tada je još rekao zadnji zbogom dobrom svećeniku u Riesu, 
stolaru Battistonu, kovaču Monicu, mlinaru Parolinu, gostio¬ 
ničaru »K dva mača«, trgovcu i krojaču i cijelom dragom selu. 
Zadnje cvijeće, koje je našao, odnio je na grob svoga učitelja 
Gecherle-a. 

Konačno je nadošlo toliko i tako dugo očekivano, a opet 
tako strašno jutro. U ranu zoru, dok su još zvijezde stajale na 
nebu, natovario je otac na kolica skromnu dječakovu imovinu. 
Morala se ponijeti i posteljina, jer toga nije bilo u kolegiju. 
Plačući zagrlila je po posljednji puta gospođa Margareta svoje 
najstarije dijete i dala mu zadnje opomene. Sestrice su malo 
plakale na rastanku, štoviše i Anđelove oči su svjetlucale od 
suza. Beppo je ipak bio njegov najbolji drug i mnogo će mu 
manjkati. 

- Sada sam sam među tim ženskim svijetom! mrmljao je 
upravo neuljudno, samo da sakrije svoje ganuće. 

- Oho, pa još je uvijek i otac ovdje! podsjetio ga je Beppo. 

- Da, otac! sjetio se tobože dječak. 

- Vrijeme je! opomenuo je Ivan Krstitelj. - Magarac je već 
upregnut. 

Posljednji rastanak, zadnje mahanje rupčićem, a tada su 
kola krenula u tamno jutro na dugi put prema Padovi. 

Sa tornjeva biskupskoga grada upravo su zvonila podnevna 
zvona, kada su oni prispjeli u grad sa svojim kolima. 

- Sveti Antun ti želi dobrodošlicu! rekao je otac. Beppo je 
nijemo potvrdio. On se nije mogao nagledati divota, koje su se 
odsijevale u sjaju sunčanog jesenskoga dana. 

Doskora su bili na cilju. Skinuli su stvari i mladić je prek¬ 
oračio prag kuće, koja je trebala biti sljedećih godina njegovim 
zavičajem. 

Don Vinko Agostini, prefekt studija, srdačno je dočekao 
mladića. 

- Naš bogoslov iz Riesa! reče smijući se. - Znadem! Gen¬ 
eralni vikar iz Trevisa te je vlastoručnim pismom preporučio, 
a njegova uzoritost, kardinal Venecije, Jakov Monico, je ta¬ 
kođer tvoj zaštitnik. Više i bolje ne možeš ni poželjeti! Bog 
neka blagoslovi tvoj ulazak, dragi moj! 

Otac se požurio sa rastankom: 

- Budi dobar i marljiv i nemoj gubiti vremena! reče on, 
stišćući svojemu sinu ruku. 

- Dobro, oče! potvrdi dječak. 

Beppo je još jednom izašao pred kuću i pomilovao svog 
dobrog sivonju, kojeg je toliko puta tjerao prema Castelfrancu. 
Dao mu je i komadić šećera, kojega je posebno u tu svrhu ponio 
od kuće. 

- Pozdravite majku! reče nesigurnim glasom, kad je pos¬ 
ljednji put pružio ocu ruku. 

Ivan Krstitelj nijemo kimne glavom. Tada odjuri sa svojim 
kolima, u koja je bio upregnut magarac. Beppo je gledao za 
njim sve dotle, dok nisu kola nestala iza prvoga ugla. 

Tada je tiho i potišteno pošao u kuću za svećenikom, koji 
gaje strpljivo čekao. 

MALI ABATE 3 


Upravo čudnovatu skupinu sačinavao je prvi razred kla¬ 
sične gimnazije u kolegiju u Padovi. Više od četrdeset dječačića 
vrzlo se unaokolo po hodnicima. Usprkos svome ozbiljnom 
talaru, nosili su oni pod njim i svoje vjetrogonjaste godine 
puberteta, kada se čas leti nebu pod oblake, a odmah zatim se 
nemoćno pada na zemlju. Doba je to, kada oko usana probija 
prvo paperje brkova. 

Iako se većina dječaka ozbiljno trudila oko učenja, ipak je 
općenito uzevši ta skupina bila obijesno društvo. Čim su dječaci 
ostali i malo bez nadzora, nisu mogli mimo i ozbiljno prolaziti 
hodnicima, nego su podigli talar i na pravi dječački način, 
naganjali bi se stepenicama gore dolje, i trčali unaokolo po 
dvorištu i okolnim hodnicima. Ukratko, u svako doba bili su 
oni spremni na svaki nestašluk. 

Više dostojanstva, više dostojanstva, abati! opominjali su 
ih neprestano prefekt studija ili razrednik, Don Evangelista De 
Piero. - Sjetite se odijela, koje nosite! Dječaci su na to nastojali, 
da tu i tamo budu ozbiljni u svom vladanju, ali nisu baš odviše 
dugo izdržali. 

Naravno, kada su poslije podne išli u šetnju, u dugim 
redovima, par po par kroz ulice biskupskog grada, pokušavali 
su, da to bude posve dostojanstveno. Međutim, ako je nekome 
od njih slučajno dospjela kod noge kakva stara kutija, kamen 
ili češer, tada je on posve zaboravio na svu bogoslovsku oz¬ 
biljnost, te je radosno udarao nogom dobrodošlu stvar, sve dok 
ga ne bi opomena svećenika, koji ih je pratio, dovela u red. 

Iz osjećaja dužnosti, a isto tako iz prave ljubavi prema 
znanosti, Beppo seje velikom revnosti i ovdje prihvatio učenja. 

3 Abate = opat. U Italiji uobičajeni naziv za pitomce sjemeništa, opaska prevodioca. 

Pomoću svojih izvanrednih talenata, brzo je nadmašio sve svoje 
drugove, pa je slovio kao nesumljivi primus - prvak u prvom 
razredu klasične gimnazije. Samo se njegov susjed u klupi, vrlo 
bistar dječak Petar Zamburlini, pokušavao s njime takmičiti, ali 
mu je to isto tako slabo uspjevalo kao i pametnom Antunu 
Pelizzari u Castelfrancu. Sarto je ostao u ovom natjecanju 
uvijek naprijed za dobru dužinu konja. 

Petar i Josip su usprkos tome natjecanju postali brzo najbolji 
prijatelji. Za vrijeme odmora uvijek su se viđali zajedno, a znali 
su tako udesiti, da su i na šetnju išli zajedno. 

Nije nikakvo čudo, da su oba prijatelja doskora postali 
osobiti ljubimci svoga učitelja de Piero. Čak i rektor, Dr. Antun 
Fabris, veoma obrazovani čovjek, član Akademije znanosti i 
umjetnosti u Padovi, bio je osobito sklon nadarenim mladićima. 

Tako bi Josip Sarto mogao biti posve zadovoljan sa svojom 
sudbinom, da ga nije neprestano morila strahovita čežnja za 
kućom. Često, kad bi nad stihovima Homera sjedio u za¬ 
jedničkoj sobi za učenje i prevodio sa grčkoga na materinski 
jezik pustolovine Odiseja, upravo ga je mučila čežnja za ku¬ 
ćom, i to ništa manje nego legendarnoga kralja s Itake na 
njegovom desetogodišnjem lutanju. Tada bi odložio pero i 
mislio, mislio... 

Što oni sada samo rade u dragom Riesu. Otac raznosi poštu, 
pisma ili porezne ceduljice, ili mu je dobri Battiston opet uzeo 
novine. Anđelo sigurno ima posla u štali, Terezija i Roza 
vjerojatno pomažu majci kod pranja rublja, a mališi se igraju 
vani na snijegu, koji sada pokriva i ulice u Padovi. 

Beppo se zagledao kroz prozor u snježne pahuljice, koje su 
poigravale u zraku. Kroz taj bijeli metež vidio je nasmijana lica 
svojih dragih sestrica. Dragi Bože, kako je često kod kuće 
nestrpljivo mrmljao, kad gaje mlada četica ometala kod studija, 
i vukla ga htijući se s njime igrati, dok je on učio nepravilne 
glagole! Ali sada, sada! Ah, kad bi on sada mogao biti kod kuće, 
i kad bi se mogao prekobacivati sa svojim sestricama! Koliko 
puta se je samo morao spustiti četveronoške, a tada su se 
Antonija, Marija i dvogodišnja Lucija uspele na njegova leđa, 
i on je s njima obilazio kuhinju i sobu, doklegod se cijelo 
društvo nije konačno prevrnulo ili je majka rekla, da je dosta. 

Majka, ah da, majka! Neprestano su se njegove misli vra¬ 
ćale k njoj! Što on sve ne bi dao za to, kad bi mogao vidjeti 
samo za jednu minutu njezine dobre oči i dragi joj smješak. 

Zadubljen u te misli igrao se Beppo sa znakom, koji je 
označivao stranu u Odisejadi. To mu je bio oproštajni dar sestre 
Terezije. Na crvenoj svili izvezla je ona zlatnim nitima riječi 
»Iz ljubavi«. Nevaljalac Alojzije Pela, kome je to jednom 
dospjelo u ruke, zapitao ga je uz podsmjeh, ima li kod kuće 
jednu dragu. 

- Jednu? ne jednu, nego sedam! odgovorio je Josip. 

- Ma čovječe, Beppo! razljutio se nevaljanac. - Nikada ne 
bih pomislio, da si ti Casanova. 4 

- Kakav Casanova! Ja mislim na majku i na svojih šest 
sestara. 

- Ah tako! reče Alojzije razočaran. - Ali zar ti imaš šest 
sestara? Čovječe, budi sretan, što si bar neko vrijeme daleko od 
njih! 

Ah, da je on znao, kako je Beppo baš u taj čas žarko želio 
vidjeti ih, a osobito Anicu, svoju mezimicu! 

Može li već puzati unaokolo po sobi? 

Beppo opet pogleda na pahuljice, koje su poigravale. Dosk¬ 
ora će biti Božić. Još nikada nije petnaestogodišnji dječak 
slavio izvan kuće tu dragu svetkovinu. Za Božić nije bilo 
nikakvih praznika. Mladići su morali sudjelovati kod službe 
Božje u katedrali. Ali za Uskrs, sigurno će za Uskrs biti praz¬ 
nici, pa će ići kući. Uskrs u Riesu! Ne može si ni zamisliti, kako 
će biti krasno! 

- Sarto, izgleda, da ti sanjariš! probudio gaje glas prefekta 
studija, koji je pazio na njih, iz njegovih dragih maštanja. 

- Oprostite, velečasni! odgovori mladić zacrvenivši se. - 
Upravo sam mislio na nešto. 

- Ali, sigurno ne na pustolovine Odiseja! nasmiješi se 
svećenik. Tada pristupi sasma blizu Beppovom mjestu, sagne 
se prema mladiću i šapne mu: - Sigurno si bio kod kuće sa 

4 Casanova Giacomo (1725-98) talijanski pustolov i najveći ljubavnik svoga 
vremena. (Opaska prevodioca). 

svojim mislima! Jedan abate mora obračunati sa svojom malom 
čežnjom za kućom. Žrtvuj to dragom Bogu. 

U Beppovim se očima nešto sumnjivo zaiskrilo, kad je 
pogledao na svećenika. 

- Imam sedmero braće i sestara kod kuće! reče tiho. 

Don Agostini, koji je i sam potjecao iz velike obitelji 
razumio je, šta je s time htio reći mladi abate. 


* * * 

Zima je prošla i prvo se zelenilo pomaljalo iz probuđene 
zemlje. Došli su dani poklada, prigodom kojih je na Beppovo 
veliko iznenađenje bilo čak i u biskupskom sjemeništu sva¬ 
kakvih šala. Dječaci su se šalili ne samo međusobno, nego su 
pravili svakakve bezazlene i obijesne šale i komedije i sa svojim 
učiteljima. Ovi su se opet sjećali svojih pokladnih vragolija i 
nestašnosti, pa nisu uzimali za zlo šale, koje nisu proizlazile iz 
zla srca. 

U dvorani se izvodio čak i jedan komad. Bila je to velika 
šala, koju je sastavio jedan abate iz drugog tečaja filozofije i u 
kojoj se temeljito našalio s kućnim učiteljima. Na Beppovo 
začuđenje nagradili su profesori tu šalu radosnim licem, iako 
je tu i tamo mogao biti samo po koji kiseli smješak. Naravno, 
da je i Beppo pri tom sudjelovao, iako mu je sve u svemu sve 
to bilo dosta čudno. 

Došle su prve nedjelje korizme. Doduše za to vrijeme nisu 
stavljali na stol manje palente i risi-bisi dječacima, koji su rasli 
i bili uvijek gladni, ali se ipak pazilo na to, da se ozbiljnost 
svetoga vremena ne naruši odviše velikom raspuštenošću. 

U crkvi, u kojoj se nalazi grob svetoga Antuna, držao je 
jedan franjevac potresne korizmene propovjedi o gorkoj muci 
i smrti našega Gospodina. Kad je Sarto u te dane razmišljao o 
onome, što je čuo, sa stidom je katkada uvidio, kako je on još 
daleko od prave velikodušnosti. Kako mu je još uvijek bilo 
mnogo stalo do vlastitih želja! Još uvijek nije bilo sigurno, da 
li će za Uskrs smjeti kući. Ako ne budu smjeli, o Spasitelju, to 

će biti za njega veliko, bolno razočaranje! Ali Beppo se u 
takvim satima odlučio i na tu žrtvu, ako je bude dragi Bog od 
njega tražio; on će i na to reći svoj da. 

I uistinu, razbilo se njegovo najčeznutljivije očekivanje, ali 
je mladi abate prihvatio i tu bol bez osobito velike utučenosti i 
položio je svoju bol kao uskrsni dar Spasitelju na oltar. Ipak je 
kapelan iz Riesa naslutio gorku čežnju za kućom svoga dragoga 
učenika iz pisma, kojega mu je otac Sarto stavio na stol kratko 
vrijeme prije blagdana. 

- Pismo od moga dječaka! reče Ivan Krstitelj, kad mu je 
predao pismo. 

- O kolika radost! poviče kapelan. - Ostanite ovdje, Sarto! 
Pročitat ću vam, što piše naš abate! 

Velečesni gospodine! 

Jer su propale moje nade, i jer mi neće biti priušteno, da 
Uskrs sprovedem kod kuće, kako sam to najčeznutljivije očeki¬ 
vao, pa da opet vidim Vas i svoju dragu rodbinu, smatrao bih 
grubom nemarnosti, da Vam ne napišem barem nekoliko re¬ 
daka. Za uskrsne blagdane, koji nadolaze, želim Vam od svega 
srca sreću i blagoslov. Neka Vam dragi Bog sačuva zdravlje i 
neka izlije na Vas svoj blagoslovi Nadam se, da ćete ove želje 
dobrostivo primiti, jer Vas volim i često se puta za Vas molim 
Bogu, isto tako, kao što sam i uvjeren, da nije prestala Vaša 
ljubav, koju ste sve do sada iskazali prema meni nedostojnom. 

Neću Vam više oduzimati vremena i bilježim se sa rados¬ 
nim pozdravom 

Vašoj Velečasnosti 
najodaniji, najzahvalniji sluga 
Josip Sarto. 

Biskupsko sjemenište u Padovi, 14. travnja 1851. 

- Kako on lijepo piše! potvrdi otac Sarto ganuto. - Samo se 
čini, da malo žali za kućom. 

- O, to nije bilo prije drugačije niti kod mene! tješio ga je 
svećenik. - On još nema niti šesnaest godina. U tim se godi¬ 
nama jako visi na kući. 

- Njemu mora biti vrlo teško! odgovori Ivan Krstitelj 
zabrinuto. 

- On će sigurno doći za vrijeme ljetnih praznika! uvjeravao 
ga je Don Jacuzzi i poklonio općinskom kuriru finu cigaru. 

Zadnji mjeseci školske godine su brzo prolazili u marljivom 
radu, i jednoga od prvih vrućih srpanjskih dana čekala su kolica 
iz Riesa s upregnutim magarcem pred vratima sjemeništa. S 
radosnim se povikom abate uspeo u njih. Anđelo, kočijaš, 
zapucketa bičem, i strpljivi je sivonja zakasao koliko je mogao 
svojim ukočenim nogama. 

- Vi ste narasli, Beppo! reče brat,mjereći Beppa, koji je 
sjedio kraj njega. - Rukavi su vam postali prekratki, a i puceta 
će vjerojatno doskora otpasti. 

- Ti imaš pravo, Anđelo! nasmijao se Beppo. - Talar me 
gadno steže pod rukama, no krojač će Bistacco kod kuće brzo 
već tu stvar urediti. On je talar načinio tako, da se može proširiti. 

Nakon dobra tri sata vožnje projurila su kola kroz Castel- 
franco. 

- Samo da uzmem poštu! reče Anđelo i zaustavi kola. 
Beppo se pokori tome zakašnjenju s malo nestrpljivosti, iako 
je rado upotrijebio tu zgodu, da zaželi dobar dan upravitelju 
Cinni i njegovoj supruzi Klari. 

- Dragi Bože, moj mali kardinal! poviče upravitelj pošte 
oduševljeno, i pozove svoju ženu, jer je bezuvjetno htio slomiti 
vrat jednoj boci Tirolca, ali se Beppo nije dao nagovoriti. 

- Majka čeka! govorio je. 

- Da, majka, naravno, al’ će se veseliti! nasmijao se Pavao 
Cinna s razumijevanjem. 

Tako magarčiću nije bio priušten dulji odmor, pa su jedan 
sat kasnije bili kod kuće. 

Kakav sastanak nakon tako dugog rastanka! Jednim sko¬ 
kom skočio je Beppo iz kola, majci, koja je vani na njega čekala, 
ravno u ruke. A tada se natiskala cijela dječja četa oko svoga 
velikoga brata kličući i vičući, tako da je jedva dolazio do zraka. 
I otac je došao iz kuće i pružio je mladiću ruku uz čvrsti stisak. 

- Opet si kod kuće! reče svojim tihim, mirnim načinom, ali 
su ponos i veselje sjali u njegovim očima. 

- Da, opet je bio kod kuće! Nakon sedam dugih mjeseci, 
opet konačno kod kuće! Kako je to ugodno opet sjesti za majčin 
stol! Koliko veselje igrati se s malim sestricama! 

- Ali, ja vam moram pokazati svoju svjedodžbu! sjetio se 
konačno Beppo, i otac je Sarto sa zadovoljstvom mogao us¬ 
tanoviti, da niti u Padovi nije postala ništa lošija. 

- Jesi li opet Primus? upita otac. 

- Da, oče! sjajio se mladić. - Ali Petar Zamburlini mi to 
nije lagano prepustio. Petar je moj najbolji prijatelj, morate 
znati! 

Prvi putevi su vodili abata naravno k župniku i kapalenu iz 
Riesa. Na svoju žalost nije zatekao Beppo Don Fusarinija pri 
najboljem zdravlju. On je očito trpio od astme i kašljao je često 
tako jako, da je jedva dolazio do daha. 

- Da, moj dragi Beppo! rekao je žalostivo se smješeći. Ne 
stoji najbolje s mojim corpus humanum (s tijelom). Zrak mi u 
Riesu ne odgovara. Liječnik mi savjetuje žurno promjenu mje¬ 
sta. Ja ću morati za neko vrijeme otići u svoj zavičaj u Mestre, 
gdje moja siromašna pluća neće morati tako teško raditi. Za 
neko vrijeme morati će Don Jacuzzi nositi dvostruki teret. 
Vjerojatno ću se tada oporaviti. Malo je prerano, kad se sa 
četrdeset godina već mora tako duvati i puhati kao starac. 

Beppo je nepomično gledao u dobroga svećenika. 

- Ali, vi ćete se ponovno vratiti, ako zbilja otiđete, zar ne? 
Vi valjda nećete ostaviti vašu zajdnicu zauvijek? mucao je 
problijedivši. 

- O htijenju nema govora, ali »mora se« ovisi o Bogu! No, 
nemoj se prepustiti teškim mislima. Mi ćemo u srcu ostati i dalje 
sjedinjeni zauvijek, zar ne? 

To nekako zvoni već kao na rastanak, mislio je Beppo 
potišteno. 

- Ja ću svaki dan za vas moliti, gospodine župniče! obećao 
je on kod rastanka. Sastanak u kapelaniji je bio nešto radosniji. 

- Što radi plemenita gospođa glazba? bilo je jedno od prvih 
pitanja, koje mu je postavio Don Jacuzzi. 

- Katkada smijem svirati na orgulje, odgovori Beppo. - 
Privremeno nema ništa od pjevanja radi mutiranja, znate! Inače 
se marljivo vježba gregorijanski koral! 

- Gle, to me veseli! odgovori svećenik živo. - U Koralu 
moli, kliče i plače najdublja nutrina, srce Crkve. No još nešta 
drugo. U Riesu postoji jedan prekrasan klavir divan instrument. 
Veselit će se, ako te tamo čuju. 

- Misite li na klavir u gostionici »K dva mača«? Tako 
izvrstan baš nije. 

- Ah ne, instrumenat, o kojem govorim, stoji u palači 
grofice Marine Loredon-Gardenigo. 

- U grofičinoj palači? mucao je Beppo. - I ondje trebam 
svirati. 

- Ne, ne trebaš se bojati. Stara je grofica vrlo dobrostiva 
dama, koja ne pita za podrijetlo niti stalež, nego pripušta u svoje 
male večernje priredbe, koje sada svake sedmice jednom pri¬ 
ređuje, također i obične radnike. Ondje se sigurno ne trebaš 
stidjeti svoga talara. Bit ćeš miran, ako čuješ, da kod toga 
sudjeluje i Antun, veseli sluga njezine Presvijetlosti. 

- Sveta Marijo! nasmije se Beppo napola utješen. - Kante 
mi! Tada će to biti veselo. 

- Da, i - drž se čvrsto! I dobri stolar Petar Battiston je 
također u tom društvu. 

- Tada će se sigurno ondje politizirati! uplaši se Beppo. 

- Naravno, tome se ne da izbjeći, kad je političar prisutan. 
Ali Presvijetla sluša vrlo rado mišljenja originalnog čovjeka 
koja iznosi često puta tako, da se čovjek ugodno zabavlja. 

Uistinu je Beppa, koji je sljedeći četvrtak stupio u palaču s 
nekim strahom, dočekala i zaželjela mu dobrodošlicu bivša 
dvorska dama Napoleona I. Te su večeri toliko svirali, da je 
politika jedva došla do riječi te je čak i Battiston, koji je gorio 
od želja, da rasplete novosti u svom svijetlu i na svoj ih posebni 
način opet splete, slušao divno sviranje abata sa strpljivom 
pažnjom. 

- Šteta, da te dobri Gecherle ne može više čuti! reče, kad je 
Beppo svršio. - Ti si usitinu još nešto naučio! 

- Da capo, da capo, abate! Iznova, iznova! pljeskala je 
grofica. - Vi divno svirate! 

To je bilo prvi puta, da je Beppa netko oslovio sa vi, i on je 
pocrvenio sve do korijena kose. 

- No, Presvijetla ima i divan instrumenat! promucao je 
konačno. 

Sonata o mjesečini koju je Beppo upravo svirao, prekinuta 
je na nešto komični način. Neka mačka, koju je progonio jedan 
pas, skočila je velikim skokom kroz prozor i svršila je upravo 
na tipkama glasovira. Beppo se malo uplašio, ali onda su se svi 
nasmijali zbog ovoga intemezza. Samo je Antun Feltrin, koji 
je stajao kod kamina, promrmljao, a što je Beppov oštar sluh 
zamjetio: 

- Kante mi! Ja ću poubijati taj čitav mačji svijet! 

Beppo je iznenada morao pomisliti na ošišanu angora- 

mačku i imao je dosta muke, da dovrši sonatu. 

- Kako ti se sviđa kod grofice? upita ga Don Jacuzzi, kad 
su se vraćali kući. 

- Bilo je prekrasno. Grofica je uistinu dobrostiva gospođa, 
a na tako finom instrumentu nisam još nikada niti svirao. 

Odsada su Beppa uvijek pozivali na večernja sijela. Tako 
je naučio naravnom i plemenitom uljudnošću i bez bojažljivosti 
vladati se u kućama odličnika. Četiri mjeseca praznika se 
previše brzo prošla, te je opet došao kruti rastanak. 

U drugom tečaju (razredu) klasične gimnazije bio mu je 
razrednik Dr Don Josip De Rossi, čovjek vrlo velike izobrazbe 
duha i srca. Grčki je predavao Don Anselmo Selmi istrošen i 
mršav čovjek, prava ascetska pojava. On nije bio samo odlični 
huanist, nego i uzoran svećenik, koji je najpovoljnije utjecao 
također i na razvitak karaktera svojih učenika. Usprkos svoj 
strogosti prema sebi, bio je on prema drugim pun radosne 
mirnoće i velike dobrote. Od njega je Beppo prvi puta čuo za 
ime svetoga župnika Arškoga, Ivana Vianney-a, kojega je on 
od sveg srca osobito štovao. Upravo čudesno se širilo srce 
mladome abatu, kad je profesor pripovijedao o svom posjetu 
malom francuskom selu i njegovom svećeniku, koji je bio čudo 
odricanja i ljubavi prema bližnjemu. 


* * * 

Približavala se kraju i druga školska godina. Godinu dana 
prije toga umro je kardinal Jakov Monico, pa se za poklade 
izvodio jedan ozbiljni komad pod naslovom »Prognanici«. 
Beppo je imao jednu od glavnih uloga. Po prvi je puta stajao na 
pozornici, ali je on svoju ulogu tako dirljivo odigrao, da su čak 
i profesori bili posve zbunjeni. 

- Gledajte samo onoga dragoga mladića, šaputao je rektor 
kuće profesoru Don Lorenzu Schiavi, još nisam našao nikada 
nijednoga učenika, koji bi znao u izvođenje staviti toliko života 
i istine. On igra svoju ulogu s osjećajem, koji zanosi! 

- Josip Sarto nema samo bistar um, nego i duboka čuvstva! 
potvrdio je Don Lorenzo. 

Prvi je svibanj donio Beppu radosnu vijest od kuće. Dobio 
je drugoga bracu, koji je bio kršten na imena Petar Gaetan. 
Istina, radost je bila zamračena viješću, da se otac već nekoliko 
dana ne osjeća najbolje. Radi se o jednoj jakoj prehladi, ali 
nema nikakvoga razloga za neku ozbiljnu brigu. 

- Vjerojatno nije Terezija stvar prikazala bezazlenijom 
nego što jest! uzdahnuo je Beppo zabrinuto. 

Nekoliko dana kasnije bio je hitno pozvan rektoru. 

Događalo se vrlo rijetko, da je Don Fabris zvao k sebi 
kojega učenika, jer se većinom radilo o tome, da se riješi kakva 
neugodna stvar. Na brzinu je Beppo ispitao svoju savjest, no 
nije bio svijestan nikakve krivice. 

Već kod ulaska je opazio, da ga rektor nije pozvao zato, da 
ga ukori. Mora da je nešto drugo na stvari. 

Don Fabris pogleda mladića s pogledom punim boli i do¬ 
brote i zamoli ga da sjedne. 

- Moram ti saopćiti žalosnu vijest, reče svećenik. - Stigao 
je brzojav od kuće. Tvoj je otac teško obolio. 

- Da li je — mrtav? skoči mladić, drhćući čitavim tijelom. 

- Ne, ne, ali se mora računati na sve! Ti dobivaš smjesta 
dopust. Mislim, da će te odvesti, ali je bolje, da odmah kreneš 
na put! 

- Da, ja idem odmah! proštenje Beppo. Kad se posve 
zbunjen vraćao prema svojoj sobi, susretne ga njegov prijatelj 
Petar Zamburlini i upita uplašen izgledom prijatelja: 

- Što se dogodilo? Što je rektor htio s tobom? 

- Otac! zajeca mladić. - Otac je teško bolestan. On umire, 
Petre, posve sigurno, inače me ne bi zvali. 

- No, no, neće valjda biti baš tako zlo! pokušao ge je Petar 
tješiti. - Dođi, ja ću ti pomoći! 

Dršćućim rukama sredio je Beppo pomoću prijatelja na¬ 
jnužnije u svojoj sobi. 

- Beppo, ja ću moliti za tvog oca! poviče Zamburlini za 
njim , jer je on već odjurio. 

- Hvala! Zahvaljujem ti, Petre, reče Beppo okrećući se još 
jednom. Tada se dade na dugi put. 

Kolikogod je samo brže mogao, žurio se Josip dugom 
cestom, i mnogo ljudi je usput kimajući glavom, gledalo za 
abatom, koji je trčao bez dostojanstva poput kakvog mališa. 

Došao je već gotovo do Castelfranca, kad mu je izašao 
ususret s kolima Giacomo Monico, da ga poveze. Terezija je 
sjedjela na kolima i gledala plačnim očima Beppa, koji je brzo 
skočio u kola. 

- Kako je ocu, proštenja Beppo posve bez daha. 

- On ima jaku groznicu i uvijek traži vas! grčevito je plakala 
djevojka. Beppo je saznao, daje otac posve iznenada obolio od 
teške upale pluća. 

- Šta kaže liječnik? upita mladić hvatajući sestru za ruku. 

- On ima samo malo nade! odgovori Terezija. - Moralo bi 
se dogoditi čudo, kad bi otac opet ozdravio! doda plačući. 

Dječaku se put učinio beskonačno dugim, iako su kola već 
jedno pola sata kasnije stala pred očinskom kućom. 

Jedan trenutak kasnije spustio se Beppo na koljena uz ležaj 
bolesnika. 

- Oče, oče, dragi oče! mucao je plačući. 

- Jesi li ti to, Beppo? 

Ivan Krstitelj otvori oči i obuhvati svoga sina pogledom 
beskonačne nježnosti. - Sada je sve dobro, sve je dobro. 

- Dođi, sjedni! upozori majka Margareta svoga sina. Sada 
je istom Beppo vidio majku i svoju braću i sestre, koji su plačući 
stajali oko postelje. 

- Otac će opet ozdraviti, mama, recite, da će on opet 
ozdraviti! tepao je Beppo. 

- Nek se vrši volja Božja! odgovori majka i zagrli ga. - On 
je primio sve sakramente! 

Izgledalo je, kao da je život, koji je htio odletjeti, čekao 
samo na Beppov dolazak. Još je jednom otac otvorio oči, 
podigao s mukom ruku i rekao slabim glasom: 

- Bog neka vas blagoslovi, sve sve! - Osobito tebe, Beppo! 
Budi dobar svećenik! - Dobar -! To su bile zadnje riječi 
općinskog kurira. On se spustio opet na svoj jastuk, da se više 
nikada ne digne. 

Gospođa mu Margareta zaklopi oči. 

Tri dana kasnije odnijeli su mrtvaca uz sudjelovanje čita¬ 
voga sela na groblje. Beppu je bilo, kao da mora s njime 
pokopati svu sreću svoga života. Kad je već sve prošlo, stajao 
je on još uvijek izvan sebe i upro pogled u grob. Njegova bol 
nije imala suza. 

Tada osjeti blagu ruku na svome ramenu. Kad se ogledao, 
ugleda Don Jacuzzija, koji mu je šapnuo: 

- Dođi sada, Beppo, otac je u miru! 

Mladić tada svlada samoga sebe i ostavi sa svojim bratom 
i sestrama groblje. Majka je bila još preslaba, a da bi mogla 
otpratiti svoga muža na zadnji put. 

Mladiću se činilo, kao da je proljetno sunce izgubilo sav 
svoj sjaj. 


81 



POTEŠKOĆE 


- Što će sada biti? upita Beppo majku, koja je opet morala 
leći, nakon upravo pretrpljenih udaraca i uzrujavanja prošlih 
dana i bila od toga posve iscrpljena. - Vi ste izgubili hranitelja. 
Kako ćete živjeti? 

- Oho, i ja sam još tu! reče petnaestogodišnji Anđelo. - 
Načelnik mije obećao, da ću ja sada preuzeti službu općinskog 
kurira i da ću se brinuti za poštu. 

- Ali, ti nećeš time zaraditi niti polovicu dvadesetice, reče 
Beppo zabrinuto. - Ja sada moram ostati kod kuće, da vam 
pomognem. 

- Ne, ne! odvratila je žurno majka. Ti češ ići opet natrag u 
Padovu. Dragi Bog će se za nas i dalje brinuti. 

Osobito bolno osjećao je Beppo u tim teškim danima gubi¬ 
tak dobroga župnika, koji mu je uvijek bio kao drugi otac. Don 
Fusarini je zaista već nekoliko nedjelja boravio u Mestre, a 
njegovo je stanje bilo tako ozbiljno, da se na povratak za sada 
nije moglo niti pomišljati. 

- Ja ću ti pomoći! tješio je Don Jacuzzi nesretnog abata. - 
Idi mimo opet u Padovu! Na polasku mu je tumuo u ruku 
svijetlu forintu, da time pokrije male troškove, kojih uvijek ima 
mali student. 

- Ja to ne mogu nikako primiti, nećkao se Beppo, koji je 
jako dobro znao, da i sam kapelan ima slab prihod. Jacuzzi mu 
presiječe riječ i otpremi ga. 

Na svu sreću nije bilo dugo do velikih praznika. Čim se 
Beppo vratio kući radio je dan na dan u malom gospodarstvu i 
pomagao Anđelu kod žetve, koja je srećom te godine bila vrlo 
obilna. Beppo je od sada rijetko posjećivao i sijelo kod grofice, 
koje je bilo svakog četvrtka i to samo na nagovaranje kapelana. 
Vidjelo se često, da Beppo nije duhom ondje prisutan baš onda, 

kad je Battiston najbolje raspredao svoje posebno mišljenje o 
događajima u svijetu. 

Vjerni Antun Feltrin je više od sviju nastojao učiniti sve, da 
mladog abata razvedri. On je pripovijedao najzabavnije stvari, 
a prije svega događaje iz mornarskog života, kod kojih se svima 
koža ježila, pa se Beppo usprkos svojoj žalosti morao od srca 
smijati. 

- Kante mi! reče Antun jednoga dana, kad ga je Beppo 
zatekao samoga u palači pri jednom poslu. - Te će me mačke 
stjerati s pameti, ali ja ću ih udesiti, to mi moraš vjerovati! Sveta 
Marijo, skovao sam jedan mah, ali fini plan. 

- Valjda nećete te jadne životinje otrovati? razljutio se 
Beppo. 

- Ma što ti misiš, mladiću! Ali, kante mi, ja imam zgodan 
planić, fini planić. Presvijetla je otputovala na četrnaest dana. 
Ona će se jako začuditi, kad se vrati natrag. 

- Pazite, da ne bude previše! nasmijao se Beppo. 

- Pusti me samo da to učinim, abate! Ah, kante mi, nemoj 
me izdati! 

Čim je Antun ostao sam, stjerao je cijelo mačje društvo u 
jednu sobu. Pri tom je jako tresao svojom krunicom, koju je 
držao u lijevoj ruci. Desnom je vitlao dugim štapom i tukao po 
mačjoj menadžeriji, koja je mijaukala i puhala tako da su jadne, 
razmažene mačke bile gotovo lude od straha. To je on ponavljao 
dan za danom. No, uvijek je prije toga jako tresao sa svojom 
krunicom tako, da je u mačjem mozgu sijevnula slutnja, da je 
to munja, iza koje će slijediti tuča batina. Kad se konačno 
grofica vratila kući, prvo je pitanje bilo, kako su njezine drage 
mačke. 

- Ja ne znam, šta se to, Presvijetla, dogodilo sa životinjama! 
počešao se smeteno vragoljan za uhom. - Od vašega odlaska 
one se jako čudno ponašaju, da sam već konačno morao povje¬ 
rovati, da su opsjednute od đavla. 

-Nemoj govoriti gluposti, naivčino! odgovorila je grofica. 
Sigurno su drage životinje samo čeznule za svojom gospodari¬ 
com. 

- Ne, ne, Lustrissima! ustrajao je sluga. - One su, kante mi, 
opsjednute. Vaša će milost to sama vidjeti. 

Navečer se skupila, kao i obično, cijela kućna služinčad, da 
s groficom moli krunicu. Ondje, gdje je bila gospodarica, 
skupile su se naravno i mačke. No, kad je Antun izvadio 
krunicu, stale su mačke tako strahovito puhati i tako ludo 
skakati amo tamo, da je grofica sva užasnuta promatrala tu 
čudnu trku. 

- Vidite li sada, Lustrissima, da su opsjednute! triumfirao 
je Antun. Čim ugledaju krunicu, pusu poput paklenih duhova. 

- Ja zaista ne znam, šta da kažem na to! kimala je stara 
pobožna dama glavom. Izgleda, da ti zbilja imaš pravo. No, sa 
đavlom ne želim imati posla. Bolje je, da ih ubiješ. 

- Da, to će biti uistinu najbolje! reče Antun pretvarajući se. 
- Sveta Marijo, kako mije žao siromašnih, dragih životinja! 

- Ti ipak imaš dobro srce, prizna Ekselencija. 

Kad se Josip Sarto drugoga četvrtka pojavio na sijelu, tužila 
se grofica, još uvijek duboko ožalošćena: 

- Ah, pomislite samo, dragi abate, morala sam naložiti, da 
se poubijaju sve moje mačke. One su bile opsjednute od đavla. 
Što vi držite o tome? 

Bepo je bacio brzi pogled na slugu, koji je stajao iza stolice 
Presvijetle. Antun je stavio svoj prst na usta zaklinjući time 
Beppa da šuti. 

- Da, i ja vjerujem, da se neka vragolija iza toga skriva, 
odgovori abate dvoznačno. 

Kad mu je Antun kasnije s mnogo namigivanja povjerio 
pravo stanje stvari, odgovorio je abate prijekorno: 

- Vi ste mučitelj životinja, Antune. Ali, možda je dobro, da 
su mačke nestale. One su se uistinu previše raširile u palači. 

Konac je praznika donio Beppovoj majci novu veliku bol. 
Kao što je izgubila prvoga sinčića, tako je majka Margareta 
izgubila i najmlađega. Ujutro na dan Sviju Svetih sahranili su 
dijete na groblju. 

- Sada je braco kod dragoga Boga i kod oca! tješio je Beppo 
majku, koja je plakala. 

Tako je letjela sjena žalosti nad početkom novoga semestra. 

Dr. Corradini, novi razrednik, čovjek zapanjujućeg znanja 
i velike obrazovanosti, postavio je Beppa za prefekta nad 

kolegama. Time je mladom abatu povjerena jedna vrlo teška i 
odgovorna dužnost, čije je trnje on dosta brzo morao upoznati. 

Mladi svećenik Don Morelli nastupio je te godine svoju 
službu kao drugi vicerektor kolegija. Duhovni je gospodin 
vjerojatno želio dobro svojim đacima, ali se uvijek bojao za 
svoj autoritet, pa gaje zato htio osigurati smrknutim držanjem, 
neprestanim prijetnjama i prevelikom strogosti. Sve to nije 
moglo imati nikakvog učinka kod bogoslova, koji su se nalazili 
u najljepšim pubertetskim godinama. 

Već je nekoliko puta došlo do oštrih sukoba, i više nego 
jedanput, upozorio je rektor Don Fabris sa svom dobrohotnošću 
mladog profesora, da ipak pokaže malo više razumijevanja za 
mladiće, koje je morao samo odbijati njegov mračni i vrije¬ 
đajući način. 

- Ja moram čuvati svoj autoritet! bio je stalni Morellijev 
odgovor. 

- Dragi prijatelju! uzdahnuo je rektor. - Mladi ljudi u dobi 
naših abata ne pokoravaju se nikada autoritetu jednoga tiranina, 
nego samo onima, koji znaju steći poštivanje i štovanje pravom 
očinskom ljubavi. 

- Zar vi mene smatrate tiraninom? nastavio je uvrijeđeno 
Morelli. 

- Znadem, znadem, nasmiješi se rektor. - Vi niste zapravo 
tiranin, ali se vi sami takvim prikazujete, jer želite vašu nutarnju 
nesigurnost sakriti maskom despota. Dragi subrate, vjerujte mi, 
da naša mladež ima veliki talenat, da gleda ispod maske i da 
svojim oštrim opažanjem brzo otkrije što vi u sebi krijete. Neću 
se ništa čuditi, ako budete morali veoma brzo spoznati, da je 
vaša metoda kriva. 

- Kad stojim pred svojim razredom, pričinja mi se katkada, 
da sam ja poput krotitelja u cirkusu. Čim im i najmanje po¬ 
pustim, odmah mi skoči neka životinja za vrat! prizna nesretni 
učitelj. 

- Malo se razumijem u vještinu krotitelja, kimao je Dr. 
Fabris glavom, ali ja vjerujem, da su životinje tek onda bun¬ 
tovne, ako osjete, da ih se čovjek s korbačom boji. No, naši 
bogoslovi nisu nikakvi vukovi, nego mladići, koje se može oko 
prsta smotati, ako ih se samo zahvati s prave strane. 

- Treba li im davati šećera? nasmijao se Morelli podrug¬ 
ljivo. 

- Za ime Božje! Budite samo mimo strogi prema mla¬ 
dićima, ali im pokažite, da ih volite! 

- Ja imam vrlo malo simpatija za te mladiće, koji mi 
ogorčavaju život. 

- Dragi prijatelju, vi ste onda promašili svoje zvanje. 

- Ja imam sjajne svjedodžbe iz đačkih dana! odvrati Morelli 
uvrijeđeno. 

- Svjedodžbe, svjedodžbe! Glupa stvar! uzbudio se Rektor. 
- Ako želite odgajati, tada morate imati veliko, dobrostivo srce, 
ai još nešto, što izgleda, vama potpuno manjka. 

- Šta mi još prema tome manjka? upita Morelli ogorčeno. 

- Vi nemate nikakvog smisla za humor! 

- To znači da bih ja morao pred tim mladićima igrati 
lakrdijaša! 

- Vi me hotimice krivo shvaćate! No, vjerujte mi, odgojitelj 
bez humora je žalosna pojava. 

Jedne je večeri došlo zbilja do eksplozije, koje se bojao Dr. 
Fabris. Da li je pasja vrućina nedjeljnoga dana udarila mla¬ 
dićima u glavu, ili je stvar bila u tome, da se vicerektor nakon 
svoga razgovora sa upraviteljem kolegija pokazivao još mrač¬ 
niji i nepristupačniji, svejedno je, ali mladići su se zakleli, da 
će mu te večeri prirediti posebni doček u blagovaonici. Jedva 
što je Don Morelli, zvjerajući očima i mračan kao uvijek, stupio 
u dvoranu, u kojoj su bih sakupljeni đaci kolegija na večeru, 
kad li iz jednog kuta odjekne oštri fićuk. To je bio siguran signal 
za nečuvenu uzbunu. Dječaci su vikali, skakali i bjesnili iz 
petnih žila, udarali su tanjurima, nabijali s vrčevima za vodu po 
stolu i napravili su takav strahoviti džumbus, kao da su se 
najednom pretvorili u čopor divljih vragova. Oni iz prve godine 
filozofije, kojima je pripadao i Josip Sarto, nadmašili su sve 
druge paklenskom bukom. 

Beppo je bio blijed od užasa, kad je odjeknuo znak za 
neobični protestni miting. On je znao, da su njegovi kolege već 
dugo vremena to namjeravali učiniti, ali to nije držao mogućim. 
Osim toga on ih je nastojao svim silama odgovoriti od tog 

ludoga nauma. Sada je bilo prekasno. U općem orkanu izgubila 
se svaka riječ opomene. 

Bespomoćan i dršćući na čitavom tijelu, stajao je Morelli 
pred razbješnjelom četom. Njegovo je lice bilo od srdžbe, bijelo 
poput zida. Tek, kad je dohrlio rektor, čuvši tu paklenu galamu, 
buka se najednom slegnula, kao što je i nastala. 

- Šta to znači? upitao je Dr. Fabris strogo. - Zašto se 
bogoslovi, koji već nose duhovno odijelo, ponašaju kao pijani 
ljudožderi? 

Ledena je šutnja ostala jedini odgovor. Iznenada ja nastala 
takva tišina, da se čulo tik-takanje sata na zidu. Rektor je pozvao 
četiri prefekta da stupe naprijed. 

- Tko je počeo s galamom? zapita on zastupnike razreda. 

- Oni iz prvog tečaja filozofije su započeli i najbjesnije su 
se ponašali! odgovori mjesto njih Don Morelli. - Jedan između 
njih je dao znak za uzbunu oštrim fićukom. 

- Tko je to bio, abate Sarto? upita rektor odgovornog 
prefekta. 

Josip je šutio. 

- Poznaješ li ti mladića, koji je dao signal? 

- Poznam, odgovori Josip. On je jako dobro znao, tko je 
zafićukao na zgrčeni prst. 

- No, onda reci, tko je to bio! tražio je Dr. Fabris. 

- Molim vas, da mogu uskratiti odgovor! Ne mogu biti 
tužitelj jednoga kolege! 

Dok je rektor promatrao mladića s nekim nutarnjim zado¬ 
voljstvom i oklijevao s ponovnim zahtjevom, poviče Don Mo¬ 
relli bijesno prefektu: 

- Dobromu bogoslovu nema nikakvog drugarstva sa bun¬ 
tovnicima. 

- Molim Vas, prepustite sada meni tu stvar, gospodine 
subrate! odgovorio je rektor oštro. - Ali, ti si razredni prefekt i 
bit ćeš odgovoran, ako ne budeš htio govoriti! obrati se on opet 
abatu Sartu. 

- Onda rado pristajem, da kaznite mene, velečasni! Ali ja 
ne mogu igrati ulogu tužitelja. Ako sam ja kao prefekt oba¬ 
vezan, da izdam svoga druga, tada, molim vas, oduzmite mi tu 
moju službu! 

- No, mi ćemo to još vidjeti! prekine rektor preslušavanje. 
- Abate, Sarto, ti ćeš poslije doći k meni! Počnimo moliti. 
Benedicite! 

Te su večeri mladići imali naročito slabi tek. Beppo je 
mogao jedva koji komadić progutati. Nitko nije slušao ono, što 
je kod stola glasno čitao jedan bogoslov. 

Rektor je primio prefekta mirnije, nego što je ovaj očekivao. 

- Josipe! reče on klimnuvši mu glavom, kad je ulazio. - Ja 
cijenim razoge, koji su te potakli, da uskratiš odgovor na moje 
pitanje. Ne, ne reci mi ništa! Razumijem te. Ja bih htio od tebe 
saznati samo to, kako je moguće, da se uopće tako što dogodilo. 
Konačno, ta pobuna je bila jedan strahoviti udarac protiv dis¬ 
cipline naše kuće. 

- Smijem li otvoreno reći svoje mišljenje o toj zgodi? upita 
Beppo, gledajući upravitelja kolegija otvoreno svojim bistrim 
očima. 

- Naravno! Reci sve! 

- Znadem, da nisam pozvan, da kritiziram svoje pret¬ 
postavljene, odgovorio je abate oklijevajući, ali ja misim, da 
Don Morelli sam snosi jedan dio krivnje za to. Mladići su 
povrijeđeni načinom, kojim on s nama postupa. On nas ne 
razumije. 

- Tako i ti misliš! Rektor je spustio smeteno svoj pogled. 
Pred đacima on nije smio istupiti protiv svoga subrata. - Don 
Morelli vjerojatno misli vama dobro. Vi se morate truditi, da i 
vi njega razumijete i da se obazirete na njegove osobine. 

- Nijednom drugom od gospode ne bismo takva šta učinili! 
uvjeravao gaje Beppo. 

- To vjerujem! Idi sada Josipe! U ostalom, nemoj mi više 
govoriti o tome, da želiš ostaviti svoju službu. Ti ostaješ pre¬ 
fekt, i vjerujem, da će tvoji suučesnici biti vrlo rado s time 
sporazumni. 

Kad je Beppo ostavio rektorovu sobu, susreo je kod vratiju 
jednoga saučesnika, koji je bio ozloglašen u razredu, i to s 
pravom, da je laktaš. 

- Što ti radiš ovdje? upita ga Beppo i htjede ga zadržati. No, 
taj se istrgne i pokuca na rektorovim vratima. Dr. Fabris je 
neprijazno pogledao onoga, koji je ulazio. 

- Što želiš? Imam posla! 

- Ja znadem, tko je kriv za bunu u blagovaonici! promuca 
uzorni đak. - To je bio Alojzije Pela iz prvoga tečaja filozofije. 
Moja me savjest nuka, da vam ga javim. 

- Tako, tvoja savjest, abate Demondo! No, dobro, ja ću 
kazniti začetnika tog nečuvenog događaja. Ti dakako nisi sud¬ 
jelovao kod toga? 

- O ne, velečasni! odgovorio je Demondo puzavo. - To se 
ja ne bih nikada usudio učiniti. 

- To ti vjerujem, abate! A sada me pusti samoga. 

Alojzije Pela je dobio dva sata zatvora i strogi ukor. 

- Kad uhvatim onoga nitkova, koji me je prijavio, rastrgat 
ću ga na komade! bjesnio je Alojzije ljutito. - Poznaješ li ti 
možda toga nitkova, Beppo? obratio se on malo s nepovjere¬ 
njem prefektu. 

- Ne znam! odgovori Josip, usprkos tome, što je slutio tko 
je izdajnik. 

- Jesi li ti možda sam to izbrbljao rektoru?, nastavi kaž- 
njenik. 

Beppo se okrenuo i otišao, a da mu nije dao nikakav 
odgovor. 

- Ti si magarac, Alojzije! branio ja Petar Zamburlini svoga 
prijatelja Sarta. - Toliko bi već mogao poznavati našega Beppa. 

- Ti imaš pravo! dosjeti se Alojzije. - Molit ću ga za 
oproštenje, ali tko me je mogao izdati? 

- Bilo bi dobro, da jednom razgovaraš u četiri oka s De- 
mondom! savjetovao mu je mladi grof Emo Capodillista. - Ja 
sam vidio pauka, kako se šulja prema rektorovoj sobi upravo 
onda, kad je Sarto izlazio. 

- Kako nisam sam došao na to! zafićukne Alojzije kroz 
zube. - No, taj će još doživjeti svašta, uzorni đak! 

Sigurno bi došlo još do prave tučnjave, da se nije Beppo 
energično umiješao u stvar. 

- Ti mu ne možeš ništa dokazati, Alojzije! reče svojim 
mirnim, staloženim načinom. - Uostalom, moraš priznati, da si 
se uistinu strašno ponio. 

- Pazi, da se izgubiš, ti slinavče! reče Alojzije izdajici 
Demondu nakon kratkog oklijevanja i pusti izdajnika. 

Uostalom, abate Demondo se veoma jako čudio, što ga od 
tada nije rektor nipošto susretao sa naklonošću, kao što je on 
očekivao, nego s izrazitom hladnoćom, dok se činilo, da je 
Beppa još više zavolio. No, nekoliko dana kasnije, ostavio je 
Don Morelli kolegij. 


* * * 

S tužnim mislima uputio se Beppo kući na početku školskih 
praznika. Kolikogod se veselio, što će opet vidjeti majku, brata 
i sestre, žalostio se što će mu mnogo manjkati njegov do¬ 
bročinitelj i učitelj, kod kojega je uvijek u svakoj poteškoći 
našao utjehe i savjeta. 

Naime, još na svršetku školske godine odrekao se konačno 
Don Fusarini svoje službe u Riesu. Bilo je to i opet jedno 
razočaranje za Beppa. Došao je novi župnik, a Don Jacuzzi bio 
je skoro poslije toga premješten za vikara u Vascon. 

Uistinu se Beppo nije veselio svojim praznicima. Sparni 
zrak, koji miriši na oluju, ležao je nad selom. Seljaci nisu bili 
zadovoljni s novim župnikom Don Pamion, a i novi kapelan 
Don Vattai nije imao očinske dobrote svojeg pretšasnika. Vrlo 
potišten, učinio je Beppo svoj prvi posjet župniku. 

- Abate Sarto, da znadem! Uđite! glasio je nešto hladni 
prijem. Već »vi«, kojim je bio oslovljen, bio je za Beppa hladni 
tuš. 

- Vaš gospodin predšasnik me je uvijek oslovljavao sa »ti« 
velečasni! 

- No, da, on vas je poznavao već od djetinjstva. Mi smo si 
još posve strani. Sjedite! Vjerojatno vi niste tako zaguljeni kao 
vaši riesenski suseljani. Moram vam reći, da ovdje u selu živi 
sloj ljudi, vrlo neprijatnih, tvrdoglavih i kivnih. U selu imam 
malo radosti. 

- Vaš gospodin predšasnik bio je veoma zadovoljan s našim 
ljudima! odvrati Beppo začuđeno. 

- Moj predšasnik, moj predšasnik! Kako ću često morati to 
slušati! Don Fusarini je bio bolestan čovjek, koji je seljacima 

sve pustio na volju. No, ja ću stvoriti red u Riesu. O tom možete 
biti sugumi. No, sada da govorimo o Padovi. Šta ima novoga? 

Beppu u brzini nije palo ništa drugo na pamet, nego pobuna 
u blagovaonici, pogotovu zato, što mu je i nehotice došao u 
pamet Don Morelli, dok je slušao ljutitoga župnika kako govori. 

- Mladi su bogoslovi uvijek bili buntovni! mrmljao je Don 
Pamio. - Od godine revolucije se sve više i više i među budućim 
svećenicima gubi poštovanje autoriteta. No, sada idite, molim 
Vas! Imam posla. 

Beppo je teško mogao sakriti svoje razočaranje, kad je 
ostavljao župski dom. Morao je ubrzo ustanoviti, da su svuda 
grdili župnika, i upravo su njemu, abatu, istresli svoja nezado¬ 
voljna srca. 

- Ej, Beppo! poviče Battiston, političar. - Što držiš o 
jednom župniku, koji nedjeljom ne propovijeda? Ni jedan jedini 
puta nam nije rastumačio evanđelje. 

- Kante mi, Beppo, mi imamo vrlo finoga župnika u Riesu! 
saglasio se sa općenitom tužaljkom i Antun, grofičin sluga. - 
On je zabranio, da ga se noću ne smije pozvati bolesniku. Što 
ti držiš o tome, abate? 

- Za običnog čovjeka neće on ništa da znade! tužio se i 
krojač Jacinte Bistacco, koji mu je opet morao popraviti i 
preinačiti talar. - Don Fusarini je imao za svakoga prijaznu riječ 
i svakom je pružio burmuticu, kad bi ga sreli. Ali novi gospodin 
jedva da i pozdravi. Što mislite vi o tome, abate? 

Da bude nesreća još veća, izgledalo je, da se župnik i 
kapelan ni međusobno ne razumiju. Don Vattai je bio revan 
svećenik. Manjkalo mu je strpljenje dobrog pastira, i tiha, 
blagotvorna veselost njegovoga predšasnika. 

Pred mladim abatom on nije sakrivao svoga ogorčenja 
prema župniku i vjernicima. Beppo se nalazio uistinu u nezgod¬ 
nom položaju. U svojoj čestitosti rijetko je mogao ne odobriti 
onima, koji su se tužili, pa iako se trudio, da brani župnika i 
kapelana, ipak su Rieseni brzo osjetili, da on ne odobrava način 
i nastup nijednoga od gospode. 

No, bilo je i u Riesu ljudi, koji su župniku ili kapelanu tu i 
tamo prenijeli po koju izjavu, koju je abate o njima dao, pa je 

to dovelo do novih poteškoća. Konačno se Beppo još jedva 
usudio ići u selo. Najradije je ostajao kod kuće. Jasno je opazio, 
da ni majka ni brat ni sestre nisu nipošto zadovoljne sa novom 
gospodom, ali gospođa Margareta nije trpjela u svojoj kući niti 
jedne jedine riječi protiv svećenika, pa makar bilo ne znam 
koliko razloga za tužbu. 

Beppo je dao oduška svom zabrinutom srcu u pismu na Don 
Jacuzzija. Tako mu je pisao koncem praznika: 

- Župni je dvor postao prava pustinja, i oni, koji u njemu 
stanuju nemaju vremena niti da jedan sat žrtvuju, da budemo 
sretni u zajedničkom društvu. Tako živim većinom sakriven 
kod kuće. Tu i tamo posjetim koju prijateljsku obitelj, ali svuda 
moram biti oprezan, jer čim se ugleda abata, odmah se počne 
sa dosadnim pripovijestima o našem župniku, koji je, da priz¬ 
nam istinu, svakako jedan čudak. Vidite, Don Petre, kakve 
lijepe jesenske praznike ovdje provodim! Očekujem željno 
trenutak, kada ću se moći vratiti u sjemenište, da provodim s 
knjigama u tišini svoje sobice daleko mirnije dane. 


* * * 

Ne, Riese se više nije mogao prepoznati i Beppo je bio 
veseo, kad je mogao na Martinje opet sjesti u kola i vratiti se u 
Padovu, da svrši zadnju godinu filozofije. 

Velikom se marljivošću posvetio on svojemu studiju, pa je 
na koncu četvrte godine mogao svojoj majci pokazati sjajnu 
svjedodžbu. I opet je bio prvi među tridesetdevet saučenika. 

Svaki puta, kad je Beppo pomagao bratu u žetvi, dala je 
gospođa margareta Tereziji ili Rozi, da joj pročitaju svjedodžbu 
njenog najstarijeg djeteta, premda ju je već znala napamet i 
zajedno je s njima ponavljala predikate: 

Vjeronauk: Posve izvanredno sa odlikom, uz najviši, sve¬ 
opći interes za ovaj predmet. 

Filozofija: Izvrsno. Kao dobar mislilac stekao sije dolično 
znanje na posebni način, kako u pogledu točnosti, tako 
i temeljitosti. 

Talijanski jezik: Izvanredan u okretnosti, da razjasni kla¬ 
sike, u korektnosti stila i opsežnim znanjem povijesti 
literature. 

Latinski jezik: Izvanredan u točnom razjašnjavanju i pre¬ 
vođenju u velikoj stilističkoj finoći. 

Grčki jezik: Izvrstan radi opsežnog znanja gramatike i 
velike točnosti u razjašnjavanju i prevođenju. 

Zemljopis i povijest: Izvanredan radi najšireg i najbogatijeg 
znanja u pogledu događaja najnovije povijesti i njiho¬ 
vog kronološkog redosljeda. 

Matematika: Izvrstan radi najsretnije naravne nadrenosti za 
ovu znanost i velike okretnosti u rješavanju algebarskih 
i geometrijskih zadataka. 

Fizika i prirodne znanosti: Izvrstan radi bistrine mišljenja 
i radi mnogostranog i dobrog povezivanog znanja. 

Istina, gospođi Margareti ostala su nerazumljiva mnoga 
tajanstvena imena, ali je ona ipak toliko shvatila, da je njezin 
sin donio kući izvanrednu svjedodžbu i da su svi učitelji s njime 
zadovoljni. 

Kako da majka Sarto ne bude na to ponosna! 



SECERDOS IN AETERNUM 
(Svećenik dovijeka) 


Zvonila su mrtvačka zvona. Strahovita je pošast kosila 
živote. Usred proljeća godine 1855. ušuljala se sablast kolere u 
Italiju, i brzo je pokosila bezbrojne žrtve u svakom selu i 
svakom gradu. Sve su škole zatvorile svoja vrata, pa je i 
sjemenište u Padovi otpustilo svoje gojence. 

Josip Sarto, koji je prošle jeseni započeo prvi semestar 
teologije, vratio se kući vrlo potišten i žalostan radi neočeki¬ 
vane slobode. I u Riesu je bljesnila »plava smrt«. Grobar je 
morao tražiti pomoćnike, jer skoro nije bilo ni jedne kuće, u 
kojoj se ne bi koji okuženik borio sa bolešću. 

Beppu je bilo lakše pri duši, kad je kod svoga dolaska 
ustanovio, da su svi dragi kod kuće bili zdravi. Ali pošast je 
bjesnila sve jače i jače. Sa sviju su strana dolazile procesije k 
svetištu Naše Drage Gospe od Cendrola. Pred Njezinom slikom 
gorjele su bezbrojne svijeće, a cijele čete zastrašenih i iz¬ 
mučenih ljudi molile su za spas svojih bolesnih rođaka i vapile, 
da ih mimoiđe ova strašna nesreća. 

Ljeti je obolio od pošasti i Don Pamio. Mladi se Sarto bez 
krzmanja sam ponudio da će ga njegovati, pa je mnoge noći 
probdio uz krevet bolesnika, kojega je neprestano tresla groz¬ 
nica. 

- Kako je Don Pamiu? upita jednoga jutra grofičin sluga 
Antun, kad je Josip ostavljao župni dvor. 

- Nije mu dobro! odgovori bogoslov, preumoran od napor¬ 
nog noćnog bdijenja. 

- Sveta Marijo! Tada bi se konačno moglo dogoditi, da on 
više niti ne ustane. Ne bih mu, tako mi kante, htio željeti ništa 
zla, ali i župnik mora umrijeti ako ga zgrabi kolera - a kolera 
ne pozna šale; a tada ja već imam nasljednika za njega. 

- Nije lijepo od tebe, da tako govoriš. 

- No, kad kapetan umre, mora drugi stupiti na za¬ 
povjednički most, a zato se mora pravovremeno pobrinuti. Ja 
bih znao izvrsnoga kormilara za lađu crkve u Riesu. Kako bi to 
bilo, kad bi k nama došao naš dragi stari Don Jacuzzi za 
župnika. 

- Don Jacuzzi? Josipove su oči bljesnule. 

- Da, imam i drugog kormilara. Mogao bi i on nastupiti za 
nekoliko godinica. 

- Koga mislite? 

- Nekoga Josipa Sarto! smijuckao se stari mornar. - Tako 
mi kante! To bi bilo fino! Mogli bi tada u župskom domu 
zajednički stanovati, jer je dosta velik, a imam u kombinaciji 
već i jednoga posilnoga. (Smutje!) Ja mislim, da jedan muš¬ 
karac bolje pristaje uz župnika, nego neka usidjelica. 

- A kako bi se zvao taj posilni? nasmiješio se Sarto. 

- Antun Feltrin! reče sluga. - Presvijetla je već u godinama, 
kad se čovjek mora spremati za put u nebo, a možda će i nju još 
odnijeti kolera, kao i njezinoga muža, gospodina grofa, koji je 
prije kratkoga vremena umro u Veneciji. Tada dolazim k vama. 
Sveta Marijo, to bi bio život. 

- Nije pravo, Antune, da mi tako govorimo pred vratima 
kuće, u kojoj Don Pamio leži u teškoj groznici, sjeti se Josip. 

- To je pitanje pijeteta i takta! prizna Antun. - Ti možeš 
imati pravo, ali ja ću svakako to još danas pisati Don Jacuzziju. 
U svakom slučaju neka on spremi svoju mornarsku vreću. 

- A zar se vi sami ništa ne bojite kolere? upita abate. 

- Ja se nikako ne bojim! Ja sam osiguran protiv svih pošasti 
svijeta. Jednom smo imali na Južnom moru kugu na brodu. 
Umro je kapetan, zatim prvi, pa drugi i konačno treći kormilar, 
onda lađari, tesar, tj. onaj, koji pravi jedra i napokon kuhar! Svi 
su pomrli, sve do zadnjeg mornara. Samo sam ja, Antun Feltrin, 
ostao na životu, pa sam posve sam pod crnom zastavom uplovio 
u luku Honolulu. 

- Sada opet lažete! 

- Sveta Marijo! Ja vam govorim čistu istinu, tako čistu kao 
zlatno žuti rum sa Jamaike, tako mi kante! 

- Nećemo više o tome govoriti, nego prepustimo sve dra¬ 
gom Bogu. 

- Da, tako je pravo, prepustimo mu! Ali Don Petru ću još 
danas pisati, i to sa Honolulu, to neka ti bude za utjehu. 

Smijuckajući oprostio se stari mornar od Beppa i otišao 
svojim putem. 


* * * 

Pošast je popustila tek onda, kad je prošla najveća ljetna 
vrućina. Pokopali su posljednje žrtve. Među onima, koji su 
ozdravili, bio je i Don Parnio, župnik iz Riesa. 

- Šteta, sada nema ništa više od onog što smo razgovarali, 
tužio se Antun vrlo nekršćanski, a ja sam sve tako isplanirao. 

- Vi ste učinili nepravdu, kad ste željeli župnikovu smrt! 
tresao je mladi Sarto glavom. 

- O, što ti misliš, ja njega ljubim kao brata. Ja bih želio, da 
je i on bio tada pred Honolulom! I brodskog kapetana odnijela 
je kuga! smijao se Feltrin obješenjački. 

- Vi ste nepopravljivi! 


* * * 

Na blagdan svetog Martina otvorilo je sjemenište u Padovi 
svoja tako dugo zatvorena vrata, i Josip je bio sretan, što opet 
može nastaviti svoje studije. Bio je konačno oslobođen od 
dužnosti prefekta, ali je zato vodio bogoslovima zborno pje¬ 
vanje. Time je preuzeo na sebe odgovornu zadaću, koja nije 
nipošto od njega manje zahtjevala. Radi svoje dugogodišnje 
službe prefekta dobio je od učitelja i saučenika počasni naziv 
»abate giubilatto - Jubilejski abat«. Osim toga uživao je on sada 
i neke stanovite povlastice. 

Svojem starom Mentoru 5 Don Jacuzziju pisao je 25. stude¬ 
nog 1856, sljedeće: 

5 Mentor, odgojitelj Odisejeva sina Telemaha. Obično se taj naziv uzima za onoga, 
tko nekoga neprestano upućuje i poučava (opaska prevodioca). 

Dobri su poglavari moju molbu odobrili i stavili me u stanje 
mira nakon toga što sam četiri godine bio prefekt i to pede 
libero. Time je nestalo svih neugodnosti, ali sam dionik svih 
povlastica. Dobio sam jednu sobicu, koja leži postrance od 
drugih, gdje ništa drugo ne čujem nego zvono i sat. Quid 
melius? Mogu li što bolje poželjeti? 

Na šetnju ne idem više u onim dugim redovima, koji svak¬ 
oga, tko ih vidi, rastužuje, a još više one, koji ih sačinjavaju. 
Sada se šećem s jednim dobrim školskim drugom, svojim 
prijateljem. Zaključite sami iz toga, kako sam sretan. 

Tako se već sada malo pomalo privikavam na to, da mi, kad 
jednom budem kapelan, ne bude dosadan život u osamljenoj 
sobi. Poglavari me ovdje zovu Jubilarcem, a oni imaju razloga 
za to, i ako mi tu i tamo podijele kakvu malu službu, tada je 
rado prihvaćam, da mi donekle uzvrati njihovu dobrotu. 

* * * 

U zadnjoj godini sjemeništa uspinjao se Josip stepenicu po 
stepenicu bliže žuđenom cilju. Nakon četiri niža reda primio je 
jedne sunčane nedjelje godine 1857. čast i teret suđakonata. U 
taj čas odrekao se Josip svih zemaljskih želja i bacio svoje 
mlado srce u oganj vječne ljubavi. I dalje se uspinjao na sveto 
brdo. U veljači sljedeće godine stavio mu je biskup iz Trevisa 
u sjemenišnoj kapelici preko ramena štolu. Na blagdan Presve¬ 
tog Srca držao je novoposvećeni đakon propovijed u župnoj 
crkvi u Riesu. 

Bez daha slušalo je mnogobrojno mnoštvo propovjednika, 
koji je ispočetka malo zapinjao, ali se onda oslobodio sputanosti 
i govorio je s toliko žarke pobožnosti o čudu Spasiteljeve 
ljubavi, daje zanio sve svoje slušatelje. 

Gospođa Margareta se jedva usudila pogledati gore. Kad je 
napokon podigla svoj pogled, nije ga više mogla skinuti sa 
svoga sina, koji je s toliko oduševljenja navješćivao riječ Božju. 
Da je barem otac mogao doživjeti taj čas, siromašni, teško 
izmučeni općinski kurir, koji je uvijek bio tako ponosan na 
svoga sina! Sigurno, on to sluša s neba, tješila se žena. 

Kod kuće je Josip zatekao vrlo teške prilike. Za Anđela je 
bila god. 1857. vrlo nesretna, jer je morao u vojsku. Sada je 
dovršavao svoj vojni rok u nekoj austrijskoj vojarni. Zato su to 
marljivije radile sestre zajedno s majkom u malom gospodar¬ 
stvu. Terezija se međutim vjenčala sa Batistom Parolin, sinom 
gostioničara »K dva mača«. 

- Mi ćemo se već nekako izvući! govorila je neprestano 
gospođa Margareta, kad je Josip zabrinuto pitao, kako će izaći 
na kraj. - Glavna je stvar, da ti postigneš svoj cilj. 

Tjeskobnog se srca vratio đakon u Padovu, zakopao se 
posve u osamljenost svoje sobice, da se pripravi za zadnje čudo 
milosti. To se dogodilo u potpunom miru i sigurnosti srca. 
Nijednog časa nije ga mučila sumnja u njegovo zvanje, jer je 
bio sasma siguran, da ga ima, iako je drhtao pred misterijem 
izabranja. Kad bi ga spopala malodušnost, potražio je svoje 
utočište pred tabemakulom, pa je tako zadobio svoj mir pred 
sjajem vječnoga svijetla. 

I sljedeći tjedni bili su puni tajne bojazni. Kandidat za 
ređenje nije još imao propisanu dob, još mu je manjkalo više 
od osam mjeseci. Konačno je došao tako dugo željkovani 
Breve 6 iz Rima. Pijo IX. podijelio mu je oprost. Josip je stajao 
pred svetim vratima i znao je, da,će mu se otvoriti. 

Nakon završetka ispita i duhovnih vježba za ređenje, vratio 
se on kući u Riese, ali je nekoliko dana kasnije trebao otići u 
Castelfranco, gdje će Monsignore Ivan Antun Farina, biskup 
Trevisa, podijeliti đakonima svoje dijeceze sveti red. 

Ujutro 18. rujna ležala je gusta magla iznad zemlje, koja je 
još spavala. Grofica Gardenigo, poslala im je svoj najbolji 
fijaker, a Antun je sjedio na boku u svom najboljem fraku i 
pustio konjiće da idu trkom. Uz mladoga đakona sjedjela je 
majka, koja je držeći u svojim žuljavim rukama krunicu tiho 
molila. Nasuprot njima sjedile su bez riječi Roza i Antonija. 
Terezija, Marija, Lucija i Ana sjedile su u drugim kolima, 
kojima je upravljao Battista Parolin. 

Koliko puta je Josip prošao tim putem od Riesa u Castel¬ 
franco i natrag, po žegi i studeni, po snijegu i kiši, koja je 

6 Breve = Papinsko službeno pismo u manje svečanom obliku, opaska prevodioca. 

lijevala i to bosonog, da zaštiti cipele! Da, bio je to dugi put, 
koji ga je sada trebao dovesti na stepenice oltara. 

Kad je kočija dospjela do staroga grada na njegovim zidi¬ 
nama, obraštenim bršljanom, podigla se magla. 

- Probija sunce! reče Antonija tiho. 

- Da, sunce! odgovorila je majka, a onda je stavila prst na 
usta opominjujući na šutnju. Ništa nije smjelo buniti pobožnu 
sabranost njezinoga sina. 

Stotinu svijeća obasjavalo je glavni oltar sa krasnom slikom 
Majke Božje majstora Giorgionesa, kad su đakoni, noseći 
zapaljene svijeće u svojim rukama, ušli u crkvu Castelfranca. 
Kako je često mali Beppo molio u ovom svetištu, kad mu je na 
srcu bilo teško, jer mu se činilo, da njegov žuđeni cilj leži u tako 
nedostižnoj daljini. Sada gaje postigao. Sve žrtve, sve muke i 
brige će ovaj dan biti preobilno nagrađene. 

Biskup je nakon poslanice prekinuo Misu i sjeo na stolicu 
pred glavnim oltarom, a tada su prozvali imena redenika. 

- Adsum! Ovdje sam! odgovarali su đakoni. 

- Adsum! odgovorio je i Josip Sarto, kad je odjeknulo 
njegovo ime. To je bio Božji zadnji zov, i mladi je đakon 
odgovorio na njega čvrstim i odlučnim »Adsum!« - Gospodine, 
ovdje sam, učini sa mnom prema svojoj volji! 

I došao je milosni trenutak, kada mu je biskup položio ruke 
na glavu, kada mu je ruke pomazao uljem odabranja, kad mu 
je povjerio Kalež i Hostiju i kad je spustio misnicu niz njegova 
leđa. 

- Tu es secordos in aetemum! odjeknulo je zanosno s kora. 

- Ti si svećenik dovijeka! pjevali su mladomisniku nebo i 
zemlja. Nijedna moć ne može uništiti pečat posvećenja. Gospo¬ 
din gaje uvrstio u blagoslovljenu četu svojih svećenika. Njegov 
će kalež biti baština redenika zauvijek, Božji kalež, napunjen 
do vrha napitkom ljubavi, napunjen neprestano obnavljanim, 
vječno mladim veseljem, napunjen svim gorčinama, koje oče¬ 
kuju one, koje je Gospodin pozvao među svoje učenike. 

Sljedećeg je jutra Josip služio prvu svetu žrtvu u crkvi u 
Riesu. To je bila treća nedjelja u rujnu, blagdan Sedam žalosti 
Blažene Djevice Marije. 

Po prvi puta pretvorio se kruh u ruci Mladomisnika u Tijelo 
Spasiteljevo i vino u Isusovu dragocjenu Krv. Po prvi puta 
izvršio je Josip Sarto sveto čudo, pred kojim je tako često kao 
ministrant pobožno sagnuo svoje koljeno. 

Gospodine, uzdrži svoju ruku nad mojim sinom! molila je 
gospođa Margareta, plačući od prevelike radosti. Sveta Majko 
od Sedam Žalosti, daj mi da sudjelujem na svim tvojim bolima, 
ali čuvaj moje dijete! 

Margareta Sarto je prva pristupila nakon svete Mise k 
oltaru, da primi iz ruke svoga sina mladomisnički blagoslov; 
iza nje su slijedile sestre i ostali rođaci, a napokon svi vjernici. 
Jedva, da se našao netko, u čijim očima nisu zasjale suze ganuća 
i radosti. 

Josip Sarto blagoslovio ih je sve i molio je za njih ljubavlju 
Dobroga Pastira. 

Kad je svršio Te Deum nakon svečane službe, otišao je 
Beppo, u pratnji svojih rođaka i svih vjernika na groblje, da 
odnese i svom ocu blagoslov svoje prve žrtve. 

- Sjećaš li se ti još, Beppo, rekla je majka, kad su opet bili 
kod kuće, sjećaš li se ti još, što ti je otac rekao na svom smrtnom 
času i koje su bile njegove zadnje riječi? 

- Kako bih to mogao zaboraviti, majko; odgovorio je mla- 
domisnik. 

-1 ja ti danas kažem isto, i više ti ne mogu reći na ovaj tvoj 
dan. Budi dobar svećenik, moj sinko! 

- Ja sam vas već blagslovio, majko! odgovori mladomisnik. 
- Ali, sada i vi blagoslovite mene, da se ispuni zadnja očeva 
želja! Tada je on sagnuo svoje koljeno pred svojom majkom, i 
gospođa Margareta je stavila svoje izrađene ruke na glavu 
svoga sina. - Budi dobar svećenik, Beppo! 

TOMBOLO - SALZANO 



NOVI KAPELAN 


- Dakle, vi ste taj novi kapelan! kimne župnik iz Tombola, 
Don Antonio Costantini i pogleda mladoga svećenika, koji je 
zauzeo mjesto za stolom njemu nasuprot. 

- Don Giuseppe Sarto iz Riesa! Da, znadem. Čuo sam, da 
ste vi u sjemeništu sve nadvisili. Sigurno ste veliki učenjak, zar 
ne! Hm, da! Da istinu kažem, uplašio sam se, kad sam to čuo. 

- Ali zašto, gospodine župniče? nasmiješio se Don Sarto. 

- Da, to je tako! vrpoljio se mali župničić zbunjeno na svojoj 
stolici. - S onima, koji sve druge nadvisuju, često put je teško. 
Ne, nemam ništa protiv svete znanosti! Ali učenjaci često puta 
ne vrijede ništa, naročito za praksu. Oni misle, da sve mora ići 
onako, kako stoji napisano u debelim knjigama, ali pri tom je 
zbilja često puta drugačije. Priznajte mi otvoreno, vi ste sigurno 
bili razočarani, kad ste primili imenovanje za Tombole. To je 
malo, skromno gnijezdo seljaka i trgovaca stokom. Vi ste 
sigurno imali sasma drugačije aspiracije, zar ne? 

- Nipošto! smijao se veselo Sarto. - Ja ću se ovdje sasma 
dobro snaći. I sam potječem sa sela. Moj otac je bio općinski 
kurir u Riesu. Ne, ja sam zbilja sasma zadovoljan. 

- No, to me veseli! Da, vi dolazite sada iz sjemeništa, svježi, 
s gomilama ideja. Htjeli biste obratiti čitavi svijet, skinuti 
zvijezde s neba, i, šta ja znam, šta sve ne! I sada ćete brzo 
opaziti, da je obraćanje jedna prokleto teška stvar, a što se tiče 
zvijezda... 

— Njih ćemo mimo ostaviti na nebu, gdje i spadaju, zar ne, 
to mislite? upita kapelan veselo. 

- Da, to je i moje mišljenje! potvrdio je župnik veselo. 

- Nadam se, da niste baš tako veliki, mračni asceta. 

- Skakavci i divlji med ne spadaju u moja najdraža jela! 

- To me veseli! A što mislite o čašici dobroga tirolskoga 
vina? lukavo će Don Costantini. 

- Ne treba ga prezreti! 

- A tako jedna mala igra od vremena do vremena! Mislim 
jednu nedužnu partiju dobolona ili tresetta? 7 

- U Riesu je bio također jedan mali društveni krug, i ondje 
smo katkada otvorili i knjigu kraljeva. Ako vas to veseli, rado 
pristajem, samo ne prečesto. 

- Ni govora, branio se župničić živo. - Možda jednom u 
sedmici, jednoga slobodnoga nedjeljnoga popodneva ili tako 
slično. 

- Slažem se! 

- Grom i pakao! Sada mi se već znatno više dopadate! Kako 
stojite s duhanom? Pušite li? 

- Tu vas moram razočarati. Ne pušim! 

- Niti ja ne pušim. Vidite ovdje je moj tješitelj! Tim riječima 
izvuče župnik iz džepa malu crnu burmuticu. - Uzimanje 
bumuta je izvrsno dušobrižničko sredstvo. 

- Dušobrižničko sredstvo? To nisam našao nigdje u mojoj 
pastoralci. 

- Kažem vam, da se čovjek ne može nikako osloniti u praksi 
na knjige! smiješio se Don Costantini. - Vidite, stanovnici 
Tombola su narod svoje ćudi: tvrdi, opori i zapaljivi poput 
baruta. O tom ćete se i vi sami uvjeriti. Kada kakav trgovac 
stokom ima nešto protiv mene - dogodi se katkada, da svijet 
ima nešto protiv župnika - i upravo bi od uzrujavanja skočio u 
zrak, tada mu ponudim burmuta. On se najprije začudi, tada 
uzme i mora nekoliko puta snažno kihnuti, jer je moj burmut 
jake vrsti. Da, i tada on zaboravi eksplodirati i kaže »hvala 
lijepa velečasni!« I tako se već napola smirio i može se s njime 
govoriti. 

- Sada mi već sviće! potvrdi Sarto, kome se njegov čudni 
poglavar sve više sviđao. 

- Da, i kada sam ja već blizu toga, da odletim u zrak, i mogao 
bih udarati poput groma - ja sam naime seljački sin iz Cortine, 
morate znati, a ti imaju vruću krv - dakle, tada uzmem najprije 
burmuta, i čovjek već gleda stvar sasma drugačije, i župnik ne 


7 Dobolon i tresett = jedna vrsta društvene igre karata. 

zatuli odmah poput vola, nego govori onako, kako razborit 
čovjek mora govoriti. Dakle, naučite se uzimati burmuta, to 
vam savjetujem! Uzmite! 

Oklijevajući uhvati Sarto s vršcima prstiju malo burmuta iz 
kutije, ali je morao odmah iz petnih žila jedno dvanaest puta 
kihnuti. 

- Bože pomozi! sekundirao je župnik, kojemu su od smijeha 
suze udarile na oči. 

- Da, a sada vi mislite, moj novi župnik je neki čudni svetac. 
Mislio sam, on će me pitati, kojega crkvenog oca najradije 
čitam, koje autore za propovijed uzimam i sve takve stvari, a 
on me ispituje za tresett i dobolon, tirolsko vino i burmut. Ej, 
jeste li to mislili ili ne? 

- Vi čitate misli! 

- Vidite, ali čekajte samo, i to će još doći. Prije nego što 
sam htio znati, kakve ste vi vrste svećenik, htio sam najprije 
istražiti, kakve vrste čovjeka pred sobom imam. To je naime u 
prvom redu najvažnije i moram priznati, da ste sasma dobro 
prošli na rigorozu 8 sve do burmuta, s kojim ćete se kako se 
nadam, još sprijateljiti. Stanovat ćete kod zidara Franje Beg- 
hetto i njegove žene Julijane. Za vaš će se želudac brinuti moj 
»Kućni križ«, moja nećakinja Filomena. Ono, što sam htio još 
reći, jest to, da je Vaš dohodak jako skroman. Nakon žetve 
obiđite unaokolo kolima, koja će vam posuditi koji seljak, i 
dobit ćete toliko žita i kukuruza, koliko će vam ti škrtari dati. 
Imat ćete i nekoliko misnih intencija. Akcidentalije 9 su nažalost 
jednake nuli, osim ako vam baš koji trgovac stokom prigodom 
vjenčanja ili krštenja turi u prste nekoliko krajcara. Mojoj ćete 
nećakinji platiti do Vašeg sabiranja poslije žetve jedan obol za 
kruh i palentu. Sada ste sigurno razočarani? 

- Ali zašto? nasmiješio se bezbrižno Sarto. - Ja se pouzda- 
jem u Boga i u vašu nećakinju Filomenu. 

-To je krasno! smijao se župnik. -To moram ipak odmah... 
- Ej! Filomena, dođi odmah ovamo! otvori on vrata. 


8 Rigoroz, (po lat.) = strogi doktorski ispit (op. prevodica). 

9 Akcidentalije = neke sporednosti. 

- U sobu uđe seljačka djevojka od kojih dvadesetak godina, 
rumenih obraza, brišući ruke o pregaču. 

- Gdje gori, ujače? 

- Novi kapelan - pruži mu ruku Filomena - dakle, novi 
kapelan Don Sarto je upravo položio svoju ispovjest vjere. 
Znadeš li, šta je rekao? Ja se pouzdajem u Boga i u vašu 
nećakinju Filomenu! Kako ti se to sviđa, djevojko? 

- Ali ujače, vi tjerate gospodina u zabunu! nasmije se 
»Kućni križ«. 

- Nipošto! Ali, reci, kako ti se dopada novi kapelan? 

- Lijep čovjek! odgovori Filomena slobodno. - Samo pre¬ 
više tanak. Ali mi ćemo ga već uhraniti! 

- Da, to je tvoja stvar, dijete! Dobolon i tresett igra također. 

- To je bila vaša glavna briga, ujače! 

- Jezik za zube, ludi stvore! Što će gospodin Sarto misliti o 
svome župniku. Ali sada donesi jednu bočicu tirolca. Moram 
se kucnuti sa svojim novim suradnikom u vinogradu Gos¬ 
podnjem. Možeš donijeti i za sebe jednu čašu. 

- Meni se čini, da sam sa Tombolom dobio veliki zgoditak! 
smijao se Sarto. 

- Samo polako! branio se župničić. - Nemojte samo misliti, 
da mi uvijek živimo u slasti i lasti, tip - top, gloria i tako! Sada 
dolazi drugi dio, naime, što ja od vas očekujem, moj dragi 
prijatelju i subrate. Vi služite prvu sv. Misu u 6 sati. Nemojte 
zaboraviti priprave uz dobro razmatranje; nakon svete Mise 
idete u ispovjedaonicu, jer će se možda naći kakav skrušeni 
grešnik, molite svoj brevijar kako treba, pripravljajte se uredno 
za svoje propovjedi. Ja ne trpim bilo kakve brbljarije. Tada se 
brinite za našu mladež, koju vam posebno stavljam na srce. 
Držite djeci kateheze, kako treba! Da pri tom ne smijete zabo¬ 
raviti na studij, ne trebam vam istom reći, jer vjerujte mi, ako 
čovjek neprestano i iznova ne zabada nos u knjige, brzo će sve 
rasprodati i plivat će poput ribe na suhom. Ako se tada još tu i 
tamo malo u kršćanskoj ljubavi pozabavite sa svojim žup¬ 
nikom, tada je Don Costantini potpuno zadovoljan s vama, a bit 
će sigurno i dragi Bog. Tako, sada je sve rečeno! Sada dolazi 
tirolac. Natoči, djevojko! Čaše su radosno zazvonile i nakon 
prvog gutljaja rekao je župnik: 


106 



- Tako, a sada ćemo jedan drugome reći »ti«. Mi smo 
konačno braća u našem dragom Gospodinu. Jesi li sporazu¬ 
man? 

- Ali, ja ne mogu ipak... branio se Sarto iznenađeno. 

- Naravno, da možeš, tvrdoglavče iz Riesa! U župskom 
domu u Tpmbolu zapovijedam ja, Don Beppo! 

- No, na dobru slogu, župniče! 

- Mislim, da nam je biskup pravoga poslao. Šta ti misliš 
djevojko? trljao si je zadovoljno župnik ruke, kad je Sarto 
otavio kuću, da pregleda novi stan kod zidara Beghettija. - 
Mislim, da smo nas dvojica dobra sprega. 

Za vrijeme sljedećih nedjelja nije se o ničem drugom toliko 
govorilo kao o novom kapelanu. 

- Lijep čovjek! ustanovile su djevojke, kad je novi gospodin 
crne kovrčave kose, finog uskog lica i plavih svijetlih očiju 
prolazio ulicom. 

- Krasan propovjednik! priznao je učitelj organista. 

- Znade pjevati poput arkanđela, a dodolom igra poput 
vraga! 

- Dobar čovjek! hvalili su ga bolesnici. - Čovjek ne osjeća 
više niti svoje boli, kada nekoga posjeti. 

-Veseo gospodin! uvjeravala je gospođa Beghetto, njegova 
gazdarica. - Uvijek ima na ustima kakvu šalu, i katkada se ne 
može prestati smijati. 

- Zgodan čovjek! hvalio se zvonar. - Oko pola šest sam 
otvara crkvu i zvoni, da ja mogu jedan satić dulje spavati. 

- Strogi čovjek! tužio se Marko Peretta. - Mislio sam, da 
Božji gromovi pucaju nada mnom, kad me onomadne donio 
kući, jer u mraku nisam sam mogao naći put! 

- Da znadem! smijao se krojač Paquale. - Posve pijanoga 
te našao na ulici i odvukao te tvojoj staroj. 

- Tijelo je voljno, ali je duh slab! ispričavao se pijanac s 
nešto neuspjelim citatom iz Biblije. 

Najglasnije su ga hvalila djeca iz Tombola. Nikada se nisu 
mogla dosta nahvaliti, kako im lijepe pripovijesti pripovijeda 
kateheta, i smješne i žalosne. Nekoliko najmarljivijih pokazi¬ 
valo je sjajeći se od ponosa i radosti, svetu sličicu, koju su 

dobili. Preko djece, našao je kapelan put i u srca roditelja. On 
ih je potražio u njihovim kućama, govorio s njima veselo o 
telcima, kravama i djeci, pregledavao je stručno i s interesom 
staje i poljsko oruđe, tako da se je dobrim stanovnicima Tom¬ 
bola srce širilo od radosti. 

-Stoje naš novi kapelan jednostavan čovjek! hvalili su ga 
iza toga puni oduševljenja. - Razumije se i u marvu kao i sa 
svim bojama namazani Židov trgovac. Odmah se opaža, da kod 
kuće imaju seljačko gospodarstvo. 

Iz kuće nekoga trgovca marvom, koju je kanio posjetiti čuo 
je već izvana glasno zapomaganje dječaka. Otac je položio 
svoga dječaka preko koljena i temeljito mu prašio hlače vrbo¬ 
vom šibom. 

- Ja ću te to već dobro naučiti, zločesti klipane! vikao je u 
taktu svojih udaraca. Naučit ću ja tebe Salve Regina - Zdravo 
Kraljice, ti vražja pečenko! Majko milosrđa, ti prokleti male- 
detto, živote, slasti i ufanje naše, zdravo, ti prokleti nitkove. 

- Ej, ej! Majstore Antonelli, umiješao se kapelan. - Kakvo 
vi to žito vršite na tom čudnom gumnu? 

- Lijepi nevaljanac, Don Sarto! Hvaljen Bog velečasni! 
Pijo, daj pruži velečasnom ruku. Lijepi nevaljanac, grom i 
pakao, taj jadnik! Neće za miloga Boga da nauči Salve Regina. 
Otac će te već naučiti prokleto i opsovano! Odmah kaži velečas¬ 
nom sada molitvu. No hoće biti skoro! Majko milosrđa! Reci 
dalje! 

- Živote naš, ufanje naše, zdravo! zatulio je mladić i tro si 
je rukama stražnji dio tijela. 

- Zaboravio si »naše slasti«! korio gaje otac. - Čekaj, ja ću 
ti već slast prišiti straga na hlače, ja ću...! 

- Ali, ali, prekine ga kapelan i namigne dječaku da pob¬ 
jegne, a to je dječak odmah i razumio. - Ako vi želite naučiti 
vašega dječaka tako pobožnu molitvu, tada ne smijete sami tako 
strašno psovati. 

- Zar sam psovao, velečasni gospodine? mucao je za¬ 
bezeknuti trgovac stokom. - Ali, vjerujte mi Don Sarto, mi u 
Tombolu ne psujemo zato, da Boga vrijeđamo, ili čak Presvetu 
Majku Božju! Kako bi to mogli, kad ih ipak tako volimo. Ali 

posao to sa sobom donosi. Bez psovke se ne može prodati 
nijedno govedo, ili zar vi misite, da se može otjerati jednome 
čovjeku vola s pobožnim strelovitim molitvicama? Mora se 
psovati, velečasni, inače nećemo se riješiti niti jednoga kra¬ 
ljevoga repa, razumijete li! Ali niti jedan od nas ne prođe kraj 
crkve, a da ne skine kapu, a navečer molimo krunicu pred 
dragom Gospom. 

- Znadem, znadem! potvrdi Sarto. - Ali psovka je odvratna 
navika i vrijeđa Boga i njegove svece. 

- Sunca mi! Mislite li, da se oni tako brzo uvrijede? Ako su 
oni, poput sv. Luke ili pobožnog Vendelina, imali u svom životu 
posla sa marvom, tada neće biti tako osjetljivi. 

- Ipak se to ne pristoji kršćanskom mužu, a pogotovo ne 
ocu, koji bi morao svojoj djeci biti uzor! opomenuo je kapelan 
ozbiljno. - Ostavite psovku! Posao će sigurno uspjevati i bez 
vrijeđanja i sakramentiranja. Obećajte mi, da ćete barem poku¬ 
šati! Uostalom vaš Pijo bi mi jako dobro došao kao ministrant, 
ako ste vi s time sporazumni. 

- Naravno, da sam s time sporazuman, a latinski ću ga ja 
već naučiti! Antonelli podigne značajno svoj štap. 

Kasnije je Sarto govorio o tome sa župnikom. 

- Da, psovka je zla stvar u Tombolu! uzdahnuo je Don 
Costantini. - Prije nego što ljude odučimo od toga, naučit ćemo 
se još i mi sami psovati. To je upravo tako neiskorjenjivo zlo 
kao i trčanje iz crkve prije reda. Ljudi ne čekaju zadnji blagos¬ 
lov, tako ih nešto tjera nakon službe Božje u gostionu, a mladi 
momci rade isto što i stariji. 

- Mora ih se odgajati, da se oni toga ostave, župniče! reče 
kapelan. 

- Da, kad bi ti u tom mogao uspjeti, Don Beppo! kimao je 
župnik nepovjerljivo glavom. 

- Ja ću o tome još razmišljati. Ali, sada se moram pri¬ 
pravljati za propovjed. 

- A što se tiče propovijedi, moj dragi! zadrži ga Don 
Costantini. - Ti si prošle nedjelje sasma dobro propovijedao, 
ali malo preučeno za trgovce marvom i seljake Tombola. Ostavi 
svoje zvučne citate ubuduće na miru! Moraš se još naučiti 
pravom gestikuliranju. 

-Ja ću od sada svoje propovijedi najprije napisati i pokazati 
ih tebi. A ti ćeš mi tada kazati, da li su dobre! predloži Sarto. 

- Nipošto! To ćemo učiniti drugačije. Kad naučiš propovi¬ 
jed, otići ćemo obadvojica u crkvu i zaključati vrata; ti ćeš se 
uspeti na propovjedaonicu i najprije ćeš je ispropovjedati za 
mene. 

- Slažem se! potvrdi kapelan. 

- Ali pokusna propovijed nije našla potpunu milost pred 
župnikovim ušima. 

- To i to je bilo dobro, čak vrlo dobro! pohvalio je Don 
Costantini. - Ali to i to moraš drugačije izvesti, da to naš svijet 
razumije. Tvoja gesta još nije dosta slobodna! Ne smiješ nepre¬ 
stano držati zgrčenim prstima štolu, kao što se bolesnik od 
morske bolesti drži ograde. 

- To ću si zapisati! odgovorio je kapelan neuvrijeđeno. 

- Danas si svoju stvar dobro obavio! priznao je župnik 
nekoliko nedjelja iza toga, a zatim opet nekoliko nedjelja 
kasnije rekao je veoma zabrinuto: »Idi Beppo, to nije pametno, 
što si danas napravio«! 

- Što imaš primijetiti, Don Antonio? 

- Velim ti da nije red, da jedan kapelan bolje propovijeda 
nego njegov župnik! smijao se Don Costantini od srca. - Ali od 
preranog trčanja iz crkve nisi ipak još naše župljane odučio. 

- No, čekaj samo, imam jedan plan! 

- No, jako sam radoznao! 

U crkvi je bila čudnovata slika naše drage Gospe, koju su 
dobri ljudi gotovo više štovali nego Presveto Otajstvo. Ona je 
bila obično zakriljena svilenim zastorom. Ali, kad su odgumuli 
zastor, palo je veliko i malo na koljeno, i nitko se u selu ne bi 
usudio okrenuti joj leđa. 

Sljedeće je nedjelje bila sveta misa pred izloženim Pres¬ 
vetim Oltarskim Sakramentom. 

- Kad bi barem danas čekali, dok prođe Tantum ergo i dok 
se Presveto spremi! uzdahnuo je župnik prije službe Božje u 
sakristiji. 

- Čekat će! obećao je Sarto pouzdano. 

- Vidjet ćemo! reče s nepovjerenjem Don Costantini. Na 
njegovo veliko iznenađenje nije ostavio niti jedan stanovnik 

Tombola kuću Božju prije, nego što se Spasitelj vratio u taber- 
nakul. 

- Kako si u tome uspio? zapita župnik kapelana jako izne¬ 
nađeno. 

- Oh, to je bilo dosta jednostavno! odgovori smijući se 
Sarto. Ja sam pred konac Mise odgurnuo zastor čudesne slike, 
pa se nije nijedan usudio otići. 

- Ti si vražji momak, Don Beppo. Kako da ja već sam nisam 
došao na tu ideju! 

- Ali, to je žalosno, da naš svijet više časti sliku Gospe, nego 
našega dragoga Spasitelja u Sakramentu! reče Sarto zabrinuto. 
- To nije red. 

- Sigurno, da ti imaš pravo! Ali ćemo mi u buduće uvijek 
na koncu svečane službe Božje otkriti čudesnu sliku. 

Time je bio jednom zauvijek dokinut nered. 

Josip Sarto se je tako vrlo brzo uživio u svoje prvo dušo- 
brižničko mjesto. On se pokazao dobrim pastirom, posve prema 
Srcu Božjem. On si nije u svetoj službi priuštio nikakva od¬ 
mora. 

- Vi ste najčišći perpetuum mobile! korila gaje često puta 
župnikova nećakinja. - Tu može čovjek kuhati što gaje volja. 
Kod vas to ne vrijedi. Vi jeste i ostajete suha kora kruha. Tko 
tako radi kao vi, taj treba i pošteno jesti. 

- To je zabluda, gospojice Filomena! odvrati smijući se 
kapelan. - Perpetuum mobile ne treba nikakav dodatak za 
energiju. U tom je njegova bit da se okreće. 

- Ali vi biste trebali još jedan tanjur palente! Uostalom i 
spavate premalo. Jučer ste opet imali noću oko pola jedan 
svijetlo u sobi, kako mi je noćobdija pripovijedao. 

- Obaviještajna služba u Tombolu je dobro organizirana! 

- Da, ali kada prema tome spavaš? umiješao se župnik u 
razgovor. 

- Oko jedan do pet spavam poput krtice. To mi dostaje. 

- Ti si sretan čovjek, Don Beppo! uzdahne župnik. - Ti 
možeš živjeti i onda, kad su drugi mrtvi. No, šta radiš još tako 
kasno? 

- Studiram svetoga Hrizostoma. Nitko nije tako krasno 
pisao o svećeništvu kao on. 

- Ali, molim te, nemoj pretjerati, brate! opomenuo ga je 
župnik. - Već dugo nismo igrali partiju dobolona. Imaš li 
večeras volje za to? 

- Ako ću te time razveseliti, vrlo rado! odvrati Sarto sprem¬ 
no. 

- Dobro, dobro! trljao si je radosno župničić ruke. - Filo- 
mena, pozovi učitelja i zvonara! Ali nemoj zaboraviti! I, šta 
sam htio reći! Metni hladiti jednu bocu tirolca. 

Sarto je to veče zbilja bio tijelom i duhom kod igre, i tako 
je sabrano igrao, da je dobio nekoliko tuceta krajcara. 

- Dobro došlo poboljšanje moga oskudnoga dohotka! smi¬ 
juckao se on, kad su oko deset sati prestali igrati. Potajno je pak 
mislio, da bi mogao time kupiti staroj bolesnoj ženi pokojnoga 
krovopokrivača drugi dan bocu vina. 

- Morao si dugo čekati dragi sveti Hrizostome, ispričavao 
se Beppo, kad je otvorio crkvenog oca uvezanog u svinjsku 
kožu. - Ali i igra karata može biti dužnost bratske ljubavi i 
ljubavi prema bližnjemu. 

- Tek kasno u noć ugasio je on svoju svjetiljku, a umjesto 
nje upalio fenjer i pošao u crkvu. Pred tabemakulom se bacio 
na koljena i prikazao je Gospodinu prošli dan. 

Kako su mu bili dragi ti zadnji časovi dana. U svijetlu 
vječnoga svijetla priskrbljivao si je snagu za svoj mladi sve¬ 
ćenički život. Ovdje je molio za čistoću svoga srca u svim 
borbama, od kojih ne štedi ni đavao ni svijet nikoga, pa ni 
čovjeka u mantiji. Poput Jakova, koji se borio s anđelom, borio 
se on za svaku dušu, koja je bila u pogibelji, a trebala je njegove 
pomoći, ali još više milosti s neba. I nikada ga nije Gospodin 
otpustio bez blagoslova. 

DON SARTO UČI UZIMATI BURMUT 


Tako su prolazile prve godine njegovog mladog sveće- 
ništva. Zemaljskim dobrima bio je Josip Sarto siromašniji, nego 
redovnik prosjačkog reda. Sinovi sv. Franje ne nazivaju ništa 
svojim vlasništvom. Kapelan u Tomboli ne samo da nije imao 
svoga vlasništva, nego štoviše, imao je dugova, koje si je 
natovario na vrat da pomogne rođacima kod kuće i svim po¬ 
trebnima u svojoj župi. 

Usprkos svome siromaštvu bio je kapelan u Tombolu pravi 
brat veseljaković, koji si je malo razbijao glavu zbog svojeg 
vlastitog dobra. Konačno, neće dobra Filomena dopustiti, da on 
umre od gladi. 

- Vi ste prilično u zaostatku sa plaćanjem hrane! podsjetila 
ga je jednoga dana župnikova kuharica, kad je tvrdoglavom 
dužniku donijela zdjelu, u kojoj se pušio rižoto. - Hoćemo li, 
velečasni, skoro vidjeti nekoliko srebmika? 

- Da, to je glupa stvar! odgovorio je Sarto zbunjeno se 
smješeći. Svi srebrnjaci su mi opet ispali iz džepa. 

- Možda imaš rupu u džepu, Don Beppo? smijao se župnik. 

- Da, to bi moglo biti! Ja ću morati moliti zidarevu ženu, 
da ih jednom pogleda. 

- Svoje trule viceve ste mogli sačuvati za sebe! mrmljala je 
Filomena. - Nećete dobiti više riže, ako ne budete platili. 

- Ma ti si pohlepnija za cekine od najgoreg židovskog 
trgovca, djevojko! smijao se župnik i razvio svoj ubrus. - 
Valjda nećeš dopustiti, da moj dragi suradnik umre od gladi. 

- Smilujte se, draga gospođice Filomena! molio je skrušeni 
grešnik. - Vaša riža opet divno miriši. 

- Najprije treba platiti, a onda jesti! reče djevojka i stavi 
ruke na bokove. 

- U nedjelju ću imati propovjed u Castelfrancu, upadne joj 
u riječ kapelan. - Ondje se uvijek dobije dobra napojnica, a nju 
ćete onda dobiti vi. 

- No dobro! mrmljala je Filomena i nagrabila kapelanu 
tanjur do vrha. Stvarno nije ona tako ozbiljno mislila, kad je 
tražila kapelana da plati hranu, ali se od vremena do vremena 
volila malo pretjerivati sa svojim abonentom. 

Kad se Don Sarto sljedeće nedjelje, nakon održane propovi¬ 
jedi vraćao kući, imao je u džepu svijetli napoleondor. Župnik 
iz Castelfranca, koji je znao jako dobro za kapelanove potrebe, 
a bio je naročito zadovoljan sa propovijedi, bogato ga je na- 
dario. Bio je krasan proljetni dan. Jorgovan je cvao u svakom 
vrtu, a na drveću su pjevali kosovi i slavuji. No, najdraža ptičica 
bila je mladom svećeniku njegov zlatni napoleondor. 

Kad je stigao u Tombolo, nanio ga je put pokraj kuće 
bolesne udovice krovopokrivača. 

- S vratit ću se, da joj zaželim dobar dan! odluči Don Sarto. 
Na svoju veliku žalost, zatekao je bolesnicu u veoma bijednom 
stanju. Blijedo lice starice izgledalo je još sitnije i upalije nego 
inače. 

- Kako vam je, majčice? upita kapelan. - Meni se čini da 
vam danas nije najbolje? I to u ovo sjajno proljetno vrijeme! 

- Proljeće je najgore doba za siromašni svijet! odgovorila 
je mjesto bolesnice zabrinuto kćerka. - Oskudica je na svemu, 
a mi ne možemo majci dati in ono, što joj je najpotrebnije. 
Liječnik je odredio, da joj dajemo mesa, jaja i jakog vina, ali 
kako da to nabavimo. 

- Možda će se ipak naći kakva pomoć! odgovorio je sve¬ 
ćenik i stao pretraživati svoje džepove. I brat Lakoumnik zabo¬ 
ravio je svoje vlastite brige, zaboravio je ljutitu Filomenu u 
župnom dvoru, ijedan, dva, tri! Iz njegovog džepa izleti vesela 
zlatna ptičica i skoči na udovičin stol. 

-No, štaje sa dugom za hranu! ispitivala je stroga Filomena 
kod večere. - Što vam je dao župnik iz Castelfranca za propovi¬ 
jed. 

- Oh, on je bio veoma dobrostiv! hvalio se kapelan. - Stavio 
mi je u džep jedan zlatni napoleondor. 

- A gdje je napoleon? ispružila je Filomena ruku. 

- Da, zbilja, gdje je napoleon? Don Sarto je stao pretraživati 
svoje džepove. - Ostalom, Filomena je vrlo lijepo ime, zvuči 
kao Filomela, slavuj. Tko se zove Filomena, taj bi trebao 
zapravo cijeli dan pjevati. 

- Napoleona! ustrajala je kuharica. 

- Znadete li, uostalom, daje Filomena bila najdraža svetica 
dobroga župnika iz Arsa. On joj je u svojoj župnoj crkvi 
podigao oltar, i kad je bio u bilo kakvoj potrebi, utekao se njoj 
za pomoć i nikada ga ona nije zapustila. Filomena je draga, mila 
mala svetica! 

- Napoleona! 

- Da, napoleona! tražio je Sarto dalje. Izvadio je napolje 
rupčić, krunicu i druge sitnice, ali se napoleona nije moglo 
nikako ugledati. - Napoleon je primio u Počasnu legiju župnika 
Arškoga! pokušao je Sarto ponovno odvratiti razgovor od pred¬ 
meta. - No, on je počasni Križ poklonio svojem kapelanu, od 
kojega on nije nikada tražio niti jednog novčića u ime plaće za 
hranu. Tako je pobožan čovjek bio Ivan Vianney. 

- To se mene ne tiče! smijao se župnik. - Ali, priznaj već 
jednom, da su napoleona opet poklonio kojem siromahu. 

Svjestan krivnje spusti kapelan glavu. 

- Ti si strašan dečko, don Beppo! potrese župnik glavom. 
- Ti imaš pravo. Dobra Filomena neće dopustiti, da gladuješ, 
ali zar ne misliš na to, da bi i tvoja majka kod kuće i te kako 
trebala napoleona? 

- Bog će se pobrinuti i za moju majku! odgovori Sarto. - 
No danas sam vidio tako veliku bijedu, da mi je napoleon sam 
od sebe iskočio iz džepa. 

- Šteta je da se izvjesni ljudi više ne zatvaraju u toranj radi 
dugova! ljutila se Filomena, no njezin je ujak rekao smijući se: 

- Čula si, ti moraš pjevati a ne prigovarati. 

- Imam još kukuruza od jesenskog sakupljanja! sjetio se 
Sarto. - Sutra ću ga prodati, a tada ću sigurno platiti. 

-Tko vjeruje, bit će blažen! sumnjala je djevojka i izgrabila 
čorbu. 

Sljedeće je jutro Sarto opet zaboravio sve svoje dugove. 
Radosno je radio u svojoj sobi, kad li iznenada netko zakuca na 

vratima. Unutra uniđe jedan siromašni dječak, koji je smeteno 
vrtio svoju kapu u rukama. 

- No, što trebaš, Ivane? hrabrio gaje svećenik. 

Dječak je priznao da boluje od proljetne bolesti, to jest, da 
nema ni prebijene pare. 

- Tada imamo iste muke, nasmije se svećenik. 

- Mogao bih dobiti u Veroni posla kao zidar, nastavi Ivan 
dalje, ali Verona je daleko, bit će kojih stotinu kilometara, pa 
bi trebalo i dva puta prenoćiti. Kad bih imao jedno pola tuceta 
marenga 10 

- Kad bih imao pola tuceta marenga, ja bih ti ih sada 
poklonio, ali nemam niti jednoga. 

- No, možda imate pšenice? 

- Pšenice? Ne, pšenice nemam ništa. 

- A kukuruza? Imate li možda još nešto kukuruza? 

- Da, zbilja kukuruza imam! 

-Tada...? 

- Dođi sa mnom u hambar! 

Tu je zbilja ležalo nekoliko košara kukuruza. Sarto je 
odmah iz njih načinio dvije hrpe. 

- Jedna za tebe, a jedna za mene. Jesi li s time sporazuman? 

Mladić nijemo potvrdi glavom. 

- Neka vam Bog plati, velečasni! reče Ivan. Tada naprti 
jednu vreću na leđa i ode. Ostatak je skupio svećenik u drugu 
vreću i odnio u župski dvor. 

- Nema baš mnogo, gospođice Filomena! reče zbunjeno. 
No bit će dosta za nekoliko obroka palente. 

- Vi ste previše dobar, don Sarto, kimala je ona zabrinuto 
glavom. - Sve poklonite, a ipak bi i sami trebali novi talar. 

- Najprije talir, a onda talar! nasmije se kapelan. 

- Zar vi ne dajete satove Piju Antoneliju? Sjeti se hrabra 
djevojka. Zapravo, koliko vam on plaća? 

- Upravo toliko, koliko sam ja nekad plaćao kapelanu u 
Riesu. 

- Naime? 


10 Marengo = napoleon, zlatnik od 20 franaka (opaska prev.). 

- Nulu, zarez, nula u zagradi na kvadrat. Ne, draga gos¬ 
pođice, ne mogu primiti plaće za malo pouke, a k tomu je Pijo 
sjajan dječak. 

- Ali vi bi se ipak morali stidjeti, što idete unaokolo u tako 
otrcanom talaru! odgovorila je Filomena. 

- Da, je se stidim! odgovori Sarto skrušeno. 

Kad se drugi dan pojavio Pijo Antonelli na latinskom satu, 
izvukao je iz dubine svoga džepa od hlača lijepi srebrni jedači 
pribor, vilicu, žlicu i nož, i stavio sve to ponosno pred svoga 
učitelja. 

- To vam moram predati, gospodine kapelane! 

- Ali zašto, čudio se Sarto? 

- Za latinske satove! Otac je rekao, ako to donesem natrag, 
da će mi izravnati leđa. 

- E, onda se to mora uzeti, iako je takva stvar preskupa za 
mene. Kako se samo tvoj otac sjetio, da mi to pokloni? 

- Jučer je bila župnikova Filomena kod nas! razjasni dječak. 
Sigurno je ona vrlo fino natuknula nešto o tome. 

- Da, ona znade nešto fino natuknuti! nasmije se Don Sarto. 

- Ali sada ćemo mi opet uzeti preda se Cezara. Nadam se, 
da ću te doskora moći dovesti do četvrtog razreda gimnazije. 

- Pogledajte što imam! pokazao je Sarto svoje blago kod 
ručka župnikovoj kuharici. - To ću prodati, pa ću platiti hranu. 

- Još nešto! Nabavit ćete si novi talar. Za hranu još ima 
vremena. 

- Najednom? smijuckao se Don Costantini. 

- Odmah sutra idite i kupite si novu reverendu, gospodine 
kapelane! naredi Filomena. - Ako budete čekali do prekosutra, 
opet ćete jedaći pribor nekome pokloniti. Sačuvat ću vam ga 
dotle. 

Uistinu je sutradan Sarto pošao na put. U zalagoanici u 
Castelfrancu prodao je on svoju skupocjenu imovinu, stavio 
srebrnjake u džep i uputio se dalje u Riese, gdje je ušao u 
trgovinu Pasquale Monica. 

- Ej, majstore Pasquale! povikne dobro raspoložen. - Tre¬ 
bam novi talar i budite tako dobri, pa mi potražite dobro sukno, 
ali da ne bude preskupo. 

- Imaš li novaca, Beppo? nasmije se trgovac, koji je dobro 
poznavao svoga kupca. 

- Dakako! odgovori Sarto i zazvoni sa srebrnjacima u 
džepu. 

- Odakle ti najednom toliko bogatstvo? 

- Da, odakle mi? Poslušajte samo Pasquale, kako se moj 
glas poboljšao u Tombolu! I svojim prekrasnim tenorom za¬ 
pjeva on glasno: »Credo in unum Deum... Vjerujem u jednoga 
Boga...« 

- Napjev razumijem! smiješio se gospodin Monico. Tada 
je stavio pred kapelana nekoliko vrsti sukna, od kojih je Sarto 
izabrao najjeftinije. 

-Još nešto, to ti neće dugo trajati! kimao je trgovac glavom. 
- Tko zna, što se sve u Tombolu hvata za tvoju reverendu! Uzmi 
ovo ovdje! s tim riječima spakuje mu komad dobrog crnog 
sukna. 

- Ali šta to stoji? upita Sarto potišteno. 

- Ja ću to upisati u glavnu knjigu! 

- Dakle, koliko? 

- Već je isplaćeno. Ovdje, pogledaj sam! Sarto je otvorio 
širom oči, kad je ugledao note, koje je trgovac, koji se razumio 
u pjevanje, fino i čitko napisao iza njegova imena. 

- Poznaješ li melodiju? nasmije se Pasquale. »Credo in 
unum Deut! - Isplatit ćeš mi onda, kad postaneš biskup. Dotle 
ćeš imati zajedno sa svojim Credom kredit. 

- Bog neka vam naplati tisuću puta! Ali, ako je tako, onda 
će sigurno to stajati u vašoj glavnoj knjizi do sudnjega dana. Ja 
neću nikada dobiti crvene čarape. 

- Tko zna, tko zna! smiješio se Monico. 

Majstor je Bistacco kimao glavom, kad mu je uzimao mjeru 
za novi talar. 

- Nisi postao ništa širi, Beppo, nego čak i malo mršaviji. 
Izgleda da te župnikova kuharica u Tombolu nije baš previše 
razmazila. 

-1 te kako me je razmazila, dobra Filomena! Ona me kljuka 
kao gusku, ali me se ništa ne prima. 

- Sigurno si još uvijek tako neprestano u pokretu, kao i prije. 

- Gospođica me Filomena zove perpetuum mobile! 11 No, 
sada moram skoknuti i do mojih. 

Upravo je bilo podne i djevojke su se vraćale s polja. 

- Da sam bar znala, da ćeš doći, tada bih ispekla kestenjaka! 
jadikovala je majka. - Ovako nemam ništa drugo nego palentu! 

- Palenta na majčinom stolu vrijedi tisuću puta više od 
najbolje gušće pečenke drugdje! uvjeravao ju je Josip, pa se lice 
gospođe Margarete opet razvedrilo. 

Govorili su o svim malim novostima u obitelji, pa su mu 
donijeli i zadnji list, kojeg je pisao Anđelo. 

- Pomisli samo, Beppo, on je postao narednik kod vojničke 
žandarmerije! govorila je majka s ponosom. 

- On je uvijek želio postati žandar! nasmije se Don Sarto, 
pa je još jednom ispripovijedao, kako su onda u Castelfrancu 
dospjeli sa svojom magarećom spregom u piljaričin šator, i 
kako je policajac krasno psovao. - Tada mi je Anđelo odao 
svoju tajnu, da će jednom postati žandar. 

- Samo da opet ne dođe do rata! uzdahnula je majka. Onda 
bi se možda Anđelo morao boriti protiv svojih vlastitih zem¬ 
ljaka. Čovjek uistinu ne zna šta se još može desiti u svijetu. 

- Mi se nadamo, da će se zemlje i njihovi gospodari ujediniti 
i bez prolijevanja krvi! reče Josip. 

Na povratku svratio se na kratki pozdrav u radionicu Petra 
Battistona. 

- Skoro će prsnuti, Beppo! uvjeravao gaje političar. Gari- 
baldi stoji sa svojim dobrovoljcima na Južnotirolskoj granici. 
Svaki dan može upasti u Venecijansku provinciju. Austrijanci 
će dobiti batina kao i oni godine 59 kod Magenta i Solferina, i 
tada...! 

- Prestani s Garibaldijem! prekine Sarto političara. 

- U svakom će slučaju Austrijanci izgubiti Venecijansku 
provinciju, kao što su izgubili i Lombardiju! odvratio je stolar 
s uvjerenjem. 


11 Pertetuum mobile = izraz za stroj, koji stvarno ne postoji, ali se zamišlja, da bi 
mogao stalno i dovijeka raditi, a da mu se ne bi izvana dovodila energija (opaska 
prev.). 

* * * 


No, jeste li kupili sukno za novi talar? upita Filomena, kad 
se kapelan vratio kući. 

-1 te kakvo! a uz to nije ništa stajalo. Platio sam sa Credom. 
No, sad ćete konačno dobiti novac za hranu. 

Don Sarto izvadi srebmike, ali je djevojka odbila, da primi 
sjajni blagoslov. 

- Najprije platite Beghettu zaostalu najamninu, vi stari 
dužnice! 

- Vi ste ipak najbolja župnička kuharica čitavog dekanata! 
nasmije se kapelan i stavi opet svoj novac u džep od hlača. 

- Zar samo dekanata? 

- Ne, ne nego cijele biskupije Treviso! brzo se ispravi Sarto. 


* * * 

Ratna je opasnost opet minula. Garibaldi, koji je preko volje 
moćnih Pijemonteza upao u Južnu Italiju, bio je potučen i 
morao se predati. No križni put svetoga Oca nije bio ni izdaleka 
svršen. 

Istoga se ljeta pogoršala opasna bolest astme, koja je već 
godinama mučila Don Costantinija. Za žarkih dana srpnja i 
kolovoza 1862. mučila ga je užasna nestašica zraka. Sarto je 
mnoge noći probdio uz njegov ležaj, osobito kad su napadaji 
bili jako teški. Kolikogod je mogao, preuzeo je on od njega i 
posao oko pastve. 

- A što te zapravo boli župniče? upita on jednoga dana, kad 
je došao na zajutrak u župski dom. - Kako si spavao? 

- Ide polako! Nadam se, da ću u nedjelju opet služiti svetu 
Misu, reče Don Constantini. - Ali propovijed neću moći držati. 

- Ja ću se već pobrinuti! 

- No, ti se moraš pripraviti za svoju propovijed! 

- Šta to znači? Ja ću uzeti obadvije! nasmije se kapelan. - 
Ali slušaj, imam plan, o kome sam htio s tobom govoriti. 

- Da čujemo! Kakvu opet imaš čudnu ideju? 

- Htio bih osnovati zbor dječaka. A capella, 12 razumiješ li! 
To je ono. što se upravo traži za službu Božju. 

- Ali mi imamo tako lijepe orgulje! 

- Njih ćemo trebati kod druge zgode. I još nešto! Naši 
dječaci većim dijelom ne znaju ni čitati ni pisati. Ja ću za njih 
otvoriti večernju školu. Što ti držiš o tome? 

- Misao je dobra, ali vjeruješ li, da će naši mladi seljaci i 
svinjari doći, da kod Tebe uče ABC i jedanput jedan? 

- O tome sam uvjeren! 

- No, onda pokušaj! Već je davno, kako sam se odvikao, da 
ti protuslovim. David je prerastao Saula za glavu! 

Sarto se morao malo nasmijati radi usporedbe, jer je i onako 
nadvisivao maloga župnika za dužinu glave. 

- Dobro dakle, započet ću sa dječačkim zborom i večernjom 
školom! Do viđenja župniče, i bilo vam bolje! 

- Perpetuum mobile! nasmijala se Filomena za njim. 

Vatrenom se revnošću posvetio Sarto svojim novim plano¬ 
vima. Na blagdan Sviju Svetih, prvi puta su odjeknuli jasni 
glasovi malih pjevača kod svečane službe Božje. Stanovnici 
Tombola sjedili su u svojim crkvenim stolicama i u znak 
odobravanja kimali glavama. Da, taj Don Sarto je pravi sve¬ 
ćenik! 

I večernja je škola jako dobro napredovala. Svećenik je 
ubrzo morao uz prvo odjeljenje otvoriti i drugo za one, koji su 
već bili napredniji, a njihovo je vodstvo povjerio učitelju. On 
je sam ostao kod analfabeta. 

- Ali zašto bar nisi preuzeo drugo odjeljenje? upitao ga je 
župnik. 

- Zato, jer prvo odjeljenje zadaje najviše muke! odgovorio 
je Sarto. 

Mladići su u večernjoj školi uistinu dobro napredovali. 
Njima je sada bilo jasno, da će bolje uspijevati u svojim 
poslovima, ako budu znali čitati i pisati. Zato su revno učili. 

- Šta ćemo mi vama morati platiti za podučavanje? upitao 
je konačno jedan od njih. 


12 A capella = samo za pjevačke glasove, bez pratnje instrumenata (opaska 
prevodioca). 


121 



- Platiti? Da, naravno, da morate platiti! odgovorio je Sarto 
ozbiljno. 

- A koliko? došlo je s oklijevanjem i drugo pitanje. 

- Ja bih htio za nagradu nešto, što će vama možda biti teško. 
U buduće ne smijete više psovati! tražio je kapelan. 

Mladići su se zbunjeno pogledali, ali tada su rekli, da će 
barem pokušati to učiniti, da ne ostanu dužni za zatraženu 
nagradu. 

- No, neumorni je svećenik našao u međuvremenu još 
vremena i za druge stvari. Jedne je nedjelje pozvao u svoj stan 
nekoliko mladića, koji su se naganjali po ulicama. 

- Možda ćemo tu morati učiti katekizam? upita jedan 
obješenjak s nepovjerenjem. 

- Ili ćemo morati moliti krunicu? dodao je drugi. 

- Nipošto! Mi ćemo igrati dobolon! 

- Za novac? upitali su tepci oduševljeno. 

- Naravno, za novac! Ja ne igram za puceta od hlača. 

I uistinu, domalo je kapelan sjedio sa uličnim dječacima u 
svojoj sobi i vatreno se s njima kartao. On je neprestano 
dobivao, a dječaci su sa žalošću gledali, kako im nestaju crveni 
krajcari. No, na koncu im je Don Sarto vratio sve što su izgubili. 

- Sada smo se dosta naigral’i! rekao je, a sada ću vam nešto 
pripovijedati. 

- Ali nešto jako napeto! povikali su dječaci oduševljeno. 

Sarto im je pripovijedao svojim živim načinom povijest 

svetoga Tarzicija, kojega su rimski ulični dječaci ubili, kad je 
nosio Spasitelja kroz ulice. Mladići nisu skinuli pogleda sa 
svoga kapelana, koji im je divnu legendu gotovo više izvodio, 
nego pripovijedao. 

- To je bila pobožna pripovijest! reče jedan od njih, kad je 
Don Sarto svršio legendu. - Ali napeta je bila kao prava 
moritat 13 na crkveni god. To je bila najveća pohvala kojom su 
mogli nagraditi pripovijest. 

- Hoćete li doći i slijedeće nedjelje? upita Sarto na rastanku. 

- To se razumije! I još ćemo i druge dovesti! 


13 moritat = pripovijest o razbojnicima (opaska prevodioca). 

Nedjeljom popodne je kapelanova soba postala premalena, 
da primi tako mnogo dječaka, koji su je malo po malo napunili. 
Dječaci su sjedili na stolicama, krevetu i stolu, na prozoru i na 
podu. Najprije su se igrali, ali je ubrzo svećenik morao nešto 
pripovjedati. Konačno su zapjevali jednu lijepu pjesmu i onda 
su se svi razišli. 

U proljeće je poveo Don Sarto dječake u polje, igrao se s 
njima u šumi razbojnika i žandara ili je udesio kakvu igru s 
loptom na livadi. 

- Sada se barem ti obješenjaci nedjeljom nečim dobrim 
zabavljaju! priznali su roditelji, iako je tu i tamo po neka 
pobožna duša mislila, da se mora sablazniti nad svećenikom, 
koji se karta ili igra nogomet. 

Amalija, trgovkinja povrćem, jedna prepobožna, ali jezi¬ 
čava osoba, pojavila se čak u župnom domu i predala Don 
Costantiniju novac za jednu svetu Misu na posebnu nakanu. 

- A koja je to posebna nakana? upita župnik bezazleno. 

- Obraćenje kapelana Sarto! šapnula je djevojka značajno. 
Župnik ju je na to izbacio napolje iz kuće zajedno s njezinim 
novcem. 

- Strahota na svetim mjestima! uzdahnula je gospođica 
Amalija i zavjetovala je jedno pokomičko hodočašće svetom 
Antunu u Padovu. 

- Ti si trebao mirne duše uzeti novac, župniče! smijao se 
Don Sarto, kad je čuo pripovjetku. - Možda mi je zbilja 
potrebnije obraćenje, nego što ti misliš. Gospođica je Amalija 
pobožna osoba. 

- Ali, svojim oštrim jezikom izrešeta cijelo selo. S opro- 
štenjem, ja se odričem takve pobožnosti, da ne upotrijebim 
jedan određeni izraz. 

- Mi svi imamo svoje pogreške! reče Sarto. To je bila 
tvrdnja, koju čak nije mogao opovrći niti dobri župnik iz 
Tombola. 

- Imam jednu ideju! reče Sartojžupniku na početku ljeta. 

- Opet? uzdahne Costantini. - Staje opet ovaj puta? 

- Ja bih htio postaviti na župni dom jedan sat, da svaki može 
vidjeti, koliko je sati, i da ljudi dođu pravovremeno na službu 
Božju. 

-Jesi li poludio? reče župnik. - Takav sat stoji more novaca. 

- Ne stoji ni prebijene pare (krajcare)! smijao se Sarto. - 
Dopusti mi samo, da ga načinim! 

Drugoga je dana radio Sarto na zidu župske kuće i vukao je 
ugljenom svakakve crte i krugove, koje je kasnije brižno iz¬ 
vukao crnom bojom. Upravo usred polja s crtama zabio je 
željezni štap. Stavljeni su bili i brojevi i gotova je bila - sunčana 
ura. 

- Ti si zbilja sveznalica! pohvalio gaje župnik, kad je djelo 
bilo gotovo. 

U nedjelju se tiskalo cijelo selo poslije službe Božje oko 
čudnovate ure, i sa čuđenjem su ustanovili, da sjena željeznog 
štapa točno pokazuje vrijeme. Na svu sreću, tog je jutra sjalo 
sunce. 


* * * 

Na svoju radost je Sarto ustanovio, da su mnogi u selu 
postali bolji, štaviše, daje bilo manje i psovke. No, jednog dana, 
zapao je u njegovoj prisutnosti jedan dječak iz večernje škole 
opet u staru pogrešku. To je psovka toliko uzbudila mladog 
svećenika, da je prestupniku opalio snažnu zaušnicu. 

- Grom i pakao! priznao je dječak kasnije. - Tada sam se 
još jednom dobro krizmao. 

No Sarto si je radi svoje žestine jako predbacivao, i još je 
isto veče rekao don Costantiniju: 

-1 ja ću odsada uzimati burmut. Došao sam do zaključka, 
da je on zbilja neophodno potreban za pastvu. 

NEKI DON S ARTO 


Jedne nedjelje u mjesecu listopadu godine 1865. uletio je 
Don Carlo Carminati, kapelan iz Galliere u župni dvor u Tom¬ 
boli i zapitao za Don Sarta. 

- Šta se je dogodilo? upitao je župnik Costantini, koji se 
upravo spremao, da se u svom širokom naslonjaču iza ručka 
malo odmori. Don Beppo je otišao u crkvu, da održi kršćanski 
nauk. 

- Molim gospodine župniče, puhao je malo odebeli kape¬ 
lan, i brisao si znoj sa čela, preuzmite vi kršćanski nauk! Don 
Bepo mora bezuvjetno kod nas održati propovijed prigodom 
zahvale za žrtvu 

-Što, on mora? 

- Nebesa! Zar ne razumijete? On mora odmah u Gallieri. 
Svečani propovjednik je nenadano obolio. Beppo mora us¬ 
kočiti. 

- Oho, pa vas su tri svećenika u Gallieri. Zašto jedan od vas 
ne preuzme propovijed? 

- Nijedan se na to nije pripravio, a ovako nepripravan ne 
usuđuje se niti naš dekan na propovjedaonicu. Tu može samo 
jedan pomoći, a to je Beppo! 

- On te neće htjeti! 

- On mora, on mora! proštenje Don Carminati očajno. - 
Pomislite samo, da će austrijska carica, koja boravi na svom 
dobru u Gallieri, doći sa svom svojom dvorskom svitom. Tu se 
ne može niti jedan od nas blamirati! 

- A Don Beppo može preuzeti na sebe tu blamažu! 

- On se neće blamirati! On će istresti propovjed kao iz 
rukava! 

- Vi ni ne slutite, kako se Beppo savjesno pripravlja prije 
nego što se popne na propovjedaonicu. No, što se mene tiče, 

može. Don Costantini je tugaljivo pogledao naslonjač i stao se 
spremati, da pođe u crkvu. No, kapelan pojuri pred njim, koliko 
mu je dopuštala njegova debljina, i upravo je stigao u sakristiju 
u času, kad je Don Sarto oblačio roketu. S velikom žurbom iznio 
mu je Don Carlo svoju molbu. 

- Kada treba biti propovijed? upita Josip Sarto s nepovjer¬ 
enjem. 

- U tri sata! požuri se! Ne smijemo izgubiti niti jednu 
minutu. Kočija stoji vani i čeka. 

- Ali, što ti pada na pamet? odgovori kapelan iz Tombola. 
- Bez priprave ja ne idem u propovjedaonicu. 

- Ti si jedini, koji to može! navaljivao je prijatelj. 

- Ne, Ne! Ja ne mogu propovijedati bez priprave. To je 
previše, što se od mene traži, moj dragi! 

- Nemoj se pretvarati kao kakva primadona! 14 Pođi sa 
mnom i popni se na kočiju. Župnik će mjesto tebe držati 
kršćanski nauk 

- Ludost! Čuješ li, tuče dva sata! Adiutorium nostrum in 
nomine Domini! Pomoć je naša u imenu Gospodnjem! 

- Qui fecit coelum et terram! Koji stvori nebo i zemlju! 
odgovorili su ministranti. 

- Stoj, Don Beppo! poviče Đon Costantini, koji je upravo 
ušao. - Ja preuzimam kršćanski nauk, a ti češ se odvesti u 
Gallieri! 

- Je li to župnikova zapovijed? oklijevao je Don Sarto. 

- Shvati to kako hoćeš! Idi, nemoj dopustiti, da tvoja 
subraća čekaju! 

S uzdahom predao se kapelan svojoj sudbini, i ubrzo je 
odjurila kočija sa zamjenikom propovjednika. 

- Vi ste naš spasitelj u ovoj velikoj nuždi! pozdravio gaje 
s uzdahom olakšanja dekan iz Galliere, Don Josip Ochs. - 
Dođite, dođite! Tim riječima poveo ga je u svoju radnu sobu. 
Ovdje leži papir i olovka. Tu je i crna kava. A sada se spremi! 
Još imaš dvadesetpet minuta vremena. 


14 Primadona = pjevačica, koja ima glavnu ulogu (opaska prev.). 

Prije nego što je Sarto postao svjestan što mu se dogodilo, 
već je dekan bio napolju i zaključao izvana vrata. Siromašni se 
kapelan predao svojoj sudbini i stao razmišljati. 

Nakon proteklog vremena bio je pušten iz svoga prisilnog 
zatvora i odveden u sakristiju. 

- Među ostalim, nemoj zaboraviti naklon pred njezinim 
veličanstvom! opomenuo ga je Don Carminati, kad se Sarto 
spremao, da pođe u crkvu. - Upravo je sada carica Ana Marija 
Carolina Pija Austrijske sa pratnjom ušla u svoju klupu. 

- Još i to! proštenja Beppo. 

- Neka moja sramota padne na vaše glave. On načini znak 
križa i izađe iz sakristije. 

- Ti otvaraš svoju ruku i napunjaš blagoslovom sve, što 
ovdje živi! glasio je Sartov moto. Propovjednik je govorio o 
čudu umnažanja kruha, o Spasiteljevom dubokom saučešću i 
njegovoj dobroti punoj milosrđa, kojom je nahranio gladno 
mnoštvo. 

Tada je sve većim i većim žarom stao uzveličavati moć 
ljubavi Božje. On, predobri Otac udijelio je svojoj djeci jako 
dobru godinu i novim čudom umnažanje kruha, gladnima dao 
bogatu žetvu. 

To je bilo prvi puta, da se Sarto nije držao pripravljenog 
rukopisa, kojeg bi mamo i brižljivo sastavio, ali upravo zato je 
njegov govor bio slobodniji, a njegova riječ originalnija i 
uvjerljivija. Nakon dobrog sata svršio je on svoju propovijed 
neisporedivim žarom i gotovo nebeskim hvalospjevom. 

To je bila najbolja propovijed, koja je ikada održana u našoj 
crkvi! rekao je dekan, kad se Sarto vratio u sakristiju. 

- Bez sile ne bih se nikada usudio stupiti na propov¬ 
jedaonicu s tako malom pripravom! tresao je Sarto glavom. - 
To uistinu znači, kušati Boga. 

Kad su kasnije svi sjedili sa mnogim susjednim svećeni¬ 
cima u župnom dvoru kod dobre boce Tirolca, čestitali su mu i 
kapelani bez najmanjeg truna zavisti. 

I takav se propovjednik već sedam godina sakriva kod 
trgovaca stokom u Tombolu! smijao se Don Franjo Elero, drugi 
kapelan u Gallieri. - Ti bi mogao već davno biti župnik ili 
prelat. Sigurno je biskup za tebe zaboravio. 

- Ja sam posve zadovoljan sa mojim Tombolom! odgovorio 
je Sarto. 

- No, kad biskup nema za tebe nikakvog počasnog naslova, 
onda ćemo to ga dati mi, objavio je Don Carminati. - Ti si ponos 
i ures svih siromašnih duhovnih pomoćnika biskupije Treviso. 
Zato te danas svečano imenujem kapelanom nad svim kape¬ 
lanima sa titulom: Cappellanus de cappellanis! 

Buran pljesak je nagradio govornika. 

- Ta ti riječ zlata vrijedi! po vikao je dekan oduševljeno i 
podigao je svoju čašu. Neka živi naš dragi Josip Sarto, cappel¬ 
lanus de cappellanis! Radosno su zvečale čaše, i Sarto se 
pokorio svojoj sudbini. 

Don Antun Pozzi, vrlo duhovit i uvijek dobro raspoložen 
župnik iz susjedne općine, održao je zatim svečani govor, pun 
pohvala propovjedniku. Svi su sada zatražili od Sarta, da razvije 
svoj program kao cappellanus de cappellanis. Sarto se nije dao 
dugo nagovarati. 

- Naš dragi subrat Antun upravo je dokazao, da je on 
majstor u improviziranim govorima, a vi mene, siromašnog 
kapelana iz Tombola, šaljete nepripravnog na propovjedaoni¬ 
cu! reče Sarto dobro raspoložen. - Ali odsada to mora biti 
drugačije, to vam ja kažem! Kad ste me već učinili kapelanom 
nad kapelanima, onda ću vam ja vratiti milo za drago, moja 
gospodo! On pljesne desnom rukom po svojoj lijevoj i poviče 
s dobro odigranom ozbiljnošću: Svi vi morate doći u moju 
kovačnicu kao željezo na nakovanj! - Kapelani, svi ćete vi prije 
ili kasnije doći unutra! 

- Oho, mi ćemo brzo postati župnici! odvrati Don Elero. 

- Doći će unutra i župnici! nastavi Sarto. 

- Kolika preuzetnost! protestirali su svi prisutni župnici 
smijući se. 

- Jedva što je dobio titulu, već puca na više, poviče Antun 
Pozzi. 

- A što je s biskupima? dovikne Don Carminati. - Hoće li 
i oni doći u tvoju kovačnicu? 

- Hoće li se i oni morati pred tobom prignuti! poviče netko 
drugi. 

-1 biskupi pred kapelanom nad kapelanima! dotjera Sarto 
šalu do kraja. 

- Za Boga! prekine ga Don Pozzi. - Ti služiš na čast svome 
imenu! Ti nasljeduješ svoga imenjaka Josipa Egipatskog. Kad 
je dobio crvenu haljinu, odmah je sanjao o tome, da se pred njim 
svi klanjaju. 

- Ali san je postao zbiljom! reče dekan Ochs. - I tko zna, 
neće li jednoga dana naš Beppo...? 

- Pustite, pustite, ostavite vi mene kod mojih župljana u 
Tombolu! nasmije se Sarto srdačno. - Onamo ja spadam. Ja ne 
čeznem za crvenom haljinom, inače bih možda još i prošao kao 
Josip Egipatski. Moja bi me braća bacila u bunar i prodala za 
nekoliko srebmika. 

- Misliš li, da bismo ih za tebe dobili? dražio ga je Pozzi. 

- Ozbiljno, Don Beppo! preokrenuo je dekan šalu u ozbiljan 
razgovor. - Izgleda, da su vas poglavari u Tombolu zaboravili. 
Bilo bi vrijeme da vas se biskup sjeti i da vam dadne dobro 
župničko mjesto. 

- Jedan biskup ima i drugih briga! kimao je Sarto glavom. 

- To imate pravo! potvrdi župnik iz Cittadelle. Radi svoje 
vjernosti Piju IX. mora on u Trevisu mnogo trpjeti. Nedavno 
su mu u katedrali za vrijeme propovijedi javno protivuriječili, 
kad je priznao, da stoji na strani našeg velikog Pape patnika. 

- Da, čuo sam to! potvrdi dekan. - Znadem i odgovor, 
kojega je biskup dao onima, koji su smetali mir. 

- Staje rekao? upita Sarto radoznalo. 

- Kako se usuđujete, povikao je biskup s propovjedaonice, 
jednoga katoličkog biskupa sprečavati, da govori o poštovanju 
prema namjesniku Kristovom. Ovo je ovdje katolička crkva i 
samo katolici imaju pravo u nju ući. Ako se nekome ne sviđa 
ono, što ja ovdje govorim, neka se udalji. No, katolicima se ne 
može ne sviđati, kada se govori o dužnom poštivanju Pape. Ja 
stojim na svojem mjestu. Imam pravo, da navješćujem istinu. 
Ako se to nekome ne dopada, neka izađe napolje, ali neka se ne 
usuđuje prekidati moje riječi! 

Slijedila je duga šutnja. Radosno je raspoloženje uzmaklo 
pred ozbiljnim mislima. Konačno je Josip Sarto rekao: 

- Don Jacuzzi moj nekadašnji dušobrižnik iz Riesa, rekao 
je jednom lijepu riječ, koju ja nisam nikada zaboravio: S Papom 
i uvijek s Papom! 

- Zlo je vrijeme! potvrdi župnik iz Cittadelle. -1 mi ovdje 
ne možemo ništa bolje učiniti, nego uzeti k srcu onu riječ, koju 
je Don Sarto upravo izrekao. 

Kućno je zvonce dokrajčilo razgovor. Domaćica je unišla 
unutra i uzbuđeno rekla: 

- Tu je neki gospodin iz dvora. Carica želi vidjeti svećanog 
propovjednika. 

-Grom i pakao! poviče Don Pozzi. - Sada će sigurno naš 
cappellanus de cappellanis poput Josipa Egipatskog biti 
provežen zemljom u zlatnoj kočiji. Već se faraoni trgaju za 
njega. 

Sarto se posve zbunjen podigne. 

- To je valjda samo šala, promuca on. 

- Ne, ne! branila se kuharica. - Kočija stoji pred vratima. 

- Što sam rekao? nasmije se Don Pozzi. 

- Ne možete pustiti, da njezina uzvišenost čeka, opomene 
ga dekan. 

- U ime Božje! uzdahne kapelan iz Tombola. 

- S biranom srdačnošću primila je visoka gospođa, rođena 
talijanska princeza, mladoga svećenika. 

- Htjela sam vam se zahvaliti na vašim riječima, reče ona, 
pružajući mu ruku. - Rijetko me se koja propovijed tako 
dojmila kao vaša. Vi ste mi u ovo teško vrijeme u kojem živimo, 
dali novo pouzdanje u Onoga, koji upravlja sudbinom naroda 
svojom svemoću i dobrotom. 

Na rastanku predala je carica siromašnom seoskom kape¬ 
lanu zlatni sat. Potpuno zbunjen ostavio je Sarto palaču. 

Kad je kod kuće Don Costantiniju pripovjedao o uspjehu 
svoje propovijedi i pokazao caričin dar, dobri je župnik bio sav 
izvan sebe od iznenađenja i iskrene radosti. 

- Kad te ne bi tako dobro poznavao, Don Beppo, morao bih 
se bojati, da ćeš se uzoholiti. Ali sat moraš cijeli svoj život 
čuvati kao posebnu počast. Nema svaki seoski kapelan takvu 
dragocjenost. 

No, kad je dobri župnik nekoliko dana kasnije zatražio od 
Don Sarta, da nekom posjetiocu pokaže caričin dar, Beppo je 
smeteno odgovorio: 

- E, sat ne mogu ovoga časa pokazati. 

- Valjda ga nisi već...? 

- On sada vjerojatno otkucava minute u trgovini zala- 
gaonice u Castelfrancu! prizna Beppo skrušeno. - Trebao sam 
bezuvjetno novaca, da moj Pijo Antonelli može ići u sje¬ 
menište. 

- Pa to je bio caričin sat! bunio se župnik. 

- Ali, ja ga ne trebam! odgovori kapelan ravnodušno. Ja 
imam još uvijek sat svoje majke, a taj je za mene kud i kamo 
vredniji! I izvadivši iz džepa nikleni sat, promatrao ga je s 
velikom nježnošću. 


* * * 

Na Don Sartovoj sunčanoj uri kazaljka je upravo pokazivala 
jedanaest sati, kad je neki postariji, dostojanstveni svećenik 
povukao zvono na kućnim vratima župnoga dvora u Tombolu. 

Potrajalo je dosta vremena, dok mu je otvorio bosonog 
dječak, pjegava lica. Moglo mu je biti jedno dvanaest godina. 

- Župnik nije kod kuće! rekao je dječačić i htio zatvoriti 
vrata, ali je profesor stavio u prolaz svoj kišobran. 

- Oho, ne tako brzo, dječačiću! Ja sam kanonik Alojzije 
Marangoni, profesor dogmatike u sjemeništu u Trevisu. 

- Ali, ujak ipak nije kod kuće, Don Mahagoni. 

- Maragoni! ispravi ga kanonik. - Zar nije ni kapelan kod 
kuće? 

- Don Sarto je zaposlen, a ja također. 

- A čime? 

- S latinskim i rezancima! 

- S latinskim i rezancima? 

- Ma gdje si Fidelio? poviče jedan glas, i Don Sarto izađe 
iz kuhinje s pripasanom pregačom i rukama umazanima od 
tijesta. 

- Tu je profesor iz Trevisa, Don Maccaroni, odgovori 
nevaljanac. On traži ujaka. 

- O, gospodine kanoniče! promuca Don Sarto malo u 
neprilici. - Oprostite, gospodin župnik je otišao k jednom 
bolesniku, a ja... 

- Znadem! nasmije se kanonik. - Vi pravite rezance i učite 
ovoga obješenjaka latinski. 

- To je Fidelio, nećak Don Costantinija. On stanuje od prije 
kratkog vremena ovdje i ja ga malo poučavam. 

- A rezanci? 

- Naša je kuharica otišla na nekoliko dana svojoj bolesnoj 
majci, a ja u međuvremenu brinem za kuhinju. 

- Da, a razumijete li se vi štogod u to? čudio se kanonik. 

- Ah, gospodine kanoniče, reče Sarto. - Kod nas se kod 
kuće gotovo sav život odvijao u kuhinji, pa kad je majka pravila 
rezance, uvijek sam dobro pazio. No, izvolite unutra! Tim 
riječima otvori vrata, koja su vodila u župnikovu radnu sobu. 

- Ako dopuštate, i ja bi išao u kuhinju, nasmije se profesor. 
I mene zanima naime, kako se prave rezanci. 

- Tako? Molim izvolite! 

Na svu sreću nije dugo potrajalo, dok se župnik vratio. Taj 
je srdačno pozdravio svoga gosta i odveo ga iz carstva lonaca. 

- Sada moram skuhati još jedan lonac više! reče Fidelio, 
kad je ostao sam sa Don Sartom u kuhinji. - Profesor Maccaroni 
izgleda tako, kao da bi sam mogao obračunati s jednom zdjelom 
rezanaca. 

- On se zove Marangoni, brbljavi nevaljalče! ispravio gaje 
kapelan. - To je vrlo učan čovjek! A prije svega genijalni 
matematičar. 

- O, Gospodine Bože, valjda me neće pitati za Pitagorin 
poučak, uzdahne dječak. 

Jedan sat kasnije sjedila su sva tri svećenika zajedno s 
malim Fideliem kod stola. 

- Vaši špageti su izvrsni, gospodine subrate! pohvali pro¬ 
fesor i po treći puta si napuni tanjur. Fidelio gume potajno ispod 
stola Don Sarta. 

Za vrijeme jela navmuo je kanonik razgovor na najnovije 
događaje, a osobito na savez, kojega je Pijemont prije nekoliko 
nedjelja sklopio s Bismarckom. 

- Savez sa Prusima mi nije nikako ugodan, ali on će značiti 
konac austrijskog gospodstva u Italiji. Bez sumnje će doći do 
rata. 

- Neka nas Gospodin čuva u milosti! uzdahne Don Costan- 
tini. 

- Moramo se nadati, da neće proteći uzaludna krv! No, 
jednom mora biti riješeno to pitanje, radi kojega cijela Italija 
trpi, a i Crkva također. U čovjeku se sve buni, kad pomisli na 
to, koliko naš biskup mora trpjeti radi svoje vjernosti Svetom 
Ocu. 

Josip je Sarto s tjeskobom pomislio na svoga brata Anđela, 
koji je još uvijek bio u austrijskoj vojsci. Anđelo je dovršio svoj 
osamgodišnji rok, ali radi opasnosti, koja je prijetila, nisu 
njegovo godište još puštali kući. 

Ručak je završen u priličnoj šutnji. Kanonik se zamišljeno 
poigravao s posljednjim rezancima na svom tanjuru. 

Fidelio je gledao potišteno, da li će dugački rezanci još 
dostajati za Pitagorin poučak. Na svu sreću bilo ih je samo dosta 
još za nekoliko krivih linija, pa je profesor započeo dubok¬ 
oumni razgovor o parabolama, hiperbolama i elipsama, o ko¬ 
jima mladić još nije trebao ništa znati. 

Don Costantini je slabo shvaćao učeno izlaganje, ali je zato 
Don Sarto, koji je uvijek bio dobar matematičar, slušao napeto 
i davao svoje stručno mišljenje o načetim problemima, pa se 
kanonik sretan, što je našao jednog tako dobrog slušatelja, u 
svojem razlaganju gotovo samo na njega obraćao. Konačno su 
nestali i zadnji rezanci, i nakon molitve iza jela, pospremili su 
Sarto i dječak stol i otišli u kuhinju, da operu suđe. 

- Vaš je kapelan dobar kuhar i izvrstan matematičar! rekao 
je profesor, koji je ostao sam u sobi sa Don Constantinijem. 

- On nije samo vrstan matematičar, gospodine kanoniče, on 
je izvanredno sposoban dušobrižnik i odličan propovjednik, 
odgovorio je župnik živo. 

- Gle, gle, klimao je kanonik glavom. 

- Moralo bi se biskupa na njega upozoriti! nastavi Don 
Costantini dalje. On je zaslužio, da brzo dobije dobro župničko 
mjesto. 

- Upravo sam se nečega sjetio! reče Don Marangoni. - Mi 
baš tražimo jednoga svećenika, koji bi mogao održati propovi¬ 
jed na blagdan svetog Antuna u katedrali. Smatrate li, da bi 
Sarto bio za to prikladan? 

- Sasvim sigurno! rekao je župnik odmah. 

- No, tada ću ga ja predložiti. Ja ću mu to reći. 

Don Sarto je bio vrlo iznenađen tom ponudom, pa je okli¬ 
jevao, bi li to prihvatio ili ne. Na svećeničkom sastanku u 
Gallieri svratio je on razgovor na to. 

- Svakako, ti to moraš preuzeti! govorili su mu prijatelji sa 
sviju strana. - Ako odbiješ, nećemo te više smatrati da si 
cappelanus de cappellanis. 

- Dobro, ja pristajem! odluči Sarto. - Ja ću propovijed 
napisati, pa je prije toga vama pročitati. Vi ćete onda igrati 
ulogu Aristarha 15 . Jeste li s time sporazumni? Subraća su 
oduševljeno na to pristala. 

No Don Costantini, kojemu je bilo ozbiljno stalo to toga, da 
se njegovom kapelanu posveti dostojna pažnja, sjeo je, pa je 
napisao, usprkos svjoj staroj bolesti, koja gaje upravo tih dana 
opet jako mučila, pismo svome prijatelju Don Marcelinu To- 
sitti, dekanu u Quintu: 

»Dne 13. lipnja će se naš Don Beppo uspeti na propov¬ 
jedaonicu katedrale, da održi svečanu propovijed na 
čast sv. Antunu. Kako znadete, ja jedva mogu učiniti 
ijedan korak. Vi zastupajte mene i povedite sa sobom 
još i druge prijatelje, pa ga slušajte! Tada me izvijes¬ 
tite o uspjehu, svojem sudu i utiscima. Don Beppo je 
dobar, vrlo mlad čovjek. Zapamtite, što vam kažem: 
Doskora ćemo ga vidjeti kao župnika jedne od na¬ 
jvažnijih župa u biskupiji, a onda sa crvenim čara¬ 
pama i konačno... ? 

Došao je 13. lipanj. 


15 Aristarh = strogi kritičar iz Samotrake, oko 150. god. prije Krista (op. prevodioca). 

- Tko drži svečanu propovijed u katedrali? pitali su se 
stanovnici Trevisa ujutro toga dana. 

- Kapelan iz Tombola, neki Don Sarto, svećenik, koji je star 
oko trideset godina. 

- Tako mlad gospodin? 

- Kapelan? 

- Iz Tombola, gdje nema ništa drugo osim krava i trgovaca 
stokom? 

- No, tada ćemo nešto lijepo čuti! rekao je Aleksandar 
Pozzan, stari grbavi čovječuljak, poslovođa treviške tvrtke de 
Luča. 

Ali, kad je bila gotova svečana služba Božja sa svečanom 
propvjedi, čuo se samo jedan glas udivljenja i čuđenja. 

- Ma, taj čovjek ima duha i znanja. 

- Pa zar se on skriva među trgovcima stokom u Tombolu? 

- Sada sigurno više neće dulje ondje ostati! 

Mali, grbavi čovječuljak, upisao je u svoju kroniku, koju je 
potajno vodio: 

13. lipanj - srijeda - 1866. Vedar dan, a poslije podne 
oblačno. U katedrali svečanost na čast sv. Antuna... 
Nakon službe Božje svečana propovijed o svetom 
čudotvorcu, koju je držao Don Josip Sarto, kapelan iz 
Tombola. 

Skromnost podignuta na svijećnjak! Uspjelo djelo 
mladoga genija. Trajalo je pet puta po četvrt sata. 
Krasne slike! Živi stil!... Vrlo mnogobrojni slušatelji, 
a većim dijelom iz obrazovanih krugova. Bili su na¬ 
zočni i svi kanonici, bogoslovi iz sjemeništa a i mnogi 
svećenici.« 

- No, kako je bilo? upitao je Don Costantini radoznalo, kad 
se Sarto vratio kući. 

- Župnik iz katedrale me je pozvao, da sljedeće godine 
održim propovijed na blaženog Henrika! odgovori kapelan. 

- Oho! čudio se župnik. - Propovijed na blagdan sv. Hen¬ 
rika iz Bozana, koji je pokopan u Trevisu, smatra se ondje 
najvažnijom u cijeloj crkvenoj godini. Spremi se na vrijeme za 
to i daj si truda, Don Beppo. 

* * * 


Međutim su se doskora dogodile druge stvari, koje su 
zaokupile interes čitavoga svijeta. Izbio je dugo očekivani rat 
između Italije-Pruske i Austrije. Zemljom su prolazile besk¬ 
onačno duge kolone austrijskih vojnika, pješaka, konjanika, 
artiljerije. Josip je Sarto doživio veliku radost, daje mogao opet 
vidjeti svoga brata, čija je regimenta prošla kroz Tombolo. 

Inače tako radosni i bezbrižni Anđelo izgledao je ozbiljnije 
nego inače i bio je neobično potišten. 

- To je zao rat, brate! uzdahnuo je narednik. - Talijani se 
bore protiv svojih zemljaka. 

- Bog neka učini doskora kraj toj neprirodnoj borbi! odgo¬ 
vori Josip. 

- Kad bude rat gotov, skinut ću uniformu. Nadam se, da ću 
dobiti mjesto kao poštar. Pisao sam vam već, da sam se zaručio. 

- Da sa Eleonorom Siliprandi iz Mantove! Nadam se, da si 
dobro izabrao! 

- Ona je kao i naša majka! potvrdi Anđelo radosno. 

- Tada je tvoj izbor bio dobar, i ja ti od srca želim sreću. 

- Hvala vam brate! Nadam se, da ćete doskora moći blagos¬ 
loviti naš brak. Kad bi barem samo taj rat što prije svršio! 

Dne 24. lipnja došlo je u blizini Verone do velike bitke. Kod 
sela Custozze, gdje je nekada Radetzky potukao Pijemonteze, 
pobijedio je nadvojvoda Albrecht talijansku vojsku. Nekolko 
dana kasnije bila je potučena flota u blizini dalmatinske obale 
od austrijskog admirala Tegetthoffa. 

Odluka je pala 3. srpnja, ali ne u Italiji, nego u Češkoj kod 
Koniggratza. Mir, koji je sklopljen u Beču prisilio je Austriju, 
da se odrekne Venecije. 

U svim gradovima i selima Italije plamsale su vatre veselja, 
a u klicanje oslobođenih umiješalo se zvonjenje zvona. 

U travnju sljedeće godine blagoslovio je Josip doživotnu 
vezu svoga brata Anđela, koji je konačno mogao odložiti vo¬ 
jničko odijelo i bio imenovan poštarom u Grazie kod Mantove. 

* * * 

Početkom svibnja čekali su u predsoblju biskupske palače 
u Trevisu članovi crkvenog savjeta gradića Salzana s velikom 
napetošću na nadpastira dijeceze Trevisa, koji će im predstaviti 
njihovog novog župnika. Biskup im je obećao osobito vrijed¬ 
noga svećenika, i časna gospoda su vrlo napeto očekivala svog 
novog dušobrižnika. 

- Radoznao sam, koga je biskup odredio za nas! rekao je 
Pavao Bottacin čovjek starog kova. - Mislim, da mi u Salzanu 
imamo pravo na nešto posebno, na jednoga župnika iz druge 
veće župe ili čak još više! 

- Dva puta smo dobili čak i pravoga profesora iz sjemeništa! 
potvrdio je Julije Miele i obrisao rukavom svoj cilindar. 

- Ovdjeje hladno! reče Anselmo Rossi. - Kod kuće ja još 
ložim peć. Čovjek ne može vjerovati, da smo već u svibnju. 

Konačno su se otvorila vrata i unutra je stupio biskup 
monsignore Zinelli. 

- Moja gospodo, reče nakon radosnog pozdrava, dovodim 
vam vašega novoga župnika. To je Don Josip Sarto, dosadašnji 
kapelan u Tombolu. 

Izaslanici su začuđeno gledali mršavoga svećenika, koji je 
stajao uz nadpastira, skroman, blijed, umoran i prozebao. 

- Zar je to naš novi župnik? promuca Julio Miele. 

- Kapelan? Kapelan iz Tombola? upita Anselmo razočaran. 

- Da, to je vaš novi pastir i dušobrižnik, župnik i dekan u 
Salzanu, potvrdi monsignor Zinelli smješeći se radi razočaranih 
lica. 

- No, biskup nam je predstavio baš nešto lijepo! šapnuo je 
Pavao Bottacin svome susjedu na uho, ali je Sarto razumio taj 
malo utješeni sud, i zbunjeni smješakpreletio je preko njegovog 
mršavog lica. 

U Tombolu su svi bili žalosni, kad se saznalo za kapelanov 
premještaj. Cijelo je selo žalilo za svećenikom, koji je odlazio. 
Za ovih devet godina svi su ga zavolili. 

Ali Don Costantini se iskreno radovao počasnom, imeno¬ 
vanju svoga subrata. Potajno je pisao svojem prijatelju, dekanu 
Tisitti, da pozajmi novoimenovanom župniku uredovnu pristo¬ 
jbu, jer siromašni Don Sarto je ne može platiti iz vlastitog 

džepa. Niti on sam, na svoju nesreću, sada nema novaca. 
Veoma je zabrinuto pisao i o hladnom prijemu, kojega su 
crkveni oci iz Salzana pripravili svome novome pastiru. Si¬ 
gurno se ne vjeruje previše jednome kapelanu, a pogotovo ne 
jednom kapelanu iz kravljeg sela Tombola. 

»Šteta što Sarto ne može napisati pred svoje ime: 
Prečasni monsignore, plemeniti Sarto, papinski kućni 
prelat, vitez in partibus itd.! Možete si zamisiti, kak¬ 
vog odličnog čovjeka bi on s te četiri titule najednom 
predstavljao!« 

Sam se Beppo malo brinuo za kritičke predrasude svoga 
budućega stada. Potpunim mirom spremao se on za propovjed 
na čast blaženoga Henrika Bozano. Dne 10. lipnja održao ju je 
u prisutnosti biskupa u katedrali u Trevisu. Uspjeh je bio sjajan, 
čak je i sam biskup izrekao propovjedniku svoje najviše priz¬ 
nanje. 

No Sarto se vratio, ne obazirući se na pohvalu i prigovore, 
u svoje selo, da sve pripravi za selidbu u Salzano. 

Bio mu je težak rastanak od svih stanovnika Tombola, 
osobito od dobroga Costantinija, koji mu je postao pravi pri¬ 
jatelj i otac. Don Sarto je znao, da se time rastaje od proljeća 
svoga svećeničkog djelovanja,'od devet, radom ispunjenih go¬ 
dina, koje će mu i u budućnosti ostati uvijek najljepšim i 
najradosnijima. 

Dne 13. srpnja 1867. uspeo se Beppo u ranu zoru, u pratnji 
svoje sestre Rože, koja mu je trebala voditi kućanstvo, zajedno 
sa svojom skromnom imovinom na siromašna kola, kojima je 
kočijašio njegov brat Anđelo, i uputio se na svoje novo područje 
djelovanja. 

U Salzanu su se u međuvremenu duhovi malo umirili. Čuli 
su za propovijedi u katedrali u Trevisu, i konačno je oprezni 
Pavao Bottacin izrazio općenito mišljenje: 

- Ako on bude svoje dužnosti kao naš dušobrižnik dobro 
ispunjavao, ako nam bude mogao održati koju dirljivu propovi¬ 
jed, ako bude strpljiv s našim bolesnicima i s našom djecom... 

... i ako ne bude odviše strog u ispovijedi, dometne jedan 
mladić. 

... i ako ne budu psi zavijali, dok on bude pjevao svečanu 
službu Božju ili Večemjicu - reče učitelj. 

... tada ćemo biti s njime zadovoljni, pa makar daje samo 
kapelan i čak kapelan iz Tombola! zaključi Pavao Bottacim sa 
naglaskom. 

Tako su dobri ljudi u Salzanu ipak učinili sve da dolično 
prime novoga župnika. 

DON SARTO SE KLADI NA 
SVOJ CRKVENI TORANJ 


Posljednje zlato sunca, koje je zalazilo, prodiralo je kroz 
prozor u župnikovu radnu sobu. Nakon sve buke svečanog dana 
sjedila su oba brata samo sa svojom sestrom. Mnogobrojni 
svećenici, koji su, iz bliza i iz daleka, došli na Josipovu in¬ 
stalaciju, ostavili su Salzano. Anđelo je dobio nekoliko dana 
dopusta od svoje nove službe, te se sutra vraća na svoju staru 
dužnost na pošti. Ovo tiho veće pripadalo je samo njima. 
Naravno, da se razgovor kretao oko događaja tog značajnog 
dana. 

- Oh, kako je bilo krasno! rekla je Roza, još uvijek goreći 
od oduševljenja. - Lijepo okićena crkva, župni dvor, mnoge 
girlande i vijenci! Tolike zastave i barjačići! Glazba i pjevanje 
na koru! I svi ti svećenici! takve instalacije sigurno još nije 
Salzano doživio. 

- Ti pretjeruješ, sestrice, nasmiješio se Josip. Tako će biti 
uvijek kod instalacije, a ti znadeš, da je svijet u Salzanu s 
velikim neraspoloženjem gledao kako dolazi siromašni kapelan 
iz Tombola. 

- To je prošlo, brate! usprotivila se Roza živo. Ljudi su bili 
posve očarani vašom nastupnom propovijedi. Pavao Bottacin 
je rekao, da su se u vama jako prevarili. Nitko ne može shvatiti, 
kako je biskup čovjeka s takvim talentom držao skrivenog tako 
dugo vremena među johama i jablanovima u Tombolu. Stari je 
zvonar rekao, da se takva propovijed nije čula u Salzanu otkako 
ljudi pamte, a učitelj je bio sav oduševljen vašim divnim 
glasom! 

- Daj, Rozina, prestani već jednom! branio se župnik. 

- Ali, vi ste dobili uistinu lijepo mjesto. Stotine ih je za tim 
mjestom čeznulo, ali biskup ga je dao vama. Pa dobro lukno 

koje dobivate! 4500 lira godišnje. Stari mije Miele to odao. A 
tek župni dvor. Pa to je prava palača! 

- S njom ćeš imati mnogo posla, sestrice! 

- Oh, ja ću to rado činiti! Ali tu se mora mnogo toga 
nabaviti! Zastore, sagove, lijepe stolice i divan i... 

- Molim te, prestani! prekine Josip bujicu riječi. - Ja sam s 
propovjedaonice dobro promotrio svoje vjernike. Da, ima za¬ 
ista imućnih ljudi u Salzanu, ali ima također i mnogo bijede. 
Izgleda mi daje veliki broj djece slabo ishranjen, a mnoge žene 
i djevojke imaju blijeda lica. 

- Znadem, one rade u predionici Romanina Jacur-a. On 
stanuje u krasnoj vili. Šteta što je Židov. On bi vam inače mogao 
pomagati. Mora da on ima jako mnogo novaca, ja mislim, cijeli 
milijun! 

- Izgleda, da si ti već u roku od nekoliko sati dobro upoznala 
cijeli Salzano. 

- To je ipak posve razumljivo, Josipe! Čovjek treba ipak 
znati, kakve su prilike i kamo je prispio. No, zastore i sagove 
moramo bezuvjetno nabaviti, a osim toga i nekolko stolica i 
divan. Taj ćemo staviti ondje ispod prozora. 

- Sada u početku se neće sasma ništa nabavljati. -Ti znadeš, 
da ja imam još duga iz Tombola. Osim toga moram vratiti još 
i uredovnu pristojbu, koju mije posudio dekan Tositti! Ako tada 
još nešto ostane, onda ćemo vidjeti! 

- Ah, da, i onda ćete sve razdavati siromasima! uzdahnula 
je Roza zabrinuto. - Morate imati i kočiju! Ovdje ima svaki 
župnik kočiju. To ste dužni imati radi svoga staleža. 

- Ti ne kažeš ništa, Anđelo! okrenuo se Josip bratu, koji je 
šutke sjedio i pušio svoju lulu. 

- Naša mi Rozina neda, da dođem do riječi, masmiješi se 
poštar. Ali ima jedna stvar, koja me već neko vrijeme uzne¬ 
miruje. 

- Napolje s njom! 

- Znate brate, kada se raspadala austrijska armija u Italiji, 
ja sam tada uzeo s sobom i svoga konja, valjanog bijelca, koji 
je proživio mnogi juriš. Istina, Lisa zapravo pripada caru Franji 
Josipu. 

- Ne možeš ga baš tako lako odvesti natrag u Beč! nasmiješi 
se Josip. 

- To je istina, pa sam zato mislio, da ga vratim Crkvi. 
Uzmite ga vi, brate a također i kolica, na kojima sam vas 
dovezao. Tada će Rozina imati ujedno i kočiju. 

- Joj, župniče kočiju sam si malo drugačije predstavljala! 
reče Rozina razočarano. - A tvoj bijelac! Dragi Bože, vidi se 
na njemu, da je već proživio mnoge juriše! 

- Kao dječak nisi imao žarče želje, nego da imaš »bijelog« 
bijelca. Sjećaš li se još toga, Anđelo?! nasmiješi se Josip. 

- Ja sam već dosta na njemu jašio. Molim vas, da me riješite 
grižnje savjesti i bijelca! Ali dobro se brinite za njega! On je 
prošao čitav rat i bio mi je uvijek najpouzdaniji prijatelj. 

- Dobro, ja ću te osloboditi od tvojih skrupula, nasmije se 
Don Sarto, i primam u pouzdane ruke vraćeno dobro. 

- Za prvu nuždu bit će i to dobro, popusti sestra, premda bi 
dekan iz Salzana morao imati bolju koćiju i pristalijega konja, 
nego što su tvoja rasklimana kola i tvoj bijedni bijelac, Anđelo. 
Ali zastori i sag... 

- Ni kod kuće nismo imali nikakvih zastora niti sagova, pa 
smo bili zadovoljni, zar ne, sestrice? opomene je Josip. 

- Riese i Salzano, to je velika razlika. U Riesu smo mi bili 
općinski kuriri, a ovdje smo župnik i dekan. 

- Doskora ćeš se ti još popeti i na propovjedaonicu, gospo¬ 
jice dekane, pa češ održati propovjedi dražio ju je Anđelo, a pri 
tom je zasukivao svoj veliki brk, kojega je pustio u vojsci. 

- Ah, ti dobro razumiješ, kako ja to mislim, ljutila se Roza. 

- Nisam zlo mislio sestrice! nasmije se Anđelo. - U svakom 
slučaju imaš svoju vlastitu kočiju. Pa i to je dobar početak. 

- Hajdemo spavati! opomene Don Sarto. - Ti sigurno moraš 
rano ujutro na put, Anđelo. Kako ćeš se vratiti bez kola? 

- Do Murana ću stići na postolarevim vrancima (pješice), 
a odande željeznicom preko Vicenze-Verone do Mantove. 
Tada je još samo jedan mačji skok do Grazie. Navečer sam kod 
kuće. 

- No, onda, laku noć! 

Dok su brat i sestra išli potražiti svoj krevet, zapalio je Josip 
fenjer i pošao u crkvu. Dugo je klečao pred tabemakulom u 

sjaju vječnoga svjetla i molio se, iz punine duše za stado, koje 
mu je Gospodin povjerio. 

Stanovnici Salzana su brzo upoznali, kako im je biskup bio 
sklon, kad im je dao Don Sarta za župnika. Novi je župnik 
uistinu bio dobar pastir, koji ljubi svoje stado i ide za zalutalim 
ovcama čak i u trnje. 

Već prvih dana uputio se Sarto da obiđe i upozna svoju 
župu. Njegovo srdačno i nepatvoreno veselje otvarala mu je ne 
samo vrata, nego i srca povjrenog mu stada. Prva njegova briga 
kretala se oko bolesnika i siromaha, koji su uvijek bili njegovi 
osobiti ljubimci. Štogod im je mogao dati, to im je i dao. 
Otvorenim očima gledao je on svu bijedu, većinom skrivenu, 
jer je jako dobro znao, kako se pravo siromaštvo često puta 
skriva. 

Jadna je Roza morala pokopati sve svoje sne o zastorima, 
sagovima i udobnim stolicama. Često je puta bila sretna, ako je 
imala nešto staviti na stol. Nije mogla dovoljno budna biti na 
sve, jer je najveći lupež u župnom dvoru bio njezin vlastiti brat. 
Bezobzirno je pljačkao smočnicu i nosio svoj plijen boles¬ 
nicima. A pri tom je sam izgledao tako bijedan, da bi mu se 
čovjek morao smilovati, pa je dobra sestra prolila mnogu suzu 
radi njega. 

- To je ipak previše, što vi radite! jadikovala je ona često 
puta, kad je stajala uz prazne lonce. - Meso, brašno i jaja vučete 
iz kuće, a nama ostaje jedva malo kukuruza za bijednu palentu. 

- S palentom smo se mi kod kuće i othranili, odbio je Don 
Sarto njezinu tužbu. - Zato nam ona mora biti dovoljna i u 
Salzanu. Zar nije potrebnija pečenka i pšenični kruh siro¬ 
mašnoj, sušičavoj Katarini, nego li nama. 

- Ako budete tako dalje radili, dobit ćete i vi sušicu! jecala 
je sestra. 

- A Katarina je već ima, i u tom je razlika! reče Josip i uzme 
svoj brevijar u ruke. Brevijar je uvijek bio sredstvo kojim je 
zaključivao svaki neugodni razgovor. Dok je molio, nije se 
Roza usudila ništa više govoriti. Pol sata kasnije pošao je opet 
na put po svojoj župi. Udaljene kolibice i domove na poljima, 
posjećivao je vozeći se svojim kolima, što ga nipošto nije 

mnogo brže dovodilo k cilju, jer je dobra Lisa za vrijeme ratnih 
godina postala malo odviše ukočena. 

Don Sarto se svratio jednoga dana i Židovu Jacuru. Tvor- 
ničar je vidio u tom posjetu osobitu počast, pa je župnika primio 
vrlo ljubezno. 

- Čuo sam mnogo o vama, gospodine dekane, reče on, i 
ponudi Sartu svoj najudobniji naslonjač. Ako imate kakvu 
osobitu želju, obratite se samo na Romanina Jacura! Iako je on 
ostao još u Starom Zavjetu kod patrijarha i proroka, ipak će 
pomoći župniku kršćansko-katoličke župe. 

- Ja poštujem svaku vjeru! odvratio je župnik. - I Stari 
Zavjet naučava strah Božji i ljubav prema bližnjemu. 

- Vidite, veseli me, što vi tako govorite, gospodine dekane! 
odgovori Židov veselo. - Vi štujete Boga na svoj način, a ja, 
onako, kako sam od svoga oca naučio, a ovaj opet od svoga oca. 
Štujem također i Novi Zavjet. Imam i ja knjigu Novoga Zavjeta 
i mnogo čitam iz nje, iako je teško slušati ono, što je Gospodin 
Isus govorio o bogatašima. Vjerujete li vi zaista, da je tako sa 
devom i ušicom od igle? 

- Dakako, da vjerujem, ali je Gospodin pod devama mislio 
one, koji su toliko ludi, te vjeruju, da njihovo bogatstvo pripada 
njima samima, i da mogu s njime raspolagati, kako ih volja. 

- A, zar oni to ne mogu? upita Židov smeteno. 

- Ne, ne mogu! odgovori Sarto sigurno. - Tko posjeduje 
zemaljskih dobara više nego drugi, taj ima i veću odgovornost. 
Na bogatstvu počiva teška obaveza, naime, obaveza, da se od 
suviška dade siromasima, da se blaži bijeda i čini dobro, koliko 
se više može. 

- A što se razumijeva pod onim, što stoji napisano o 
nepravednom mamonu? Da li je posjed nepravedan, ako se 
postigao na pošteni način? 

- Jest, ako se s njime ne upravlja po Božjoj volji i Njegovoj 
zapovijedi. Gospodine Jacur, ja vam zavidim radi vašega bogat¬ 
stva. 

- To kažete vi, kršćanski svećenik i dekan? čudio se tvor- 
ničar. 

- Da, koliko bih dobra mogao učiniti, kad bih imao vaš 
novac! nasmiješi se Sarto. 

- A, tako to mislite! shvatio je Židov. - Znadete, mi sinovi 
Izraelovi nazivamo onoga od Boga blagoslovenim, koji nije 
samo sačuvao bogatstvo svojih otaca, nego ga još i umnožio. 
Tako su me učili od malih nogu. 

- Blagosloven je svaki onaj, koji upravlja svojim dobrom 
pravedno i spoznaje, da ga je Bog učinio samo rizničarom za 
drage siromahe. 

- Zar može i Židov, gospodine dekane, biti Božji rizničar? 

- Sigurno! I vi ćete to biti za Salzano i za sve siromahe, koji 
u njemu stanuju! 

Vi ste dobar čovjek, Don Sarto, rekao je tvomičar nakon 
nekog vremena. - Recite mi, šta bi trebao učiniti! Gdje da 
počnem? 

Don Sarto se digne i pristupi k prozoru. 

- Ondje preko! Svećenik pokaže na dugačku, tamnu tvor¬ 
ničku dvoranu. - Tu morate početi, gospodine Jacur! U vašoj 
predionici. Tri stotine žena i djevojaka rade ovdje za vas. Jeste 
li kadgod vaše radnice malo bolje pogledali? Sigurno, vi se 
zanimate za njihov posao, za sviju, koje tkaju. Ali za ljude? 
Promatrate li vi i ljude tako pozorno kao i njihovu robu. Ja sam 
ih promotrio. Oni izrađuju materijal za skupocjena odijela, a 
sami idu u prnjama. Njihova su lica blijeda, a oči bez radosti. 
Cijeli dan sjede u slabo prozračenim prostorijama za svojim 
čekrcima. I to po dvanaest i četrnaest sati, šest dana u sedmici! 
Vi ste zaposlili još napola djecu, koje varate radi njihove 
mladosti. Stare ženice vam žrtvuju zadnji dijelak vida, koji im 
je ostao u vašoj službi. I sve to za prosjačku plaću, za jednu liru 
dnevno, premalo da se živi, a previše, da se umre! Vidite li, to 
je vaša odgovornost, gospodine Romanine Jacur! 

- Ja sam davao vašim predšasnicima znatne svote za si- 
rotište i za starački dom! branio se poduzetnik. - Ja to ne bih 
mogao, da nisam radio racionalno. 

- Racionalno! nasmiješi se Sarto gorko. - To je krilatica 
našega vremena. Nju se izvodi iz latinske riječi ratio, a što znači 
razum. Držite li, da je razborita metoda, kojom se ljudi isk¬ 
orištavaju do skrajnosti? Smatrate li, da modemi poduzetnici 
smiju trajno pljačkati snagu svojih radnika i ostati nekažnjeni? 
To je pogansko ropstvo. 

- Ne razumijem vas, gospodine dekane, odgovorio je Židov 
iznenađeno. - Žene dolaze k meni dobrovoljno, nijednu nitko 
ne sili, da radi u mojoj tvornici. 

- Vjerujete li to vi zbilja? Zar ih ne sili na to skrajna bijeda? 
Ne moraju li one sjesti za vaše grebene i čekrke, ako neće da 
umru od gladi? Dajete li vašim radnicima ono, što traži pravda 
i poštovanje čovječjeg dostojanstva? 

- A to bi bilo? 

- Svijetla, zračna radna dvorana, pravedna nagrada i slo¬ 
bodno vrijeme za dostatni odmor. 

- To bi me upropastilo! poviče Romanin Jacur. - Kako bih 
se mogao odhrvati konkurenciji? Moja bi roba bila previše 
skupa, i ja bih morao gledati, tko će mi je kupiti. A, ako ništa 
ne prodam, morat ću zatvoriti tvornicu i tri stotine će radnica 
ostati bez kruha zajedno sa svojim obiteljima. 

- Ne, vi se varate! odgovori Sarto odlučno. - Vi ćete tada 
imati vesele, zdrave i za rad sposobne radnice. Vaši će poslovi 
rasti, i vi ćete moći izdržati konkurenciju usprkos tome što ste 
povisili plaću i skratili radno vrijeme. 

- Ne vjerujem, da je račun ispravan! tresao je poduzetnik 
glavom. 

- Pokušajte, gospodine Jacur! 

- Dobro, ja ću pokušati, Don Sarto! odgovori Židov nakon 
nekog razmišljanja. Taj pokus me može stajati deset tisuća, ali 
ja ću ipak pokušati. Na kraju sljedeće godine pokazat ću vam 
bilancu 

- Primam! Kladim se za svoj crkveni toranj prema tisuću 
lira, da imam pravo. 

- Neka bude! nasmije se tvomičar, premda ne znam što ću 
sa crkvenim tornjem, ako izgubite okladu! 

Uskoro doživjeli su ljudi u Salzanu prava čudesa. Romanin 
Jacur dao je napraviti velike, svijetle prozore na svojoj 
tvorničkoj dvorani, a time su radne dvorane dobile prijatni 
izgled; skratio je radno vrijeme i povisio radnicama nadnicu. 
Don Sarto je vidio, kako su mnoga upala lica oživjela, kako su 
se ljudi smijali i pjevali, i to upravo oni, koje još nikada nije 
čuo smijati se ili pjevati. Cijeli je Salzano doznao za čudnu 

okladu, pa su radnice učinile sve, samo da Don Sarto ne izgubi 
toranj. 

Od vremena do vremena posjetio je župnik i njih kod 
njihova posla, i imao je za svaku riječ bodrenja i prijaznu šalu. 

- Još jedno, gospodine Jacur! rekao je jednoga dana tvor- 
ničaru. Oduzmite nadglednicama njihove satove, s kojima one 
svuda unaokolo besposleno stoje. Neka radije pokazuju slabije 
uvježbanim silama i pomognu im svojom vještinom, umjesto, 
da poput policajaca stoje unaokolo i mjere vrijeme. 

-Učinit ću sve onako, kako vi smatrate, daje pravo! potvrdi 
Romanin Jacur. - Vidjet ćemo, šta će iz toga biti. 

Na Silvestrovo navečer sljedeće godine pojavio se tvomičar 
u župnom dvoru i predao Don Sartu nekoliko smotaka sjajnih 
zlatnika. 

- Brojite! reče on. - Točno je tisuću lira. Možete zadržati 
vaš toranj. Vi ste dobili okladu. Imao sam tako dobru bilancu, 
kakve već nisam imao mnogo godina. 

- Uzmite to za svoje siromahe! sjajio se od veselja župnik. 
- Uvjeren sam, da ste vi zbilja rizničar Božji za Salzano. 

- To ne zvuči loše, trljao je Jacur ruke. - Ali, da budem 
pošten, i ja sam u toj okladi načinio dobar posao. 

Usprkos bogatom blagoslovu i usprkos svojoj dobroj župi, 
ostao je Sarto sam siromašan poput prosjaka. On je bio sluga 
cijele svoje župe. Svu je bijedu on uzeo na svoja vlastita 
ramena, pa je davao i zadnje potrebnima. Štaviše čak i prsten, 
kojega je nosio kao župnik, odnio je jednoga dana u zalagaonicu 
u Veneciju. Svojoj sestri je ukrao pečenku iz tepsije i poklonio 
jednom gladnom dječaku, radniku, kojega je našao pred vra¬ 
tima. 

- Jednoga mu je dana Roza sa suzama priznala, da nezna 
što će kuhati. U kuhinji nema apsolutno ništa, a stidi se posuditi 
od trgovca. 

- Bog će nam već poslati! odgovorio je svećenik rav¬ 
nodušno. 

- Kad bi se on barem htio oglasiti! jadikovala je sestra 
očajno. 

- On će se već oglasiti! Slušaj Rozina! Zar ne čuješ ništa? 

Glasno kokodakanje jedne kokoši, koje je dolazilo sa dvo¬ 
rišta, prekinulo je tišinu. 

- Boga se može čuti i kroz kokošje kokodakanje. Otrči i 
skuhaj jaje! 

Našla su se u kokošinjcu čak i dva jajeta, pa premda je to 
bio oskudan ručak za dvoje odraslih ljudi, ipak je bio ručak. 

Svoju jedinu razonodu i zabavu nalazio je Sarto nedjeljom 
navečer u društvu svoje dvojice kapelana, koji su mu bili uistinu 
vjerni i revni suradnici. Katkada je došlo još i nekoliko susjed¬ 
nih svećenika, i među njima je Sarto, kojemu je inače briga za 
župu urezala na čelo nekoliko bora, bio opet onaj veseli Don 
Beppo, kao u onim sretnim danima u Tombolu. 

Najprije su posve ozbiljno razgovarah o stvarima župe. Na 
očinski način davao je župnik mlađoj subraći svoje savjete, 
poticao ih i hvalio, gdjegod je samo mogao, opominjao ih i 
upozoravao, gdje mu se činilo, daje potrebno. Poput oca, koji 
se dogovora sa svojim odraslim sinovima, tako je i Beppo 
razmišljao i dogovarao se s njima, što bi se moglo učiniti na 
čast Božju ili na dobro vjernika. 

- Moj dragi Don Alojzije Moretto, reče on jednoga dana 
svojem starijem kapelanu. Bio je to malo previše žestok gospo¬ 
din. Ti kod propovijedi odviše žestoko ulaziš u stvari. Danas si 
napao pijanstvo, ali si pri tom tako jasno i otvoreno govorio, da 
su svi, ne samo odrasli, nego i djeca okretali glavu prema našoj 
učiteljici, gospojici Adelhajdi. 

- Ali, to je ipak javna sablazan! mrmljao je Don Alojzije. 

- Da, ja znadem, da učiteljica nažalost često puta malo 
dublje pogleda u čašicu! potvrdi župnik. - No ti je ne smiješ 
sramotiti pred cijelom župom. To se protivi ljubavi a isto tako 
i razboritosti. No, nemoj sada tako žalosno gledati, brate! Ali 
na propovjedaonici ne smiješ mi nikada više tako otvoreno 
govoriti, da svi upiru prstom u osobu, koje se to tiče. 

- Kako da to čovjek učini? upita Don Moretto. - Ako se 
grijeh ukori onako općenito, tada to nitko neće uzeti k srcu, jer 
će svatko ukor uvijek prebaciti na druge, nikada na samoga 
sebe! 

- Nemaš krivo! Ali ja znadem jedan put. Vidjet ćete. No, 
sada smo gotovi s tim! 

- Hoću li podijeliti karte? upitao je nešto dobroćudni drugi 
kapelan Don Ferdinand Wiirbs, koji je već imao u rukama vražji 
molitvenik. - Treset ili dobolon? 

- Štogod hoćete! nasmijao se Sarto. 


* * * 

Bilo je to na početku lijepog proljetnog mjeseca, koji je 
posvećen Dragoj Gospi. Kod prve svibanjske večemjice reče 
Don Sarto: 

- Dragi moji župljani, ove godine sam odlučio držati po- 
božnost malo drugačije nego inače. Ja bih mogao svaku večer 
održati po jednu propovijed, ali znadem, da vam previše pro¬ 
povijedi ne bi ništa koristilo. Zato ću vam svake večeri pročitati 
nešto iz jedne veoma lijepe knjige. Ali, zar je ona uistinu lijepa? 
pitat ćete vi. Sigurno, to vam mogu reći. U njoj se nalaze odlične 
primjedbe i krasni primjeri. Vi ćete se o tom sami uvjeriti. 
Dođite samo svako veće, slušajte pažljivo ono, što se bude 
čitalo i primjenite ono što budete čuli na svoj život. 

Građani Salzana su napeli uši, a svibanjske su večemjice 
bivale sve posjećenije. Bilo je divno ono, što je župnik čitao iz 
knjige. Neprestano je bilo primjera, za koje se činilo svakome, 
da su uzeti iz njihova života. Da, izgledalo je, da ih je taj pisac 
napisao upravo za Salzano. Čovjek se zbilja prepoznao u kras¬ 
nim pripovijestima, ali se nitko nije mogao naći uvrijeđen, jer 
je župnik samo čitao iz knjige koja je bila naštampana za sve i 
jer pisac sigurno nije nikoga poznavao u njihovu gradiću, pa 
zato nitko nije mogao ni pomisliti, da bi se kod toga baš na njega 
mislilo. Ipak je tih večeri mnogi išao kući ozbiljno zamišljen. 

- Kakva je to, zapravo, lijepa i zanimljiva knjiga? upita 
jednoga dana župnika crkveni tutor Miele. - Vrlo bih je rado 
kupio. 

- Ja mislim, daje to jedini primjerak, koji još uopće postoji. 

- Tada vi posjedujete jednu vrlo vrijednu knjigu, gospodine 
župniče! potvrdi Julije Miele. - Često se puta čini, kao da je 
određena upravo za Salzano. 

- Da, i ja sam veseo, stoje posjedujem! odgovori Don Sarto. 

Kod sljedećeg svećeničkog sastanka pitali su i kapelani, 

kakva je to divna knjiga. 

- Pokazat ću vam je! odgovori Sarto i pruži ruku prema 
polici za knjige. - Ovdje je! 

- »Kratak opis životinjskog svijeta«, pročitao je Ferdinand 
Wiirbs. - Ti si se zabunio župniče. 

- Ne, to je baš ona prava! nasmije se Don Sarto. - Ovu 
knjigu uzimam svako veče u crkvu radi njezinog lijepoga uveza 
u kožu. Tada pogledam svoje slušatelje i promislim jedan 
trenutak, što bi ovaj ili onaj trebao, da ga se opomene, i tada 
prividno čitam iz knjige koji zgodan primjer. To pogodi uvijek 
u glavu, a ipak nikoga ne uvrijedi, jer to nije rekao Don Sarto, 
nego tako stoji napisano u knjizi. No, nemojte me izdati, inače 
će uspjeh otići netragom. 

Don Sartove svibanjske pobožnosti su doskora bile poznate 
u cijelom onom kraju, pa su mnogi vjernici dolazili i iz susjed¬ 
nih sela, u kojima su dakako crkve ostale prazne. 

Jednoga dana potužio se neki župnik, kojega je mučila 
zavist, biskupu radi te neobične metode, da se čita nešto iz 
knjige, što nije unutra napisano. Biskup ga je odbio sa smješ- 
kom: 

- Idite, dragi prijatelju, i učinite i vi nešto slično, ako 
možete. Dobri se Don Sarto drži biblijske riječi: Ljubav je 
domišljata. 

-1 učiteljici je Don Sarto jednoga dana dao pouku, koja je 
bila jasna, da ne može biti jasnija, ali ipak nije mogla uvrijediti. 
Neobičnu su odgojiteljicu opet morali donijeti kući u vrlo 
pijanom stanju, a glas se o tom pronio čitavim gradom. 

- Ti moraš nastupiti, župniče! reče kapelan Moretto ogor¬ 
čeno. - S tom sablazni se ne može tako dalje. 

- Dobro! odvrati Don Sarto i drugi dan posjeti učiteljicu. 

- Čuo sam, da ste sinoć imali napadaj slabosti, gospojice 
Adelhajda, reče on sasma srdačno. - Sigurno ste nešto uzeli u 
sebe, što vam nije dobro činilo. Dajte, molim vas, pripazite u 
buduće na vaše zdravlje i budite oprezni u jelu i piću, koje ne 
podnosite. Bilo bi mi jako žao, kad biste bili prisiljeni, da radi 
svoje bolesti morate napustiti službu. 

To je bilo rečeno dosta otvoreno, te se nije mogla prečuti 
prikrivena prijetnja. Usprkos tome nije se učiteljica mogla 
osjećati povrijeđenom. 

- Da, i ja mislim, da moram biti malo opreznija! potvrdi 
ona smeteno. 

- Obećajete li mi to? 

- Da obećaj em! 

Uistinu je gospojica Adelhajda održala obećanje, i nitko 
nije imao kasnije razloga, da se sablazni nad njezinim vlada¬ 
njem. 






SIROMAŠNI DOBROČINITELJ 


- Prekosutra je godišnjica vjenčanja naših roditelja, rekla 
je Roza jedne lijepe, vedre nedjelje u veljači 1871. - Ne bismo 
li mogli sutra otputovati u Riese, da ondje čitate jednu svetu 
Misu za tatinu dušu? 

- To je dobra misao, Rozina! odobrio je Josip živo. - 
Mislim, da ću biti slobodan. 

- Majka će se jako veseliti! A nećaci i nećakinje kod 
Parolinovih! Mala Amalija već brblja svašta, a Ivana Krstitelja 
nismo još uopće ni vidjeli. Već ih ima sedmero kod obje sestre 

- Naša je Terezija slična plodnom čokotu, o kojem pjeva 
Psalmista. Dakle dobro! Ujutro ćemo rano upreći i odvesti s 
ekući! 

- Uostalom, brate, vi ne biste smjeli naše kočije svakome 
posuđivati. Kola su se već gotovo raspala, a i našu Lisu trebali 
bi više štedjeti. 

- Kretanje ne škodi, branio se brat. - Ona će se inače posve 
ukočiti, ako bude uvijek stajala u štali. Ja ne mogu grubo odbiti 
dobre ljude. 

- Još nešto! Vaši župljani vas samo iskorištavaju, Josipe. 
Obećajte mi, da nećete više posuđivati svoja kola i konja! 

- Samo još u najprešnijim slučajevima! obeća Sarto. 

- Poznajem ja vas, Josipe! uzdahnula je sestra. - Sve 
razdajete. Jedva da imate još i košulju za obući. 

- Koliko ih još ima? 

- Dvije, a i te su već sto puta pokrpane! 

- Izvrsno! Dvije su savršeno dosta. Jednu za sebe, a drugu 
za pranje! Time ću ja sjajno izaći na kraj. 

- Da, kod vas se sve sjaji, a osobito reverenda. Već ste za 
Božić htjeli kupiti novi talar! 

- Nisam imao novaca, sestrice! 

- No, da, za sebe nikada nemate novaca! 

- O, ipak! Danas imam novaca! Nedavno sam održao 
nadgrobni govor starom Vrstrini u Miranu. Dobio sam za to 
jednu genovu, a to je osamdeset venecijanskih lira. Pogledaj 
samo, Roza, to je zlatnik! Kako ti se dopada? Sarto izvuče veliki 
sjajni novac iz džepa, baci ga u zrak i opet ga uhvati. - Zar nisam 
bogat? 

- Oh, to je fino! reče Roza veselo. - Večeras će doći Franjo 
de Bei, trgovac platnom. Naručila sam ga. Moramo kupiti ono, 
što je najpotrebnije. 

- Ti si rasipnica, Rozina, prekorio ju je brat. - Ono što 
izdajemo za nepotrebne stvari, to krademo od siromaha. Meni 
su dosta dvije košulje. 

- S vama se opet ne može govoriti! uzdahne djevojka. 

- Idi, otvori vrata, netko zvoni! prekine Josip razgovor. 

- Ovdje je stari Candera. On želi s vama govoriti! javi Roza 
za kratko vrijeme. 

- Dobro, doći ću odmah. 

Nikola Candera je imao malu trgovinu povrćem i upravo je 
životario i pokraj svoje trgovine. Bilo bi mu sigurno i bolje, ali 
ju je nažalost veliki dio zarade prošao kroz njegovo vlastito 
grlo. Zbunjeno je vrtio kapu u rukama i gledao je nesigurnim 
pogledom. 

- No, što ima novoga, Nikola? upita Don Sarto. 

- Ja bih imao jednu veliku molbu, gospodine župniče! 
mucao je čovjek. - Znate, moja draga sestra u Padovi je bolesna, 
da, teško bolesna, velečasni, i ja bih je morao nužno posjetiti. 

- To imate pravo, Nikola. 

- Da, ali pješke je malo predaleko. To je dobrih dvadeset 
kilometara, gospodine župniče. I tada sam pomislio... 

- Znam već! 

- Zar ne, Don Josipe, vi ćete mi posuditi kola i konja? reče 
starac razveseljen. 

- Da li je vaša sestra uistinu tako teško bolesna? upita Sarto 
nepovjerljivo. 

- Ali dakako! ona je već proviđena sa svetim sakramentima 
i može svake minute umrijeti. 

- No, ako je tako, onda vi morate ići. Dođite sa mnom u 
štalu! Ali, nemojte mi previše tjerati siromašnu životinju i 
pazite na kola. I onako gotovo što se ne raspadnu. 

- Valjda niste tom starom pijanici posudili naša kola? 
upitala je Roza uzrujano, kad se brat opet vratio u kuću. 

- On će se večeras opet vratiti, a sutra ćemo se mi voziti u 
Riese. 

- Ali, kako ste mogli? kimala je sestra zabrinuto glavom. - 
Kako ste samo mogli tom pijancu povjeriti konja i kola? 

- Pomisli, njegova je sestra teško bolesna. Tu nisam mogao 
reći - ne! 

- Ali, kada vama nešto treba, tada vi uvijek kažete - ne! 
razljutila se Roza i otišla u kuhinju. 

Po podne sjedio je Sarto po svom običaju s nekoliko dje¬ 
čaka, koji bi inače sigurno ostali bez potrebnog nadzora, pa ih 
je zato pozvao u svoju kuću. U kuhinji su se igrah vuka i ovaca. 
Kuhinja je bila jedina naložena prostorija u kući, jer je Sarto 
opet poklonio gotovo cijelu svoju zalihu drva i sada je morao s 
nekoliko bukovih cjepanica i s malo šiblja jako štedjeti. 

- Jedanaest očiju! triumfirao je mah Andrija Cusinati, sin 
općinskog kurira, i povukao svoju oznaku znatno naprijed. 

- Dva! uzdahne Sarto. - O, jao, kako ja gmižem! 

-1 dvanaest! kliktao je Alojzije Peretti. - Ja sam dobio! 

- Ja sam drugi! došao je sada i Franjo Sosetti na cilj. 

- Otvori vrata, Alojzije, zvonilo je! naredi svećenik. 

- To će biti Candera. Čula sam jedna kola, reče Roza, koja 
je stajala uz ognjište i podgrijavala ostatak ovčetine u tepsiji. 

Alojzije se vratio i uveo u kuhinju jednoga čovjeka, kojemu 
je podignuti ovratnik od kaputa sakrio gotovo čitavo lice. 

- Kakav je to lik? pogledao je Don Sarto i izvukao malo 
jače fitilj od svjetiljke. 

- O, Don Carlo! poviče Roza. - Tako kovrčavu crnu kosu 
ima samo kapelan Carminati iz Galliere. 

- Pogodili ste, gospojice Rozina! nasmije se posjetilac i 
izvuče se iz svoga kaputa. - Ah, kakva je to tu četa? upita 
pokazujući na mladiće. 

- Brat se igra s njima vuka i ovaca! nasmije se Roza. 

-1 ja sam dobio! trijumfirao je Alojzije. 

- A sada idite lijepo kući! naredi Don Sarto. - Sljedeće 
ćemo nedjelje igrati dalje. Dječaci su pozdravili, ali se na njima 
vidjelo, da im je krivo, što ih je došljak prekinuo u igri, pa su 
dobacili kapelanu pogled pun prijekora. 

- Župnik iz Salzana kod hazardne igre! smijuckao se Don 
Carlo. - Ti daješ svojim dječacima lijep primjer. 

- Ah, to je samo napola zlo! odgovori Sarto i spremi kocke. 

- Dolazim iz Venecije, razjasni Carminati, i htio sam skok¬ 
nuti samo do vas. Moram jednom vidjeti, kako je cappellanus 
de cappellanis. 

- Ne cappellanus! nasmije se Josip. - Ja sam župnik, možda 
si zaboravio. Uostalom, mi te danas nećemo pustiti dalje. 
Ispregni svoga konja i uvedi ga u štalu. 

- Da ostanite, Don Carlo! rekla je i Roza radosno. 

Brzo je ispregnut konjić i doveden za jasle. 

- Teško je to sa bratom! uzdahne Roza, koja je svijetlila 
svećeniku. - Svakoga, tko dođe na vrata, pozove, da ostane. 

- Jao, zar vi niste s time sporazumni? To zvuči jako negos- 
toljubivo! nasmije se kapelan. 

- Ah, s vama je nešto sasma drugo. Vi poznate Beppa, a 
osim toga imamo danas od podne pečene ovčetine. Ali sa 
strancima...! Često me puta dovede u nepriliku, jer ne znam, 
šta bih stavila na stol. 

- Da, vi morate uzeti Beppa onakvog, kakav jest. Ja poznam 
dobro brata Bezbrigu! 

- Još nešto! upadne u riječ dobra župnikova domaćica. - 
Dobro je, što ste vi ovdje. - Danas će naime doći trgovac 
platnom. Naručila sam ga. Brat nužno treba novog rublja, ali se 
on brani rukama i nogama. Možda ćete ga vi moći nagovoriti! 

- Ima li novaca? 

- Da, ima u džepu čitavu genovu. 

- Tim bolje! No, onda prepustite tu stvar meni, to je moja 
briga! 

- Bila bih vam od srca zahvalna, Don Carlo. 

- Tako, našao sam i malo duhana za tebe, Carlo! reče Don 
Sarto, kada su se oboje vratili u kuhinju. Ja se držim svoga 
burmuta. 

- Marte »Smrt muhama«! šalio se Craminati, kad je napunio 
lulu i povukao prve dimove. Ali ja sam navikao na taj korov. 

Dok je Roza žurila, do donese na stol skromno jelo, izmjen¬ 
jivala su oba svećenika uspomene iz zajedničkih veselih kape- 
lanskih godina. Josip je pripovijedao prijatelju o svojoj župi, o 
novostima u predionici svile, o štednoj blagajni, o večernjoj 
školi za djevojke iz tvornice i o svojem društvu radnika, koje 
je on osnovao. 

- Socijalno pitanje, moj stari, rekao je on živo, to je u 
sadašnje vrijeme najvažnije pitanje u duhovnoj pastrvi. U Nje¬ 
mačkoj je biskup Ketteler odvažno zahvatio u stvar, a mnogo 
se čuje i o nekom Adolfu Kolpingu, koji se posvetio putujućim 
mladićima radnicima. Mi u Italiji ne smijemo zaostati. 

- No, mi imamo Don Bosca i Cottolenga! podsjetio je Don 
Carminati. Don Sarto je oduševljeno nastavio dalje: 

- Naša je zadaća, da riješimo socijalni problem, koliko 
samo možemo. Mi to ne smijemo prepustiti nikome. Doklegod 
mi ne budemo znali radnicima pribaviti potrebne životne uv¬ 
jete, propovijedamo gluhim ušima. 

- Papa mora reći odlučnu riječ! reče Carminati. 

- Papa! uzdahne Sarto. - Naš siromašni Pijo Deveti! On 
sam ide križnim putem. Kada su građani Pijemonta prije pola 
godine prodrli u Vatikan, klečao je on na S vetim Stubama pred 
pretorijem Poncija Pilata, pred kojima su Židovi vikali Gospo¬ 
dinu svoj Crucifige. (Raspni ga!) 

- A sada opet vika radi dogme o neprevarljivosti Pape! 
potvrdi Don Carlo. 

Uto naiđe trgovac platnom i prekine ozbiljan razgovor. 

- Ti se trudiš, Franjo! reče Don Sarto mladom De Bei-u. 

- Ali, vi ste me naručili! odgovori trgovac zbunjeno. 

- Ja ne, možda moj Kućni križ! 

- Kad ste već naručeni, pokažite barem svoje stvari! posre¬ 
dovao je Don Carlo. - Uistinu, vi imate dobro platno. Od toga 
bi se dale načiniti i dobre košulje. Uostalom, zar ti Beppo ne 
trebaš nekoliko novih košulja? 

- Sigurno da treba! pomagala je Roza. 

- Odrežite od materijala za pol tuceta, majstore! 

- Kupuj ti, šta želiš, ja ne kupujem ništa! mrmljao je Josip, 
dok je Franjo mjerio i rezao. 

- Tako će biti dobro! reče trgovac i smota odrezano platno. 

- A sada plati, Beppo! naredi kapelan. 

- Zar ja? Pa ti si kupio! 

- Ja da sam kupio? tobože iznenađeno će Don Carlo. - Ti 
si kupio! A sada nemoj dopustiti, da majstor dulje čeka. 

- Lijepo se ti sa mnom šališ, izdajniče! bunio se Sarto. 

- Odrezani materijal ja ipak ne mogu uzeti natrag! tužio se 
trgovac. 

- Čuješ li? Dakle plati! 

Župnik se predao svojoj sudbini i izvadio zlatnik iz džepa. 
De Bei mu je vratio ostatak novca i brzo nestao. 

- To je prava urota! mrmljao je župnik. 

- Neka je! odgovorila je Roza. - Da nije Don Carlo bio 
prisutan, vi ne bi za nekoliko dana imali od genove niti jednog 
jedinog centezima, a također niti platna. 

Za vrijeme večere prisluškivala je ona svakom štropotu koji 
je dolazio s ulice. 

- Pa gdje je tako dugo ostao stari Candera! rekla je sa sve 
većom zabrinutosti - Valjda mu se nije ništa dogodilo! 

Ali je prošao još jedan dobar sat, dok su se stara kolica 
dokoturala i dok nije trgovac povrćem zazvonio na kućnim 
vratima. 

- Da, ja bih sada bio opet tu! mucao je starac nesigurnim 
jezikom, i Sarto je odmah primijetio težak zadah od alkohola, 
koji mu je udario u lice. 

- Sestra još živi, Bogu hvala! Ona si je zapravo samo 
pokvarila želudac, ali žene odmah načine od toga veliku ga¬ 
lamu. 

- Kako izgleda konj! poviče Roza, koja je skinula fenjer s 
kola, da pogleda konja i kola. - Dragi Bože! Koljeno mu je jako 
ranjeno i strahovito krvari. 

- Šta ste to učinili, Nikola? upita Don Sarto, koji je zabri¬ 
nuto stupio bliže. 

- Oh, mi smo imali malu nesreću! mucao je trgovac po¬ 
vrćem. Tu je bio neki kilometarski stup, kojega nisam vidio, pa 
je kobila posrnula i udarila se. 

- Vi ste sigurno previše duboko pogledali u čašu! prekori 
ga Don Carminati i zgrabi svojom jakom pesnicom starca za 
ovratnik. - Naravno, smrdi vam iz usta! Stidite se, što ste 
svojem dobrom župniku upropastili konja i kola. 

- Ali, kad nisam vidio kilometarski stup! jadikovao je 
pijanac i pokušao se osloboditi. 

- Kad bi to vidio Anđelo! tužila se sestra. - Nek vam bude 
to sada, brate, jer čitavom svijetu posuđujete svoja kola! Pa i 
Don Sarto je uskipio. 

- Trebalo bi..., povikao je on na nesretnika. No tada se 
iznenada zaustavi, uzme iz burmutice, a tada ju oprezno stavi 
u džep. - Ne bi čovjek mogao vjerovati, što sve može učiniti 
jedan glupi kilometarski stup! reče mirno. 

- Jako mi je žao! mucao je starac. 

- Da, sada se više ne može ništa promijeniti! uzdahnuo je 
župnik. - Pazite drugi puta bolje, da ne pregledate nijedan 
kilometarski stup. 

- Nema nikakvog drugi put! ljutila se sestra, dok je isprezala 
konja i vodila ga u štalu. 

- Moramo ranu povezati! opomenuo je Don Carlo, Roza je 
otrčala u kuću po povoje. Pomoću Don Carminatija, koji se u 
te stvari razumio, povezala je,konja, koji je drhtao. 

- Brat gaje trebao bičem izudarati po nogama, tog pijanicu! 
govorila je još uvijek posve bez daha od uzbuđenja. - Ali, on 
je previše dobar! 

- To stvara asceza i burmut! smijuljio se Don Carlo. - To 
je dušobrižnički recept Don Costantinija iz Tombola, kojemu 
je uostalom veoma zlo. 

- Dobri gospodin! reče Roza zaboravljajući na čas svoju 
ljutitost. 

Kad su se oboje vratili u kuhinju, spustila se ipak jaka 
grmljavina na župnika. 

- Sada ne možemo sutra u Riese! jadikovala je Roza. - A 
svemu je tome kriva vaša dobroćudnost! - Još sam mu danas 
ujutro rekla, da više ne posuđuje kola i konja! 

- Čovjek ne bi vjerovao, da župnik iz Salzana može biti tako 
neposlušan! odgovorio je kapelan s dobro odglumljenom ljuti- 
nom. 

Don Sarto je opet potražio utočište u burmutu, a kada sestra 
još uvijek nije htjela svršiti svoju žestoku propovijed, dobacio 
joj je Don Carminati kutiju i rekao s nedužnim licem: 

- Uzmite i vi malo burmuta, gospojice Roza! Tada se 
morala dobra djevojka nasmijati, pa je prvi opasni val tuče 
prošao, iako je Roza jako žalila, što nisu mogli drugi dan ići u 
Riese. 

- Možda bi mogao posuditi kakva kola, Beppo, predloži 
kapelan. Tvoj bogati tvomičar svile sigurno bi ti stavio na 
raspolaganje jednu kočiju. 

- S tim mu ne mogu dosađivati, jer mi je njegova pomoć 
često puta potrebna za važnije stvari. Uostalom, vidiš, do čega 
dovodi, kad se tuđa kola posude. 

- Tada ja predlažem nešto drugo, reče Carminati. Ja ću vas 
sutra odvesti do Castelfranca. To nije nikakav zaobilazni put za 
mene. Odatle ste brzo u Riesu. Natrag će vas sigurno odvesti 
vaš zet Parolin. 

- To nije loša ideja! prihvati Don Josip. 

- Rado se prihvaća! potvrdi Roza odlučno. 

Tako su brat i sestra došli sutradan u Riese, pa je radi 
nenadanog susreta nastala velika radost u majčinoj kući a isto 
tako i u gostionici »K dva mača«. 

Dvanaestogodišnji nećak Alojzije i tri godine mlađi mu brat 
Antun ministrirali su ujaku s puno ponosa kod svete žrtve, a 
Angelino, dječak od sedam godina, tvrdio je, da i on već uči 
latinske molitve, i da će sljedeći put i on ministrirati. Uostalom, 
župniku nije preostalo ništa drugo, nego spustiti se u stanu 
svoga šurjaka na sve četiri, da mogu male nećakinje i Antun 
jašiti na njegovim strpljivim leđima, upravo onako, kako su to 
nekoć radile njegove mlađe sestre. Mali Ivan Krstitelj je ležao 
u svojoj kolijevci, držeći palac u ustima. On se još nije brinuo 
za takve ludorije. 

- Ne izgledaš dobro, Beppo! reče majka zabrinuta, gladeći 
utonule obraze svoga najstarijeg sina. - Ne brineš li se za njega 
dosta, Rozina? 

- Ja činim sve što mogu, uistinu! branila se župnikova 
domaćica živo. - Ali, kada brat uvijek sve podijeli i nikad se 

do sita ne najede od onoga, što dođe na stol, mama, onda ne 
možete mene kriviti radi toga! 

- Neprestani posao u velikoj kući sigurno je previše težak 
za Rozu! reče gospođa Margareta - Beppo, bi li ti htio uzeti sa 
sobom u Salzano Antoniju? Ona bi mogla malo pomoći Rozi. 

- O, od srca rado! odgovorio je Josip. 

- Samo ako Antonija hoće, radujem se radi toga, što će mi 
pomoći! rekla je i Roza. Antonija, svježa, uvijek vesela djevo¬ 
jka od dvadeset i osam godina, bila je spremna, da se poveze s 
njima. 

- Ali, mama, neće li ona onda vama manjkati u gospodar¬ 
stvu? upita župnik zabrinuto. 

- Meni još ostaju Marija, Lucija i Ana. Mi ćemo već sve 
posvršavati na polju i u štali. 

Ivan Krstitelj Parolin je rado pristao, da ih odveze u Sal¬ 
zano, pa su odmah poslije ručka krenuli na put. 

Obje su sestre složno gospodarile u župnom dvoru, pa kada 
je Rozu opet pritisnula briga za svagdanji kruh, pomogla joj je 
uvijek vesela Antonija, da lakše može preći i preko najvećih 
poteškoća. Dakako, da nije ni njoj uspjelo potaknuti rasipnog 
dobročinitelja na veću štedljivost. 

Don Sartova je darežljivost ostala uvijek ista, pa kada bi ga 
sestre opomenule, uvijek su dobile isti odgovor: 

- Bog će providiti! Nemojte se vi toliko brinuti! 

Konačno se u svojoj stisci odlučio prodati i konja. Zamolio 

je kapelana Menegazzija iz susjedne Noale, da posreduje, pa je 
subrat zbilja prodao nekom čovjeku dobru Lisu za razmjerno 
visoku cijenu. 

- Bi li mogao prodati i moja kola, molio je Josip prijatelja 
nekoliko nedjelja kasnije. - Što da radim sa kolima kad više 
nemam konja? 

- O dragi Bože, uzdahnuo je kapelan. - Kojem bi krštenom 
čeljadetu čovjek mogao prodati to staro drndalo? No pokušat 
ću! 

I zaista ovaj puta nije bilo uspjeha. Kočije nije nitko htio 
kupiti. Tako je ostala u spremištu, da služi svakome, tko je 
trebao kolica. 

I s novim košuljama je također bilo slabo. Jedna je za 
drugom nestajala iz ormara, pa je Roza iznova morala siliti 
brata, da kod trgovca nabavi novo platno. 

No, bilo je malo čudno, kako je rado dolazio u župni dvor 
čestiti Franjo De Bei, osobito, otkako je ondje bila Antonija. 
Dolazio je čak i bez poziva, i nudio je svoju robu. 

- Htio bih samo znati, zašto se Franjo neprestano vrti oko 
župnog dvora, reče Don Sarto jednog dana Rozi. No, ona je 
odvratila, smijući se: 

- Vi dobro ne vidite, brate! S tim odgovorom nije Josip 
mogao ništa započeti, no oči su mu se otvorile jednoga dana, 
kad je trgovac došao pred njega i zaprosio ruku njegove sestre 
Antonije. 

- No, vi ste lijepu igru odigrali iza mojih leđa. Tada je uzeo 
burmuticu i ponudio svoga budućeg šurjaka. 

- U ime Božje, ti si čestit mladić, Franjo. Uzmi zato našeg 
slavuja i zatvori ga u svoj kavez! 

Nekoliko nedjelja kasnije slavila se svečana svadba u Sal- 
zanu. Mjesto Antonije došla je u župni dvor Lucija. 

- No, sada pazi, Roza, da naša Lucija također ne skoči 
kojem mladiću na ljepak! reče Josip smijući se. 

GLAD I KUGA 


Jednog ledenog zimskog dana sjedio je Don Sarto u hladnoj 
nenaloženoj sobi i čitao pismo svog nekadašnjeg učenika iz 
latinskog jezika Pija Antonellija. Bilo je tako jako hladno, da 
su mu drhtale ruke, koje su držale papir, a dah, koji je izlazio 
iz usta, bio je poput malog vidljivog oblačka. 

- Hoću li malo naložiti? upita Roza, koja je upravo stupila 
u sobu i zabrinuto gledala brata. 

- Zamislite, sestro, kakve li radosti! prečuo je Josip pitanje. 
- Pijo će biti u subotu zaređen za svećenika, a u nedjelju će 
imati u Tombolu Mladu Misu. 

- Nikada ne bih pomislila, da će iz tog nevaljanca postati 
svećenik! reče Roza. - Kadgod vas je on preko praznika po¬ 
hađao, uvijek je imao punu glavu ludorija. 

- Najdivljiviji dječaci postaju najbolji svećenici! nasmi¬ 
ješio se Sarto. - Uostalom, čini mi se, daje on već osjetio nešto 
od ozbiljnosti budućeg svećeničkog života. U Trevisu su ljudi 
još uvijek razjareni na biskupa. Narod mu je opet razbio sve 
prozore. Kad su se đakoni vraćali s ređenja u sjemenište, napali 
su na njih na otvorenoj cesti i poprskali ih uličnim blatom i 
rugali im se. To piše Pijo! 

- I to mi je svijet! uzdahne sestra. - Čovjek gotovo ne bi 
mogao misliti, da je to moguće. Ovdje u Salzanu su ljudi ipak 
drugačiji. 

- Tko zna šta će još doći! Teška su vremena. Nikada žetva 
nije bila tako slaba. Skupoća i glad mogli bi i ovdje uzbuniti 
siromašne ljude. 

- Hvala Bogu, što mi još immamo dovoljno kukuruza. 
Barem će vama biti dosta za palentu. 

- Da, ali u sirotištu djeca gladuju, a u staračkom domu je 
također žalosno. No ne smijemo uvijek samo misliti na sebe. 

- Da li smijem naložiti ili ne? upita Roza ponovno. 

- Ne, pusti to! Mi trebamo drva za kuhinju. Ja ću još samo 
napisati jedan list, pa ću onda i onako otići u selo. 

- Kako hoćete, brate! Ali zaogmite se barem jednim pok¬ 
rivačem! 

- Onda neću moći pisati! 

- Umotajte si noge! Nećete pisati nogama! Zašto uvijek 
razdajete tolika drva? U jesen smo puno nabavili, ali nam preko 
zime nikada nije dosta! tužila se sestra i pružila je svećeniku 
vuneni pokrivač. 

- Ogrijali su se oni, kojima je to bilo potrebnije nego nama! 

Kad je sestra ostavila sobu, uzeo je Sarto pero i pisao: 

Moj dragi Pijo! 

Moram odgovoriti na Tvoj list, jer ruže koje ovjenčavaju 
najljepši dan Tvoga života, kako izgleda pokazuju oštro trnje. 
Jako Te dobro poznam i zato se upravo radujem s Tobom, jer 
si pošao odmah od prvog dana putem prema Kalvariji, jedinim 
putem, koji vodi na Tabor. Ti, dakle, već od prvog dana znadeš, 
da je život svećenika život žrtve. 

Mi nažalost živimo u vremenima, kada se svećenici pod¬ 
cjenjuju. Mrze nas i progone. Ali, zato mi imamo izvor utjehe. 
Upravo iz tog izvora izbija tolika stalnost u kreposti i takva 
jakost, pred kojom iščezavaju oni, kojima je nepoznata ta tajna. 
Ti ćeš se sam čuditi i diviti, kada budeš jednom to iskusio. 

Sigurno ćeš na dan svoje mlade Mise misliti na mene! 
Izmoli barem jedan uzdah Isusu, koji je neizmjerno dobar, za 
onoga, kojemu je tako potrebna jakost - i pred oltarom će se 
naša zajednička molitva susresti! 

Pridružujem svoje pozdrave Tvojem ocu, Tvojoj majci i 
svima, koji će se toga dana sakupiti u svečanom krugu. Nadam 
se, da ću Te doskora opet vidjeti. Primi moje najsrdačnije 
pozdrave 


Salzano, 18. veljače 1873. 


od prijatelja svoje mladosti 
Don Josipa Sarto. 

Zamišljeno je prosuo svećenik pijesak na papir i pročitao 
još jednom ono, što je napisao. Učinilo mu se gotovo, da je 
previše sumoran taj list za jednog mladomisnika, a ipak je 
moguće upravo tako dobro. Svuda po svijetu bio je kler pro¬ 
gonjen kao u vrijeme katakomba. U Australiji se nitko nije 
brinuo za konkordat. U Španjolskoj su upravo tih dana otjerali 
kralja, a mlada je Republika prevarila Crkvu i njezina prava. U 
Prusiji je bjesnio kulturni boj. Biskupi i svećenici, koji su bili 
vjerni Rimu, bili su skinuti sa svoje službe i zatvarani. 

A Rim? Najteži je križ od sviju nosio Sveti Otac na svojim 
vlastitim leđima. »Crux de cruce« zvao se Pijo prema jednom 
starom proročanstvu, a uistinu nije moglo biti točnije oznake 
za toga velikoga patnika u Vatikanu. Kolika su se zlodjela 
dogodila, kolike strahote na svetim mjestima! Zar se smjelo 
čuditi, daje Božja ruka tako strašno udarila? Šupljih očiju vukla 
se sablast gladi kroz zemlju. Jesu li ljudi već pali na koljena, da 
odvrate molitvom i pokorom taj Božji bič? Neće li on ponovno 
udariti i to još nemilosrdnije nego prije? 

- Parče Domine, parče populo tuo! molio je svećenik polu¬ 
glasno. 

- Poštedi Gospodine, poštedi puk svoj, kojega si otkupio 
dragocjenom krvlju svojom! 

Jakov Cusinati, općinski kurir, stupi unutra. 

- Došao sam radi sakupljanja, reče dobri čovjek. - Šalje me 
gradonačelnik. Treba, da se navrati kod imućnih. Neka svatko 
dade onoliko, koliko može. Inače se treba bojati nemira u gradu. 
Glad je velika, Don Sarto. 

- Zar vi ubrajate župnika među imućne, Jakove? nasmješi 
se svećenik. 

- No da, ako i niste imućni, ali ste dobročinitelj, pa sam 
mislio, da ne bi bilo pravo, da prođem kraj vaših vrata, premda 
i ja i gradonačelnik znademo, koliko dobra vi činite. Imam kod 
sebe popis, u koji svaki unosi ono, što je namislio pokloniti. 

Don Sarto uzme papir i počne čitati. Romanin Jacur je 
obećao priličnu svotu novaca. Pavao Bottacin je napisao jednu 
vreću kukuruza, trgovac Sogaros dvije, a drugi su obećali nešto 
malo graha, slanine ili žita. Bio je dugi niz dobrih ljudi, koji su 

dali prema svojim silama, da ublaže opću bijedu. Župnik je uzeo 
pero i napisao. Onda je složio papir i pružio ga općinskom 
kuriru 

- Smijem li vidjeti? upita Cusinati radoznalo. - Don Sar- 
to...Šta tu stoji? Dvadeset vreća kukuruza! Vi ste se sigurno 
zabunili u pisanju? 

-Ne! Tako je! 

- Ali koliko još kukuruza imate? 

- Točno dvadeset vreća! Ali ja imam još malo graha. 
Trebam li i to...? 

- Ne, ne, Don Saito! mucao je čovjek posve potresen. - 
Inače ćete još i vi umrijeti od gladi. I onako dosta slabo 
izgledate. Ja sam magarac, velečasni. 

-Gle, gle! 

- Da, ja sam morao najprije doći k vama, a ne na koncu. 
Tada bi i drugi više napisali. Ja i gradonačlenik smo morali na 
to misliti. S mnogo naklona oprosti se kurir. 

Nekoliko dana kasnije stala su jedna kola pred župnim 
dvorom, da odvezu obećano. 

- Ali, od čega ćemo mi živjeti? upitala je Roza lomeći 
rukama, kad je jedna vreća za drugom iznešena iz kuće. 

- Mi još ipak imamo graha! tješio ju je Josip. - Uostalom, 
Bog će se pobrinuti. 

Usprkos njegovu pobožnu pouzdanju, doskora je bilo vrlo 
zlo u župnom dvoru. 

- To je naš zadnji grah! reče Roza, kad je jednoga od prvih 
dana mjeseca ožujka iznijela na stol mršavi ručak. 

- Pomisli, župnik u Tombolu je teško obolio! prečuo je 
Sarto sestrinu tužaljku. - Sutra ujutro idem da ga posjetim. 

- Rekla sam, da mi nemamo više graha, a nemamo niti šta 
drugo za jesti! opet će Roza, dok je Lucija zbunjeno šutjela. 

- Siromašni Don Costantini! Koliko je samo pretrpio! 

- Meni je također žao! Ali ja sam govorila o grahu. 

- Trgovac Sogaros će mi posuditi svoja kola. Odmah ću 
ujutro otići. 

- Rekla sam, da mi više nemamo graha! ustrajala je kuha¬ 
rica. - Danas sam zadnji skuhala. 

-A tako, ti si govorila o grahu! konačno je shvatio svećenik. 

- Ozbiljno, sestrice, nemoj si praviti nikakve brige zbog našeg 
svagdašnjeg kruha. Zar više ne poznaš Biblije? Zar ne znaš, što 
stoji napisano ondje o ptičicama nebeskim i o ljiljanima na 
polju? 

- Da, ali vi niste nikakav vrabac, a ja nisam ljiljan! ljutila 
se Roza. 

- A, to se ne može baš tako sigurno ustvrditi, Rozina! 

- S vama se opet ne može govoriti! 

- Ali se može govoriti s dragim Bogom! Obrati se na Njega! 
odgovori ozbiljno Josip. - Ja idem Sogarosu, da upitam za kola. 

Drugoga je dana Don Sarto odmah otputovao iza svete 
Mise. No, kad se približavao Tombolu, čuo je mukle zvukove 
mrtvačkih zvona. 

- Mi dolazimo prekasno, Bemardo, obrati se on k mladom 
Sogarosu, koji je kočijašio. - Dobri Don Costantini je svoje 
pretrpio. Tako sam žarko želio, vidjeti njegovo tako mi drago 
lice. Ah ne mogu ga gledati kao mrtvaca. Okreni, Bemardo, mi 
se vraćamo u Salzano. 

Međutim su obje sestre vijećale u župnom dvoru, što da 
naprave. 

- Moramo se obratiti dragom Bogu! reče Roza ogorčeno. - 
Bog znade, da Ga nisam zaboravila i da sam Ga često puta 
molila za pomoć. Ah ne smijemo od Njega očekivati čudo. 

- Bog će nam pomoći! odgovorila je Lucija s pouzdanjem. 

- Malo se pak moramo i mi sami okrenuti. Govorit ću sa 
Alojzijem Boschin. On je vrlo lukav, pa će nam možda znati 
dati kakav savjet. 

- Ti često puta pitaš zvonara za savjet? nasmije se Roza. 

- Ah! Ja mu samo pomažem kod crkvenog rublja, ti to 
znadeš! odgovori Lucija pocrvenivši. 

- Ja još nisam čuo za župnika, koji bi umro od gladi! rekao 
je Alojzije, živ i uvijek veseo mladić, koji je imao srce na 
pravom mjestu. - Ah, kad pogledam vašega brata, gotovo bih 
mogao vjerovati, da bi se to moglo jednom dogoditi! 

- Ah, da! To je žalosno! uzdahnula je Lucija. - Zar nam ne 
znate dati nikakav savjet, zvonaru? 

- Pouzdajte se u mene! tješio ju je Alojzije. 

Već navečer stajao je sa ručnim kolicima pred župnim 
dvorom i skinuo s njih vreću kukuruza, malo žita i nekolko funti 
graha. 

- To ćete imati dosta za neko vrijeme! nasmiješi se on, 
vukući u kuću teret. 

- Odakle vam to, zvonaru? upita Roza radosno začuđena. 

- Evo, ja sam načinio malu privatnu sabirnu akciju, Bio sam 
kod Sogarosa, kod Bottacina i kod nekoliko seljaka. Svatko je 
rado dao, jer je za župnika. 

- Jao, brat to ne smije saznati! uzdahne Roza. 

- Ne morate mu to objesiti na nos! nasmije se Alojzije. 

-1 kada opet ne budete imali više ništa, tada samo pošaljite 
gospojicu Luciju, jer njoj ne mogu ništa odbiti! 

Kad se Sarto, duboko potišten radi svoga neuspjeha, vratio 
kući, pripovjedao im je, da svoga nekadašnjega župnika nije 
više zatekao živa. 

- Dođite jesti, brate, sigurno ste jako ogladnili! reče Roza. 

- Da, istina je, potvrdi Josip i sjedne za stol. On uopće nije 
pitao odakle im to nenadano bogatstvo. Sestrinu tužaljku, da 
opet nema više ništa za kuhati, on je već davno zaboravio. 

- Tako se slabo brine! reče Roza svojoj sestri. - Ali Alojzije 
Boschin je uistinu dobar mladić. 

- Zar ne? sjajila je Lucija. 


* * * 

Zima je prošla. Poput šareno okićenog sredovječnog pu¬ 
tujućeg pjevača ušlo je proljeće pjevajući i potcikujući u zem¬ 
lju. No bijedi još nije bio kraj. Mnogi čovjek je ostavio 
domovinu, da s one strane mora potraži novu, bolju sreću. 

Čudesne su se stvari pripovijedale o dalekim zemljama. 
Mnogi su sanjali o svijetu, u kojem se čovjek treba samo sagnuti 
i pokupiti komade zlata i srebra, gdje se može jesti, a da se ne 
radi, žeti, a da se ne sije. Ovaj ili onaj građanin Salzana obratio 
se na župnika tražeći kod njega savjeta, ali on bi samo stresao 
glavom i rekao: 

- Prijatelju, otkada ti vjeruješ u bajke? Ostani kod kuće i 
prehranjuj se poštenim radom! I našoj će domovini svanuti bolji 
dani. 

Ipak je mnogi okrenuo leđa gradu, u kojem je rođen, prodao 
svoju imovinu i otputovao preko mora. 


* * * 

Nakon proljeća došlo je vruće ljeto. Zemlja je dala svoje 
prve plodove. Glad je bila svladana, ali je ona otišla samo zato, 
da ustupi mjesto još strašnijem svome drugu, plavoj smrti. 

Don Sarto je opet kao i u svojim mladenačkim godinama 
doživio koleru. On je i predobro poznavao strahovitu pošast, 
koja je čovjeka ujutro uhvatila, a navečer je već hladan i ukočen 
ležao u mrtvačkom lijesu. 

Najprije je bilo samo nekoliko žttava, a onda je rastao 
njihov broj i konačno je ležao gotovo u svakoj kući po jedan 
bolesnik, a svake je noći zvonilo mrtvačko zvono. 

- Ja preuzimam koleru na sebe! rekao je župnik svojim 
kapelanima. - Ja je poznajem iz svojih mladih dana i ne 
vjerujem, da ona ima nada mnom vlast. Ja preuzimam na sebe 
službu bolesnika i umirućih, ja ću pokapati mrtve. Dobro 
zapamtite, da sam i nijedan od vas! 

- A mi? Hoćemo li mi stajati skrštenih ruku? upitao je 
nevoljko Don Josip Luise, Sartov najmlađi kapelan. 

- Besmisao! Vi ćete se brinuti za zdrave, obavljat ćete 
uobičajene posjete po kućama, poučavati djecu. Koleru preuz¬ 
imam na sebe. O tome - dosta! 

Sam je objavio s propovjedaonice, da se kod oboljenja od 
kolere zove samo župnika, a ne kapelane. 

Tako se dogodilo, da izmučeni župnik nije imao mira ni 
danju ni noću. Neprestano gaje alarmirala nova bijeda. Nepre¬ 
stano je noću zvonilo kućno zvonce i zvalo ga k umirućima. 

Sarto je nosio Tijelo Gospodinovo u zaražene sobe, pod¬ 
jeljivao umirućima sakramente i pomagao im u njihovim pos¬ 
ljednjim mukama. Otrovni je zrak pošasti gušio njegovo grlo, 

zadah mu je smrti udarao u lice, ali nad njim samim pošast nije 
imala nikakve vlasti. 

- Meni neće ništa biti! umirivao je on svoje sestre, koje su 
strahovale nad njim i zabrinuto ga gledale, kada se često puta 
vraćao kući istom rano ujutro, potpuno iscrpljen i na smrt 
umoran. 

- Zašto bi kolera vas morala poštedjeti, brate? upitala je 
sestra. 

- Zato, što seja ne bojim! odgovorio je svećenik. 

Stari, uvenuli život je svenuo, ali je ugasio i mnogi mladi 
život. Neki snažan mladić, čiji je brak Sarto prije nekoliko dana 
blagoslovio, umro je na njegovim rukama. Sljedeće je noći Don 
Sarto zaklopio i mladoj ženi oči na zadnji san. Stari Nikola 
Candera, koji je jednom tako nemilo postupao sa župnikovim 
konjem, obolio je također od pošasti. 

- Don Sarto, ja sam dijete smrti! hroptao je, kad je svećenik 
stupio k njegovom ležaju. - Pogledajte, moje su ruke već sasma 
plave. 

- Ej, umrijeti ipak nećeš tako brzo! hrabrio gaje župnik. 

- Ipak ja ću umrijeti, ja sam već mrtav. Ispovijedite me! 
soptao je starac. 

- Mrtve ne mogu ispovijediti! šalio se župnik, koji je dobro 
znao, da je bolesnik od kolere sigurno propao, kad se već sam 
predaje. - Ali, ja vidim, da ti još živiš Nikola. U Božje ime, tada 
mi kaži, što te tišti! Sve rođake je otpremio iz sobe, samo je 
njegovoj najstarijoj kćeri dao nešto novca i naredio joj, da 
donese od Sogarosa dvije litre dobroga vina. 

Tada je sjeo na krevet, obrisao bolesniku čelo, načinio križ 
nad njim i nagnuo svoju glavu prema pokorniku. 

Međutim se djevojka vratila sa vinom. 

- Tako, popij ovo! naredi on bolesniku i napuni čašu. 

Nikola , koji nikada nije odbio pića, dok je bio zdrav, 

odbijao je rukama i nogama. 

- Ali, zašto nećeš piti? 

Nikola je oklijevao s odgovorom. Konačno je rekao dršćući 
od straha: 

- Govori se, da se svakome, tko ima koleru, daje otrov, da 
tako brže dođe pod zemlju! 

- Ti ne znaš, što govoriš! nasmije se Sarto. Tada podiže sam 
čašu na usta i potegne dobar gutljaj. - Bi li ja pio, da je vino 
otrovano? No, dakle! Sada pij! 

Sada je starac zadobio povjerenje i pio je vino u brzim 
gutljajima. 

- Još jednu čašu! naloži župnik. -1 još jednu! Tako, to će 
brzo djelovati! Još treću! a četvrtu za konac. Sada mimo lezi i 
pazi, da se dobro iznojiš! Sutra ću te opet doći pregledati. 

- Ne bih nikada mislio, da ćete me morati ikada siliti na 
piće! smijuljio se bolesnik. No doskora mu je izbio znoj, i kad 
je Sarto drugi dan došao, kriza je prošla. Vrč sa vinom je bio 
prazan, a Nikola spašen. 

- Hoću li i danas dobiti dvije litre? upita starac pohlepno, 
čim je župnik ušao. 

- Ne, danas nema više ništa, inače ćeš se opet početi opijati! 
reče svećenik grubo. 

- Ja da ću postati pijanac! nasmije se Nikola. - To je 
najbolja šala, kakve već dugo nisam čuo. 

- Jučer si htio umrijeti, a danas se opet smiješ! 

- Da, vaše je vino učinilo čudo! smijao se starac. 

Teže je stanje bilo u kući općinskog kurira. Dvanaesto¬ 
godišnji dječak, s kojim se Sarto tako često puta igrao vuka i 
ovaca, primio je iz njegove ruke Poputbinu i Bolesničko Po¬ 
mazanje. Svećenik je s dubokom bolju spoznao, da dječak neće 
odoljeti. Sve do u kasnu noć bdio je uz dijete, koje je bilo u 
groznici. 

- Ne trebaš se ništa bojati, Andrija, reče, kad je mališ u rane 
jutarnje sate otvorio oči i popipao za njegovom rukom. 

- Ne, ja se ne bojim? šapnuo je dječak. - Ali...! 

- No, šta? 

- Ja bih se volio s vama još jednom poigrati, Don Sarto! 
govorile su ispucane usne. - Još jednom — da igramo vuka i 
ovaca. 

- E, vidjet ćemo! smješio se svećenik i pretraživao svoje 
džepove. Zbilja, našao je jednu kocku. 

- Najprije vi! reče dječak i otvori oči. Svećenik baci kocku 
iznad pokrivača. 

-Tri! A sada ti! 

Već posve plava ruka dječaka prihvati kocku. 

- Šest, dahne on, a veseo i sretan odsjev pređe preko 
izmučenog lica. - Ja sam dobio, Don Sarto! protisne on teškom 
mukom. Još jednom htjede prihvatiti kocku, ah tada se ruka 
sama od sebe rastvori i kocka pade na pod. Još nekoliko hropaca 
i siromašno, izmučeno srce zakucalo je zadnje kucaje. 

- On se još posljednji put razveselio na ovoj zemlji, tješio 
je Sarto majku, koja je plakala. - Da, dobio si, Andrija! Tada 
je dršćućim rukama zatvorio dječaku oči. Smješak pobjednika 
lebdio je još na licu mrtvaca. 


* * * 

Mrtvace su zakapali samo po noći. U pratnji svog zvonara, 
stupio je Sarto u jednu kuću, gdje je na mrtvačkom odru ležala 
nova žrtva. Zatekao je samo tri čovjeka, koji su upravo zatvarali 
lijes. 

- Gdje je četvrti? upita svećenik. 

- Nitko se osim nas nije usudio doći od straha pred zarazom 
reče jedan od ljudi. 

- Dobro, Alojzije, idi ti s križem i svjetiljkom naprijed! 
naloži župnik mladom Boschinu. On sam prihvati četvrti kraj i 
nosio je mrtvaca kroz nekoliko neravnih ulica preko obližnjeg 
mosta, na kojem su čekala mrtvačka kola. 

Na smrt umoran vratio se on te noći kući. Nikada se prije 
toga nije osjećao tako iscrpljenim. Najednom gaje spopao užas 
osamljenosti. Nikada se nije bojao kolere. Da li gaje ipak sada 
konačno uhvatila? 

Dršćućom rukom promiješo je čašu vina s malo bibera, i 
brzo ju je iskapio. Tada mu je palo na pamet, da je ponoć već 
davno prošla. Sada neće moći drugo jutro ni služiti svetu Misu. 
On pođe u postelju, ali nije mogao zaspati. 

Otvorenim je očima gledao u tamu. 

- Moj Bože! mucale su njegove usne. - Zar si nas posve 
ostavio? Zar ćeš ih sve usmrtiti, njih moju dragu djecu! Uzmi 
moj život mjesto njihovog! 

Ako i on zbilja oboli? Zar će on unijeti pošast u svoju kuću 
i tako dovesti u opasnost svoje sirote sestre, koje i onako radi 
njega mnogo trpe! Ne, ne, radije neka ga smrt zadesi negdje na 
putu, gdjegod na kakvom sjeniku, u kakvom napuštenom štag- 
Iju. 

Kad je prvo jutarnje svjetlo obasjalo sobu, on ustane, uzme 
nekoliko kapi matičnjaka i pokuca na vratima svoje sestre Rože. 

- Sestrice, reče, ja idem u Veneciju. 

- Zar nećete služiti svete Mise? zapita ona. 

- Ne, danas ne! odgovori Josip. 

- Zar vam nije dobro, upita Roza, koja je brzo dohrlila i 
posve užasnuta gledala u neispavano i iscrpljeno lice bratovo. 

- Ne, meni je posve dobro! 

- Šta onda hoćete u Veneciji? 

- Moram Salezijankama održati jedno predavanje. Gotovo 
sam na to zaboravio. 

- Spremit ću vam doručak! 

- Ne, pusti, nisam gladan! Usprkos tome pohrlila je Roza u 
kuhinju i stavila jedan komad kruha bratu u džep. 

- Ali vi ćete doći previše rano u Murano. Vlak za Veneciju 
ide istom u tri sata. 

- U jutarnjoj se hladnoći lakše ide! Zbogom sestrice, i hvala 
ti na svemu! 

Sva zabezeknuta gledala je Roza za njim. On je bio tako 
čudnovat, posve drugačiji nego inače. 

Svježi ga je jutranji zrak okrijepio. Iščezle su i tamne misli 
i nestalo je tjeskobe. 

- Ti ludo! korio je Josip samoga sebe. - Ti se najednom 
bojiš plave smrti! Ti i ona ste stari drugovi. 

No, kad je već pošao, produljio je dalje put Muranu. Dva 
sata je čekao na vlak. U Veneciji je održao sestrama obećano 
predavanje, na koje su one jedva računale radi opće pošasti. Ali 
zato je tim veća bila radost dobrih Salezijanki. 

- Molite, molite, drage sestre, da nam Bog bude opet 
milostiv! reče Don Sarto, kad je svršio. - Smrt je već do sada 
uništila odviše života u cvijetu mladosti. Sada molite, da nam 
Bog opet pokloni život. 

Bez oklijevanja se uputio kući nakon predavanja. 

- Hvala Bogu, da ste opet kod kuće! reče Roza s olakšan¬ 
jem. - Mi smo se već bojale, da vam se nije štogod dogodilo. 
Tako ste jutros bili čudni. 

- Sve je dobro! Bog će nam opet biti milostiv. 

Zbilja se pošast ugasila za nekoliko nedjelja. Ali usprkos 
poklonjenom životu, bijeda je bila svuda velika. Mnoge su 
obitelji izgubile svoga hranitelja. Župnik iz Salzana je dao i 
posljednji novčić, da ublaži bijedu. Sebi je uskraćivao i ono, što 
mu je bilo najpotrebnije, a dobre sestre su se morale brinuti za 
onoga, koji je bivao sve siromašniji. 

- On ne može tako dalje, tužila se jednoga dana Roza Don 
Carminatiju, koji je opet jednog dana svratio u župni dvor u 
Salzano. - On će se još sasma uništiti. Nikada si ne priušti 
nikakav odmor, ne jede do sita, sluga je sviju ljudi. Pogledajte 
ga samo, kako odijelo visi na njemu. Samo je kost i koža. 

- Tvoja sestra ima potpuno pravo, Beppo! reče Don Carlo. 
- Čovjek se mora malo brinuti i za samoga sebe i misliti na 
vlastito zdravlje. Ti si u svemu previše revan, ali slijepa revnost 
samo škodi. I gledaj, Beppo, kad su izvjesni instrumenti slom¬ 
ljeni, nikada se ne mogu više pokrpati. Zato budi poslušan i 
slušaj svoju sestru! Štedi se i pusti drugima, da nešto rade! 
Konačno, ti imaš dva kapelana. Na ovom svijetu treba svatko 
imati svoju zadaću. 

- Ej, ej! odgovorio je Sarto nehajno. - Kako si postao sjajan 
propovjednik! Sada sigurno više ne trebaš najprije kočijašiti u 
Tombolo, kad slavite zahvalnicu za žetvu. 

- Tako je to! uzdahne Roza. - Može mu čovjek reći što god 
hoće, Don Carlo. On u šali prelazi preko toga. 

Ozbiljno zamišljen otišao je taj puta Don Carminati kući. S 
prijateljem uistinu nije bilo dobro. Beppo je ostavio na njega 
utisak čovjeka preumomoga i potpuno iscrpljenoga. Tu mora 
zahvatiti viša vlast u Trevisu. 

Tako se on nekoliko dana kasnije obratio svom starom 
prijatelju Don Antunu Pozzi, koji je međutim postao biskupski 
kapelan, u saopćio mu je svoje brige za Don Sarta. 

- Naš Beppo je posve slomljen, nije dobro s njime. Nedavno 
sam ga vidio, i moram reći, da se bojim za njega. Da ga samo 

vidiš! On izgleda tako istrošen i oslabljen, da mi dolaze tamne 
slutnje. Neka nas Bog sačuva. - Ukratko, tu se mora nešto 
učiniti, dok je vremena. 

Kratko vrijeme iza toga primio je Don Sarto pismo od svoga 
biskupa. Sa svom dobrotom, ali i sa svom odlučnošću, opo¬ 
menuo gaje monsignore Zinelli, da u buduće više pazi na svoje 
zdravlje, da se štedi i da si priušti potrebni odmor. 

- Kakva je to stara ženica morala biskupu napuniti uši! 
mrmljao je Sarto i stavio pismo na stranu. Usprkos tome nije 
se on ni u buduće štedio više nego prije. To bi bilo protivno 
njegovoj najdubljoj naravi. 


* * * 


U jesen 1875. došao je biskup Zinelli u Salzano, da obavi 
krizmu i vizitaciju. Sve je zatekao u najboljem redu na svoje 
veliko zadovoljstvo. Samo je zdravlje župnikovo izgledalo 
previše loše. 

- Ali, gospodine župniče, vi se očito niste obazirali na list, 
kojega sam vam upravio prije godinu dana. Uostalom, zašto ne 
nosite svoj pastirski prsten? 

- Da, nažalost, nemam ga ovaj čas pri ruci, mucao je Don 
Sarto zbunjeno. 

- U kojoj ulici Venecije stanuje zpravo zalagač? upita Don 
Pozzi zlobno prijatelja. 

- Valjda ga niste...? razljutio se biskup. 

- Naravno da jest! smijao se Pozzi. - Dobri don Beppo nosi 
sve u zalagaonicu. 

- Momentalna neprilika..., pokušao je razjasniti siromašni 
župnik. 

- Ne, ne, to neće ići tako dalje! tresao je Zinelli glavom. - 
Vi ćete konačno založiti kadionicu i pokaznicu. Ja na vas 
moram posebno paziti. Vi ćete ostaviti Salzano. 

- Zar ja moram odavle? mucao je Sarto žalosno. 

- Jest, ja ću vas imenovati kanonikom u Trevisu i du¬ 
hovnikom u tamošnjem svećeničkm sjemeništu! 

- Ali, preuzvišeni gospodine, nemojte zbijati takve šale sa 
siromašnim seoskim župnikom! odgovorio je Sarto zbunjeno. 

- To nije šala! nasmijao se biskup. - Rektor sjemeništa vas 
je posebno preporučio. 

- Don Petar Jacuzui? izlane župnik. 

- Da, vaš nekadašnji kapelan u Riesu. Kako znadete, on 
vodi već mnogo godina naše sjemenište. Svoje kućanstvo ne¬ 
ćete nažalost moći dalje voditi. 

- Vi zapovijedate, a ja slušam, Preuzvišeni! pokorio se 
Sarto nakon dugog opiranja. 

- E, sada ćete se vi obadvije morati vratiti u Riese! reče 
Sarto, kad je svojim sestrama saopćio imenovanje. - Roza, ti 
ćes se rado vratiti k majci, jer sam ti kroz ove godine zadavao 
samo jad, a ti Lucija... 

- Ja ću ostati ovdje! odgovori sestra. 

- Ali kako? Ja ću dokinuti kućanstvo. Ne možeš ovdje dalje 
ostati. 

- Pa ipak, mogu! Vi ćete već čuti! 

Drugi se dan pojavio u župnom dvoru zvonar Alojzije 
Boschin, svečano odjeven. 

- Što je, Alojzije? upita Sarto začuđeno. - Danas nije 
nedjelja! 

- Nije, Don Sarto! odgovori sakristan. - Ali Vaša sestra 
Lucija i ja, mi bismo se rado uzeli, i došao sam pitati, da li ste 
vi s time sporazumni. 

- E, ako je tome tako...! 

- Da, tako je to! nasmije se Roza. - Ali, ja sam vam već 
rekla, da vi nikada ništa ne opažate, što se u vašoj kući događa. 

Vjenčanje njegove sestre bio je zadnji čin Don Sartov u 
Salzanu. 

Rastanak s vama bolno se doima svih nas, reče općinski 
savjetnik Pavao Bottacin, kad je stisnuo ruke onome, koji je 
odlazio. 

- Da, biskup me premješta u Treviso, i ja se moram pokoriti 
njegovoj volji. I opet nam je on nešto lijepo priredio! dometne 
Sarto smijući se. 

- Da vi to baš nikako ne možete zaboraviti! Da budemo 
iskreni! Mi smo vas nerado primili, kad ste dolazili, ali još 
manje vas rado puštamo otići. 

- Tako se sve u životu izjednačuje, moj dragi! nasmije se 
svećenik i napuni si lulu, jer je za vrijeme kolere naučio pušiti, 
da svlada odvratnost. 


K l 

TREVISO - MANTOVA 










DUHOVNIK I KANCELAR 


Ispod prastarih, dostojanstvenih lukova hodnika sjeme¬ 
ništa, nekadašnjega dominikanskoga samostana, veselo su še¬ 
tali jednog kišovitog prosinačkog dana godine 1875, treviški 
bogoslovi, odmjerenoga koraka, kao što se to dolikuje mladim 
abatima, kad na njima počiva pogled strogoga prefekta studija 
Ivana Milanese. 

- Jesi li čuo, imamo novoga duhovnika! rekao je povjerljivo 
Urbano Gaspardis, suhonjavi dječačić iz Fricula, svome pri¬ 
jatelju i drugu iz četvrtog razreda gimnazije, bucmastom Ibanu 
Bressanu, koji je čučao na osušenoj šljivi. 

- Moj zemljak! potvrdi Bressan i ispljune košticu, te je 
vješto prihvati vrškom noge i u visokom luku produži u samo- 
stansko dvorište. - Zove se Josip Sarto. Potječe iz Riesa. 
Poznam ga iz Castelfranca, mojeg rodnog mjesta. 

- Kakvi su to bili ljudi, ti Sarto? umiješa se u razgovor 
Enrico Pastore. 

- Oh, jako siromašni, sa strašno mnogo djece! odgovori 
Ivan i izvadi novu šljivu iz dubokoga džepa svoga talara. - Otac 
mu je bio općinski kurir! 

- Biti općinski kurir nije baš nikakva čast, reče s oma¬ 
lovažavanjem Enrico. 

- To je ipak sasma svejedno, što mu je bio otac! reče 
Urbano. Glavna je stvar, da nam se novi duhovnik sviđa. Zar 
ne znaš ništa više o njemu Ivane? 

- Naravno da znadem jako mnogo! hvalisao se petnaesto¬ 
godišnji Bressan. - Naš župnik je njegov školski drug. On kaže, 
da je Don Sarto uvijek bio Primus i pravo bure znanja. 

- Ne volim učene ljude! mrmljao je Enrico. Sigurno će 
držati upravo tako dosadna predavanja kao i njegov predšasnik. 

Enrico namršti svoje mlado čelo s nekoliko značajnih na¬ 
bora i započe s pravim profesorskim licem docirati: - Dragi 
Abati! Mi moramo razlikovati između intellectus agens (tvomi 
um) i intellectus patiens (trpni ili mogući um). Taje distinctio 
izvanredno važna. Abati, u filozofiji i teologiji je najvažnije 
distingiviranje. Tko ne zna distingvirati, neće niti u kasnijoj 
pastvi moći mnogo učiniti nego tek nešto osrednje. 

Prijatelji su se smijali, jer je jako dobro oponašao. 

- Ako bude i novi duhovnik započeo sa intellectus agens, 
odmah ću zaspati. Možete me probuditi kod Amen! smijuckao 
se Enrico. - Daj mi jednu šljivu, Ivane! 

- Vrlo rado! Evo, Urbano, tebi također jednu. Ali ne vjeru¬ 
jem, da će on baš toliko natezati tvoj intellectus patiens. Ko¬ 
načno, on je do sada bio samo obični seoski župnik. 

- I svirati znade! dobaci Friaulanac. - Glazbenike sam 
uvijek volio. Poslušajte samo, to sigurno on svira orgulje ondje 
u Svetom Nikoli! 

- Ma čovječe, pa to grmi! čudio se Bressan. - Izvukao je 
najmanje dvadeset registara. To je nešto sasma drugo, nego kad 
ti stružeš po svojoj violini, Urbano. 

- Šta se jedan takav magarac, kao što i ti razumije! branio 
se Gaspardis. - Ti si neglazben kao krava. 

- Kad naša krava kod kuće muče, ti bi mogao prema njoj 
uskladiti svoju violinu. Ona ima savršeni sluh i muče uvijek 
između gis i fis ili tako nešto slično. 

- Hoćeš li ti i prefaciju kasnije pjevati između gis i fis ili 
nešto tako slično! smijao se zadovoljno Urbano. - Siromašni 
orguljaš, koji će ti morati dati glas. Već mi gaje sada žao. 

- Tu se mora razlikovati između glasnoga i lijepoga! To nije 
uvijek isto. 

-1 on će još započeti s distingiviranjem! uzdahne Enrico. 

- Nadajmo se, da novi duhovnik neće toliko distingivirati! 

- Vidjet ćemo! reče Ivan i šutne šljivinu košticu točno u 
stari bunar samostanskog dvorišta. 

Navečer su sjedili treviški bogoslovi puni iščekivanja u 
velikoj nekadašnjoj dvorani kapitula, s čijih zidova ih je pro¬ 
matralo nekoliko tuceta svetaca dominikanskoga reda. U prvim 

su klupama čučali mali gimnazijalci, a tada su dolazili, po 
starini i časti, retorici, filozofi i konačno bogoslovi, koji su već 
bili sasma blizu svome cilju. Sve su oči bile upravljene prema 
propovjedaonici, na koju se upravo uspinjao novi duhovnik 
preko stepenica pokrivenih zelenim sagom. 

Jedan čas kružio je Don Sarto pogledom redove svojih 
slušača, čija su svježa lica slabo pristajala uz ozbiljne talare. 
Smješak je zatitrao na njegovim usnama, jer se sjetio davnih 
vremena, kada je i on tako sjedio do nogu duhovnika u sje¬ 
meništu u Padovi. 

- Ali, kako je mršav! šapnuo je Bressan svojem prijatelju 
Gaspardisu. 

- Budi miran, on započinje! odvrati ovaj također tiho. 

- Moji dragi bogoslovi! započne Don Sarto. - Prije mnogo, 
mnogo godina, došao sam kao mladi dječačić u tu istu kuću, u 
kojoj vi sada stanujete. Pri srcu mi je bilo veoma teško, jer sam 
morao pred učenim profesorima polagati račun o svome znanju. 
Možete misliti, kako mi je bilo tada pri duši! 

- Čovječe, taj je dobar! šapnuo je Enrico potajno svojem 
susjedu u klupi. 

- Sada sam opet ovdje, nastavio je dalje svećenik, jer me je 
biskup imenovao duhovnikom sjemeništa. Vi ćete zacijelo 
misliti, da sam jedan od onih duhovnika, koji su sposobni radi 
svoga opsežnoga znanja i dubokoga poznavanja asceze i bo¬ 
goslovije i radi savršenog oblika izražavanja svojih misli, voditi 
vas savršenom sigurnosti, prosvjetljivati vas i dalje voditi na 
putu, koji stupate uz Božju pomoć. 

- No, dopustite mi, da vam odmah kažem, da od svega toga 
ne posjedujem ništa ili samo malo. Ja sam siromašni seoski 
župnik, kojega je ovamo dovela Božja volja. A kad je Gospodin 
tako htio, onda se morate i vi s time pomiriti, te slušati riječ tog 
siromašnog seoskog župnika i imati s njime strpljenja. Nemojte 
stoga od mene očekivati nekakva učena predavanja i filozofske 
distinkcije! Umjetnosti distingiviranja sam se prilično odvikao 
u seoskoj pastvi. 

- Bravo! izmakne se Enricu Pastore tako glasno, da je 
nekoliko bogoslova okrenulo prema njemu glavu. 

- Sutra slavimo blagdan svetog Nikole, zaštitnika našega 
sjemeništa. Zato, dopustite, da vam danas nešto pripovijedam 
o velikom biskupu, koji je za sve nas savršeni uzor svećeničke 
savršenosti. 

- Ej, to je bilo sasma drugo, nego distinkcije prijašnjeg 
duhovnika. Enrico nije više mislio na spavanje. Nijedan nije 
skrenuo oka sa svećenika, koji je živim i zanimljivim načinom 
pripovijedao o životu, djelovanju i čudesnim djelima sveca. 

- Taj mi se sviđa! reče Enrico oduševljeno, kad su mali 
sjemeništarci ostavljali dvoranu kapitula. 

- Gle ti toga seoskog župnika! rekoše i bogoslovi zado¬ 
voljno. Kakvo nam je predavanje održao! Samo Karlo Frisone, 
primus drugog tečaja filozofije je rekao, da je duhovnik s 
omalovažavanjem govorio o umijeću distingiviranja, no nje¬ 
gova kritika nije naišla na odobravanje. 

- Naši su abati s tobom oduševljeni! rekao je rektor Jacuzzi 
drugoga dana svom nekadašnjem učeniku, kad su sa ostalim 
profesorima sjedili u blagovaonici kod boce dobrog vina u čast 
svetom Nikoli. - Ponosim se s tobom, Beppo! 

- Nikakve lovor-vijence ne primam unaprijed, molim! bra¬ 
nio se Sarto smijući se. 

- Da, hm! nakašljao se Don Ferretton, profesor filozofije. 
- Vašu opasku o distingiviranju ne smatram zgodom. Lo¬ 
gika...! 

- Distinguo! prekine ga Onorato Bindoni, profesor dogma¬ 
tike, čovjek, čiji je dječji glasić bio u komičnom kontrastu s 
tijelom, koje je po svome opsegu bilo slično buretu. - Distin¬ 
guo! Filozofija ne može biti bez distingviranja, ali spiritual ne 
mora naše abate još i s time mučiti. To je moje nemjerodavno 
mišljenje. 

- Ali logika...! htio se Ferreton braniti. 

- Pustimo sada logiku na miru! prekine rektor objašnja¬ 
vanje. - Don Beppo će učiniti onako, kako je pravo. Ako mora 
biti, on će distingvirati sa svima nama kao za okladu. Ali i ja 
sada distingviram. Logika spada u školski razred, srdačna 
pobožnost u kapitulsku dvoranu, a bratsko veselje u blagovao¬ 
nicu. Pripovijedaj mi, radije, Beppo, što radi naš dobri Mastella 
u Riesu? 

- Tako mi kante! nasmije se Sarto. - Dobri je Antun nakon 
smrti Presvijetle preselio u Veneciju! 

- Tada je Riese postao siromašniji na jednom sjajnom 
originalnom tipu! No, pripovijedaj nam priču o opsjednutim 
mačkama grofice Gardenigo! 

Don Sarto se nije dao dugo nutkati i doskora je blago¬ 
vaonica odjekivala od radosnog smijeha. Debeli Don Bindoni 
je dobio gotovo napadaj gušenja od samoga smijeha, pa si je 
brisao suze s očiju. Samo se Don Ferretton, filozof, smijao malo 
kiselo. On još uvijek nije zaboravio neumjesne primjedbe du¬ 
hovnika. 

- Jesi li veseo, Beppo, radi toga, što sam te ovamo doveo? 
upitao je Jacuzzi, kad je pratio subrata u sobu. - Ti imaš veliku 
i zahvalnu zadaću i najvažniji si čovjek u sjemeništu. 

- No, ja nosim također i veliku odgovornost! uzdahnuo je 
duhovnik. - Veselim se, što ste ovdje vi, Don Jacuzzi. Molim 
vas, budite mi i u sjemeništu učitelj i upozorite me, kada nešto 
krivo učinim! 

- Pomoći ću ti rado, Beppo! nasmiješi se rektor. - No, 
molim te srdačno, da mi odsada kažeš bratski »ti«! Ja se zovem 
Petar! 

- Od srca rado, Don Petre! prihvatio je Sarto pruženu ruku. 

-1 taj si Don možeš mimo uštedjeti! 

- Sigurno sam povrijedio dobroga Ferrettona, reče duhov¬ 
nik potišteno. 

- O, to nije ništa tako strašno. Sigurno mu je to dojavio 
njegov Primus, Frisone. Nadam se, da ti nisi kao Primus bio 
također takav učenik. Uistinu, on mi zadaje brige. Čini mi se, 
naime, da odgoj njegova srca ne ide usporedo s odgojem uma. 

- Posebno ću paziti na njega! obeća Sarto. 

- Da, učini to, svakako to učini! odgovori rektor živo. - 
Frisone ima sposobnosti za pravoga učenjaka. Pobrini se zato, 
da bude također i dobar svećenik! 


* * * 

Velikom revnosti posvetio se novi duhovnik svojoj duž¬ 
nosti. Jer je Don Pozzi, kancelar i privatni tajnik biskupov bio 
premješten za župnika u Fossalungu, prenio je Monsignore 
Zinelli i njegovu dužnost na duhovnika, pa je Sarto morao 
dnevno nekoliko sati raditi u kancelariji. Često je sjedio stenjući 
pod teretom akata, kojima nije bilo kraja. 

Njegov je jedini pomagač bio Don Biasetto, mladi, uvijek 
boležljivi, svećenik, koji ga je mogao samo malo pomoći kod 
njegovoga posla. Mladi svećenik, koji je sjedio u predsoblju 
kancelarije, držao se veoma dostojanstveno radi svoje dužnosti 
i časti, pa je često puta igrao ulogu previše važnoga gospodina, 
a to je ogorčavalo župnika, koji su dolazili k biskupu. 

- No, radi čega vi dolazite? upitao je on jednoga dana nekog 
prosijedog seoskog župnika, nakon što ga je pustio, da neko 
vrijeme stoji, kao da ga tobože nije opazio. No, namjerio se na 
pravoga. Župnik, snažnoga i dostojanstvenoga stasa, omjerio je 
svećenika, koji je sjedio u predsoblju, od glave do pete i 
obratno, pa se istresao: 

- Primate li vi također već i molbe, mladi čovječe? Što ja 
imadem raspravljati, Vas se ništa ne tiče, vi svećenički pisar- 
čiću, vi! 

- Ali, molim vas, molim vas! bunio se pisarčić. - Vi 
zaboravljate sigurno, da ste kod vlasti! 

- A vi opet zaboravljate, da imate posla sa zaslužnim i 
časnim župnikom! prekori Sarto, koji je za vrijeme vike unišao, 
svoga pomoćnika. - Molim Vas, izvolite unutra, dragi subrate! 
obrati se on posjetiocu. - Pisarčić svećenik Sarto vam stoji na 
raspolaganju. 

- O, ja nisam htio uvrijediti vas, monsignore. - Ali žuč se 
uzbuni u čovjeku, kad vidi jednog tako umišljenog jazavca, 
takvog glupog mladca, dok se konačno udostoji najmilostivije 
propitati, šta želim. 

- No, ne tako oštro! umirivao ga Sarto. - Uzmite najprije 
malo burmuta! Don Biasetto je inače posve dobar mladić, samo 
katkada ne pogodi pravi ton. Uostalom, on je jedan bolestan 
čovjek. 

- Onda ga žalim! reče župnik pomirljivo i zahvati u Don 
Sartovu burmuticu. - To nisam znao. 

- A sada mi recite, molim, što vam je na srcu! osokolio je 
Sarto dušobrižnika, nakon toga, što su obojica sjeli. 

- Da, imam jednu zamršenu stvar! uzdahne župnik. - Radi 
se o jednom ženidbenom slučaju. Dakle, čujte! U našem selu 
živi dvoje mladih ljudi, koji bi se htjeli vjenčati. Sve bi bilo u 
redu, da nije jedan mladić podigao prigovor, jer je već prije bio 
s tom djevojkom zaručen. 16 Sada taj mladić neće, da je riješi 
zaruka. Što da učinim? 

- No, govorite jednom onako valjano s tim mladićem! 

- To sam već učinio, monsignore! Ali momak neće. Samo 
iz inata neće toga da učini. O, to je jedna tvrda glava. 

- Tada ga pošaljite k meni! Možda će se ipak moći s njime 
govoriti. 

- Možda! odgovori župnik, slabo uvjren u uspjeh. Kad je 
nakon razgovora opet prolazio kroz predsoblje, skočio je tajnik 
i uslužno mu otvorio vrata. 

- Bio sam čas prije malo grub s vama, subrate! reče župnik 
dobroćudno. 

- Ali, molim! mucao je pisar. - Svi smo mi tu i tamo malo 
nervozni! 

- Vidite, tako mi se mnogo više dopadate! Adio, moj dragi! 


* * * 

Nekoliko dana kasnije pojavio se u kancelariji uvrijeđeni 
zaručnik, seljački momak staroga kova. 

- Došao si! pruži mu Sarto ruku. 

- Da, došao sam, gospodine biskupe! odgovori momak. 

- Ja sam samo biskupov kancelar! nasmije se kanonik. - 
Dakle, ti nećeš da razriješiš zaruka djevojku, da se ona može 
udati za svoga sadašnjega zaručnika? 

- Ne! Mi smo već izmijenili zaručničko prstenje. 


16 U to doba zaruke su još bile ženidb. zapreka (op. prevod.). 

- To mora da je veoma čestita i ljupka djevojka, pravi 
anđeo, zar ne? 

- Ona, anđeo? razjari se mladi seljak. -To je tašto stvorenje, 
glupa guska, jadan stvor, odvratna škatulja. Ona je... 

- Čudno! prekine ga Don Sarto. - Ti si ipak tako zgodan 
mladić, pametan i pošten momak, pa bi htio oženiti jedan tako 
jadan stvor. Jaje ne bih uzeo, pa daje sva zlatna. 

- Pa niti ja, gospodine! Niti ja je neću uzeti, ni sada, ni 
kasnije, niti uopće nikada. 

- Ali, ako je ti ne kaniš ženiti, tada je moraš pustiti, da bude 
slobodna! 

- Vi ste me uhvatili, gospodine biskupski zamjeniče! smijao 
se mladić. 

Sarto dohvati burmuticu i pruži je mladom čovjeku. 

- Vi uzimate jaki duhan, gospodine velečasni! potvrdi s 
priznanjem mladić i morao je jako kihnuti. 

- Pomozi Bože! smijao se Sarto. - Ali sada idi kući, a ja ću 
pisati tvome župniku. Nemoj više misliti na to! Ti ćeš već naći 
drugu. Tada je dozvao svoga tajnika, pa mu je diktirao list za 
župnika, koji je tako bio oslobođen jedne teške brige. 


* * * 

Posao je narastao kancelaru gotovo preko glave. Svako je 
veće uzimao Don Sarto debeli svežanj akata sa sobom kući i 
radio je sve do u kasnu noć. 

Često ga je puta opominjao Don Zanotto, njegov sobni 
susjed, koji je u kasne sate vidio svjetlo kroz pukotine na 
vratima: 

- Idi te konačno spavati, Don Sarto! Tko previše radi, radi 
premalo! 

- Vi imate posve pravo, Don Zanotto! odvrati Sarto. - 
Ležite i dobro spavajte! 

Točno u četiri sata ujutro gaje budio stari kućni sluga Ivan. 
Taj dobri čovjek je bio toliko ponosan na svoju važnu službu, 
da ju je obavljao s najsavjesnijom točnosti. Često je puta 

duhovnik bio već ustao, prije nego je Nane, tako su zvali starca, 
pokucao na njegovim vratima. Da slugu ne žalosti, uvukao je 
Beppo brzo fitilj svoje svjetiljke, kad je čuo korake i pričinio 
se da spava. 

- Četiri sata, monsignore! javio se starac, svjestan svoje 
važnosti. Sarto je tada glasno zijevnuo, nakašljao se, kao onaj, 
koji se tek probudio, i rekao: 

- Hvala, što ste me probudili, Nane! Smijući se, izvukao je 
ponovno fitilj i radio dalje. 


* * * 

Prošla je jedna godina. Velikom ljubavi brinuo se Don Sarto 
za svoje pitomce. Osobito je brižno promatrao Karla Frisone, 
sada Primusa u prvoj godini bogoslovije, koji mu je zadavao 
mnogo jada radi svoga nekolegijalnoga ponašanja i oholog 
držanja. Čekao je samo zgodu, da mladom bogoslovu progovori 
otvoreno. No, tu je zgodu pružio duhovnku jednoga dana sam 
Frisone, Naime, Primus je mislio, da bivšega seoskoga župnika, 
koji očito nije puno držao do filozofije, treba jednom temeljito 
poniziti. 

- Pazite, sada ću mu pokazati! hvalisao se Frisone pred 
svojim kolegama, kad je jedne nedjeljne večeri Don Sarto 
stupio u blagovaonicu. 

- Imam jednu poteškoću, monsignore, obratio se on pod¬ 
muklo svom duhovniku, i iznio mu je neki teološki problem s 
tako mnogo latinskih stručnih izraza, daje bio uvjeren, da bivši 
seoski župnik to neće uopće razumjeti. 

- Tako, to ti zadaje poteškoća! nasmiješi se Sarto, koji je 
prozreo Primusa - Ja sam više držao do tvojih sposobnosti, ali 
ću ti stvar objasniti. Učinimo to latinski, jer se tako možemo 
lakše izražavati. Tada je Sarto izvrsnom latinštinom riješio 
bogoslovu predloženu poteškoću ili »slučaj« tako, da je ovaj 
jedva čuo i vidio. 

- Quod erta demonstrandum! zaključi on konačno. - Ti si 
me sigurno mogao slijediti, zar ne? 

- Nije razumio niti boba! triumfirali su oni, koji su stajali 
unaokolo. 

- No, sigurno si sve razumio? nastavi Sarto dalje. - No sada 
ću i ja tebe nešto pitati. Iza toga je sljedilo jedno pitanje za 
drugim i to na latinskom jeziku. Primus im je jedva razumio 
smisao, i zato nije znao odgovoriti. 

- No, da, pročitaj mimo još jednom u svojoj talijanskoj 
dogmatici! Studij je po pojedincu malo težak, ali nemoj izgubiti 
srčanosti, moj dragi! zaključio je Sarto ispit, na kojem nije 
Frisone tako blistao, kako se nadao. 

- Izgleda, da je on tebi pokazao, povikao je jedan od 
drugova, kad je Sarto ostavio blagovaonicu. Frisone je posram¬ 
ljeno oborio glavu i nije se usudio više reći niti riječi. 

Potajno imao je duhovnik sažaljenje s poniženim, ipak se 
je nadao, da će mu gorki lijek dobro pomoći. 


* * * 

- Danas slavimo blagdan svete Bibiane, reče rektor Jacuzzi 
nekoliko dana kasnije duhovniku. - Gledaj, da večeras dođeš 
na vrijeme. Danas je posebni blagdan našeg profesora Bin- 
donija. 

- Ali zašto? Kakve veze ima on sa svetom Bibianom? 

- No, kod naših gojenaca ima Don Bindoni nadimak Bibia 
- puž, jer se radi svog tjelesnog obujma slično tako brzo kreće. 
Zato slavimo njegov imendan na svetu Bibijanu. On je dovoljno 
dobroćudan, da pristane na tu šalu, pa nam svake godine pok¬ 
loni nekoliko dobrih boca. Već ćeš vidjeti! 

- Siromašni Bindoni! Tada će ga sigurno opet zadirkivati. 

- Ruke na srce, moj dragi! Tko ga više zadirkuje, nego neki 
Don Sarto? Uistinu nije nitko toliko draškao profesora, koga je 
Sarto posebno poštivao i volio, kao upravo duhovnik. 

- Rado ću sudjelovati u šali! nasmiješi se Sarto i otiđe u 
svoju kancelariju. Do večeri je on tu stvar zaboravio, ali kad je, 
kao obično, jedno četvrt sata kasnije ušao u blagovaonicu i 
objesio o vješalicu svoj ogrtač, ugledao je na svoje začuđenje 

mjesto Don Bindonija svečano urešeno i nekoliko boca vina na 
stolu. 

-Ah, me expectaverunt! reče kancelar. - Čekali su na 
mene. 

- Ut perderent, me! uzdahnuo je dogmatičar svojim dječjim 
glasom. - Da me upropaste! On je znao jako dobro, da će Don 
Sarto učiniti njega metom svojih šala. 

Uistinu je bilo vrlo veselo. Jedna zgodna riječ izazvala je 
drugu. Nikoga nije ražalostila, ali svi su se upravo djetinje šalili. 

Ferretton, filozof, kome je prilično nedostajalo smisla za 
šalu, pokušao je svesti razgovor na ozbiljniju kolotečinu, ali 
nitko nije pokazivao volje, da ga slijedi u spekulativne visine 
skolastike. Kad je s ogorčenjem rekao, da gospodi bez sumnje 
manjka potrebna logika, jer su mu uvijek odgovorili obratno, 
uzvikne Sarto. 

- Moja gospodo, ja predlažem, da svaki onaj, koji riječ 
logika ili logično upotrijebi u blagovaonici, mora platiti jednu 
liru u korist svojih kolega. 

Prijedlog je primljen s velikim odobravanjem, pa je Ferret¬ 
ton morao na opće veselje vrlo brzo staviti na stol prvi novčani 
iznos. v 

- Šteta, šteta! smijao se Don Bundori zlurado, a zatim je 
izrekao svoj uzdah, kojega je često ponavljao: - Barem, da smo 
svi već u nebu! 

- Vama će sigurno biti put jako dug, carissime! smijao se 
prefekt studija Milanese. - S vašim puževim tempom doći ćete 
istom na sudnji dan na cilj. To je bar logično. 

- Jednu liru! uzvikne Sarto oduševljeno i ispruži otvorenu 
ruku. 

- Zašto? upita Don Milanese iznenađeno. 

- Vi ste rekli logično! trijumfirao je monsignore Santalena, 
fizičar. 

- Opet jednu liru! tražio je Sarto uz gromki smijeh svih 
prisutnih. 

Gotovo su prečuli posve tiho kucanje na vratima. 

- Što želiš? upita rektor Ivana Bressana, retorika, koji je 
ušao unutra. 

- Rado bih gvorio sa duhovnikom! odgovorio je mladić 
zbunjeno. 

- No, mali zemljače, što ti je na srcu? upita Sarto i ostavi s 
njime blagovaonicu. 

- Ah, došao sam radi Urbana Gaspardisa. On je danas radi 
teške prehlade morao leći u krevet, a sada ima visoku grozmicu. 

- Pođimo k njemu! reče duhovnik. Od sviju gojenaca bio 
mu je najdraži mali sitni Friauler. Njegovo svježe, pošteno biće 
i njegova nepatvorena pobožnost, uvijek su jako veselili Don 
Sarta, pa iako nije bio u svojem studiju nikakav lumen, ipak se 
duhovnik nadao, da će jednom biti dobar svećenik i valjan 
dušobrižnik. 

Sarto nađe mladića u vrlo teškom stanju. Disao je hripljući, 
a grozničave su ga oči široko gledale. 

- Mora se odmah pozvati liječnika! Trči i reci to gospodinu 
rektoru! naredi duhovnik Bressanu i obriše znoj s čela boles¬ 
niku. 

- Moj dobri Urbane, kakve to šale praviš? obrati se on 
dječaku u groznici. 

- Gospodine duhovniče, vi! mucao je bolesnik i pokušao se 
nasmijati. 

- Nije ništa! Sutra ću opet biti zdrav. 

- Kako Bog hoće, moj mladiću! tješio gaje svećenik. 

- Liječnik, koji je brzo došao, ustanovio je tešku upalu 
pluća. 

- Nije bez opasnosti, kraj njegovog tako nježnog zdravlja! 
dometnuo je krzmajući. 

Četiri je dana mladić lebdio između smrti i života. Četiri je 
noći Sarto bdio uz njegov krevet. 

- To je moja zadaća! rekao je uvijek, kad ga je koji od 
kolega upozorio, da si priušti mir. 

Peti je dan donio neko poboljšanje. Sarto je bolesniku koji 
je bio u besvijesti, podijelio već i bolesničko pomazanje, a sada 
gaje mogao i ispovijediti. Duboko potresen slušao je ispovijed 
dječaka, koji je s iskrenim pokajanjem priznavao svoje male 
pogreške. Tada mu je podijelio Tijelo Gospodnje. 

- Bog je dobar, predaj se posve u Njegovu volju! neprestano 
ga je opominjao. 

- Da, kako Bog hoće! rekao je bolesnik tiho. 

Predvečer se naglo pogoršalo njegovo stanje. Kad su ro¬ 
ditelji, koje su obavijestili, ušli u sobu, više ih sin nije pre¬ 
poznao. U noći je umro na rukama svoje majke. Don Sarto mu 
je zaklopio oči. 

Nekoliko dana kasnije služio je rektor u Svetom Nikoli za 
njega rekvijem. Duhovnik je održao nagovor, koji je sve du¬ 
boko ganuo. On je hvalio pokojnika kao ideal dobroga bogos¬ 
lova. Na kraju se s velikom ozbiljnošću obratio na gojence: 

- U proljeće mladosti sve se smije oko vas, moji prijatelji. 
Vi si crtate svoju budućnost u nesigurnim snovima, kao ružom 
ovjenčanu. No, mladenačko je doba poput morskog vala, lje¬ 
pota je svijetlo zmijolike munje, a vaš je život sličan cvijetu, 
koji pokošen od mraza, često puta već do podne svene. 

- Ti, pak, Urbane, izmoli kod prijestolja Božjega posebni 
blagoslov za nas i za ovu kuću. Urbane, uđi u vječni mir, i neka 
ti svijetli vječno svjetlo! Neka tvoja duša počiva u krilu Bož¬ 
jem! 

Jedan je mladić umro. Jedan između velikog broja gojen- 
aca! No, kad se morao oprostiti od dragoga mrtvaca, Don Sartu 
je bilo, kao da se mora rastati sa porodom svoga srca. 

KAPITULARNI VIKAR 


Na uskrsno jutro godine 1877. stupio je monsignore Sarto 
u sobu dobroga .profesora Bindonija, da mu zaželi blagoslov 
Uskrsnuloga. 

- Gaudium magnum, carissime, quod est Alleluja! uzvrati 
dogmatičar srdačno na čestitku. - Želim i vama veliku radost, 
koja je, Aleluja! 

- Molio bih vas za jednu uslugu, Don Bindoni, reče du¬ 
hovnik nekon nekog vremena. 

-No, da čujemo! 

- Vidite, profesore, vjerovali vi ili ne, ja još nisam bio u 
Rimu, a ipak bih i ja želio jednom vidjeti Svetoga Oca. 

- Već je i vrijeme, dragi monsignore! Papa će brzo navršiti 
osamdesetpet godina, i nitko ne zna, kako će još dugo živjeti. 

- To je upravo onol potvrdi Sarto. - Nemam veće želje, 
nego ga barem jednom vidjeti i primiti njegov blagoslov. 

- Ali, šta treba da za to učinim, upita Bindoni začuđeno. 

- Stvar je ta! razjasni duhovnik. - Vi znadete, da moja 
kanonička nadarbina slabo donosi. Dok sam bio župnik u 
Salzanu imao sam veće dohotke. Usprkos tome, ja sam uštedio 
dvije stotine lira za put u Rim i molio bih vas, da mi ih vi 
sačuvate, da ih ne izdam u koju drugu svrhu. 

- Vi nemate povjerenja u svoje dobro srce, carissime! 
nasmješio se profesor, koji je dobro znao, kako je Sarto bio 
rasipni dobrotvor. - Ali, ako mi vi želite povjeriti svog ma- 
mona, rado ću ga sačuvati. 

- Još jednu molbu! nasmiješi se Sarto. - Novac mi dajte 
istom onoga dana, kad kupim kartu za Rim! Pod nikojim 
uvjetima prije! 

- Dobro, potvrdi profesor. - Ovamo s tim mamonom! 
Zaključat ću ga u ovaj pretinac pisaćeg stola, i vi možete 

moljakati, prositi, koliko god hoćete, dobit ćete ga tek onda, 
kad budete krenuli na put. 

- Vrijedi! nasmije se župnik i vrati se natrag u svoju sobu. 
On pristupi k prozoru, te se zagleda preko srebmaste vode 
prema jugu. Dakle, za nekoliko će mjeseci, stajati na Tiberu i 
sagnuti svoje koljeno pred velikim Papom-patnikom. Rim je 
bio njegova čežnja sve tamo od njegovog svećeničkog ređenja. 

Bilo je to u kasni večernji sat istoga dana. Sarto je zapalio 
tri fitilja svoje svjetiljke i sjedio za svojim knjigama, kad li 
netko bojažljivo pokuca na njegovim vratima. 

Carlo Prisone, primus drugog tečaja bogoslovije mu se 
oklijevajući približavao. 

- No, dragi prijatelju, što te vodi u tako kasni sat k meni? 

- Imam jednu veliku molbu! odgovori bogoslov smeteno. 
- Ne znam, da li vi znadete, daje moj otac siromašan zemljorad¬ 
nik. Seljak, kod kojega radi, daje mu šezdeset centesima nad¬ 
nice. Da mi omogući studij, morao je on posuditi novaca od 
jednog imućnog seljaka u našem selu i dati mu časnu riječ, da 
će točno vratiti. Radi bolesti, koja mu je onemogućila dulje 
vrijeme zaradu, nije mogao svega duga namiriti. Sada se vje¬ 
rovnik prijeti, da će ga tužiti sudu. Moj bi se otac osramotio, a 
možda bi čak dospio i u zatvor zaključi Frisone sa suzama u 
očima. 

Neko je vrijeme Sarto oklijevao s odgovorom. Oči je zak¬ 
rilio desnom rukom, pa je razmišljao. Morao je misliti na svoga 
vlastitoga oca, siromašnog općinskog kurira iz Riesa. Kako je 
on teško morao radi njega - Beppa, raditi i mučiti se! Koliko 
puta nije ni on znao, kako da se izvuče iz svoje stiske! Kako bi 
mu bilo, da je njega zadesila ista sudbina! Kad bi njega, vrlo 
čestitog i poštenog čovjeka, radi duga vukli na sud! Ne, ne, na 
to nije mogao niti pomisliti! Sramota bi slomila očevo srce. Već 
dvadesetpet godina počiva on u grobu u Riesu, ali gaje Beppo 
opet vidio u svojim mislima. Vidio je njegove stare, dobre oči, 
i čuo je njegov dragi, ozbiljni glas, koji mu je šaptao: -Pomozi 
mu, Beppo! Pomozi mu, meni za ljubav! 

Ali upravo Carlu Frostone! Mnogo je jada morao radi njega 
duhovnik podnijeti! Još je uvijek on bio dijete, koje je zadavalo 

samo brige svojim učiteljima: ponosan, ohol, nekolegijalan. I 
upravo on, on, je stajao pred njim kao prosjak. Moj Bože, kako 
mora da mu je bio težak taj put! Sarto je osjetio, daje konačno 
našao zgodnu priliku, da nađe put k zatvorenom srcu, da ga 
otvori i možda zauvijek okrene prema dobru. 

- Ja znadem, da ne zaslužujem vaše pomoći, započne 
Frisone očima uprtim u pod, opet govoriti. Ja znadem, da sam 
vam mnogo briga zadao, ali ako mi sada pomognete...! 

- Šta onda? upitao je duhovnik umorno. 

- Bit ću drugi, vjerujte mi, monsignore! 

- Ti, dakle, uviđaš svoje pogreške? 

- Da, ja ih uviđam! 

-1 da njih ispraviš, želiš biti ovisan o mojoj pomoći? 

- Ne, ne, mucao je bogoslov. Proživio sam užasne dane. 
Vjerujte mi monsignore! Ovih sam dana razmišljao i o sebi. 
Znadem, da sam pogriješio, i ja ću biti drugi, ako mi i uskratite 
svoju pomoć. 

- Da, moj dragi! uzdahne Sarto. - Vjerujem ti. - No, ti si 
nažalost pokucao na kriva vrata. Pogledaj amo! Sarto je pre¬ 
traživao po svojim džepovima i stavio na stol nekoliko bijednih 
novčića. - To je sve što posjedujem. 

- Tada ne znam, šta će biti! mucao je Frisone dršćućim 
usnama. - Oprostite mi, što sam vas smetao! 

- No, ne samo tako brzo! zadrži ga duhovnik. - Dođi sutra 
opet! Možda će se ipak naći kakav izlaz. Pouzdaj se u dragoga 
Boga. 

Slabo utješen ostavio je bogoslov sobu. Sarto se umorno 
digne sa svoga pisaćeg stola, otvori prozor i zagleda se u noć. 
Jasno su se blistale uskrsne zvijezde nad zemljom, koja je 
spavala. Negdje pod njima su svijetlila svjetla Rima, kamo je 
letjela sva čežnja njegova srca već mnogo, mnogo godina. 
Zbogom, vi zlatni sanci! Zbogom, zamamni sveti cilju! 

Sarto polako zatvori prozor, ostavi svoju sobu i pokuca na 
Bindonijeva vrata. 

- Oprostite mi, što sam vas potražio u tako kasni sat! reče 
on unilazeći. - No, ja vas molim, da mi vratite moj novac. 

- Valjda ne putujete već sutra ujutro u Rim? upita profesor 
dižući pogled sa svoje velike knjige, iz koje je čitao. 

- Ne, ne, neće biti ništa od Rima! odgovori duhovnik. - 
Trebam hitno novac za druge svrhe. 

- Tada ga nećete dobiti! odgovori Bindoni odlučno i okrene 
energično ključ u svojem pisaćem stolu. - To ste mi sami 
zabranili. 

- Trebam novac, da sačuvam od očaja jednog poštenog, 
čestitog čovjeka i njegovoga sina, našega bogoslova! odgovori 
Sarto zaklinjući. 

- Vaše dobro srce opet hoće da vam napakosti! tresao je 
dogmatičar glavom, ali vam ja ipak novac ne dam. 

- Hoćete li preuzeti vi na sebe odgovornost, ako svojim 
oklijevanjem upropastite ta dva čovjeka? upita Sarto dubokom 
ozbiljnošću. 

- Bože sačuvaj! Bože sačuvaj! odgovori profesor braneći 
se s obim rukama. - Dakle, dobro! On otvori pretinac i pruži 
subratu novac. Evo vam vašeg mamona natrag! 

- Zadržite, molim, pedeset lira! nasmiješi se Sarto. - Tre¬ 
bam samo stopedeset. 

- Ne, ne! branio se Bindoni. - Uzmite sve! Odnesite tih 
pedeset lira u banku ili radite snjima štogod hoćete! Ne mogu 
biti više vaš rizničar! 

- Hvala vam, profesore! uzdahne duhovnik s olakšanjem. 
Neću vas više uznemiravati sličnim molbama. 

On brzo ostavi sobu uz srdačan pozdrav: Laku noć! 

- Kakva šteta! Kakva šteta! zastenje Bindoni. - Kad bismo 
barem bili svi u nebu! Tada se opet obrati k svetom Augustinu, 
kojeg je čitao. 

Drugo se jutro pojavi Frisone ponovno kod duhovnika. 

- No, šta želiš? upita Sarto. 

- Ali, vi već znadete! mucao je potpuno smeten Frisone. 

- Ah tako, ti dolaziš radi novca! Zar ti misliš, da ja imam 
ovdje stroj za tiskanje novaca? 

- Zar mi ne možete pomoći? mucao je primus. 

- Kako da ne! nasmiješi se duhovnik. - Ti razumiješ šalu! 
Dođi ovamo! Ovdje je novac. Pri tom stavi na stol tri banknote 
po pedeset lira. 

Gojenac ih je uzeo dršćućim rukama. 

- Hvala vam, tisuću puta, monsignore! prousti on sa su¬ 
zama. - Vi spašavate moga oca iz stiske i sramote! 

- Dobro, moj sinko! Uzmi novac i idi! 

- Ja ću ih vratiti, čim budem mogao! uvjeravao ga je 
bogoslov ozbiljno. 

- Budi dobar svećenik, Karlo! odgovori Sarto. -1 kad budeš 
jednom imao dobru nadarbinu, tada ćeš mi ga vratiti. 

- Sa kamatima i kamatima kamata! obeća Frisone. Tada 
krzmajući dometne: - Jeste li imah mnogo muke, dok ste 
nabavili novce? 

- Nipošto! nasmije se duhovnik. - Vidiš, da imam dosta 
novaca. Imam cijelu hrpu novaca. Ja sam ih trebao samo 
donijeti s onoga mjesta, gdje sam ih deponirao. 

- Onda su vam sigurno odmah isplatili! rekao je gojenac s 
olakšanjem. 

- Naravno, bez krzmanja! To je bio moj novac! 

- Održat ću svoje obećanje, ono o povratku novca i - ono 
drugo također! obeća Frisone okrenuvši se kod vrata još jed¬ 
nom. 

- Tada je to bio dobar posao za mene! Ali, sada idi! Dajem 
ti dva dana dopusta. Ja ću urediti stvar s gospodinom rektorom. 
Idi k svome ocu! Još danas, čuješ li? Oca se ne smije pustiti da 
čeka. 

- Da, monsignore! odvrati Frisone i sjajeći se od sreće izađe 
iz sobe. 

- Kad bi on samo znao, koliko me je stajalo, da mu nabavim 
novac kod Bindonija a i također - kod mene samoga! uzdahne 
duhovnik. 


* * * 

- Sarto je opet svoj novac poklonio, i to onaj, kojim je htio 
putovati u Rim! povjerio je Bindoni novom rektoru Don Pelli- 
gariju, koji je zamjenio Don Jacuzzija. Don Jacuzzi bio je 
imenovan kanonikom-pentitencijarom. - Poklonio je jednom 

našem gojencu stopedeset lira. Gotovo, da to nije moguće 
shvatiti! 

- Tako, tako! kimao je glavom Pelligari. - Mislim, da sada 
znadem, kako je ta stvar povezana. On je dao dva dana dopusta 
Ćelu Frisone, a mene je tek naknadno zamolio za pristanak. 
Frisone potječe iz vrlo siromašne obitelji. 

- Upravo Frisone! kimao je profesor glavom. - No, slušajte, 
zar nema nikakvog puta, da se Don Sartu omogući putovanje u 
Rim? Iz vlastitih sredstava on to neće nikada moći učiniti 
doklegod je živ. 

- Vidjet ću, hoće li se dati što učiniti! Možda će se naći i 
takva mogućnost! odgovorio je rektor zamišljeno. 


* * * 

Prvih dana mjeseca svibnja, stupio je biskup Zinelli u 
Sartovu kancelariju. 

- Molio bih vas za jednu uslugu, dragi prijatelju! reče on 
sjednuvši na stolicu. - Početkom sljedećeg mjeseca slavi naš 
Sveti Otac svoj zlatni biskupski jubilej. Ja sam ne bi mogao 
putovati u Rim radi svoga slaboga zdravlja. Biste li vi htjeli ići 
mjesto mene i ponijeti sa sobom Petrov novčić naše dijaceze! 
Naravno, ja ću preuzeti sve troškove vašeg putovanja! 

- Ja da idem u Rim? promuca Sarto dršćući od radosti. 

- Da, ako vam to nije nezgodno! Ja sam naime čuo, da vi 
još niste bili u Rimu, a to je gotovo šteta za jednoga kanonika 
u Trevisu. Ili možda nećete? 

-I te kako hoću! pristane kancelar radosno. - Zahvaljujem 
Vam se, ekselencijo, od svega vam srca hvala! 

Kad je biskup ostavio sobu, pogleda Sarto na kalendar, koji 
je stajao kraj njega. 

- Petak - 4. svibanj 1877! reče zamišljeno. 

- Danas - prije dvadesetpet godina otišao si ti sa svijeta, 
dragi oče. Ti si mi na spomen svoje smrti izmolio veliku milost 
u nebu. Zahvaljujem ti, oče, hvala ti od svega srca. 

* * * 


197 



U nedjelju 3. srpnja orile su srebrne trublje, brujala su 
mjedena zvona sa svetoga Petra, a pjevači capella Giulia (zbora 
Julia) pjevali su zanosno: Tu es Petrus! Ali još snažnije od šuma 
morskih valova, odjekivao je poklik nebrojenog mnoštva, koje 
je došlo iz svih zemalja svijeta za zlatni biskupski jubilej u Rim: 
Viva ii papa!« Živio Papa! 

Na zlatnoj nosiljci, nosili su Pija IX., da ga svi vide, u časnu 
baziliku. Lice osamdesetipetogodišnjeg starca bilo je blijedo, 
ožigosano trpljenjem i gorkom boli. No, ipak mu je oko nježnih 
usana igrao smješak. Pun očinske dobrote podizao je on ruku i 
sve blagosivao. 

Što su sve učinili, njemu - zamjeniku Kristovom na zemlji! 
Njegovog su ministra umorili, potukli vjernu švicarsku gardu, 
napali oružanom silom na Vatikan, vukli papinsku zastavu po 
blatu na cesti! »Abasso ii Papa! - Dolje Papa!« urlali su po svim 
rimskim ulicama. Pijo je morao poput lopova pobjeći iz Petrova 
grada! Crkvenu su mu državu oteli i obasuli njegovu časnu 
glavu sa svom sramotom. No, veliki je patnik ipak podizao 
svoju ruku, ne da kazni, nego da blagoslovi. Pijo IX. je blagos¬ 
lovio svu svoju djecu, dobru kao i zlu, vjerne kao i buntovnike. 
Na svu mržnju imao je on samo jedan odgovor, odgovor ljubavi. 
Među onima, koji su pobožno kleknuli, bio je i svećenik iz 
Trevisa, Josip Sarto. Njegove su oči bile pune suza i dršćućom 
je rukom načinio znak križa kad je blagosivljala ruka Pastira. 
Bilo mu je kao da prima na svoja vlastita ramena križ, kojega 
je Papa stavio na sve. 

To je opet bila Cvjetnica. Opet je to bio zanosni ulazak u 
svetište. Opet je odjekivao Hosana. Ali, ah! Sigurno nije daleko 
do Kalvarije, gdje će papa izreći »Consummatum est!«, kao što 
je nekad izrekao i Spasitelj na križu. 

Potresen do u dno duše, ostavio je Sarto Vječni grad. Kad 
će ga opet vidjeti? 


* * * 

Ni godinu dana kasnije zaklopio je izmučeni i od svoje 
vlastite djece namučeni Papa oči za ovaj svijet. Ljubav ga je 


198 



nosila ka grobu, ali na zadnjem putu pratila ga je mržnja. 
Svjetina Rima bacala je blato i kamenje na sarkofag usnuloga 
Oca, prije nego što su ga mogli položiti u crkvi svetoga mu¬ 
čenika Lovre izvan zidina grada na zadnji počinak. 

»Crux de crnce! - Križ do križa! - Bol nad bolima!« 
Proročanstvo se ispunilo. 

Papa je bio mrtav, ali Petar ne umire. Tijarom je bio urešen 
Joachim Pecci; seljački sin iz Karpineta. Uzeo je ime Leon XIII. 
Da li je tijara i za njega sakrivala trnovu krunu bola? 


* * * 

Biskup Zinelli u Trevisu imenovao je 12. lipnja 1879. 
monsignora Sarta prepoštom kapitula. U praznicima, koji su 
brzo došli, posjetio je novi katedralni opat svoju rodnu kuću. 

Majčine kose su posijedile, a brige i oskudica urezale su 
mnogu boru u njezino lice. No, oči su ostale iste, drage dobre 
oči, koje su tako radosno zasjale, kad je njezin sin stupio preko 
praga. 

Na svoju veliku žalost opazi Josip, da kod kuće žive uistinu 
u vrlo teškim prilikama. Dugo su pred njim skrivali svoju 
bijedu, ali je konačno Roza priznala bratu, da su prošle godine 
morali prodati zadnji komad zemlje. Nisu imale više ni krave 
u štali! 

- Ne preostaje nam ništa drugo, nego da prodamo i kuću! 
uzdahnula je sestra. - Majka će se preseliti k Tereziji a Marija, 
Ana i ja ćemo valjda naći negdje krov nad glavom, gdje ćemo 
moći šivanjem ili nečim sličnim zarađivati svoj svagdanji kruh, 
kao što smo to i do sada činile. 

- Vi kanite prodati našu roditeljsku kuću, mucao je Don 
Sarto problijedivši. Ne, ne, to se ne smije dogoditi. Na svoju 
veliku sramotu, bio si je svjestan, da je radi siromaha, koji su 
ga neprestano tlačili, pustio, da majka i sestre oskudijevaju. 

- Zašto mi niste o svemu pisale? upitao ih je predbacivajući 
nn. 

- Znale smo, da ni ti nemaš ništa, a ono malo, što imaš, da 
podijeliš siromasima! odgovorila je Roza. 

- Mi ti nismo htjele pasti ne teret, moje dijete! nasmiješi se 
majka. 

- Oprostite mi, majko! molio je Josip. - Ali, oko mene je 
neprestano bilo toliko bijede, da sam zaboravio na one, na koje 
bih trebao najprije misliti. 

- Nemoj se radi toga uznemiravti, moj sinko! umirivala ga 
je gospođa Margareta. - Bog će nam i dalje biti u pomoći. Nisi 
li to sam neprestano govorio? 

- Kuća se neće prodati! rekao je katedralni opat odlučno. - 
Moja je nova služba bolje plaćena. Ja ću vam pomoći. 

Uistinu je dragi dom ostao očuvan. Ono, što Don Sarto nije 
ni slutio, bilo je to, da su mu prijatelji, koji su znah za si¬ 
romaštvo njegovih rođaka, isposlovali kod biskupa imenovanje 
za katedralnog opata. Bio je to prije svega prisni prijatelj 
njegove obitelji, svećenik Don Carlo Carminati. 

* * * 

Jedva se Sarto sa praznika vratio u sjemenište, kad li biskup 
Zinelli naglo umre udaren od kapi. Katedralni je kapitul izabrao 
opata za kapitulamog vikara, koji je trebao voditi biskupiju za 
vrijeme, dok je biskupska stolica upražnjena. Novi težak teret 
i odgovornost pridružili su se ostalim dužnostima. Sarto si je 
jedva priuštao potreban odmor. Velikom se revnosti brinuo za 
povjerenu mu biskupiju. Svećenicima u biskupiji bio je pravi 
otac. On je molio ondje, gdje je mogao zapovijedati, a samo 
onda, kad je bilo bezuvjetno potrebno, pokazao je ozbiljnu, 
neumoljivu strogost. 

Svoju je djelatnost kao duhovnik u sjemeništu zadržao i 
dalje; štaviše, poučavao je i dalje male učenike iz gimnazije, 
koji su se pripravljali za prvu svetu ispovijed. 

- To je ipak posao, kojega biste mimo mogli prepustiti 
drugima, predložio mu je rektor, ali je Sarto samo odgovorio: 

- Ja sam duhovnik i ne bih znao ništa, što bi iza priprava za 
svećeničko ređenje bilo važnije od priprave za svetu Pričest. 

Malenima je bio dobar i očinski prijatelj, koji je s majstor¬ 
skom vještinom, kojoj nema ravne, oblikovao mlada srca i 

raspaljivao njihovu ljubav prema Onome, koji se želio k njima 
svratiti. 


* * * 

U lipnju sljedeće godine ušao je u Treviso monsignore 
Callegari, novoimenovani biskup. On je imenovao kapitular- 
nog vikara opet svojim kancelarom. S njim je putovao u Rim, 
s njim je prignuo svoje koljeno pred Leonom XIII. S njim je 
pretresao sve potrebe biskupije, pa i sjemeništa, kojemu je 
posvetio svoju posebnu ljubav. Sarto je bio desna ruka novoga 
biskupa, koji se ni u koga nije toliko pouzdavao, koliko u njega. 

Samo je dvije godine upravljao monsignore Callegari svo¬ 
jom biskupijom, a tada gaje Leon XIII. imenovao nadpastirom 
u Padovi. Njegovim nasljednikom u Trevisu imenovao je papa 
dosadašnjega biskupa u Adriji, monsignora Josipa Apollonija, 
vrlo obrazovanog čovjeka, dobrog i očinskog srca. I njemu je 
Sarto služio vjerno i odano kao kancelar i prvi savjetnik. 


* * * 

Brzo nakon biskupovog ustoličenja morao je Sarto obaviti 
zadnju uslugu svom dragom Don Ornatu Bindoniju. U prosincu 
1883. obolio je dobri profesor ozbiljno. Bolesnik na smrt je 
neprestano zahtjevao Don Sarta. Od njega je želio primiti utjehu 
Crkve za svoj zadnji put. Dva dana i dvije noći nije se Sarto 
maknuo od kreveta umirućega. U prisutnosti sviju bogoslova 
započeo je moliti De profundis, nakon što je usnulome sklopio 
oči. 

- Dragi abati! obratio se on od mrtvoga k živima. - Vidjeli 
ste, kako umire dobar i svet svećenik. Profesor Bindoni je 
uistinu bio svetac. Nasljedujte ga u njegovoj dobroti srca, u 
njegovoj ispravnosti i njegovim neporočnim svećeničkim kre¬ 
postima, pa ako se bude Bogu svidjelo, umrijet ćete i vi jednom 
smrću pravednika, kao što je upravo umro naš dobri Don 
Gmato. 

SK * * 


Novi biskup je sam preuzeo veliki dio dopisivanja, pa je 
donekle bio olakšan teret katedralnom prepoštu. Sarto se mo¬ 
gao sada više nego prije posvetiti propovijedanju, koje je tako 
volio. 

U ljetu 1884. propovijedao je Don Sarto trinaest uzastopnih 
večeri kao pripravu za blagdan svetog Antuna u Padovi. Iako 
ga je u neke dane mučila jaka groznica, ipak se odvukao na 
propovjedaonicu i zapalio snagom svoje vatrene gorljivosti sva 
srca. 

U svetištu velikoga franjevca slavio je on svoj pedeseti 
rođendan. Don Jacuzziju, koji mu je poslao čestitku, odgovorio 

je: 

»Hvala ti na sjećanju i tisuću želja, koje mi šalješ u 
listu. Kako slaba utjeha, dostići gotovo pola stoljeća i 
tako se približiti času redde rationem 17 , a biti tako 
udaljen od onih svojstava, koja opravdavaju na onome 
sudu, pred kojim čak i pravednici dršću. Nemoj se 
čuditi! Tim sam mislima bio zabavljen čitav dan, a i 
još nešto drugo me nikako nije napuštalo, a to je 
čežnja Apostola za mučeništvom. Za tim je težio i sv. 
Antun.« 

Konačno mu je pero ispalo iz umorne ruke. Visina je života 
bila postignuta. Koji vrhovi još čekaju na njega? Sigurno ni¬ 
jedan drugi, nego brdo trpljenja i Kalvarija smrti. 

Svečana zvona trgnula su ga iz njegovih misli. Sarto je ustao 
i uputio se u katedralu. 


17 redde rationem = položiti račun o upravljanju... Iz evanđelja o nepravednom 
upravitelju (op. prev.). 

UZVIŠENJE SVETOG KRIŽA 


Na blagdan Uzvišenja svetog Križa u jutro, sjedio je Don 
Sarto za brdom spisa u kancelariji, kad iznenada uđe k njemu 
monsignore Mander, biskupov tajnik. 

- Hvaljen Isus, moj prijatelju! reče katedralni prepošt pri¬ 
jazno. 

- Danas je sparan dan i ne bih se čudio, kad bi došlo do 
velikog nevremena. Tako nešto leži u zraku. 

- Možda nemate krivo, monsignore! namsiješi se Don 
Mander. 

- Da, nešto leži u zraku, opetova Sarto zamišljeno. - Morao 
sam o tome cijelo jutro misliti. 

- Ali, što Vas uznemiruje, monsignore? 

- Eto, za nekoliko dana je opet godišnjica moga svećenič¬ 
kog ređenja. Devet godina sam bio kapelan u Tombolu, a isto 
toliko župnik u Salzanu, i sada sam gotovo devet godina u 
Trevisu. Nikako mi ne ide iz glave misao, da ću opet morati 
seliti. Ali, što vas vodi k meni dragi subrate? 

- Preuzvišeni gospodin moli, da dođete k njemu. 

- Što Ekselencija želi od mene? upita Sarto začuđeno. 

- Mislim da vam on to sam želi reći! reče tajnik uz značajni 
smješak. 

Katedralni prepošt je zatekao biskupa u posebno ozbiljnom 
raspoloženju. 

- Dao sam vas pozvati k sebi, dragi monsignore, reče on, 
nakon što je svoga kancelara neko vrijeme šutke promatrao, da 
s vama govorim o jednoj stvari, koja je za nas obojicu od 
najveće važnosti. Molim vas, slijedite me! 

Na Sartovo začuđenje odveo gaje Apollonio u svoju kućnu 
kapelicu. 

- Kleknimo i pomolimo se! šapnuo je biskup katedralnom 
prepoštu. Začuđen klekne Sarto pred tabemakul pokraj nad- 

pastira. Nakon nekoliko minuta tihog poklona, zamolio ga je 
Apollonio, da se vrate ponovno u njegovu radnu sobu. 

- Imam vam predati jedno pismo iz Rima, reče mu nad¬ 
biskup i razvije jednu pergamenu ukrašenu papinskim pečatom. 

Kad je Sarto preletio prve retke, naglo je problijedio i stao 
žestoko drhtati. 

- Ne, ne to ne! mucao je dršćućih usana. - To ne! Nisam 
dostojan. 

- Dopustiti mi da ja budem prvi, koji će vam čestitati na 
vašoj novoj službi nadpastira u Mantovi! nasmiješi se monsig- 
nore Apollonio. 

- Nisam dostojan, nisam dostojan! stenjao je Sarto. - Papa 
to mora uvidjeti. Molit ću ga, da povuče imenovanje. Još ću 
danas pisati. 

- Malo će vam koristiti, dragi brate! odgovorio je nadpastir. 
- Uzmite tu službu, koju vam Papa povjerava sigurno po svom 
razboritom sudu! Bog će vam pomoći. Prepustite mu se posve! 

- Pisat ću! mucao je Sarto i vratio se jako zbunjen u svoju 
kancelariju. Dršćućom je rukom prihvatio pero, ali je nepre¬ 
stano derao papir, jer nije bio sposoban srediti svojih misli. 
Konačno je bio uvjeren, da je svojim razlozima, koji su ga 
potaknuli na opiranje, dao potrebnu važnost. Odahnuvši, na¬ 
pisao je datum na koncu lista: Treviso, 14. rujna 1884. 

- Uzvišenje svetog Križa! mrmljao je sam za sebe. Tada 
podigne oči prema križu, koji je stajao u jednoj udubini u zidu 
kraj njegovog pisaćeg stola, i počne moliti: - Gospodine, ako 
je moguće, neka me mimoiđe ovaj kalež! 

Godišnjica njegovog svećeničkog ređenja donijela mu je 
žuđeni odgovor iz Rima. Kad ga je pročitao, ispao mu je papir 
iz ruku. Papa se oglušio na njegovu molbu i ostao je kod svoje 
odluke. 


* * * 

Nekoliko nedjelja kasnije bio je Don Sarto posvećen u crkvi 
sv. Apolinara u Rimu. Posvetio gaje kardinal Parocchi. Bilo je 

to treće nedjelje u studenom, kada se u Mantovi slavi blagdan 
Naše Drage Gospe, zaštitnice biskupije. Još istu večer primio 
je Leon XIII. biskupa Sarto u audijenciju. Dugo je počivalo 
papino oko zamišljeno na biskupu, koji je pred njim klečao. 
Tada mu je predao uobičajeni dar, Pontifikat urešen papinskim 
grbom. 

- Mi imamo još nešto za vas, monsignore! reče Sveti Otac 
i preda mu biskupski križ na prsa, urešen dragim kamenom. 

- Duboko sam ganut i zahvaljujem vašoj Svetosti! odgo¬ 
vorio je Sarto potresen. - Usprkos tome, volio bih, da ste dali 
taj križ nekome drugome, koji bi bio dostojniji, da ga nosi. 
Ispitujući, vagao ga je na svojoj ruci. - Križ je veoma težak! 
dometne, duboko uzdišući. 

- Naš je još teži! odgovori Leon uz tužni smješak i pokaže 
svojom tankom, fino oblikovanom rukom vlastiti križ na prsi¬ 
ma. 

Nakon posvećenja ostao je Sarto još nekoliko dana u Rimu, 
da obavi posjete, koje propisuje ceremonijal. Iza toga je pošao 
kući, u pratnji monsignora Mandere. Bio je odjeven jednos¬ 
tavnim crnim svećeničkim odijelom, koje je nosio uvijek kao 
kanonik. 

U odjeljenju vagona, u kojem su putovali, nalazila su se 
osim njih još dva otmjena gospodina, koji su razgovarali o 
dnevnim događajima, pa su tijekom razgovora došli i na imeno¬ 
vanje novoga nadbiskupa u Mantovi. 

- Imenovani je neki Don Sarto. Ne zna se puno o njemu. 
Navodno da potječe iz bijednog gnijezda venecijanske provin¬ 
cije. Možda vi znadete, gospodo, o njemu štogod potanje? 
obrati se jedan od dvojice na svećenike. 

Monsignor Mander je upravo htio odgovoriti, ali ga je 
biskup pretekao. 

- Da, ja ga prilično dobro poznam. On zaista potječe iz 
veoma bijedne obitelji. Otac mu je bio poštar i općinski kurir. 

- Čudno! zakima drugi putnik glavom. - Pred nekoliko 
desetaka godina bilo bi nemoguće, da sin jednog poštara po¬ 
stane biskup u gradu vojvoda Gonzaga! Je li, on barem dorastao 
tome položaju? 

- Nipošto! odvrati Sarto. - Vrlo dvojim, da on uopće ima 
potrebne sposobnosti, koje tako visoka služba traži. 

Razgovor se sada skrenuo na stvari svjetskog zbivanja, i 
stranci su se morali sve više čuditi velikom znanju i sigurnim 
sudovima, tog svećenika. U Firenci oba svećenika morala su 
preći u drugi vlak, pa su se uljudno oprostili sa svojim suput¬ 
nicima. 

- Ali, molim vas - zadrži jedan od stranaca monsignora 
Mandera, dok je biskup bio već izašao, - tko je ovaj tako vrlo 
daroviti svećenik? 

- Monsignore Sarto, novi biskup iz Mantove! odgovori 
monsignore sa smješkom. - Želim vam sretan put, gospodo! 
On zatvori vrata i ostavi zapanjene i preneražene suputnike 
same. 

U Trevisu su priredili biskupu Sartu triumfalan doček. 
Mladi su bogoslovi dočekali svoga nekadašnjega duhovnika u 
hodniku i pozdravili ga gromkim povicima. Mnogome je go¬ 
jencu, kojemu je Sarto bio drugi otac, zablistala suza u očima. 

Do ustoličenja novoimenovanog biskupa u Mantovi, tre¬ 
balo je proći još nekoliko mjeseci, pa se Sarto nastanio opet u 
svojoj sobici u sjemeništu; on je i nadalje držao bogoslovna 
predavanja, kao što je to činio kroz sve ove godine, studirao, 
propovijedao i pokušavao se pripraviti molitvom za svoju 
visoku službu. 

Jednoga od prvih dana mjeseca siječnja sljedeće godine, 
otputovao je već ranim jutrom u Padovu, da potraži svoga 
nekadašnjega biskupa mnosignora Callegarija, ah prije svega, 
da zamoli velikoga Sveca, kojega je od maldosti duboko štovao, 
za pomoć. Želio je služiti svetu Misu na grobu svetoga Antuna, 
pa se uputio u sakristiju, gdje ga je sakristan, odebeli i do¬ 
broćudni franjevački brat laik zapitao za celebret. 

- Ja nažalost nemam kod sebe ispravu, koju vi s pravom od 
mene tražite, reče Sarto. 

- Odakle dolazite? ispitivao ga je brat mršteći čelo. 

- Iz Trevisa. 

- Šta ste vi u Trevisu? 

- Ništa! 


206 



- Ništa? Pa morali biste biti ili kapelan, ili vikar, ili župnik? 

- Ja nisam nažalost ni kapelan, ni vikar, ni župnik. 

- To je čudno! Treviso nema dosta svećenika, a vi ste bez 
namještenja? 

- Da, nažalost! 

Sakristan je neko vrijeme razmišljao, jako nabirao svoje 
čelo i konačno rekao: - Zapravo vas ne bi smio pustiti, da služite 
svetu Misu! 

Sarto izvuče svoju burmuticu iz džepa i pruži je bratu, da 
uzme iz nje burmuta. Odobrovoljen tolikom darežljivošću, reče 
sin svetog Franje: 

- Vi ostavljate zapravo utisak dostojan povjerenja, pa ja 
preuzimam odgovornost. Uostalom, dometne on šapćući, ja 
dobro poznam biskupa Padove. Mogu li ga zamoliti, da vam 
dadne kakvo mjestance, možda da budete duhovnik časnih 
sestara ili tako nešto slično? 

- Za to bih vam bio veoma zahvalan. 

- Vi kasnije zapišite svoje ime u knjigu onih, koji su ovdje 
služili svetu Misu, onda barem znadem, s kim imadem posla! 
pristane sakristan velikodušno i izvadi misno ruho. 

Biskup se nakon svete Mise vratio u sakristiju i dok je 
sakristan otišao u crkvu ugasiti svjetla na oltaru, upisao je Don 
Sarto svoje ime. Iza toga je izašao iz sakristije, da obavi zahvalu 
pred grobom svetog Antuna. 

- Moram ipak vidjeti, kako se taj strani svećenik zapravo 
zove! - sjetio se brat i otvorio knjigu. 

- Josip Sarto, biskup iz Mantove! pročitao je sakristan 
široko otvorenih očiju. - Dragi sveti Antune! udari se on 
zbunjeno po čelu. - Zašto me nisi nadahnuo? A ja, magarac, 
htio sam mu pribaviti jedno mjestance kao duhovnika časnih 
sestara! 


* * * 

U nedjelju, 8. veljače, brujala su sva zvona novom biskupu 
na doček. Duboko je ganuće obuzelo dobre ljude, kad je mon- 

signore Sarto, ukrašen mitrom i štapom, stajao na propov¬ 
jedaonici, s koje im je tako često navješćivao riječ Božju. Sjetan 
smješak poigravao je potezima njegova lica, kad je opet vidio 
toliko dragih znanaca. Tu su bila djeca, koju je on krstio, 
mladići i djevojke, kojima je po prvi puta pružio Kruh života, 
muževi i žene, kojima je blagoslovio brak. I opet su pred njim 
iskrsle sve te siromašne, a ipak tako sretne godine, koje je među 
njima proveo i sve brige i poteškoće, koje je vjerno s njima 
snosio. 

- Da je Bog htio, ja bih još bio vaš pastir i župnik! rekao je 
on tronuto. - Vjerujte mi, bilo bi mi bolje! No, sada, kad je Sveti 
Otac stavio na moja ramena tako tešku službu, gotovo bih 
smalaksao. No, ja se uzdam u molitve svih onih, koji me ljube 
i koje ja također zauvijek nosim u svome srcu, a među njih 
spadaju u prvom redu, moja draga djeca župe Salzano. 

U župnom dvoru mu je deputacija općinskog i crkvenog 
vijeća zaželila dobrodošlicu. 

-Preuzvišeni, od sveg vam srca želimo sreću! rekao mu je 
poštovani stari Pavao Bottacin ganuto, dok su mu usne sum¬ 
njivo podrhtavale. 

- Srdačna vam hvala, Pavle! odgovorio je monsignore Sarto 
smješeći se. - Ali šta mislite, tu nam je Sveti Otac opet nešto 
lijepo priredio, zar ne? 

- Da vi to ne možete zaboraviti, preuzvišeni gospodine! 
odvratio je dobri čovjek smeteno. 

- Moj dragi, ja mislim da sada i ljudi u Mantovi govore 
nešto slično, tješio gaje Sarto. 


* * * 

Zadnje dane korizme i uskrsne blagdane proveo je Sarto u 
svojem rodnom selu. On je sam pjevao »Ecce lignum crucis« 
(Evo drvo Križa!) u župnoj crkvi u Riesu; on sam je zapjevao 
na Veliku Subotu Alleluja; on je objavio na dan Uskrsa svojim 
seljanima veliku radost i nahranio prvopričesnike Nebeskim 
Kruhom. 

Bili su to tihi, sretni dani, koje je proveo u roditeljskoj kući 
uz majku i sestre. Još su se uvijek sjajili bakreni lonci i tiganj 
u tjesnoj kuhinji kao i nekada. Još je uvijek stajao pred maj¬ 
činom stolicom mali tronožac, na kojem je on tako često kao 
dječak sjedio do njezinih nogu. Gospođa je Margareta plakala 
od ganuća i radosti, kad joj je sin podijelio biskupski blagoslov. 
Ali tada je Josip prignuo koljeno kao i na dan svoje Mlade Mise 
pred majkom i zamolio je za njezin blagoslov. 

Biskup je čučao do njezinih nogu kao i nekada dok je bio 
dijete. 

- Gledaj, majko, kakav su mi lijepi prsten dali: reče bezaz¬ 
leno poput djeteta, koje pokazuje majci jednu dragocjenost. 

- O, da, Beppo, ti imaš lijepi prsten! nasmiješi se gospođa 
Margareta, a tada pokaže uski srebrni prsten na svojoj ruci i 
reče: - Ali, ti ne bi nosio biskupski prsten, da ja nisam prije toga 
nosila svoj vjenčani prsten! Tada se biskup nagne nad majčinu 
siromašnu dragocjenost i poljubi je, kao da ljubi ribarski prste 
Svetog Oca u Rimu. 

- Pođimo se zahvaliti Našoj Dragoj Gospi u Cendrole za 
svu njezinu ljubav, predloži starica. 

- Ondje ću sutra služiti svetu Misu! odgovori biskup živo. 
Tako su sutra hodočastili pješke k mjestu milosti Majke Božje, 
kao što su to uvijek činili. Gospođa je Margareta zapalila jednu 
svijeću pred zlatnom slikom. 

Kako su samo brzo proletjeli dani kod kuće! Koliko je 
starih, dragih poznanika čekalo na biskupov posjet. Tu je bilo 
njegovih školskih drugova, koji su već dugo poput njega bili 
zreli ljudi. Tu je bio dobri, stari Battiston, koji je još radio u 
svojoj stolarskoj radnji i gotovo od radosti poludio, kad ga je 
biskup pozdravio kod njegove blanjače. 

- No, šta ima nova u politici? upita Sarto šaleći se. 

- Oh, Beppo, oprostite ekselencijo! odgovori majstor živo. 
- Svijet stoji naglavce. Sada smo sklopili s Njemačkom i 
Austrijom Trojni savez, kažu, daje to razumski brak, a ne brak 
iz ljubavi. Niti ja se ne mogu pravo snaći u tome. No, što mislite, 
što bi dobri učitelj Gecherle rekao, da je još živ! 

- On bi se od srca radovao! nasmiješi se Sarto. - Jer je on 
za vrijeme cijelog svoga života bio najmiroljubiviji čovjek na 
božjoj zemlji. 

- Samo sam se često puta s njime jako posvadio, kad bi 
fićukao radetzky-jev marš! nasmije se starac. 

Na grob svoga dobrog učitelja, odnio je biskup kitu prvog 
proljetnog cvijeća. 

Naravno, daje Sarto tih dana bio češći gost u kući »K dva 
mača«. S pravim majčinskim ponosom pokazivala mu je Terez- 
ija Parolin svoje devetero djece, koji su se brzo sprijateljili s 
ujakom. Oboje najmlađih, blizanci Hermenegildo i Herme- 
negilda skakali su oko ujaka biskupa, koji se tako srdačno s 
njima smijao i šalio. 

Dragica najstarija kći i sin Antun, bili su već oženjeni, ali 
su došli u roditeljsku kuću radi svečanosti. Terezija je postala 
bakom, te je imala već troje unučadi. 

- No, ipak još nisam stara, brate, reče ona smijući se, barem 
tako dugo, dok moja unučad ima prabaku. 

Svoga najstarijeg sina Alojzija morala je pokopati, kad je 
imao četrnaest godina. No, zato je s ponosom pokazivala sada 
na petnaestogodišnjeg Ivana Krstitelja, koji će doskora otići u 
sjemenište u Treviso. 

Njemu je monsignore Sarto dao posebni blagoslov i rekao: 

- Kad je tvoj djed umirao, svoje zadnje riječi upravio je 
meni i rekao: Budi dobar svećenik! To je i moja najsrdačnija 
želja za Tebe, moj mladiću! 

- Možda će i on jednom biti biskup! nasmije se Herme- 
negilda. No, nadbiskup Mantove potresao je tužno glavom i 
odgovorio: 

- To si neka ne želi! Svoje najsretnije godine proživio sam, 
dok sam bio kapelan u Tombolu. 

I trgovac Monico dobio je posjet visokoga gosta. 

- Htio bih platiti svoj dug, majstore Pasquale! reče biskup 
veselo. - Pogledajte u svoju glavnu knjigu! Tamo mora još 
uvijek stajati jedna stavka. 

- Kakav dug, preuzvišeni gospodine, odgovori stari trgovac 
sjajeći se od veselja. Dugo je listao po svojoj glavnoj knjizi, 

dok nije našao još uvijek neplaćeni talar: »Gledajte tu! Tu je 
potvrda: Credo in unum Deum! Kad bi vi to sada platili, tada 
bih ja morao precrtati ispovijest vjere, a to ne može od mene 
tražiti ni biskup. 

- Neka vam onda jednom stave list u škrinju, i pokažite tu 
stavku dragom Bogu! Uvjeren sam, da će vam obilno platiti 
talar, kojeg ste dali jednom siromašnom kapelanu. 

- O, tako daleko još nismo došli! smijao se starac. - Meni 
je istom osamdeseta godina. Još imam vremena za zadnje 
putovanje. No ja sam uvijek govorio, da ćete vi jednom dobiti 
ljubičasti talar, a možda će iza toga doći i crveni, kao kod moga 
preminuloga ujaka, kardinala Monica! 

- Otkada vi spadate među krive proroke? smijao se biskup 
veselo. 


* * * 

- A, kako je dakle, Rozina? upitao je Sarto svoju sestru 
jednoga dana od zadnjih, koje je proboravio kod kuće. Hoćeš 
li mi voditi kućanstvo i u Mantovi? 

-U Salzanu je bilo dosta loše, brate! odvrati Roza smješeći 
se. Kako će tek biti u Mantovi? Osim toga, ne vjerujem, da bi 
se mogla ugodno osjećati u biskupskoj palači. Ja moram imati 
barem par komada živadi, da se za njih brinem. 

- Pomisli sestrice! odgovori biskup - a j a se još uopće nisam 
ni propitao, da li palača u Mantovi ima kokošinjac. 

Bilo je odlučeno, da će Roza i Ana ostati kod majke. Marija 
je izjavila, da je rado pripravna ići s bratom, i brinuti se za 
njegovo tjelesno dobro. 

- Marija, ti preuzimaš na sebe trnovitu službu, uzdahne 
Roza smiješeći se. - Pazi, da ti on i kao biskup ne oplijeni 
smočnicu. 

- Ja ću već pripaziti na njegove prste! nasmije se Marija. 

- No, ti ne bi smjela tako nešto govoriti! korila ju je majka 
kimajući glavom. - Tvoj brat je biskup. 

- Ali još uvijek sin svoje drage majke! odgovori Sarto i 
zagrli staricu. 

* * * 


Još jednom svratio je biskup u Treviso. Rastanak s gojen¬ 
cima i nekadašnjim kolegama bio mu je tako težak te je odlučio 
potajno otići odatle. 

- Slušajte! rekao je on u jutro na dan svoga odlaska no¬ 
voimenovanom rektoru Don Romanellu. - Ne osjećam se dosta 
jakim, da kažem svakom kolegi »zbogom«. Ono, što me pro¬ 
žima u ovaj čas, napisao sam u pismu, kojeg, molim, da 
pročitate kod ručka. Recite im, da ih sve pozdravljam, da ih sve 
u srcu nosim, i da se mole uvijek za siromašnoga monsignora 
Sarta. 

I kad su profesori i bogoslovi bili u školi, izšuljao se on 
samo u pratnji rektora, na jedna sporedna vratašca, gdje su ga 
čekala skromna kola. Plačući pružio je ruku svome subratu, još 
jednom obuhvatio dugim, dragim pogledom mjesto svoga du¬ 
gogodišnjeg djelovanja, a tada je dao znak kočijašu za polazak. 

Dne 19. travnja ušao je svečano u katedralu u Mantovi. 
Pozdravili su ga katedralni kaptol, kler i gradski odličnici, a 
također i nepregledno mnoštvo vjernika. Novi je biskup iza 
evanđelja kod svečane pontifikalne mise izrekao kleru i narodu 
riječi srdačne pastirske brige i ljubavi. Tada je prvi puta blagos¬ 
lovio stado, koje mu je Bog povjerio. 

Preko čitavoga dana gurali su se stanovnici Mantove u 
gomilama oko palače i neprestano se biksup morao pokazivati 
na balkonu svoje kuće, da uzvrati na srdačne pozdrave svoje 
djece, i da ih blagoslovi. 

- Kako vas jako vole, brate! reče Marija tronuta takvim 
očitovanjem vjernosti i odanosti. No, Sarto je odgovorio umor¬ 
no se smiješeći: 

- Možda su to oni isti, koji su moga predšasnika biskupa 
Rota, istjerali iz palače i sa porugom i ruglom protjerali iz grada, 
a to samo radi njegove vjernosti Crkvi i papi! 

SRCE NJEGOVOG SRCA 


Prvog dana mjeseca lipnja ležala je teška sparina nad Man- 
tovom. Ljudi su se tromo vukli ulicama i cestama. Jedva se 
moglo disati. 

Biskup je Sarto već od ranog jutra sjedio nad računskim 
knjigama sjemeništa. 

- To je da se zdvaja! obratio se on Don Santimon-u, svom 
tajniku, koji se na glas zvonca pojavio u radnoj sobi. - Sje¬ 
menište stoji pred propašću. Dugovi i ništa drugo, nego samo 
dugovi! Osim toga nema ni najnužnijega. Zalihe živežnih na¬ 
mirnica su iscrpljene. Upravitelj ne zna više, šta bi stavio 
gojencima na stol. Treba se brinuti za 147 bogoslova, za 147 
mladića, koji imaju takav apetit, da bi mogli probaviti čavle i 
željezne lance. 

- Znadem, potvrdi tajnik. - Morat ćemo sljedeće godine 
otpustiti veliki broj naših bogoslova. Tome se neće moći iz¬ 
bjeći. 

Ne, ne! nastavi Sarto. - To se ne smije dogoditi ni u kojem 
slučaju. I onako već ima u našoj biskupiji dosta osirotjelih 
crkava, ispražnjenih tabemakula, praznih ispovjedaonica, ni¬ 
jemih propovjedaonica. Mi trebamo svećenika, moj dragi, 
mnogo dobrih svećenika za našu siromašnu biskupiju. Ovako 
bismo zatvorili svoje sjemenište mnogima, koji imaju zvanje! 
Ne, ne! Biskup je skočio sa stolice i užurbano je hodao gore 
dolje. Osim toga manjkaju nam i sposobne učiteljske sile. To 
malo profesora ne može podučavati u svim disciplinama. To 
mora biti drugačije. Ja ću vam držati predavanja iz moralne 
teologije, crkvenog prava, propovjedništva i sve što manjka. 

- Ali, to bi bilo protivno tradicijama i običajima, usudio se 
prigovoriti biskupov kapelan. - Osim toga vaša uzoritost neće 
imati za to potrebnog vremena. 

- Tradicija i običaji! Fućkam ja na sve to, a vremana si 
moram uzeti, pa makar ga i ukrao. Sjemenište ima prednost 
pred svim. A trebao bi i novaca, brašna, kukuruza i graha za 
gladne bogoslove. Kako oni mogu studirati, ako im prazan 
želudac zavija! Obratit ću se na sve župnike, na našu čitavu 
biskupiju i moliti pomoć za sjemenište. Sjedite i pišite! 

Biskup se teško spustio u svoju stolicu i dugo je gledao 
preda se. 

- Dakle, pišite! ponovio je konačno. - Najprije ću iznijeti 
samo osnovne misli, a kasnije još možemo ljepše oblikovati. 

Tajnikovo pero je žurno letjelo preko papira, Jedva je 
mogao slijediti diktat, tako su izvirale riječi, koje je Sarto 
govorio iz prepunog i brigom opterećenog srca. 

»Misli koje mi najviše ne daju mira, odnose se na 
sjemenište. Ondje počiva moja nada, ondje se sjedin¬ 
juju moji najintimniji osjećaji, ondje se zaustavlja 
moja briga. Odgoj bogoslova je najuzvišenija zadaća 
jednoga biskupa. Oni su zjenica moga oka, a sje¬ 
menište je srce moga srca. 

Uz Boga stavljam svoju veliku nadu u vas, siromašni 
ljudi. Ne bojte se, ne tražim od vas ništa nemoguće. 
Ne, ne tražim drugo osim onog jedinog, što vi pos¬ 
jedujete, a to je srce puno ljubavi. Poznajem vaše 
vlastite brige, ali nema nijednoga među vama, koji ne 
bi mogao otkinuti za sjemenište jedan centezim, malo 
žita i povrća. Vi ste siromašni ljudi, ali zato vi dijelite 
i zadnji komad kruha s prosjakom, koji pokuca na vaša 
vrata. Ono malo, što budete dali za bogoslove, obnovit 
će čudo, kojim je bila utješena udovica iz Sarepte. 
Naime, kad je ona zadnjim svojim zalogajem okri¬ 
jepila proroka, bila je nagrađena tako, da nije nestalo 
brašna iz njezine mjerice, niti se ispraznio vrč sa 
uljem.« 

Biskup se opet podigao, stupio k prozoru i promatrao krasnu 
palaču vojvoda Gonzaga. Nakon nekog vremena nastavio je on 
dalje: 



»Obraćam se u svojoj nevolji i na vas, koji živite u 
dobru. Nekada su se bogataši ponosili time, što su 
mogli pokloniti svetištu jednoga od svojih sinova. A 
tko od vas ne bi htio pripomoći barem od onih dobara, 
koje vam je Bog dao za očuvanje vjere!« 

Biskupov je pogled skrenuo prema divnoj katedrali, iz koje 
je upravo izlazilo nekoliko svećenika u crnim talarima. Njihove 
su reverende bile iz lošeg sukna, te su se mnoge gotovo već 
raspadale. Sarto je poznavao siromaštvo i bijedu svoga klera. 

»Od vas, braćo moja u pastirskoj službi, nastavio je 
on dalje diktat, tražim samo jedno: Ljubite sjeme¬ 
nište! To će dostajati, da vaš biskup uzmogne činiti 
čudesa. 

Ljubite sjemenište! Sakupite nakon žetve u svojim 
župama žita i kukuruza za naše gladne bogoslove. 
Kod svih svečanih zgoda, svadbi, krštenja, jubileja, 
molite doprinos za sjemenište! 

Ljubite sjemenište! Kad primim zalog vaše privr¬ 
ženosti i ljubavi, bit će mi lagano i slatko potpuno 
predanje svih mojih životnih sila za spas naše bis¬ 
kupije, a blagoslov Boga svemogućega sići će na vas 
i ostat će vazda s vama.« 

Odahnuvši, odložio je kapelan pero, jer je diktat bio svršen. 

- Mi ćemo kasnije tekst još jednom proći i proširiti, rekao 
je biskup. - Mnogo toga mora biti snažnije izraženo, mora 
dobiti više topline i žara. No, za danas bi moglo biti dosta. 

S poklonom punim poštovanja ostavio je Don Santimon 
sobu. Biskup pogleda na svoj sat, uspomenu siromašnih ro¬ 
ditelja na prvu svetu Pričest. Kazaljke su pokazivale jedanaest. 
On pođe, po svom običaju, u kuhinju i zamoli svoju sestru jednu 
čašu laganoga vina. Nakon svete Mise, koju je služio u svojoj 
privatnoj kapeli, nije uzimao ništa drugo doli šalicu kave i 
nekoliko komada dvopeka. Sestru je zatekao, kako se trudi s 
pripremanjem ručka uz pomoć jedne kućne pomoćnice. 

-Tebi je vruće kraj štednjaka, sestrice, reče biskup smješeći 
se. Jedva čovjek izdrži u radnoj sobi, a istom u kuhinji! Nemoj 
se toliko mučiti! 

- Čestito će se kuhati i čestito jesti! odgovori energično 
Marija. - Ali, vi imate pravo, danas je sparan dan. Vjerojatno 
će biti nevremena! Ona pruži bratu zamoljeni napitak. 

- Ne prija mi ni najmanje ni jedan zalogaj kad pomislim na 
gladne bogoslove u sjemeništu! uzdahne Sarto: tamo je bijeda 
svakim danom veća. 

- Obratite se na siromašne ljude, brate! savjetovala ga je 
Marija. - Oni imaju uvijek i svagdje najdarežljiviju ruku. 

- Gle pa ti imaš iste misli, kao i ja! potvrdi biskup. - Ah, 
neće ni plemići ostati neostriženi. 

Kad se vratio u svoju radnu sobu, najavio mu je Don 
Santimon nekoliko posjetilaca. 

- Ovdje je jedan župnik, zatim markiz Cavriani i neka sirota 
ženica, koja je sigurno došla moliti milostinju. 

- Najprije žena! odluči Sarto. - Zacijelo ima kod kuće djece. 
Majci se uvijek žuri. Tada dolazi na red župnik, a na koncu 
markiz. 

Žena se potužila biskupu na svoju bijedu. Ima kod kuće 
bolesno dijete, i liječnik mu je propisao dobrog crvenog vina. 
- Ali, odakle mi, gospodine biskupe? tužila se ona. 

- Iz moga podruma! odgovori Sarto dobrostivo i pozvoni. 
Naložio je tajniku, da zapiše adresu žene, i da se pobrine za 
bocu jakog crvenog vina. 

Župnik se tužio na svoju župu. Narod je zao i zloban, 
nepoučljiv i pun podlosti. Sva njegova muka je uzaludna i zato 
moli biskupa za premještenje. 

- Moj dragi subrate! odgovorio je biskup ozbiljno. - Zar ne 
znate, da vi sami sebe time optužujete, kada kudite svoju župu? 
Vratite se natrag svome stadu, budite mu dobar pastir, i imajte 
strpljenja, mnogo strpljenja sa svojom župom i sa samim so¬ 
bom! Ja znadem, da neki ljudi mogu siromašnom župniku 
praviti neprilika. Ali, nisam nikada doživio, da ne bi ljubav 
dobroga pastira konačno ipak predobila duše za Boga. 

- Ne znam si više pomoći! uzdisao je župnik. - Sve je 
uzalud! 

- Tako nešto ne bi želio više nikada čuti ni od jednog svoga 
svećenika! odvratio je Sarto strogo. No, tada je uzeo svoju 

kutiju za duhan i pružio je svome subratu. - Uzmite burmuta i 
vratite se utješeni kući! Samo srčanosti, moj prijatelju! Bog će 
vam pomoći. Ali, zapamtite, treba ljubavi, jako mnogo ljubavi! 

Grofa Cavrianija primio je s mnogo uljudne ljubežljivosti. 
Plemić, odvjetak jedne od najstarijih plemićkih obitelji Man- 
tove, došao je, da se pokloni novom nadpastiru. 

- Vi imate kućnoga svećenika, zar ne? upita ga biskup 
tijekom razgovora. - Odlučio sam vam ga uzeti, markizu. 
Nedostaje nam tako mnogo svećenika u biskupiji. 

- To mi ipak nećete učiniti, ekselencijo! prenerazio se grof. 
- Naš je kućni kapelan i onako siromašan i bolešljiv svećenik, 
koji vama i onako ne bi mnogo koristio. 

- Ali, ja trebam svećenika! uzdahne Sarto. Tada je opisao 
markizu tjeskobni položaj svoga sjemeništa. 

- Ostavite mi mog kućnog svećenika! odvratio je plemić, a 
ja ću preuzeti troškove oko izdržavanja jednog vašeg bogos¬ 
lova. Koliko za to treba godišnje? 

- Tri stotine lira! 

-Dobro! Pristajem! 

- Zahvaljujem vam od sveg srca, markizu, i nadam se, da 
će i ostala gospoda plemići slijediti vaš primjer. 

- Govorit ću s njima, potvrdi Cavriani. - Bagnos će se 
iskazati, a isto tako i Gonzage, a ni drugi neće zaostati za njima. 
To obećajem vašoj excelenciji. 

- Prvi svjetao vidik u svoj ovoj tami! uzdahnuo je biskup s 
olakšanjem, kad gaje plamić ostavio. 

Oko dva sata objedovao je Don Sarto sa svojom sestrom i 
kućnim kapelanom. Ručak je bio dosta skroman, ali je još 
uvijek predbacivao biskup dobroj Mariji, da je sve to previše 
raskošno. 

- Arški župnik je živio samo od hladnih krumpira, ponovio 
je on i danas već poznatu stvar. A, ti misliš, da svaki dan mora 
biti mesa. Koji te zloduh zapravo nuka, da nas tako maziš? 

- Župnik Arški nije bio biskup! odvrati sestra. - Na župnom 
dvoru u Salzanu ste gotovo umrli od gladi, ali ovdje ćete jesti 
sve, što dođe na stol. Vi znate jako dobro, da i majka kod kuće 
to isto zahtjeva. 


217 



- Kad bi samo gojenci u sjemeništu mogli danas biti siti! 
reče on uzrujano. - Uostalom, Don Santimon, obavijestite 
upravitelja, da bi želio, da konačni godišnji ispiti budu u palači. 
U dvorani ima dosta mjesta. 

Tajnik je pribilježio nalog u svoj notes. 

Usprkos teškoj sparini, Sarto je pošao po podne na svoju 
uobičajenu šetnju. Dostojanstvena koraka prešao je preko Pi- 
azza Sordello, prošao je širokom Cavourovom ulicom sve do 
jezera na sjenovitom Vergilijevom trgu. U taj sat grad je bio još 
kao izumro. Na mostu sv. Đurđa promatrao je neko vrijeme 
ribare, koji su vukli svoje mreže i razgovarao se sa starim 
Nikolom, koji je bio poznat u čitavom gradu kao originalni tip. 
Kao i uvijek, započinjao se razgovor sa burmutom iz biskupove 
burmutice. 

- Kakav je danas bio lov? raspitivao se Sarto prijazno. 

- A kakav bi mogao i biti? slijegao je stari ramenima. - 
Nekad je čovjek zadovoljan, nekad nezadovoljan, a vjerojatno 
nije bilo drugačije niti u Petrovoj lađici. 

- Jest, istina je, ni kod mene nije drugačije! uzdahnuo je 
biskup. 

- Da, to i ja mislim. I biskup je neki vrsni ribar. Odsada ćeš 
loviti ljude, stoji napisano u Bibliji. Ni vi biskupi nemate svaki 
dan čudesni ribolov, zar ne? 

- Sigurno, da ne! 

- Da, ali nekada je lovina vrlo velika, kao i ono kod 
apostola. Ne smijemo samo izgubiti strpljivost, gospodine bis¬ 
kupe! 

- Ne, to se ne smije, kolega! 

- To ste jako dobro rekli. Mi smo obojica ribari, premda su 
vrste i način različiti. Ali danas je bio slabi lov. Zrak nije za to, 
i ako želite dobar savjet, onda se požurite u svoju palaču! 
Mislim, da će skoro biti grmljavine. 

- No, tada do viđenja sutra, moj prijatelju! oprostio se 
monsignore Sarto. 

- Da, do sutra! Tada ćemo razviti malo dužu mrežu. S vama 
se ja rado zabavljam. Vi ste tako rekavši obrazovan gospodin, 
a opet tako jednostavan. 

- »Tako rekavši!« nasmije se nadbiskup i krene kući. 

- Kako vi samo možete tako govoriti s biskupom! čudio se 
Roberto, mali čupavi dječak, koji je lunjao oko mosta. 

- Šta se ti, balavče, u to razumiješ? mrmljao je ribar i 
ispljunuo sažvakani duhan tik do njega. - To je konačno, samo 
neke vrste moj kolega. 

Dok se Sarto žurno vraćao kući, navukao se taman oblak 
preko plavog neba, koje se pomalo pretvorilo u sumorno žutilo. 
Nastala je mrtva tišina, samo su još ptice tjeskobno lepršale oko 
starih debala uz put. Izgledalo je, kao da je priroda zaustavila 
dah u očekivanju strahote, koje je nadolazila. 

Već su padale prve teške kapi kiše, kad je Sarto stigao u 
svoj stan. 

- Veliko je nevrijeme! doviknuo je svojoj sestri, koja je 
zabrinuto gledala napolje, kada će se on vratiti. Marija je htjela 
nešto odgovoriti, ah tada se iznenada začuo oštar fijuk iz 
daljine. Iznenada je provalila oluja i postala bijesni orkan; iza 
toga se upravo oborila prava bubnjarska vatra tuče i bacala 
ledena taneta u prozore palače. Ovdje ondje se sa zveketom 
razbilo pojedino okno. 

- Neka nam Bog bude u pomoći! poviče Marija zbunjeno. 

- Dalje od prozora! zapovijedi biskup. 

Munja je za munjom sijevala praćena razornim udarcima 
gromova. U sivom svijetlu se sve pretvorilo u bijesni pakao. 
Orkan je udarao i u zidove, da su se tresli. Crijepovi su letjeli 
po zraku i padajući na zemlju, razbijali su sve što im je bilo na 
putu. Svuda se čuo zvuk stakla, a kroz prazne prozore (uništene 
od leda) mela je bura silnu tuču i u kuću. 

- Neka bude milost Božja s ljudima, koji su sada na putu! 
uzdahnuo je biskup. 

Još uvijek je trajao bijes elemenata. Grane i granje se 
kovitlalo zrakom. Rušila su se drveća i rasvjetni stupovi. Zvona 
su na katedrali zvonila, a da je itko dodirnuo uže. 

Naglo, kako je nevrijeme došlo, tako se opet i povuklo. 
Oblaci su se razbježali, a nebo je pokazalo svoju najljepšu i 
najvedriju boju. No, na kakvu je strahotu sada gledalo! 

U palači je jedva koje prozorsko okno bilo čitavo. Sve sobe, 
koje su bile na strani nevremena, bile su pune stakla i leda. Vrata 
su iskočila iz dovratka, a pokućstvo je ležalo razbijeno na podu. 

- Kolika šteta, kolika šteta! jadikovala je Marija Sarto. - To 
se neće moći popraviti ni za tri stotine lira. 

- Prozorska se okna daju popraviti! odvratio je Sarto. - 
Staklari će se veseliti, ali žetva, dijete, žetva! Šta će, za ime 
Božje, biti iz žetve! 

Uistinu je nevrijeme svuda nanijelo strahovita opustošenja, 
i to ne samo u Mantovi, nego i u čitavoj zemlji. Mlado je voće 
na voćkama bilo pomlaćeno. Žito i kukuruz su ležali na zemlji 
prelomljenih stabljika. Vinogradi su bili uništeni. Ove se godi¬ 
ne u biskupiji Mantove neće morati mnogo mučiti sa žetvom. 

- Siromašni biskup! Šta može sada koristiti poziv za pomoć 
sjemeništu? Svi su ga odmah proglasili sa svih prpovjedaonica. 
Poput strašne sablasti stajala je glad pred svakim vratima. Neka 
Bog bude u pomoći! Bit će teška godina. 

U palači, koju su jedva obnovili, držao je biskup Sarto 14. 
srpnja veliki zaključni ispit sjemeništaraca. Ah, koliko li gaje 
mršavih lica promatralo tjeskobno i bojažljivo. Ne, ne on će biti 
milosrdan, pa će pitati samo najnužnije. 

Ali, unatoč tome đaci nisu znali na mnogo pitanja odgo¬ 
voriti. 

Naročito su gotovo svi zatajili u moralnom bogoslovlju. 

- Mi imamo premalo učiteljskih sila, razjasnio je upravitelj 
žalosno. 

- Onda dobro! potvrdi biskup. - U novoj školskoj godini 
preuzet ću ja sam poduku u moralu. Usprkos njihovom man¬ 
jkavom znanju, rekao je on đacima nekoliko očinskih, blagih 
riječi, i otpustio ih je sa svojim blagoslovom. 

- Mi ćemo za vrijeme praznika započeti sa pastirskim 
posjetima, reče on svome kapelanu. - No, prije toga, imao bih 
nešto saopćiti župnicima. 

U biskupskom listu najavio je svoje posjete. Mnogim do¬ 
brim župnicima su se zasuzile oči, kad su čitali sljedeće riječi: 
»Moj posjet vama je utjeha za biskupa, jer ocu ne 
može biti ništa draže, nego upoznati svoju djecu. Ako 

ste vi meni do sada iskazivali svu svoju sklonost, onda 
ja ne mogu ničim boljim očitovati svoju zahvalnost i 
svoju ljubav, nego da dođem k vama, da s vama 
govorim licem u lice i da tako utvrdim međusobno 
povjerenje, kad budem vašu djecu blagosivao, upoz¬ 
nao vašu bijedu, osušio vaše suze i nastojao uz brigu 
za duhovno dobro, unaprijediti i vremeniti spas. 
Svaki župnik neka znade, da ću se potpuno zadovoljan 
rastati s njegovom kućom, ako mi bude ponudio mje¬ 
sto kod svog uobičajenog stola i ako bude sa mnom 
podijelio svoj svagdanji kruh. Ja dobro poznam tjesk- 
oban položaj svojih dragih župnika, pa zato želim, da 
nitko ne osjeti kod moga posjeta niti najmanji teret.« 

Biskup je zabranio svaki svečani doček. Ali, veselio bi se, 
pisao je, kad bi vjernike zatekao rano ujutro u pobožnoj pripravi 
za svetu Žrtvu i svetu Pričest. 

»Dolazim k vama, da vas podsjetim, da je Isus Krist, 
začetnik i usavršitelj naše vjere, isto tako kao što je 
bio jučer, tako je još i danas jedan te isti od vijeka do 
vijeka. Htjeli vi ili ne, ja ću ipak zalutale pozvati 
natrag, izgubljene potražiti, pa makar me i trnje izra- 
nilo, potražit ću i u svakoj divljoj pustoši zalutale 
ovce, koje mi je Gospodin povjerio.« 

Žarkih ljetnih mjeseci godine 1885., kada je nemilosrdno 
sunce prijetilo, da će uništiti sve živo, uputio se Sarto da obiđe 
župe svoje biskupije. Svagdje se pojavio pun dobrote i ljubavi, 
premda je dosta toga bilo zlo. U više je mjesta bila jako slaba 
pouka djece. Nisu se svetkovale nedjelje, niti primali sveti 
sakramenti. Jako mnogo toga je nedostajalo i u pravom obi¬ 
teljskom duhu, u revnosti pastira. Neprestano je morao strpljivo 
slušati tužaljke dušobrižnika, od kojih je mnogi na svojoj župi 
gotovo očajao. Sarto je opominjao, korio, hvalio, sokolio, poti¬ 
cao, ali sve sa dobrom i svetom strpljivosti. 

Više nego jednom stisnula se njegova šaka, kad je naišao 
na bezbrojne zloporabe; često se pojavila prijeteća crta između 
ona dva oštra oka, kojima nije ništa ostalo sakriveno, ali se 
□vijek iznova suzdržavao, potiskivao srditu riječ, koja mu je 

htjela izletjeti iz usta, pa je i ozbiljnom ukoru dao ton svoga 
srca, punog ljubavi. 

Katkada se nadpastir pojavio u župi, prije nego što se župnik 
tome nadao. Tada se znalo dogoditi, daje dušobrižnik došavši 
u crkvu zatekao svoga biskupa već u ispovjedaonici. 

- O, dragi subrate! tješio bi tada biskup zbunjenog župnika, 
priuštite si samo još malo odmora! Ja već mjesto vas is- 
povjedam zato, jer nisam mogao dopustiti, da ti dobri ljudi dulje 
čekaju. 

Opomena na veću točnost, jasno se je mogla razabrati iz 
biskupovih riječi, ali je ona i sada imala prizvuk ljubavi. Sarto 
je vidio mnoge nevolje na svom putu. Najprije nevrijeme, a 
onda vruće ljeto, koje je sve sažeglo, načinili su strahovite štete. 
Tjeskobna srca gledalo je to seosko dijete iz Riesa pustošenje 
na poljima, žednu stoku na livadama, uništenje u vrtovima i 
vinogradima. 

Ovdje ondje je dao zaustaviti kola, razgovarao se sa se¬ 
ljacima na njihovim pustim njivama i sučustvovao s njihovim 
brigama i nevoljama. Na svim licima se odražavao strah pred 
zimom, koje je dolazila, te je katkad čuo i tvrde riječi od ljudi, 
koji su upravo htjeli očajati nad dobrotom Božjom. 

- Gospodin daje i uzima, kako se Njemu svidi. Mi ne 
možemo ništa drugo, nego vapiti za Njegovim milosrđem! 
odgovarao je on neprestano. 

U selima se dao dovesti k najsiromašnijim obiteljima. Pris¬ 
tupao je krevetima bolesnika, pa premda nije mogao svuda 
pomoći, ipak je ostavljao barem riječ utjehe, koja je ljude 
podizala i davala im nove snage. 

U Castelbelforte mu je župnik zabrinuta srca saopćio, da će 
za nekoliko dana tri stotine njegovih župljana ostaviti do¬ 
movinu i iseliti se u Ameriku. Biskupu su se zasuzile oči, kad 
se kod propovijedi osvrnuo na one, koji su tražili novu zemlju: 
-» Nisam pozvan da sudim o tome, ima li domovina 
za sve vas kruha i posla, ali me srce boli, kad tolika 
moja djeca odlaze u tuđinu. Vi kanite ostaviti svoju 
domovinu, ostaviti crkvu, u kojoj ste se krstili, u kojoj 
ste po prvi puta bili nahranjeni Kruhom života, gdje 

ste se vjenčali i u kojoj ste tisuću puta čuli riječ Božju. 
Kako me ta pomisao ne bi duboko i iskreno bolila. 
Ispratio ih je riječima srdačne opomene i obećao im 
da će ih pratiti svojom ljubavi, brigom i molitvom, ma 
kako daleko oni otišli«. 

Zla zima i loše proljeće, donijeli su glad u zemlju. Majke 
su mu izlazile ususret, dolazile u njegovu palaču, vodeći za ruke 
svoju djecu upalih obraza iz kojih je virila glad. Sarto je 
poklonio sve što je mogao i pretvorio je u novac sve što se 
moglo založiti. Naskoro je postao dobar znalac zalagača u 
Mantovi. Svojoj je sestri opet i opet oplijenio smočnicu. 

Jednoga je dana došla Marija kratko vrijeme prije objeda u 
bratovu radnu sobu i po vikala posve uzbuđeno: 

- Mora da su lopovi bili u kući. Netko mi je sa štednjaka 
ukrao pečenku. 

- Možda je to bila mačka? primjetio je Sarto ravnodušno. 

- Ali mačka ne bi ukrala i lonac zajedno s mesom! vikala 
je kuharica. 

- Meni se čini, da ti dobro ne paziš na kuću, kada ti jedan 
lopov može ukrasti pečenku zajedno s loncem. Ali, ja poznam 
toga nevaljanca! smijaše se biskup. Reći ću ti, ko je izveo taj 
lopovluk. 

- Gdje je lopov? dahtala je Marija. 

- Sjedi pred tobom, dijete! 

- Vi, brate? To sam si zapravo mogla misliti. U Salzanu ste 
isto tako radili. 

- Ja sam ponovno pao u isti grijeh! No, nemoj se ljutiti 
sestrice! Tu je bio jedan čovjek, koji je tražio pomoć za svoju 
bolesnu ženu. Nisam imao više novaca. Što sam zaboga mogao 
učiniti? Uzeo sam meso zajedno s loncem i dao sam mu oboje. 

- A što ću sada staviti na stol? jadikovala je Marija. 

- Nešto će biti! reče Sarto ravnodušno. - Na sreću nemam 
sada tajnika. Don Santinom se vratio u biskupiju u kojoj je 
rođen. Njegovo će mjesto preuzeti Don Ivan Bressan, jedan od 
mojih najdražih učenika iz Trevisa. Uostalom on je rođen u 
Castelfrancu. 

- Imaš li kruha i malo sira? 

- Da, ali to je ujedno i sve! 

- Hoće li biti dosta za nas dvoje ili ne? 

- Za mene hoće, ali vi ćete kraj takve hrane smalaksati. 

- Prođi kroz ulice Mantove, pa ćeš vidjeti još više ljudi, koji 
su smalaksali. Za nas će se pobrinuti Bog. 

- Da sam znala, da u biskupskoj palači neću imati što kuhati, 
ostala bi kod majke! uzdahnula je Marija. 

- Zar bi ti usitinu htjela kući? upita biskup uhvativši je za 
ruku. 

- Ne, ne, ja ostajem. Inače ćete se posve upropastiti! odgo¬ 
vorila je djevojka odlučno. 

Najveću brigu zadavalo je biskupu sjemenište. Za vrijeme 
najgore bijede morali su gojence poslati kući, jer jednostavno 
nije više bilo šta za jelo. Na njegov poziv mnogi su donijeli svoj 
dar, i to prije svega siromašni i potrebni, ali šta je to bilo za tako 
mnogo gladnih ustiju. 

Jedna je žena došla u palaču i donijela jedno jedino jaje za 
sjemeništarce. 

- Kad bi sada k tome došlo još 149 jaja, bilo bi dosta za 
jedan ručak u sjemeništu, nasmiješio se Sarto turobno. No, ipak 
je primio neznatan dar siromašne žene s jednakom zahval¬ 
nošću, kao i dukate, koje su mii predali senator Di Bagno ili 
knez Gonzaga. 

Kao što se to često događa, iza gladi je došla pošast. 
Ponovno je zamahnula plava smrt svojom strašnom kosom. Na 
sreću je biskupija Mantova ostala uglavnom pošteđena. Zato je 
tim više bijesnila u biskupiji Treviso, pa se Sarto pun briga 
rapitivao u svojim pismima za zdravlje svojih dragih prijatelja 
i svojih nekadašnjih gojenaca. 


* * * 

Konačno je sjemenište u Mantovi moglo opet otvoriti svoja 
vrata. Dobra je žetva nadarila i bogoslove svojim obilnim 
blagoslovom. Sartova je sjetva donijela konačno željene plo¬ 
dove. On sam se odsada pojavljivao gotovo svaki dan u škol- 

skim prostorijama, gdje je poučavao mlade bogoslove u mo- 
ralci i ostalim predmetima. 

Posebnu je ljubav posvetio crkvenoj glazbi, koju do onda u 
sjemeništu uopće još nisu bili njegovali. 

Tako se dogodilo, daje sam biskup skupljao oko sebe svoje 
gojence, vježbao s njima ljestvicu, izabirao najbolje glasove i 
temeljito ih vježbao. On je sam slagao mise, koje su bogoslovi 
pjevali prigodom raznih svečanosti u katedrali. Prije svega je 
njegovao koral, pravu pjesmu Crkve. 

Tek postepeno mogao je Sarto dati sjemeništu pravo vod¬ 
stvo i priskrbiti potrebne učiteljske sile. No, put k tome cilju 
bio je dugačak i težak, i morao je biti otkupljen velikim žrtvama. 

Ali, škola budućih svećenika ostala je uvijek njegova ljubav 
i briga i najintimnije srce njegovog srca. 


PASTIRSKE BRIGE 


Večernje je svjetlo bacalo svoj zadnji blijedi sjaj na snježne 
obronke apeninskog gorja. Monotono su udarali točkovi brzog 
vlaka, koji je dolazio iz Rima. Biskup je Sarto obrisao zam¬ 
agljeno prozorsko staklo svoga odjeljka i kružio umornim 
pogledom preko zemlje, koja je bila smrznuta od zime. 

- Kako rano biva tamno! prekine šutnju Don Bressan, novi 
tajnik mantovskog nadbiskupa. 

- Da tamno i hladno! uzdahne biskup. - Svjetlo iščezne, a 
vatra dogori! Nas je svijet osiromašio u vjeri i ljubavi. 

- Zar vi to možete reći nakon onih sjajnih dana u Rimu? 
upita ga kapelan začuđeno. - Zar nismo bili svjedoci vjerskog 
štovanje i djetinje ljubavi, kojima su stotine tisuća iskazale 
počast papi prigodom njegovog zlatnog svećeničkog jubileja! 
Godina je 1888. započela sjajem, kojemu nema ravna. 

- Imaš pravo, Ivane! odgovorio je Sarto. - I ja sam vidio 
beskonačne povorke hodočasnika iz čitavoga svijeta i čuo 
klicanje u svetom Petru. Ali, zatekao sam Svetog Oca sjetnog 
i zabrinutog, i vido sam iza stotine tisuća o kojima ti govoriš, 
milijune, koji su se odvratili od svoga spasa i mrze ono, što bi 
trebali ljubiti. 

- Leon je XIII. za vrijeme deset godina svoga pontifikata 
postigao velikih uspjeha, reče tajnik. - U Njemačkoj i Švicar¬ 
skoj je prestao kulturni boj. Papa je nosio mitru, koju mu je 
poklonio prigodom njegovog jubileja uz prijateljske čestitke 
car Wilim I. Belgija je opet uspostavila prijateljske odnose sa 
Svetom Stolicom. 

- Ali u našoj vlastitoj zemlji doživio je papa neizrecivu bol. 
Bogoslovski su fakulteti zatvoreni, vjerska je obuka u pučkoj 
školi proglašena predmetom, koji se može po volji birati, ali je 
stvarno potisnuta; uveden je civilni brak, a rastava braka olak- 

šana. Leojejoš uvijek zarobljenik u Vatikanu. Kralj je Umberto 
potpuno ignorirao papin jubilej. Mržnja, egoizam i lakomost 
gase svjetlo vjere i guše plamen ljubavi. U općem rušenju sviju 
stvari, u tom moru jada nevolje i borbe, u noći, koje se spušta 
nad nas, hladna i tamna, stoje stražari Božji bez savjeta i 
pomoći. 

Začuđeno je Don Bressan podigao pogled. Dobro je poz¬ 
navao tihu melankoliju, koja je katkada uhvatila biskupa, kad 
je vidio, kako je kler podbacio i kako je iznemogao. Čitavu je 
godinu pratio biskupa na njegovim dugim pastirskim poho¬ 
dima. On je znao, kako ga izjeda revnost za biskupiju, kako je 
teško trpio radi manjkavosti svojih svećenika, premda nije ni 
zadnjemu ni najslabijemu uskratio svoje očinske dobrote. 

Sarto je neprestano bodrio plašljivce i malovjeme, bacao je 
sav žar iz dubine svoga srca u njihove duše. Ali, Bressan je 
poznavao i sate, u kojima je nadpastir gotovo očajavao i bacao 
se pred tabemakul, da izmoli od Boga utjehe i snage za svoju 
tešku službu. On je poznavao satove Maslinske gore, u kojima 
je biskupa spopadala velika plašljivost, jer se osjećao slab i 
bespomoćan u beskonačnom moru bijede. Ipak je bilo teško 
shvatiti, da ga je tako mračno raspoloženje uhvatilo upravo 
sada, kad mu je još u duši trebalo odzvanjati klicanje Vječnoga 
Grada. 

Međutim se ugasio sjaj dana. Bressan zapali svijeću, koju 
je uzeo iz prtljage. Upravo sablasno blijedim učinilo mu se lice 
biskupovo pri nemirnom svjetlu svijeće. 

- Zar vam nije dobro, Excelencijo? upita ga zabrinuto. - 
Smijem li vam dati i drugi putni pokrivač? Izgleda da se vi 
smrzavate. 

- Ne, pusti Ivane! branio se Sarto. Nije zima u odjelu! Meni 
je zima, kad pomislim na Mantovu, na toliko siromaštvo i 
bijedu u zemlji, na ljude, koji se uništavaju u tvornicama, na 
duše, koje propadaju u bijedi, i na nesposobnost tako mnogih 
svećenika. 

- Ipak ne manjka na dobroj volji, uvjeravao ga je kapelan. 
- No, mnogi su se umorili i postali nemoćni u tolikoj tjeskobi. 
Razočaranje je ono, što mnogima oduzima revnost. 

- Moram im pomoći! reče biskup nakon nekog vremena 
odlučno. - Mi ćemo se posavj eto vati, što da učinimo. Tome će 
pridonijeti čitava biskupija. Svaki župnik treba reći, što ga je 
naučilo iskustvo i razočaranje. Ja želim, da njih čujem, da ih 
sve strpljivo saslušam u njihovoj bijedi. A tada ćemo s Božjom 
pomoći sve zbrojiti i jednim utvrđenim programom pokazati 
svakom dušobrižniku put, koji će ga voditi spasu i uspjehu. 

Sarto je opet zašutio i gledao u noć, u kojoj je zvijezda za 
zvijezdom svjetlucala. 

- Sazvat ću dijecezansku sinodu! reče biskup konačno, 
oduševljen novom srčanosti i snagom svoje odlučne volje. - 
Već mnogo godina nije Mantova imala sinode. No, novo vri¬ 
jeme treba novih puteva. Mi ćemo skupiti glavne probleme i 
dati ih pojedinim dekanatima na zrelo promišljanje. Bit će 
korisno, ako svatko dade svoje najbolje mišljenje. No, odmah 
se ugasilo svjetlo u Sartovim očima. - Ali, umoran dodao je: 
Šta koriste metode, šta koriste putevi, ako ljudi ne budu imali 
srčanosti i jakosti, da po njima idu! Trebam svećenika, strp¬ 
ljivih, punih ljubavi prema Bogu i dušama, spremnih na žrtvu 
sve do posvemašnjeg predanja samih sebe! Naše vrijeme treba 
svetih svećenika, Ivane! Župnik je Arški bio uvijek zadnji u 
svojim studijama, pa ipak je preobrazio svoje selo, učinio je iz 
svoje siromašne župe zajednicu svetaca. Sjemenište mora po¬ 
moći, moje siromašno, siromašno sjemenište! Da imam barem 
treviško sjemenište u Mantovi, kako bi se dalo mnogo toga 
učiniti! 

- Bog će vam biti u pomoći, preuzvišeni gospodine! odgo¬ 
vori kapelan s velikim ganućem. 

Bila je duboka noć, kad su došli u Mantovu, ali Sarto još 
nije našao mira. Sate je i sate sjedio za svojim pisaćim stolom, 
ispunjavao list za listom, s planovima i nacrtima i nije odložio 
pera, dok nije došlo vrijeme, da se pripravi za svetu Žrtvu. 

Sve svoje brige, svoje planove i nade stavio je na patenu i 
govorio iz dubine svoga srca »Suscipe!« 


* * * 

- Vi niste noćas spavali, brate! povikala je Marija Sarto 
prestrašeno, kad je donijela doručak. 

- Sada nije vrijeme spavanju! odgovori biskup tužno se 
smješeći. - No, budi bez brige, sestrice, hladni će mi zimski 
zrak razbistriti glavu. 

- Nijednu noć ne spavate više od četiri sata! tužila se 
zabrinuto sestra. - Sve do ponoći imate uvijek svjetlo, a ujutro 
oko četiri sata opet ste na nogama. To nećete izdržati, brate! 

- Ja ću to izdržati. Već trideset godina mi dostaje samo 
nekoliko sati sna. Ja vjerojatno spavam jače i dublje nego drugi, 
na primjer, moja sestra, koja si još u krevetu razbja glavu, što 
će drugi dan kuhati. Ah, sestro, i ja bih želio, da nemam 
nikakvih briga osim lonaca za kuhanje! O, da sam barem opet 
kapelan u Tombolu, odmah bi se bolje osjećao. 

- Samo polako, Josipe! opomene ga Marija sažalno. - Vi 
neprestano drugima propovijedate o strpljivosti. A zašto vi 
samo sa sobom imate tako malo strpljivosti? 

- Jer mislim, da Bog sa mnom mora imati mnogo strp¬ 
ljivosti! odgovorio je biskup. 

Još istoga je jutra diktirao tajniku jednu okružnicu na žup¬ 
nike, u kojoj im je saopćio svoj plan, da u jeseni održi dijecezan¬ 
sku sinodu. 

»Ja sam usprkos pastirskim posjetima, koje ću dosk¬ 
ora završiti, daleko od toga, da bi se mogao utvarati, 
da poznam potrebe pojedinih župa, ni sve zlopotrebe, 
koje su se uvukle. Zato se obraćam na vas, da mi 
pomognete i kažete ono, što bih ja morao znati, da 
pronađem pravi lijek. Jer ste vi doživjeli toliko bolnih 
iskustava, upozorite me na ona sredstva, koja vam 
obećavaju uspjeh, ali nemojte preporučivati takvih 
mjera, koje se neće moći nikada izvesti! 

On, biskup, htio je biti naučnik svojih župnika, prije nego 
što će zapovjedati snagom svoga autoriteta. No, tada će svakako 
tražiti bezuvjetnu poslušnost. 


* * * 

Bilo je to 10. rujna iste godine. Uz zvonjavu svih zvona 
Mantove polazilo je dvije stotine svećenika iz biskupske palače 
u katedrali, gdje je biskup odslužio svečanu pontifikalnu službu 
Božju i objavio početak sinode. U ljubeznom telegramu podi¬ 
jelio je Sveti Otac sakupljenima svoj blagoslov. Biskupov je 
glas podrhtavao, kad je čitao dobrostive riječi koje je poslao u 
Papino ime mladi kardinal-tajnik Rampolla. 

Tri su dana trajala vijećanja. Biskup je sakupio sve iz¬ 
vještaje, koji su mu došli iz svih dekanata; on je pokazao zlo i 
razmatrao sa svojim svećenicima kako bi se dalo izliječiti. Pri 
tom je s jednakom pažljivošću slušao riječ najmlađeg svećenika 
kao i sijedoga dušobrižnika i učenoga profesora. 

Ništa nije bilo zaboravljeno. Govorilo se o brizi za mladež 
koja raste, o dobroj i zloj štampi, o bijedi industrijskih radnika, 
o siromašnim tvorničkim djevojkama, o invalidima, nezapos¬ 
lenima, o sve većem broju zaručnika, koji se zadovoljavaju 
samo s civilnom ženidbom, i o broju rastava brakova, koji 
upravo zapanjuju, o potrebi škola i o oskvmjivanju nedjelje. 

Svuda se tražilo spasenje i pomoć. Postavljena su pravila 
za dostojno dijeljenje svetih sakramenata, za vršenje službe 
Božje, za crkveno pjevanje, za savjesno držanje vjeronaučne 
obuke. Naravno, da Sarto nije zaboravio svog sjemeništa, za 
čije je unapređenje osnovao Bratstvo svetog Anselma, a isto 
tako nije zaboravio niti siromaha, obespravljenih i potlačenih, 
i od sveg je srca zakljinjao svoju subraću, da u dušobrižništvu 
ne prave nikakve razlike između siromašnih i bogatih, a prije 
svega da i najbijednijem prosjaku daju dostojan pokop.Kad je 
na koncu sinode biskup zapjevao Te Deum, oči su mu se 
zasuzile. S koliko su se ozbiljnosti njegovi svećenici trudili oko 
rješenja svih tih teških zadaća, koje novo vrijeme, nameće 
dušobrižništvu! S koliko su spremnosti obećali, da će se kao 
dobri pastiri vratiti u svoje zajednice i voditi ih onim putevima, 
koje su upoznali kao prave. 

- Mislim, da smo svršili dobro djelo! rekao je te večeri 
svome kapelanu. 

- Držim, da će se na zaključke ove sinode paziti i u drugim 
dijecezama i da će preko njih doći mnogo blagoslova! odgovori 

mladi svećenik. - Smijem li vašoj preuzvišenosti izraziti svoje 
najsrdačnije čestitke? 

- Soli Deo honor et glorio! odvrati Sarto. - Bogu samome 
čast i slava! 

Dogodilo se onako, kako je Don Bressan prorekao. Svuda 
su s najvećom revnosti proučavali mantovske dijecezanske 
zaključke, pa ih je mnogi biskup i usvojio. I Papa Leon XIII. ih 
je proučio s osobitim interesom. 

- Vidi se, da je monsignore Sarto mnogo godina proveo u 
pastvi kao dušobrižnik prije nego što je postao biskup! povjerio 
je on jednome od svojih kardinala. - Smatramo ga najsposob¬ 
nijim i najboljim nadbiskupom u cijeloj Italiji. 

- No, sada si morate konačno priuštiti malo više mira! 
upozorila je Marija Sarto svoga brata, kad je prošla sinoda. 

- Ali, sestrice! nasmije se biskup. - Sada istom počima 
posao. Bojni je plan gotov. Mi smo mobilizirali, a sada za¬ 
počinje rat protiv moći tmine! 


* * * 

Slijedile su godine neumornog djelovanja. Sarto se po¬ 
novno uputio na put u pojedine torove svoga velikoga stada. On 
je išao za zalutalim ovcama sve do tmja. Kad mu je jedan župnik 
saopćio, da se u tamnici u gradu nalazi jedna čedomorka, koja 
se nikako neće da obrati, premda će još živjeti samo nekoliko 
dana, on se dao odvesti u njezinu ćeliju i molio ju je sa suzama, 
da se izmiri s Nebeskim Sucem. 

- Zašto se ne podvrgneš sudu na kojem ćeš biti oslobođena? 
zaklinjao ju je on. - Na skrušeno priznanje ima vječni Sudac 
samo jedan odgovor, kojega ti ja mogu dati, moja kćeri, a to je 
sloboda i milosrđe. 

Potresena žena padne na koljena i priznade biskupu svu 
krivnju svoga nesretnog života. 


* * * 

Gdina 1891. donijela je biskupiji Mantove velike dane 
radosti. Dne 21. lipnja svečano se slavila u čitavoj biskupiji 
tristota godišnjica smrti velikoga sveca, čija je kolijevka stajala 
nedaleko biskupskog grada, zaštitnika mladeži na čitavoj zem¬ 
lji, Alojzija Gonzage. 

U svojoj korizmenoj pastirskoj poslanici pozvao je Sarto 
cijelu svoju biskupiju, da radosno sudjeluje kod svečanosti, 
koje se približuju. Stavio je pred oči mladeži kao ideal sliku 
velikog sveca; opominjao je roditelje, da odgajaju svoju djecu 
u onom duhu, koji je svetog Alojzija doveo do takvog herojskog 
savršenstva. 

»U svetištu svojih kuća poučavajte u vjeri, govorite vašoj 
djeci o radostima čiste savjesti, upućujte ih na to, da izopačene 
sklonosti pravovremeno zauzdavaju, navikavaju ih na pravu 
spremnost za žrtvu. Govorite im posebno primjerom svojeg 
svetog života! Svojim životom učite ih ljubiti krepost, prije 
nego li im pokvareni dah svijeta upropasti dragocjeno blago, 
koje vam je nebo povjerilo. Tako će odrasti neokaljana mladež, 
čije rane godine neće pridonijeti tome, da će se u starosti morati 
kajati zbog mladenačkih zabluda; mladež, na čijem čelu neće 
biti prije vremena urezanih brazda opačine, čije će kreposti 
podsjećati na anđela iz Castiglione, na Alojzija Gonzagu, a vaše 
će zadnje dane života učiniti mirnim i sretnim.« 

S velikim sjajem bio je Castiglione proslavljen smrtni dan 
Sveca, dne 21. lipnja. Dvadesetpet tisuća hodočasnika iz sviju 
zemalja svijeta, a među njima i devet biskupa u pontifikalnom 
odijelu, sa biskupskim štapom u ruci, pošli su kad je pao sumrak 
u svjetlu bakalja prema svetištu velikoga apostola mladeži, a 
zvijezde kratke ljetne noći svijetlile su blještavim sjajem, kao 
da su donosile s nebeskih visina odgovor Svečev. 


* * * 

Još dugo, iza kako je zamuklo klicanje velikoga dana, 
klečao je Sarto pred dragocjenim lijesom i preporučivao je 
junačkome mladiću, koji je umro u Rimu kao žrtva ljubavi 

prema bližnjemu, proljeće svoje dijeceze, mladež biskupije 
Mantove. 

Kad se navečer toga dana vratio u Collegio delle Vergini, 
gdje je stanovao za vrijeme svečanih dana, upao mu je u oči 
zbunjeni izgled kućnog oca Pastori. 

- Što vas tišti, prijatelju! zapita biksup. - Povjerite mi svoju 
brigu! 

- Gospodine, moje dijete! zajeca čovjek. - Moj mali Petar 
leži na samrti. 

- Odvedite me k njemu! zapovijedi Sarto. 

- On ima tifus! opomene upravitelj. 

- Ne bojim ga se! nasmije se biskup. Krzmajući pratio ga 
je Pastori do bolesničkog kreveta, u kojem je ležao trogodišnji 
dječak u teškoj groznici. Sarto stavi mu ruku na čelo i molio se 
svim žarom svoga srca Svecu, čiji su svečani dan s toliko 
veselja proslavili. Sve je svoje pouzdanje stavio u njegov 
zagovor. Sigurno, da će na svoj jubilejski dan izmoliti od Boga 
jednu posebnu milost. Najednom mu je postalo čudnovato 
jesno, da ga Alojzije neće pustiti neuslišanog. 

Načinio je na grozničavom čelu znak križa, a tada se obratio 
plačućim roditeljima i rekao: 

- Ne bojte se! Vaše će dijete ozdraviti! 


* * * 

Nekoliko dana kasnije predao je Don Bressan biskupu s 
ostalom poštom i dva pisma posebne vrste. Jedno je nosilo 
papinski pečat, a drugo je bilo neugledno pismo iz Castiglione. 
Prvo pismo donijelo je imenovanje Don Sarta asistentom pap¬ 
inskog kućnog prelata, a drugo vijesti sretnog oca, daje njegov 
sinčić potpuno ozdravio. 

- Kolikogod poštujem Svetog Oca i zahvaljujem mu za 
nezasluženu počast, reče Sarto, ipak mije pismo iz Castiglione 
učinilo veću radost. 

Tada je otišao u svoju kućnu kapelicu i zahvalio se svetom 
Alojziju za spas siromašnog djeteta. 

Noćne je sate posvetio proučavanju radničke enciklike 
Rerum novarium, koju je Sveti Otac poslao u svijet nekoliko 
dana prije tog velikog blagdana. 

- Nova enciklika, rekao je on drugo jutro blistavih očiju 
svome kapelanu, je čudesno djelo prosvjetljenog duha i srca, 
koje ljubi. Ona daje odgovor na pitanja, koja su mnogo godina 
tištala moju dušu. Po Leonu je sam Duh Sveti progovorio 
vremenu, koje se nalazi u velikom zlu. Kad bi barem svijet 
poslušao tu riječ i slijedio je, izgubljena ljubav bi se vratila 
ljudima. 


VENECIJA 




















PURPUR 


Na Novu Godinu 1892. odjekivala su mrtvačka zvona ci¬ 
jelom zemljom. Patrijarha i kardinal Venecije Dominik Agos- 
tini zaklopio je svoje oči na zadnji zemaljski san. Leon XIII. 
imenovao je za njegovog nasljednika biskupa iz Trevisa, ali 
monsignore Apollonio je odbio to imenovanje iz zdravstvenih 
razloga. 

- On je nekoć upotrijebio svu svoju rječitost, da me uvjeri, 
kako ne smijem odbiti mitre, a sada (joj) sam izmiče! reče Sarto 
nezadovoljno, jer je svome nekadašnjem nadpastiru želio tu 
čast i promaknuće. 

- Monsignore Apollonio upravlja već drugom dijecezom, 
najprije Adrijom, a tada Trevisom, odgovorio je Don Bressan. 
Posve je razumljivo, da ne želi još jednom preuzeti novu 
biskupiju. 

- Kad ga papa poziva, onda ne bi smio reći »ne«! mrmljao 
je Sarto. 

- A ako Sveti Otac sada pozove vašu Excellenciju na 
patrijaršijsku stolicu? upita kapelan smiješeći se. 

- Ajde, što zbijaš šale! odvrati Sarto ljutito. - Patrijarhat 
nije za mene! Ja sam sin siromašnog listonoše iz jednog bijed¬ 
nog sela. 

- Pomislite ipak na kardinala Monica, kovačevog sina iz 
Riesa! Ima ih mnogo, koji spominju vaše ime, kad se govori o 
Veneciji, Excellencijo. 

- Pusti me na miru, to nema smisla! mrmljao je biskup. 
Pogledaj radije ovamo! Nešto sam otkrio. 

-To pristaje uz proslavu četiristotegodišnjice otkrića Ame¬ 
rike, odgovori tajnik veselo. 

- Amerika! Nesmisao! Otkrio sam genija. Ivane, pogledaj 
ovamo. Gledaj ovu skladbu! Stabat Mater od nekog Lorenza 


237 



Perosi. Pravo mjastorsko djelo. Pogledaj partituru! No šta 
kažeš? 

- Lijepo napisane note! smiješio se tajnik. 

- Ah, da, ti se ne razumiješ ništa u to. Jednom ću ti zgodom 
to odsvirati na orguljama. To je najplemenitija crkvena glazba, 
puna žara i zanosa. Biskup iz Aleksandrije, koji mi je te note 
poslao, piše da ih je skladao jedan bogoslov iz njegovog sje¬ 
meništa, dvadesetogodišnji mladić iz Tortona, Lorenzo Perosi, 
to ime moram dobro zapamtiti. Uvježbat ću Stabat Mater sa 
svojim gojencima, da se pjeva u katedrali. 

Navečer sjeo je biskup sa svežnjem papira za note uz svoj 
pisaći stol i prepisivao je iz partiture sve do u kasnu noć dionice 
za pojedine glasove. 

- Ali Excellencijo, to bi mogao preuzeti jedan sjeme- 
ništarac, opomene ga prijekorno Don Bressan, kad je našao 
biskupa uz taj posao. 

- Moji sjemeništarci imaju važnijega posla, od pisanja nota! 
odvrati Sarto. - Skoro su zadnji ispiti, pa ne mogu nijednoga 
od njih uznemiravati i takvom stvari. 

- Čovjek bi mogao misliti, da biksup ima također važnijeg 
posla od pisanja nota! reče tajnik. 

- Ivane, ti si drzovit! Ali, ozbiljno, crkvena glazba je prava 
potreba mog srca, i ona je dosta važna, da se njom pozabavi 
jedan biskup. Ne, ne, moj prijatelju, to nije izgubljeno vrijeme! 

- Vi ste si trebali uzeti glazbenog tajnika, nasmijao se 
Bressan. - Ja se, nažalost, ništa ne razumijem u pisanje nota. 

- Ti imaš drugog posla. Slušaj! Vidio sam nedavno, da se 
neki svećenici voze na najmodernijem prometnom sredstvu. Ne 
mogu si zamisliti ništa smješnijeg, nego svećenika, koji u 
svojem talaru sjedi na svom velocipedu i juri po ulicama. Napiši 
jednu energičnu okružnicu, da zabranjujem svim svećenicima 
svoje dijeceze upotrebu tog komičnog prometnog sredstva. No, 
nemoj zaboraviti nadodati potrebni biber! 

- Naši svećenici često puta moraju prevaliti dugi put, kojega 
mogu brže svladati na dvokolici! prigovori Bressan. 

- To mi je svejedno! Ali velociped ne pristaje uz dostojan¬ 
stvo i pristojnost, u čemu moraju svećenici biti učitelji i uzori! 

- Pijo je IX. također zabranio svećenicima upotrebu javnog 
konjskog omnibusa, reče kapelan. - Danas se u njemu vozi u 
Rimu svaki svećenik, i nitko ne vidi u tome ništa sablažnjivog. 

- Što ti je, da me danas neprestano pobijaš? mrmljao je 
Sarto. - Morat ću si ipak potražiti drugoga tajnika. 

- Ali glazbenog! podsjeti Bressan. 

- Gledaj, da se izgubiš! nasmije se biskup. 


* * * 

Sartovo ime se sve češće spominjalo tokom godine, kao ime 
budućega Patrijarha u Veneciji. No kad se biskup u ožujku 
godine 1893. vratio kući sa svečanosti zlatnoga biskupskog 
jubileja Papina, reče triumfirajuće: 

- No, sad će konačno zamuknuti to ludo naklapanje. Ram- 
polla mi je obećao, da će Sveti Otac nekog drugog učiniti 
patrijarhom, a mene će ostaviti na miru. 

Dva mjeseca kasnije stavio je Bressan biskupu na pisaći stol 
jedan broj venecijanskih novina »Voće della Verita« i pokazao 
mjesto , koje je on podcrtao crvenom olovkom. 

- Poštedi me s novinama! mrmljao je Sarto. 

- Molim vas, pročitajte to, Excellencijo! ustrajao je tajnik. 

»Mislimo, da znademo, čitao je biskup među crkvenim 

vijestima, da će u sljedećem konzistoriju njegova ekscelencija 
monsignore Josip Sarto, biskup iz Mantove, biti promaknut na 
patrijaršku stolicu u Veneciji.« 

- Baci tu glupost u peć! zgužvao je Sarto papir. - Izgleda 
da gospoda redaktori čuju kako trava raste. 

Ipak je sljedeći dan došla potvrda. Sarto je bio pozvan u 
Rim u audijenciju, gdje mu je Sveti Otac saopćio, da će ga 
imenovati kardinalom i patrijarhom Venecije. Posve zbunjen, 
molio je Sarto papu, da se ne obazire na njega kod izbora, jer 
se nikako ne osjeća doraslim za tu novu veliku zadaću, ali Leon 
XIII. mu nije dopustio, da se ispričava. On je odlučio, da neće 
prihvatiti njegovo odbijanje. 

Jednoga od tih uzbudljivih dana, pojavio se u biskupskoj 
palači Anđelo Sarto, upravitelj pošte u Grazie, da čestita svome 
bratu na novoj časti. 

- Kako mora da ste sretni, Josipe! reče tronuto. 

- Sretan? nasmije se biskup tužno. - Zar bi ti bio sretan, kad 
bi te kralj imenovao ministrom pošta? 

- Za ime Božje! branio se Anđelo s obje ruke. Ja sam 
zadovoljan, što mogu u Grazii prodavati marke. 

- Tako slično je i mnei pri duši! Bio bih sretan, kad bi mi 
papa rekao: Moj dargi sine, a vidim, da si ti nesposoban, da 
budeš dalje biskup u Mantovi. Imenujem te opet kardinalom u 
Tombolu. 

- To vam baš posve ne vjerujem! nasmije se upravitelj 
pošte. - Ali, ja bih tako rado prisustvovao svečanostima u 
Rimu. Mislite li, da je to moguće? 

- Da, zašto ne? Imaš li potreban novac za put? 

- Zaštedio sam dvije stotine lira! odgovori Anđelo. 

- Pa ti si onda pravi Knez! Tako mnogo sam ja u svom 
životu imao samo jedan jedini puta. Drugoga dana više nisam 
ništa imao. Za dvije stotine lira mogao bi čovjek obići gotovo 
čitavi svijet. Siromašni biskup iz Mantove još ne zna, odakle 
će nabaviti novac za put. 

- On je opet sve razdavao! reče Marija. 

- A troškovi za novi talar, i sve ono skupocjeno odijelo! 
uzdahne biskup. - Ja sam rekao našoj dragoj sestrici, neka oboji 
jednu ljubičastu reverendu na crveno, ali je izašla neka užasna 
boja. A sada ne znam, šta ću učiniti. 

No ipak se našao izlaz. Bilo je ljudi u Mantovi, koji su 
izbavili svoga nadpastira iz neprilike. 

Dne 12. lipnja proglašen je Josip Sarto sa još druga četiri 
biskupa kardinalom svećenikom. Dva dana kasnije predao mu 
je Leon XIII, u svojoj prijestolnoj dvorani crveni biret. Nakon 
svečansoti došla su papi poljubiti ruku i razna odaslanstva. 
Među onima, koji su kleknuli pred njim, bili su i Anđelo Sarto 
i njegov svak Ivan Krstitelj Parolin iz Riesa. Dobri je upravitelj 
pošte jedva bio sposoban da odgovori na papina ljubežljiva 
pitanja o svojoj obitelji. Kardinal Sarto mu je pomogao u 

njegovoj zbunjenosti. S većim samopouzdanjem pristupio je 
gostiničar »K dva mača« i s velikim ponosom odgovarao na 
pitanja Svetoga Oca, o svojoj djeci, i da će sin Ivan Krstitelj 
doskora biti zaređen za svećenika. 

- Imam još jednu molbu, Sveti Oče, pridometne on. - 
Molim vaš blagoslov ne samo za sebe i svoju obitelj, nego 
također i za moju staru punicu u Riesu. 

- Oh, pa vi imate još majku! obrati se Leon nositelju 
grimiza. Da, mi blagosivamo majku, koja je poklonila Crkvi 
takvoga sina. On naredi, da se njegov pozdravni blagoslov 
pošalje brzojavom gospođi Margareti. 

Drugoga je dana položio Sarto u Sikstinskoj kapeli zakletvu 
i primio je iz papine ruke kardinalski šešir. U tajnom je konzis- 
toriju bio proglašen i potvrđen za venecijanskog patrijarha. 

Međutim je Sarto čeko u predsoblju, da bude pozvan u 
konzistorijalnu dvoranu, i zadržao se sa monsignorom d’ Ami- 
com, magistrom ceremonijala i svojim vjernim tajnikom Don 
Bressanom. 

Nekako su zaboravili pozvati ga u pravo vrijeme u dvoranu, 
pa kad su ga uzalud čekali, mislili su, da mu je pozlilo. 

Uto upadne iznenada jedan gospodin u crnom odijelu u 
sobu, pristupi Sartu i reče: 

- Ja sam osobni liječnik Njegove Svetosti i naređeno mi je, 
da potražim Vašu Eminenciju. 

- Ali, ja ne trebam liječnika! nasmije se kardinal. - Ja 
čekam, da me pozovu unutra. 

- Mogu li inače štogod učiniti za vas, Eminencijo? upita 
liječnik. 

- Molim, ako bih mogao dobiti čašicu maršala! 

Brzo su donijeli zaželjeno piće. 

- Da, sada mi je posve dobro! reče Sarto, kad je ispraznio 
čašu, i stupi sigurna koraka u dvoranu, gdje mu je svečano 
saopćen zaključak. 


* * * 

Dne 23. lipnja mogao se konačno Sarto vratiti u svoju dragu 
Mantovu. Oduševljeno mnoštvo svijeta dočekalo je kardinala 
na kolodvoru. Markiz di Bagno je poslao svoju svečanu kočiju, 
da poveze novog nositelja purpura. Kočija je lagano vozila kroz 
Corso Victor-Emanuele, Via Sogliani i preko Piazza delle Erbe 
u katedralu. Sa svih su balkona domahivali šarenim rupcima 
prema njenu, koji se vraćao kući. Cijela Mantova odjekivala je 
od klicanja. Dakako, daje ovdje ondje u tom klicanju odjeknuo 
i po koji oštri »Abasso« »Dolje!« Nekoliko mladića se probilo 
do kola te doviknulo kardinalu svoju mržnju u lice, ali ih je 
oduševljeno mnoštvo brzo uklonilo, i povorka je došla do 
katedrale bez drugih nezgoda. Usprkos tome Sartovo je lice 
pokazivalo duboku ozbiljnost, kad je prelazio preko stepenica 
svoje crkve. 


* * * 

Bio je krasni jesenski dan, kad je Sarto konačno našao 
vremena, da posjeti svoje drago rodno selo. Zvona su svečano 
zvonila, a svi njegovi dragi zemljaci su zanosno klicali u počast 
crkvenog kneza, kad je prolazio kroz stare, poznate ulice, da u 
crkvi, u kojoj se krstio, zapjeva Te Deum. 

Načelnik mu je ponudio palaču, u kojoj je nekada stanovala 
grofica Gardenigo za stan, ali je to Sarto odbio smješeći se: 

- Zahvaljujem vam, moj prijatelju. No, moja majka čeka na 
mene. Ona će sigurno imati kakvo mjestance za mene. 

U svečanoj procesiji su ga otpratili k njegovoj roditeljskoj 
kući, čiji su stari, okrećeni zidovi, gotovo nestali pod svim tim 
cvijećem, zastavama i vijencima. Urešen s cappa magna, sku¬ 
pocjenom kardinalskom povlakom, uspeo se kardinal uskim 
stepenicama i stupio u sobu svoje majke, koje ga je očekivala 
u svom starom naslonjaču. 

Osamdesetogodišnja starica se htjela dići, htjela je kleknuti, 
da zamoli od svoga sina blagoslov, ali ju je Josip blago potisnuo 
opet u njezinu stolicu i šutke su se oboje zagrlili. 

- Daje barem to otac doživio! prošaptala je konačno majka 
jecajući. 

- On nas s neba gleda i blagosivlje! odgovori kardinal. 

Drugoga je dana držao svečani Pontifikat u župnoj crkvi. 
Nakon evanđelja se obratio vjernicima i zahvalio im se najprije 
srdačnim ganućem za svečani prijem; zatim je govorio o svojim 
siromašnim roditeljima, dobrom općinskom kuriru i poštaru iz 
Riesa, o majci; spomenuo je i svoga dragoga učitelja Gecherla, 
župnika Fusarinija, koji već odavno počivaju pod zemljom, i 
svih dobrih ljudi, koji su mu omogućili put ic svećeništvu. 

Kod uspomena na svoje dane djetinjstva, stajale su i kardi¬ 
nalu, a i mnogim slušateljima suze u očima. Stari stolar Battis- 
ton, koji je več davno svoju radionicu prepustio mlađim ru¬ 
kama, tiho je plakao. To je bila zadnja radost njegova života. 
Brzo nakon toga spremio je svoju prtljagu za putovanje na drugi 
svijet. 

Nije bilo zaboravljeno ni svetište Majke Božje. Dugo je 
kardinal klečao pred zlatnom slikom, kojoj je tako često po¬ 
vjeravao svoje djetinje brige. 

Navečer je Riese proslavio svoga velikoga sina sjajnom 
bakljadom. Bengalska je vatra obasjavala jednostavnu rodi¬ 
teljsku kuću, tako, daje gospođa Margareta od straha zaviknula, 
jer je mislila, da je izbio požar. Kardinal se morao neprestano 
pokazivati, da primi poklone razdraganog mnoštva. 

Tek kasno uveče, kad su na nebu stajale već prve zvijezde, 
našao je mira, te je u tihoj noći sjedio pokraj svoje majke, svoga 
brata i svojih sestara u velikoj ljubavi, koja ih je sve sjedinjivala. 
Sljedećeg poslijepođneva je još jednom zagrlio majku i rekao 
joj zadnji zbogom. Tada se vratio u svoj biskupski grad. 


* * * 

Međutim je Venecija uzalud čekala na svoga patrijarha. Još 
uvijek nije došlo odobrenje Sartova izbora sa strane talijanske 
vlade. 

Godina se 1893. približavala kraju, a još uvijek nije bilo 
■kakvog izgleda, da bi mogao biti izdan pristanak kralja. Došla 
je i Nova Godina. Sarto se posvećivao s jednakom revnošću 

svojoj dijecezi, ako i prije, vodio je poslove biskupije, posje¬ 
ćivao je župe, poučavao mlade sjemeništarce i vježbao s njima 
koralno pjevanje. 

Na Svijećnicu, blagdan naše drage Gospe, obavio je Sarto 
u katedrali blagoslov svijeća i vratio se u svoju palaču, gdje se 
opet dao na svoj uobičajeni posao. 

Poslije podne stupio je u sobu Don Bressan vrlo ozbiljna 
lica. 

- Moram vašoj Eminenciji saopćiti tužnu vijest! reče on 
muklim glasom. Kardinal je iznenađeno pogledao svoga ta¬ 
jnika, koji je držao u ruci brzojav. 

- Ivane, daj ovamo! Da li je vlada konačno odbila moje 
imenovanje? 

- Ne, to je brzojav iz Riesa, odgovori Bressan oklijevajući. 
-Vaša majka... 

- Majka! ustane Sarto. S drhtavom rukom zgrabi brzojavni 
formular. Kad ga je pročitao, spustio se ponovno na stolicu 
proplakavši. 

- Majka je mrtva! promuca on drhtavim usnama. 

- Smijem li vašoj Eminenciji izraziti saučešće? reče ka¬ 
pelan nakon nekog vremena. 

- Hvala ti!, moj dragi Ivane, jecao je kardinal. - Ali, sada 
me pusti na samu, molim te! 

Duboko potresen prekrije Sarto lice rukama. 

Dugo je, dugo bio tako, sam sa svojom boli, sam sa svojim 
mislima na dobru, tihu ženu, kojoj je on zahvaljivao život i sve, 
što je imao. Koliko li su se izmučile za njega one ruke, koje je 
smrt sada ukočila! S koliko brige u ljubavi su bdjele one 
ugašene oči nad njegovim djetinjim godinama! S koliko do¬ 
brote, s koliko duboke ozbiljnosti su ga njezina usta poučavala, 
da ide Božjim putevima! 

U tim je satima Sarto razgovarao sa svojom majkom, molio 
ju je za oproštenje još jednom za svaku brigu, koju joj je nanio 
u svojoj mladenačkoj nepromišljenosti, za svaku suzu, koju je 
prolila za njega, kad je još bio dijete, i zahvaljivao joj se iz 
dubine svoga srca za svu njezinu ljubav i brigu, koja ga je 
učinila bogatim i sretnim. 

Što on ima, a da ne bi trebao za to zahvaliti svojoj mjaci? 
Ona je bila njegovo svijetlo, njegova radost, njegova utjeha, 
njegova domovina, cilj njegove čežnje u tako mnogim nebro¬ 
jenim satima. 

Sada leži kod kuće na mrtvačkom odru. Umrla je bez njega, 
umrla je, a da joj nije mogao načiniti na čelu znak križa, a da 
mu nije mogla staviti ruke na glavu i dati svoj zadnji blagoslov, 
za kojim je on čeznuo, i koji mu je bio sada toliko potreban. 

Sada ona čeka na njega, da joj spremi izmučeno tijelo na 
zadnji počinak, kao što je ona nekad umorno dijete položila u 
krevet na spavanje, dobrom riječi i srdačnom molitvom na 
usnama. Kardinal digne pogled, prihvati zvonce, koje je pred 
njim stajalo, i zazvoni. Kapelanu, koji je ušao, zapovijedi, da 
sve pripremi za put u Riese. 

U skromnom crnom svećeničkom odijelu došao je u svoje 
rodno selo, i sam je izmolio na majčinom grobu zadnje molitve. 
Navečer toga dana sjedili su svi šutke u sobi kod kuće. 

- Sada više nemamo majke!, reče Ana, najmlađa sestra, kao 
da sama sa sobom govori. 

- Mi ćemo i u buduće ostati zajedno! predloži kardinal. 
Marijo, ja sam sretan, što si ti bila uz majku u njezinim zadnjim 
časovima. Ti ćeš zajedno sa mnom u Veneciju, i ti, Ana! A ti 
Rozina? Hoćeš li još jednom sa mnom pokušati? reče on uz 
tužni smješak. 

- Ako me možete trebati, potvrdi sestra suznih očiju. - 
Sada, kad je majka mrtva, ništa me više ne drži u Riesu. Samo 
se bojim velikoga svijeta, u kojem ćete vi živjeti, Josipe. 

- Ne boj se, sestrice! tješio ju je kardinal. - Ja i u crvenoj 
reverendi nisam ništa drugo, nego vaš siromašni brat, koji je 
zahvalan za malo sestrinske brige i ljubavi. Pozvat ću vas, kad 
bude vrijeme. 

Dogovorili su se, da će Terezijin sin Anđelo, koji se nek¬ 
oliko dana prije toga oženio, useliti u kućicu, i da će je smatrati 
kao stalan dom sviju njih. 

- Tako će biti najbolje! potvrdi upravitelj pošte iz Grazie. 
- Na taj način ćemo biti svi zaštićeni. 

Već je bila duboka noć, kad su pošli na spavanje. Izgubili 
su majku, ali su ipak svi ostali sjedinjeni u njezinoj ljubavi. 

- No, trebalo je proći još dosta vremena, dok su sve tri sestre 
sa svojim bratom mogle ući u grad na lagunima. Samo se Marija 
vratila u biskupsku palaču u Mantovu. 

Još se uvijek moralo čekati na Exequatur vlade. Prošlo je 
proljeće, nadošlo je ljeto i jesen. Tek dne 12. listopada stigla je 
željkovana vijest, kraljeva potvrda. Usprkos dugom čekanju bio 
je Sartu težak oproštaj sa Mantovom. Po zadnji puta blagoslovi 
svoje stado u katedrali. Tada je pošao u sjemenište, da kaže 
zbogom svojim dragim gojencima. 

Kako se sve promijenilo zadnjih godina! Sjemenište je sada 
stajalo na čvrstom temelju. Vrli je ravnatelj upravljao kućom. 
Uz njega je bio pod-upravitelj, duhovnik, upravitelj, ekonom i 
mnogi dobri profesori. Sjemenište je postalo uistinu rasadištem 
znanosti i pobožnosti. Biskupiji Mantovi neće u buduće man¬ 
jkati dobri i obrazovani svećenici, a osim toga se umnožio i broj 
zvanja. 

Još je jednom skupio Sarto svoje bogoslove oko sebe i 
govorio im je drščućim glasom riječi oproštaja: 

- Možda se više nećemo vidjeti. Ali, vi ćete se moliti za 
mene, jer sam vas ja ljubio. Ni ja neću vas nikada zaboraviti. 
Tako ćemo se uvijek naći u Presvetom Srcu Isusovu! 

Opet je prošlo devet godina, reče kardinal svome tajniku. - 
Opet ćemo seliti dalje u ime Božje. Uzimam te sa sobom u 
Veneciju. Ili možda ne želiš više sa mnom? 

- Ostajem s vama, Eminencijo, dokle me god budete tre¬ 
bali! odvrati mladi svećenik srdačno. 


* * * 

Dne 24. studenoga ušao je novi patrijarha u grad na lagun¬ 
ima. Svečano okićena gondola vozila gaje kroz Veliki kanal, 
najkrasniju ulicu svijeta. Sa svih su balkona i sa svih prozora 
lepršale zastave i rupčići; venecijanci su se zaustavili na svim 
mostovima, i na svim ulicama, koje su vodile k vodi, a njihovo 
se klicanje miješalo sa prodornim zvukom zvona. Samo grad¬ 
ska kuća nije sudjelovala u toj općoj radosti. Svi su kapci na 

prozorima bili čvrsto zatvoreni, a na njoj nije bilo nikakve 
zastave; nikakvo cvijeće nije kitilo njezine zidove. Uz silne 
zvukove muzičkog orkestra i poklika mnoštva, mnogo tisuća 
ljudi, odpratilo je nadpastira u njegovu palaču. Navečer su 
palače i crkve Venecije blještale od sjajne bakljade. Bila je to 
opojna svečanost boja, plamena i svjetla. 

Dobre se sestre partijarhove nisu mogle do sita nagledati 
sve te divote. Njihova mlada nećakinja Amalija, koja je također 
došla u Veneciju za pomoć svojim tetkama, neprestano je 
pljeskala rukama od svetoga oduševljenja i vikala sjajeći se od 
radosti: 

- Ni u nebu ne može biti ljepše, ujače Josipe! 

- Ah, dijete, nasmije se Sarto umorno, to su baklje iz 
getsemanija, koje tu gore. Ogmuli su me purpurnim ogrtačem, 
a sada neće biti daleko ni trnova kruna. 

Drugoga je jutra obavljen svečani poklon u zlatnoj bazilici 
svetoga Marka. Patrijarha je sjedio na svojem prijestolju na 
strani evanđelja velikoga oltara. Prelati, katedralni kaptol i 
svećenstvo iz Venecije i cijele nadbiskupije prignulo je koljeno 
pred novim nadpastirom i poljubilo sa strapočitanjem dra¬ 
gocjeni prsten. Mnosignore Zarpellon, nekadašnji Sartov uči¬ 
telj iz Padove, održao je na nalog kaptola latinski pozdravni 
govor, na kojega je kardinal u istom jeziku i odgovorio. Tada 
se obratio velikom mnoštvu vjernika koje je ispunilo katedralu 
od zadnjeg mjesta: 

- Kad je Isus Krist htio predati Petru svoje ovce, zatražio je 
od njega tri puta svjedočanstvo da ga ljubi, da nas time pouči, 
da služba dušobrižništva zahtjeva prije svega veliku snagu i 
moć ljubavi. Ja vas sve ljubim od ovog časa. Premda vas još 
nikad nisam vidio, ipak vas sve nosim u svom srcu i ne tražim 
do vas ništa drugo, nego da mi uzvratite tu ljubav. 

- Sve ću uložiti u to, da vi s pravom možete reći: Naš je 
partijarha čovjek ispravnih namjera, koji ne poznaje polovič¬ 
nosti niti izgovora; on visoko drži neokaljanu zastavu Namjes¬ 
nika Kristova i ne želi ništa drugo, nego istinu štititi i braniti i 
činiti dobro. Ako se jednoga dana ja iznevjerim tome programu, 
neka Bog dopusti da umrem!... 

Duboko dimuto slušalo ga je mnoštvo bez daha. Venecija 
je znala, da je dobila pastira po srcu Božjem. 

PRAVEDNOST I LJUBAV 


Dne 25. travnja 1895. vijorile su se sa terase katedrale zlatne 
zastave evanđelista Marka, jer se toga dana slavila osamsto- 
godišnjica posvete starodrevne bazilike. U katedrali je pjevao 
zbor svetog Marka pod vodstvom mladog maestra Lorenza 
Perosi, Palestririno majstorsko djelo, misu »Pape Marcella«. 
Sarto je doveo mladog umjetnika u Veneciju. Klicanje glasova 
odjekivalo je među svjetlim lukovima i svodovima katedrale, 
koja je bila ispunjena sve do otvorenih vrata pobožnim sluša¬ 
teljstvom. 

Nakon svečane službe Božje održao je kardinal propovijed 
na čast Sveca i njegovog slavnog grada. Zavladala je nijema 
tišina, kad je on snažnim glasom najavio motto: »Pravednost 
uzvisuje narod, a grijeh ga čini bijednim«. 

Patrijarha je govorio o slavnoj prošlosti Venecije; govorio 
je o njezinoj veličini u danima, kad se gajila pravednost i 
krepost. Pravednost i ljubav su nastale, a navijestila se hval- 
isavim riječima sloboda kao ideal novoga vijeka; međutim, 
jedno je sloboda sinova, koji se podlažu autoritetu očevu, a 
drugo je sloboda buntovnika, koja vodi k novom ropstvu. Oni 
govore o slobodi, ali je zapravo kuju okove pravdi, pravednosti 
i ljubavi. Nebrojeno je mnoštvo dobro razumjelo riječi svoga 
pastira. Katolici su teško uzdisali pod upravom gradskih vlas¬ 
todržaca, koji su bili neprijateljski raspoloženi prema vjeri, te 
su nanosili Crkvi silu i htjeli joj svezati ruke, da je spriječe u 
vršenju djela ljubavi i milosrđa. Oni još nisu zaboravili zat¬ 
vorenih prozora na vijećnici prigodom ulaska novoga patrijarha 
u grad. Ali, ako Bog bude htio, On će sam poslati oluju, koja 
će pokidati sve zavomice. 

- Ljubimo svoj rodni grad i svoju katedralu! zaključio je 
Sarto svoj vatreni govor. - Ljubimo zlatnu zastavu svetog 

Marka. Stavite opet zastavu Evanđeliste na srce u vrijeme, koje 
je zaboravilo na pravednost i ljubav! Odnesite je na oltar i 
obećajte našemu gradu novu, slavnu budućnost, život praved¬ 
nosti i ljubavi!« Patrijarha je zaključio svoju propovijed s 
pozdravom, koji je resio njegov grb: »Mir neka bude s tobom, 
Marko, moj Evanđelisto! Neka živi sv. Marko!« 

Tada se prekinula dostojanstvena šutnja, i svodovi su od¬ 
jekivali od zanosnog klicanja desetaka tisuća: »Viva San Mar- 
co!« »Živio sveti Marko!« 


* * * 

Odjek ove silne svečanosti prodro je i u vjećnicu Venecije, 
gdje je slobodnozidraski načelnik Selvatico istoga dana sjedio 
zajedno sa svojim savjetnicima. 

- Mi ćemo slaviti veće slavlje, nego što je svečanost Svetog 
Marka! rekao je gradonačelnik. - U rujnu se navršava dvade- 
setipet godina, kako je papinska zastava pala u prah. Venecija 
će proslaviti taj dan radosti na uspomenu onoga dana, kad je 
papinski Rim morao otvoriti svoja vrata i kada je prestala 
postojati papinska država. 

Nekoliko dana kasnije stavio je Don Bressan patrijarhi na 
stol jedan broj liberalnih novina »Gazzetta«, koje su donijele 
prve vijesti o namjeravanoj svečanosti. 

- To se ne smije dogoditi! skoči Sarto i stisne ljutito pesnicu. 
Venecija ne smije nanijeti takove pogrde papi. U rujnu neće 
više biti slobodno-zidarske uprave. Narod će tu gospodu po¬ 
mesti iz svoje vijećnice. 

- Na što mislite, Eminencijo? 

- Na predstojeće izbore, Ivane! odgovori kardinal. - Nikada 
se nisam rado bavio politikom, jer dostojanstvo svećenika traži, 
da se ne miješa u stranačke svađe. No, sada više ne smijem 
šutjeti. Pozvat ću Veneciju, da protjeraju slobodne zidare kod 
izbora. Oh, ne treba dugih, žestokih govora niti kakvih otrcanih 
fraza! Samo ću tri riječi naglasiti svojim Venecijancima: Ra¬ 
dite, molite, glasujte! 

Došlo je ljeto u svom zlatnom plastu, a s njim i dan izbora. 
Dok su se ljudi gurali oko izbornih žara, molila se na nadbisku¬ 
povu želju krunica u svim samostanima, crkvama, u svim 
kršćanskim obiteljima, kao i onoga dana, kada su se Venecijan¬ 
ske lađe pod zastavom sv. Marka borile protiv turske flote kod 
Lepenta. U večernjim je satima klečao Sarto pred tabemakulom 
i borio se s Bogom za svoj grad. Svjetlo dana se već davno 
ugasilo, kad je Don Bressan stupio u svetište i šapnuo patrijarhi, 
koji je bio utonuo u molitvu: 

- Pobjeda, Eminencijo! Više nema slobodnozidarske upra¬ 
ve u Veneciji. 

- Hvala Bogu i Preblaženoj Djevici! mucao je patrijarha. 

Venecija je izabrala kršćansku većinu. Slobodni su zidari 

ostavili vijećnicu, čija su vrata i prozore nekoć zatvorili. Kad 
je divna crkva Madonna della Salute dne 21. studenoga slavila 
svoj god, pristala je i gondola novoga gradonačelnika, grofa 
Grimani, pred krasnim vratima. Gradonačelnik se sa svojim 
vijećnicima svečano poklonio Majci Božjoj. 

- Smijemo se veseliti velikoj pobjedi! reče Don Bressan, 
sjajeći se od radosti. Ali kardinal umorno mahne rukom. 

- Postoji još jedan triumf, koji bi me više razveselio od 
ovoga, odgovorio je on potišteno. 

-Koji? 

- Pobjedu nad siromaštvom i bijedom u mome gradu! 
Venecija je slična kraljici, koja pod svojim kneževskim plaštem 
nosi prnje. Na Canalu Grande reda se palača do palače, ali iza 
palača stanuje bijeda. Ja ću biti sretan istom onda, kad ja budem 
bio zadnji prosjak u Veneciji. 

Te večeri je Sarto odložio svoje purpurno odijelo i krenuo 
na put u siromašnom svećeničkom kaputu. Prelazio je preko 
mnogih uskih mostova pokrajnih kanala, preko izlizanih ste¬ 
penica, kroz smradne ulice, u kojima je nevolja od jedne kuće 
do druge razapela svoje bijedne prnje poput zastava bijede: 
poderane košulje, raspale marame, komade rublja, čije su se 
zakrpe još jedva zajedno držale. 

Zapuštena djeca napala su ga prosjačeći, vikali su mu u uho 
svoj povik siromaštva »Misericordia« »Smilujte se!« dok im 

nije dobacio par novčića, za koje su se hrvali i valjali u uličnom 
blatu. U tmurnom svjetlu uličnih svjetiljki čučali su poluodrasli 
mladići, još gotovo dječaci, na stepenicama i kockali se požud¬ 
nih očiju za nekoliko centezima. Majke, kojima je čemer bio 
upisan na licu, pružale su prema njemu svoje mršave ruke i 
molile milostinju. Jedna mu je bludnica dobacila nekoliko 
drskih riječi i vrišteći se smijala, kad je prepoznala u njemu 
svećenika. 

Sarto se zaustavio pred jednom od tih uskih, zamazanih 
kuća, uspeo se po napola raspalim stepenicama i ušao u bijednu 
sobu, u kojoj je na odrpanom krevetu, koji je vrvio od gamadi, 
ležala jedna žena i zurila u njega. 

- Cuo sam, da ste bolesni, draga gospođo! reče patrijarha 
srdačno. - Došao sam, da vam donesem malu pomoć. Pri tom 
je izvadio iz svojih velikih džepova vina i kruha i doda k tome 
tiho još nekoliko novčića. 

- To je sve, što vam momentalno mogu dati! uzdahne on. 
- To nije mnogo, ali više nemam. 

- Vidi se, da ste vi siromašni župnik! odgovori žena, po¬ 
hlepno grabeći darove. - Vi sigurno niti sami nemate mnogo. 
U kojoj ste crkvi namješteni? 

- U katedrali! 

- Tako, u katedrali! Onda mora da ste zadnji u katedrali! 
reče žena sažalno promatrajući loši talar svoga posjetioca. - Da, 
kad biste partijatha, tada biste mi mogli sigurno donijeti zlatnog 
novca mjesto tih nekoliko lira. 

- Patrijarha nema niti jednog centezima više nego ja! uvje¬ 
ravao ju je Sarto zabrinuto. 

- To je za smijati se! poviče stara žena oštro. - Tko stanuje 
u takvoj palači, taj se može kupati u zlatu. No, ja vam se 
zahvaljujem na vašem daru, jer ste izbavili jednu siromašnu 
ženu iz najteže bijede. 

Neko vrijeme je strpljivo slušala pobožne i utješne riječi 
svećenika, ali ga je konačno prekinula: 

- No, prestanite već jednom s dragim Bogom! On drži s 
bogatima, a zaboravlja siromašne ljude. Izgleda, da On s neba 
ne može vidjeti naše ulice. Previše mu zaudara. 

- Bog je mene poslao k vama, draga gospođo! odvrati 
kardinal. 

- No, pustimo sad to! Ja sam sigurno previše rekla, pa mi 
sada više valjda nećete ništa donijeti? 

- No, ja ću sigurno opet doći! odgovorio je Sarto i ostavio 
potištena srca siromašnu sobu. 

Te noći nije on dugo mogao zaspati. Neprestano su u njega 
zurile oči nesretnika: ojađene, očajne oči majki, bijeda, ispijena 
lica bolesnika! U ušima mu je odjekivao smijeh bludnice i vapaj 
»Smilujte se« prosjačkih dječaka, koji su propadali u nečistoći 
i grijehu. On je ponovno slušao podrugljive riječi bolesnice: 
»Bog je zaboravio siromašne ljude!« I svi su gledali u njega, 
svi su vikali za njim. 

- Tebi, Josipe Sarto, upravljen je taj krik bijede i nevolje i 
lakoumnog grijeha! Ti moraš pomoći, ti, ti, ti! Ah, on je bio 
bespomoćan u tom moru nečistoće i bijede! »Patrijarh se kupa 
u zlatu!« rekla je žena! No, nijedan svećenik velike dijeceze 
nije bio siromašniji od njega. Njegov je stol bio stol prosjaka. 
U svojoj kući nije imao ni slugu, osim jednoga staroga sobara, 
smiješnog, okruglog čovječuljka, koji se zvao Ivan Gomato. 
Nije imao niti pralje. Njegove su se vrle sestre zajedno s 
nećakinjom brinule za čitavu kuću: prale su, čistile, kuhale i 
krpale kao siromašne služavke, pa ipak kadkad nisu znale, kako 
će izaći na kraj, jer nisu imale niti jedan jedini centezim. 

Sarto nije mogao spavati, pa se digao sa svoga ležaja, 
zapalio svijeću i pošao u svoju radnu sobu. Posvijetlio je zidove, 
zavirio u ormare. Dragi Bože! Koliko siromaštvo! U jednoj je 
jedinoj godini sve razdijelio. Dragocjene darove, koje je dobio 
prigodom svoga ustoličenja, pretvorio je u novac, da nahrani 
gladne. I oba svijećnjaka iz masivnog srebra, poklon katedral¬ 
nog kaptola, otputovala su u zalagaonicu. Slike, vaze, dra¬ 
gocjeni pokrivači, damastani stolnjaci, sve je otišlo istim pu¬ 
tem. Sada nije imao ništa više, što bi mogao založiti. 

- Ipak, stoj! Na zidu je visio jedan dragocjeni križ iz slonove 
kosti, poklon kardinala iz Rima. Papa Pijo V., Sveti, je pred 
njim jednom molio. 

- Ne, ne, to ne! branio se Sarto proti dobrom secu. - Papin 
križ ne mogu odnijeti u zalagaonicu. Moram pronaći nešto 
drugo. 

Razočaran, što njegova ljubav ne može više ništa pronaći, 
potražio je kardinal konačno opet svoj ležaj. 

- No, sada ću morati ići prosjačiti! uzdahne on, kad je legao 
na počinak. 

Drugoga je dana čedno pokucao na vrata grofa Gardenigo. 
Plemić koji je kao dijete često posjećivao svoju baku u Riesu i 
upoznao Sarta, dok je još bio siromašni đak, pokazao se veoma 
obradovan radi visokoga posjeta. Kad je patrijarha izrazio svoju 
molbu za milostinju radi svojih siromaha, nasmijao se grof, 
gotovo ne vjerujući: 

- Zar vaša Eminencija prosjači? potresao je on začuđeno 
glavom. 

- Da, dragi grofe, ne preostaje mi ništa drugo! uzdahne 
Sarto. - Moji su džepovi prazni. 

Dobrotvorni plemić mu je rado dao nekoliko zlatnih dukata, 
ali je kardinal opet sve poklonio, prije nego što je stigao do 
palače. Njegove su ruke bile opet prazne. 

Isto se dogodilo i sa ostalim darovima, koje su mu dali u 
drugim plemićkim palačama. Sarto je uvijek ostao prosjak 
praznih ruku. 

- Mi moramo nešto učiniti protiv ove opće bijede! reče on 
jednoga jutra svome tajniku, nakon opet neprospavane noći. - 
Pozvat ću cijelu Veneciju na vojnu protiv bijede. Bijeda viče 
do neba, ali to nisu nažalost nikakovi uzdasi, koji se dižu prema 
nebu, nego kletve pune mržnje i očaja. Ali šta, šta da se tu učini? 

Snažnim je koracima hodao po svojoj sobi. 

- Sazovi u palaču zastupnike Društva sv. Vinka za jedan od 
sljedećih dana, reče on konačno. - Morao bih imati i patronate, 
oratorije, kao što ih je osnovao Don Bosco u Torinu. Srce mi 
krvari, kad gledam, kako naša mladež propada u uličnoj bijedi. 
Prije, da! doda on tužno se smješeći, prije kad sam još bio 
kapelan u Tombolu i župnik u Salzanu, pokupio sam dječake 
sa ulice, poveo ih sa sobom u svoju kuhinju i s njima igrao 
dobolon. Ali sada...! Vjeruj mi, Ivane, nikad nisam u svome 

životu bio tako siromašan kao sada u patrijaršijskoj palači u 
Veneciji. 

Mnogo se dobra učinilo te jake zime, koja je slijedila iza 
siromašne jeseni. Za Božić je Sarto obdario u svojoj palači velik 
broj siromašne djece. O, kad bi barem mogao na dan ljubavi, 
sve sakupiti, svu siromašnu, napola izgladnjelu djecu iz tamnih, 
zamazanih zakutaka grada! Na žarki poziv patrijarhov učinili 
su muškarci i žene Društva sv. Vinka sve što su mogli. I oni su 
osjećali sakrivenu bijedu i pomagali su, koliko su samo mogli. 
Osnovani su patronati. Sarto je pozvao Don Boscove Selezi- 
jance u Veneciju, da zapuštena mladež nađe u njihovim orato¬ 
rijima utočište. No, uvijek je on sam snosio najveći teret. 

Jednoga dana stupila je u njegovu sobu neka žena zastrta 
gustom koprenom. Njegova soba je bila naime otvorena svima, 
koji traže pomoć. Ona je ispričala kardinalu svoju veliku bijedu. 
Sarto ju je dobro poznavao iz Mantove, gdje je nekoć proživjela 
bolje dane. Gotovo je klonuo duhom, kad joj je morao reći, da 
je njegova blagajna prazna i da momentalno nema ništa da joj 
dadne. 

Žalosna moliteljica je htjela ostaviti sobu, kad ju Sarto 
pozove natrag. 

- Oh, ja sam zaboravio! reče on živo. - Imam nešto, što ćete 
sigurno moću unovčiti. Tada je skinuo svoje zadnje veliko 
blago, papin Križ od slonove kosti sa zida, još jednom dragajući 
prešao preko skupocjene dragocjenosti i pružio je siromašnoj 
gospođi. 

- Evo, uzmite, to je zadnje, što vam mogu dati. 

Žena se sa suzama zahvalila na velikoj pomoći. 

- Oprosti mi, sveti Pijo! mucao je kardinal, kad je bio opet 
sam. - Oprostite mi i vi, braćo svetoga zbora, što sam vaš dar 
poklonio! Nisam imao ništa drugo! 

Nekoliko dana kasnije saznao je od jednoga svoga župnika 
za nekog siromašnog dobrog trgovca, kojemu je trgovina u 
teškim vremenima pošla slabo, da će pasti pod stečaj. 

- On ima sedmoro djece, Eminencijo, i sva su još neop- 
skrbljena! izvješćivao je svećenik zabrinuto. - Obitelj će pro¬ 
pasti. Ja sam sam učinio sve što sam mogao, možda biste vi 
mogli...? 

- O, prijatelju, ja sam siromašniji od vas! uzdahne kardinal. 
- No, dajte mi adresu toga čovjeka. 

Jedva je župnik za sobom zatvorio vrata, kad li uniđe u sobu 
neki stari čovjek sijede brade, koji je kardinala dugo vremena 
šutke promatrao i konačno upitao: 

- Zar me ne poznate, Eminencijo? 

-Ne znam...? 

- Sveta Marijo! nasmije se starac. - To je veselo, tako mi 
kante! On me više ne pozna! 

- Mastella! poviče Sarto i pruži starcu ruku. - Oprostite, 
gospodine Feltrin, morao bi zapravo tako reći. Ali odakle ste vi 
ispali? 

- No, Eminecijo! odgovori nekadašnji sluga grofice Gar- 
denigo. - Kad je moja Presvijetla umrla, pošao sam u Veneciju, 
gdje sam bio dugo godina sobar starog grofa Manzoni. Sada mi 
njegov sin daje kruh. 

- No, a zašto me niste već davno prije posjetili? Jeste li 
istom danas doznali, da je Beppo Sarto postao patrijarha u 
Veneciji? 

- Ne, tako mi kante, to sam već odavno znao! smijuljio se 
starac. - No, sada sam ovdje, jer me šalje moj gospodar. Nešto 
sam vam donio. Tim riječima izbroji Antun nekoliko sjajnih 
dukata na stol. - Za siromahe, rekao je moj grof! 

-Ti si uistinu u nuždi, Antune! uzdahnuo je Sarto, nehotice 
upotrebljavajući intimni nagovor. 

- Mi smo se ipak uvijek dobro slagali, smijuljio se sluga, 
također sa starom povjerljivosti. 

- Kako će se moje sestre radovati, kad te vide! nasmije se 
patrijarha. - No, najprije ću spremiti novac. Ti ne možeš 
vjerovati, kako su moje kuharice pohlepne za novcem! Dođi, 
povest ću te u kuhinju! 

- Mastella! poviče Roza, kad je brat predstavio prijatelja iz 
davnih prošlih dječjih dana. - Tko bi to mislio! Naravno, daje 
starac morao sjesti za stol i pripovjedati. Za to vrijeme je Sarto 
proti svom običaju pregledavao carstvo lonaca. 

- Reci mi sestrice, upita on konačno. - Zar ti ne trebaš 
nekoliko novih tava i zdjela? 

- Naravno, da bi ih trebala! potvrdi Roza. - Već dugo nismo 
ništa novog nabavili, ali vi nemate nikada novaca za to! 

- Vidjet ćemo! Nasmije se Sarto i ukrade se iz kuhinje. 
Malo kasnije hodao je opet u svom lošem crnom talaru ulicama 
Venecije. Konačno se zaustavio pred jednom skromnom trgo¬ 
vinom, u čijem je izlogu vidio svakakvog kućnog posuđa. 

- Nešto ću kupiti! reče vlasniku radnje. To je bio onaj 
čovjek, kojega mu je župnik posebno preporučio. - Da, trebao 
bih tucet lonaca i tucet tava, zdjela, tanjura, jedaćeg pribora. 
Čega još imate? 

Trgovac je iznenađeno gledao čudnovatoga kupca, kojega 
nije prepoznao u njegovom jednostavnom talaru. 

- Čega još imam? rekao je tada revno. - Sanduka za ugljen, 
oblika za pravljenje kolača, strojeva za sjeckanje mesa, avana, 
mišolovki! Vidite, što stoji na lopicama! Ali, nemojte mi zam¬ 
jeriti na pitanju, velečasni, što ćete vi s tim svim posuđem? 

- Imam veliko kućanstvo! reče Sarto. 

- A možete li vi to platiti? Vi morate razumjeti, da ja mogu 
prodati samo za novac. Sarto zazveči svojim zlatnicima. 

- Radi toga nemajte nikakve brige. Ja plaćam odmah- 
Kardinal je tada kupio još svakakvih stvari, i sve to po tucet. 

- Vi sigurno imate kakva kolica, kojima bi mogli te stvari 
dostaviti? reče tada. 

- A kamo moram sve to dostaviti? upita čovjek, nakon toga, 
što je Sarto podmirio oveliki račun. 

- Na Lavlji trg. U prvu kuću nalijevo uz katedralu. 

- Ali, to je palača patrijathe! promuca trogovac prenera¬ 
ženo. 

- Upravo tako! Pošaljite sve onamo! potvrdi Sarto i zatvori 
vrata od dućana za sobom. U zadnji čas opazi dobri čovjek 
patrijarhov prsten. No, strah mu je zatvorio usta, da ga nije više 
mogao pozvati natrag, da mu se zahvali. 

- Ali, brate! zalomi Roza rukama nad glavom, kad su poslije 
podne bila dopremljena čitava kola kućnog posuđa. - Ma šta 
ću ja sa svim tim loncima i tavama! Dragi Bože, tucet tepsija 
i... Isuse, Marijo... čitavo brdo mišolovki! jeste li vi pri pameti 
brate? 

- Ja ipak mislim, da jesam! Ja sam s tim stvarima spasio od 
propasti jednog siromašnog, dobroga čovjeka! odgovori Sarto 
ravnodušno. 


* * * 

Kardinal se brinuo za sve. Praćen svojim vjernim tajnikom, 
posjetio je venecijanske tvornice. On se pojavio u zagušljivim 
radionicama tvornice duhana. Radnice te tvornice su nago¬ 
varali, da stupe u neko bezbožno udruženje i sklonio ih, da 
međusobno sklope vlastito kršćansko udruženje i da se liše 
svoje bijede. Otišao je i k siromašnim radnicima čipaka na otok 
Burano i uvjerio se o strahoti, koju je preživljavalo četiristotine 
djevojaka. Njima je prijetila opasnost, da će izgubiti posao radi 
zastoja u prodavanju njihove robe. Svim je svećenicima svoje 
dijeceze poslao okružnicu, kojom je preporučio fine, umjet¬ 
ničke čipke za crkvene svrhe. 

U San Giobbe srušila se kuća jednoga siromašnog tvor¬ 
ničkog radnika i pokopala pod svojim ruševinama čovjeka. 
Udovica sa četvero djece je zajedno s kućom izgubila i svoga 
jedinoga hranitelja. 

- »Difesa« neka otvori u svom listu stupac, u kojem će biti 
zabilježeni darovi za siromašne ljude! naredi Sarto svome 
tajniku. - Ja sam darujem... Dragi Bože, i opet nemam niti 
jednog centezima. Ipak, napiši uredniku, da poklanjam pedeset 
lira! 

- A odakle ćete ih uzeti, Eminencijo? upita Bressan smje- 
šeći se. 

- Pusti, to je moja stvar, Ivane! 

Sarto je bio znanac u zalagaonici staroga Levija još iz onih 
vremena, kad je bio župnik u Salzanu. Zato je Židov pozdravio 
izvjesnom povjerljivošću svećenika, koji je ulazio u svojem 
cmomtalaru. 

- Što mi ima gospodin Eminencija danas ponuditi? upita 
trljajući ruke, nakon što je uveo posjetnika u privatnu pos¬ 
lovnicu. 

- Ovo ovdje! odgovori Sarto i stavi na stol nadbiskupski 
prsten. 

- Bože mojih otaca, želite založiti prsten? promuca Židov 
začuđeno. Pa to je, tako mi svetoga Mojsija, posvećena dra¬ 
gocjenost, koju gospodin Eminencija treba kod službe u kate¬ 
drali. Da, to je sasma nešto drugo, nego srebrni prstenčić, 
kojega ste svojedobno donijeli Leviju iz Salzana. Aj, aj, gle, 
gle, velika je dragocjenost takav jedan prsten, kojega nosi 
kardinal na svojem posvećenom prstu 

- Što ćete mi dati za njega? 

- No, šta će dati stari Levi? Dat će dvije stotine lira! 

- Tri stotine! 

- Previše, previše! kreštao je starac. - No, jer je gospodin 
Eminencija tako dobra stara mušterija, bit ću sam na šteti, pa 
ću vam dati dvije stotine i pedeset lira. 

-Tri stotine! 

- Gospodin Eminencija bi trebala biti trgovac. Uvijek velim 
svome sinu Salamonu: Salamone sinko, velim ja, tu je gospodin 
Eminencija. Kod njega možeš naučiti, kako se trguje i kako je 
netko uporan u trgovini. On ne popušta niti jednog centezima. 
Uskratiti ću svojoj djeci kruh, ali ću dati tri stotine. 

- Tako, ovdje ima pedeset lira! reče kardinal i preda Don 
Bressanu novčanicu. - Imam još više, ali će to trebati za druge 
svrhe. 

- Ali, gdje vam je prsten, Eminencijo? upita tajnik pre¬ 
plašen. - Valjda ga niste...? 

- Levi ima moj prsten, prizna Sarto. - Ovdje imaš založbenu 
ceduljicu. Dobro je spremi, jer prsten opet moram dobiti natrag. 

- Bože sačuvaj, da vi jednom postanete papa! uzdahne 
Bressan. Vi biste bili u stanju založiti i crkvu sv. Petra. 

- Radi toga se, hvala Bogu, ne moram bojati! nasmije se 
kardinal. 

- Nakon nekoliko dana stavio je Don Bressan patrijarhi 
njegov prsten opet na stol. 

- Našao se netko, tko ga je iskupio! reče on. - Židov je 
dakako tražio svoj postotak. 

- To je njemu slično, smijuckao se Sarto i stavio prsten 
mirne duše opet na svoju ruku. - To je bio dobar posao. To ću 
učiniti češće! 

- Za ime Božje! proštenja tajnik. 

KRALJEVSKA SVEČANOST 


Kao stoje to činio u Mantovi, tako se i u Veneciji patrijarha 
požurio posjetiti župe u nadbiskupiji. Pojavljivao se opet ranim 
jutrom u župnim crkvama, sjedio u ispovjedaonici, ispitivao 
djecu, tješio bolesnike, slušao pažljivo izvještaj dušobrižnika, 
koji su mu povjeravali svoje uspjehe i svoja razočaranja. Svi su 
imali k njemu pristup, siromašni i bogati i svatko mu je smio 
povjeriti svoje brige, i gdjegod je mogao, on je od srca rado 
pomagao. 

I sada je kardinal zabranio svaku posebnu svečanost, ali se 
ljudi u selima i gradovima na moru, nisu obazirali na njegove 
želje. Kakogod rano se pojavila sjajna gondola, koju su mu 
poklonili katolici Venecije, odmah su pucali mužari, čim je 
došla na vidik; svuda se se vijorile zastave po ulicama, koje su 
bile okićene cvijećem; ljudi svečano obučeni na lađama i 
čamcima, koji su bili okićeni vijencima i urešeni barjačićima, 
klicali su i tako se upadno oko njega gurali, da je gondolijer 
jedva još znao upravljati veslom. 

Navečer su muzičke kapele pred župnim dvorovima svirale 
pobožne korale, gromke vojničke koračnice ili preobijesne 
ribarske pjesme, kako se upravo već slučilo, a staro i mlado je 
istim oduševljenjem pjevalo ozbiljne i vesele pjesme. Kad je 
konačno pala noć, i Sarto mislio, da se sad može posvetiti 
svojem gostoprimcu povjerljivim razgovorom, najednom je 
nastao vatromet s takvom bukom, da su se zidovi tresli. 

U početku je patrijarha katkada ljutito nabirao čelo, jer se 
sjetio, da je zabranio svaku ovaciju, ali to nije ništa koristilo. 
Župnici su svuda izjavljivali, da župljani ne daju, da im oduzmu 
radost takve svečanosti; radi toga se mora imati obzira sa 
dobrim Venecijancima. U svakom slučaju nije ta buka iz zle 
nakane. Konačno Sarto nije više ništa prigovarao. 

Ako je bio zadovoljan s vizitacijom, bio je tada veseo i 
radostan poput djeteta i često puta bi tada sjeo s nekoliko starih 
župnika za stol i igrao za nekoliko centezima treset, dobolon i 
scopone onim istim oduševljenjem kojim se nekada u kuhinji 
u Salzanu kartao s uličnim dječacima. 

U župnom vrtu u Crespanu jeo je s Don Bressanom i 
seoskim dušobrižnikom za okladu jabuke i kruške, tumarao 
lijepo uređenim putevima, sve dok nije došao do jednog dijela 
livade, koja je ležala skrivena iza visokog drveća. Župnik se 
najednom stao sumnjivo žuriti, te je počeo govoriti o kajsijama 
na ulazu u kuću, ali je Sarto već otkrio u travi teške kugle. 

- O, zar se vi igrate bočanja? upita on župnika. Ovaj je 
smeteno odgovorio: - Da, katkada nedjeljom po podne s nek¬ 
oliko dječaka iz sela. 

- To je sjajno! Upravo sam to i ja katkad radio u Salzanu, i 
smijem se pohvaliti, da sam većinom dobio. Zar ne, ovdje nas 
ne može nitko vidjeti? dometne partijarha oklijevajući. 

Župnik baci brzi pogled na stabla jabuka, jer nije bio 
siguran, ne skriva li se u krošnji njihovoj koji od njegovih 
ministranata, a tada odgovori smireno: 

- Ne, Eminecijo! Ovdje nas nitko ne promatra! Sarto je već 
bio uzeo jednu od kugala i vagao je u ruci. 

- Prilično je teška! reče, smiješeći se. - Htio bih znati, da li 
još znadem s njom upravljati. 

-Vi biste se htjeli...? 

- Da, ja bih htio! nasmije se kardinal. 

- Tada naprijed! sjajio se župnik od veselja i baci vještim 
hitcem crvenu boću nasred trave; zatim su bacali sva trojica za 
okladu. Župnik je pogodio Bressanovu kuglu nakon nekoliko 
hitaca tako jako, da se ona otkotrljala daleko od cilja, ah je Sarto 
to isto načinio sa župnikovom kuglom i konačno je pobijedio u 
tri, četiri igre, dok je župnik dobio samo jednu, a Bressan 
nijednu. 

- Ivane, neka ti ne bude žao! tješio je kardinal svoga tajnika. 
- Seljaci u Salzanu su također većinom izgubili, kad sam se s 
njima igrao. Jednom je jedan od njih počeo strahovito psovati 
i kleti. Da, i tada, moram priznati, počeo sam ga u ljutosti 

boksati i tako sam ga pesnicom pogodio u bradu, da se posve 
iznenađen sjeo u travu. Nažalost, zaboravio sam bio svoju 
burmuticu, inače se to vjerojatno ne bi dogodilo. 

- Eminencijo, uvijek sam vas volio, ali sada, kad ste se igrali 
boćanja sa mnom, siromašnim seoskim župnikom, išao bih za 
vas i u vatru, reče srdačno dušobrižnik iz Crespana. - No, vi još 
imate u sebi snage, da se čovjek mora samo čuditi. 

- Dragi mi je Bog na moju sreću dao dobro zdravlje! 
odgovori Sarto smješeći se. - A i ruke su mi ojačale i stekle 
snagu kod kuće na njivi. Ah, Ivane! Trebalo bi se opet češće 
boćati! 

Kao i u Mantovi, tako se i ovdje na pastirske posjete 
nadovezala dijecezanska sinoda, gdje je Sarto na temelju svojih 
iskustava dušobrižništvu pokazao nove puteve. 

- Vi propovijedate mnogo i dobro, moji prijatelji, rekao je. 
- Slušao sam propovijedi, koje su sastavljene prema svim 
pravilima retorike. Neki priređuju najčišći vatromet rječitosti i 
nadmašuju svakoga glumca gestama i mimikom. Ali budimo 
iskreni! Sta imaju od toga siromašni ribari na lagunima? Koliko 
od toga razumiju kućne pomoćnice, lučki radnici i nosači? 
Glava ih zaboli od te homiletske bubnjarske vatre, ah srce, 
braćo, srce im ostaje prazno. 

- Molim vas, prijatelji, govorite jednostavno i priprosto, da 
vas razumije i najjednostavniji čovjek. Govorite iz dobrog i 
pobožnog srca, tada nećete pogoditi samo uši, nego i duše 
svojih slušatelja! Nemojte biti mjed, koja ječi i praporčad, koja 
zveči! I još jedno! prihvatite se djece! Poučavajte ih svom 
ljubavlju i strpljivošću! Privedite ih čista srca k stolu Gos¬ 
podnjem! Ljubite ih, jer ih sam Gospodin naziva svojom dje¬ 
com i sve ih nosi u svom srcu! 

Svojim svećenicima je neprestano stavljao pred oči ideal 
uistinu pobožnog svećenika i dobrog pastira. Sarto je od njih 
zahtjevao neporočan život pred Bogom i ljudima. Ako je vidio, 
daje koji subrat pao, opomenuo gaje očinskom ozbiljnosti. No, 
ako je koji od njegovih svećenika, kao što se to često puta u ono 
vrijeme događalo, bio nepravedno osumnjičen, branio ga je 
svim svojim autoritetom, i čak ga je pred javnošću branio u 

novinama »Difesa« - »Obrana«. Kad su liberalni listovi jed¬ 
nom pogrđivali i na zloban način osumnjičili siromašne sestre 
u bolnici, Sarto im je oštro odgovorio u »Difesi«. Štaviše, 
otvorio je na stupcima toga lista popis darovatelja za zlatnu 
medalju, kojom je htio odlikovati redovnice zbog njihove ne¬ 
sebične službe u bolnici. 

Svu svoju ljubav poklonio je on u Veneciji sjemeništu. Za 
dobro sjemenište je osnovao Bratstvo svetoga Lovre Justini- 
jana, čiji su se članovi obvezali, da će dnevno moliti jedan 
Očenaš za bogoslove i pokloniti mjesečno izvjesnu novčanu 
svotu. On je često posjećivao svoje gojence i sve ih je poznavao. 
Za njih su bila njegova vrata i njegova srce uvijek otvoreni. 


* * * 

Jednoga je dana neki događaj do u dno duše potresao 
velikoga svećenika. U crkvi Bosonogih redovnika u Veneciji 
lopovi su provalili u tabemakul, ukrali ciborij, a hostije poba- 
cali u blato na cesti. 

Patrijarha je bio danima potpuno izvan sebe. Noću nije 
mogao zaspati, a kod stola je jedva mogao uzeti nekoliko 
zalogaja. Dobre sestre, koje su vodile kućanstvo, bile su upravo 
očajne. 

- Nemojte si ipak to uzimati tako k srcu! zaklinajle su brata. 
- Vi niste ništa krivi za to svetogrđe. 

- Tko zna! odgovorio bi Sarto i odgumo na stranu gotovo 
nedirnut tanjur. 

U jednom članku, koji je izašao u »Obrani«, pozvao je 
katolike Venecije, da čine zadovoljštinu za oskvrnutu crkvu. 
Mnogima su se zasuzile oči, čitajući sljedeće retke: 

»Slatku radost, što smijem biti među vama, pretvorila 
je tužna vijest u veliku žalost. Nikako se ne mogu 
pomiriti s činjenicom, da se to strahovito oskvrnuće 
dogodilo za mojega upravljanja, i ja se pitam s uža¬ 
som: Nisu li možda moji grijesi izazvali na Veneciju 

toliku nesreću?! U svoj toj boli ostaje mi jedina nada, 
da to grozno zločinstvo nije izveo ni jedan Veneci- 
janac.« 

Pokorničkoj procesiji preko ulica Lista di Spagna sve do 
Campo S. Geremia, u kojoj je sam patrijarha nosio tešku 
pokaznicu, prisustvovalo je na njegovu utjehu veliko mnoštvo 
ljudi. 

U one se dane kardinal odlučio zamoliti papu, da bi se 
sljedeći Euharistijski kongres održao u Veneciji. Sveti Otac je 
rado uslišao tu molbu, pa se Sarto s velikom revnosti dao na 
priprave. 

Ljeti 1898. održale su se u cijeloj Veneciji misije. Kardinal 
je poslao propovjednike čak i u tamnice. Na zadnji dan du¬ 
hovnih vježba služio je on sam svetu Misu iza zidina tamnice, 
upravio utamničenicima očinske riječi utjehe i pružio im Tijelo 
Gospodnje. 


* * * 

U nedjelju, 8. kolovoza, najavila je zvonjava svih veneci- 
jaskih zvona početak Euharistijskog kongresa. Vrata su se 
patrijarške palače širom otvorila, i u svečanoj procesiji pod 
sjajnim ljetnim nebom, išli su svi oni, koji su prisustvovali 
kongresu, oko cijeloga Lavljega trga prema katedrali i to: 
najprije vjerska društva, zatim bogoslovi sjemeništa, svećenici 
u roketama, župnici u plaštevima, korski kapelani u tunikama, 
kanonici u misnim odijelima, tri opata, dvadeset i tri biskupa, 
pet nadbiskupa sa mitrom i štapom, te konačno tri kardinala: 
Manara, Svampa i Sarto sa svojim purpurnim povlakama. Sa 
terase katedrale vijorile su se zlatne zastave Svetoga Marka, 
zastava Venecije, grb patrijarha s lavom, sidrom i zvijezdom. 
Sve je nadvisila zastava Zamjenika Kristova na zemlji. 

U katedrali je legat Svetoga oca, kardinal Svampa u sve¬ 
čanom govoru pozdravio sudionike kongresa i Venecijance, 
koji su u velikom broju ispunili hram Božji. Patrijarha je zatim 
sve blagoslovio blistavom pokaznicom. 

Sljedećeg je jutra bila svečano otvorenje kongresa u monu¬ 
mentalnoj crkvi sv. Ivana i Pavla. Visoko gore u apsidi sjajio 
se simbolički znak hostije s Kristovim monogramom, a ispod 
njega na zlatnoj pozadini krasna slika Svetoga Oca. Ispod 
gorskih svodova hrama odjeknuli su zvuci krasnog Oratorija In 
Coena Domini, kojega je komponirao i vodio maestro Perosi. 
Patrijarha Sarto održao je tada uvodni govor o kraljestvu Kris¬ 
tovom u svetoj Hostiji. 

- Sakupljajte se oko svetohraništa! povikao je on, goreći od 
velikog žara. - Od ovoga novoga Cenakula 18 ponesite vatru 
Kristove ljubavi u svijetu, onu vatru, koju je Gospodin sam 
donio na svijet, i za koju On ništa drugo ne želi, nego da se 
zapali u svim srcima! 

Pet je dana trajala kraljevska svečanost. Sarto je opet održao 
oproštajni govor. 

»Gospodin je došao k nama kao i k svojim učenicima 
na putu u Emaus, čije su duše bile pune duboke 
zahvalnosti. On nam je govorio, i naše je srce gorjelo 
u nama, dok smo Ga slušali. Sada Ga zamolimo sa 
svom poniznošću i svom snagom svoje duše: Mane 
nobiscum, Domine - Ostani s nama, Gospodine! 
Amen«. 

Svečana procesija sa presvetim, u kojoj je Venecija razvila 
sav svoj starodrevni sjaj, zaključila je tu uzvišenu svečanost. 
Papin poslanik je još jednom pred vratima Svetog Marka podi¬ 
gao sjajnu pokaznicu i blagoslovio grad sa svim njegovim 
ulicama i cestama, s njegovim palačama i crkvama; blagoslovio 
je gondoliere na kanalima, nosače tereta u luci, ribare na moru. 
Venecija je prignula koljeno pred Gospodinom i poklonila mu 
se. 

Iza svečanosti vjere došla je svečanost ljubavi. Kao što su 
se u početku Crkve, nakon euharistijske svečanosti održavale 
agape, tj. gozbe ljubavi, tako je i sada kardinal skupio pet stotina 
siromaha na bratsku gozbu. Nakon gozbe ih je bogato nadario. 


18 Cenakul = dvorana u kojoj se održavala Posljednja Večera, op. prev. 

Prosjak svetog Marka podijelio je svoj kruh sa gradskim siro¬ 
masima. 


* * * 

Sarto je posebno volio crkvenu glazbu. Don Perosija je uzeo 
u svoju kuću i učinio ga stalnim gostom za svojim stolom. S 
njim je govorio za vrijeme ručka o svetoj glazbi. 

Crkva se ne smije pretvoriti u koncertnu dvoranu! rekao je 
partijarha. -1 orkestralne su službe često preduge, te puk, koji 
radi glazbe zaboravlja na Krista, trči i već poslije Vjerovanja iz 
crkve. To beskrajno preludiranje i međuigre, to stostruko po¬ 
navljanje istih riječi! U crkvu su se uvukli bubnjevi i trublje, 
turski talambasi i zvonca, kao da smo došli na neku vojničku 
svečanost. Toga neću! Vojna glazba ne spada u crkvu! Crkveno 
pjevanje ne smije sniziti svetu Žrtvu i učinti je sporednom 
stvari, nego joj mora služiti i podizati srca vjernika. 

- Mnogi je ponosni prelat na kongresu kimao glavom zbog 
glazbe. Rekli su mi, daje moje orkestriranje oskudno, te da sliči 
siromašnoj seoskoj djevojci u sjaju zlatne bazilike! odgovorio 
je potišteno Maestro. 

- Vjerojatno, da će isto to sveznalice reći i za Bachove fuge, 
tješio ga je kardinal. - Pa ipak, one otkrivaju ne samo najveću 
umjetnost, nego i pobožno srce i toplo čuvstvo. Nemoj se radi 
toga brbljanja žalostiti, Lorenzo, i idi svojim putem, koji je 
također i moj. 

Za Maestra je bilo najviše odlikovanje, kad gaje papa Leon 
XIII. brzo iza toga pozvao u Rim. Ipak mu je bilo teško pri srcu, 
kad se rastajao od Sarta, kojega je uvijek u znak osobitog 
poštovanja nazivao »svojim kardinalom«. 

- Želim ti sreću na putu, dragi prijatelju! hrabrio ga je 
patrijarha. -1 ako ti se u Rimu ne bude svidjelo, vrati se natrag 
k svetom Marku! Ovdje ćeš naći uvijek raširene ruke. 

Perosi se ipak nije osjećao dobro u Vječnom gradu. On je 
čeznio za Venecijom. Jednoga je dana došao u audijenciju k 
Svetom Ocu. Bacio se pred njim na koljena i zamolio ga, da se 
smije vratiti u grad na lagunima. 

- Učinite što hoćete! nasmiješio se Leon XIII. Pođite samo 
u Veneciju svome patrijarhu, a kad on postane papom, vratite 
se onda s njime u Rim! 

Kad je Sarto primio Maestrov list s papinskim riječima, 
nasmijao se veselo i rekao: 

- Sva je sreća, što takvo proroštvo ne spada na neprevar- 
ljivost Svetoga Oca! Tada je napisao svome štićeniku utješno 
pismo i opmenuo ga, da ostane u Rimu. 

- Možda će ipak »moj kardinal« još doći ovamo! uzdahnuo 
je Meastro, kad je primio pismo od patrijarha. 

USPON PREMA VISINAMA 


Kazaljke sata su se lagano pomicale prema ponoći. Kardi¬ 
nal Sarto zatvori knjigu iz koje je čitao, umorno ustane i pristupi 
k prozoru. Snijegom zavijana Venecija počivala je u sjaju 
zimskih zvijezda. Ona je bila njegov Kafamaum, grad, kojega 
je posebno ljubio. Još samo nekoliko minuta i devetnaesti će 
vijek dahnuti svojim zadnjim teškim uzdahom. On je donio 
mnogo jada Crkvi. Patrijarhova se misao vratila k osvitu ovoga 
stoljeća, koje sada nestaje. Papa Pijo VI. umro je u zarob¬ 
ljeništvu, a osim toga mu je bio - iako je bio tako iskušan - 
uskraćen mir groba. Neprijatelji Crkve su triumfirali radi nje¬ 
gove smrti, i vikali čitavom svijetu, daje s mrtvacem iz Valen¬ 
cije našlo i papinstvo svoj grob. Ah u gradu na lagunima izabrali 
su prvih proljetnih dana godine 1800. novog zamjenika Kris¬ 
tova na zemlji. Grof Chiaramonti naslijedio je Petrovu baštinu 
i kao Papa Pijo VII. uzeo trostruku krunu, čiji je zlatni obrub 
skrivao trnov vijenac Kristov. 

Uspomeni na te događaje posvetio ja patrijarha prvi dan 
novoga stoljeća, da u duždevu gradu nikada ne izumre ljubav i 
vjera privrženosti Ocu kršćanstva. 

Leon XIII. je navijestio godinu milosti. Otvorena su bila 
sveta vrata crkve sv. Petra. Milijuni hodočasnika su dolazili u 
Rim iz cijeloga svijeta, da zadobiju jubilejski oprost. 

Sarto je prečuo lagano kucanje na vratima. U sobu uđe Don 
Bressan i šutke se približi patrijarhi. U tom trenutku odjekne 
prvi, teški udarac zvona sa campanile. Na Lavljem trgu se svuda 
otvaraju vrata. Ljudi nagrnu sa svih strana na trg, noseći u 
rukama zapaljene baklje i šarene lampione, dovikujući si i 
čestitajući, smijući se i vičući. Sa brodova u luci odjekuju 
pozdravni hitci. Pobunjene u svom miru, ptice iz kupula i 

tornjeva bazilike, lete tjeskobno unaokolo udarajući krilima. 
Sarto prihvati ruku svoga tajnika i šutke je stisne. 

- Sretna Nova Godina i sretno cijelo stoljeće! zaželi Bres- 
san. 

-Šta li će ono donijeti? uzdahne patrijarh. 

- Golubovi svetoga Marka! pokaže kapelan na jato, koje je 
šumilo. - Golubovi mira, Eminencijo, radosni znak! 

- Među njima ima i crnih ptica, noćnih ptica, dragi moj; 
ptica, koje lete sa krvavim zastavama! 

- Bog neka nam sačuva mir! odgovori Bressan. 

- Amen! potvrdi patrijarh. 

* * * 

Početak novoga vijeka obavio je sjaj milosti. Beskonačne 
procesije hodočasnika iz čitavoga svijeta valjale su se prema 
Vječnom Gradu. Ljudi su puni pobožnosti i strahopočitanja 
sagibali svoja koljena pred devedesetogodišnjim starcem, koji 
je nosio papinsku krunu na sniježno bijeloj glavi. Leon XIII. je 
posvetio svijet Božanskom Srcu Otkupiteljevu. Međutim usred 
godine uplašio je cijelu Italiju krvavi atentat. U Monzi blizu 
grada Milana pao je kralj Umberto od bodeža jednog ubojice 
iz potaje. 

Sarto se više puta susreo s vladarem prigodom posveta lađa 
i sličnih zgoda. Premda je Umbertov otac nanio Crkvi mnogo 
jada, ipak je kardinal uvijek iskazivao poštivanje viteškom 
knezu, ali s nekom suzdržljivosti, jer je to od njega tražio njegov 
položaj prema kući Savoya. No, nakon onog nesretnog umor¬ 
stva, njegovo je srce osjećalo samo saučešće prema nesretnoj 
žrtvi, te je u svim crkvama dao moliti za mir duše onoga, koji 
je tako nenadano bio pozvan iz ovoga života. Kad je nedugo iza 
toga atentata došla u Veneciju žena umorenoga kralja, kraljica 
Margareta, Sarto je bez oklijevanja požurio k njoj i tješio je tako 
ljubeznim riječima, kao što bi iz bolju prepunog srca utješio i 
najsiromašniju udovicu jednoga radnika. 

Zabrinuti patrijarh nije čeznuo za ničim toliko, koliko za 
časnim izmirenjem Crkve i novih gospodara Italije. 

* * * 


Prošle su dvije godine pune neumornog rada i vjerne pastir¬ 
ske brige. Mnogo toga se učinilo, mnogo zla uklonilo, i Sarto 
je vidio, kako uspijeva žetva, koju je sa suzama sijao. I pod 
kardinalskim purpurom on je uvijek ostao skroman, jedno¬ 
stavan svećenik, čije srce nije tražilo ništa drugo, nego spas 
svoje djece. Prema svima je bio neograničeno ljubezan, a 
pogotovo prema svakom svećeniku, u kojem je vidio svoga sina 
i brata. 

Jednoga srpanjskoga jutra godine 1902. stupio je u njegovu 
radnu sobu jedan milanski svećenik, koji mu je trebao predati 
neku poruku svoga predpostavljenog, kardinala Ferrari. Izne¬ 
nađen Sarto promatrao je stranog svećenika, čiji je otvoreni 
pogled otkrivao rijetko bogatstvo srca i duha. 

- Oprostite Eminencijo, nisam našao nikoga, tko bi me 
najavio. Neki stari, smiješni čovjek, bez sumnje vaš sluga, 
pokazao mu je samo put ovamo. 

- O nemojte se zbog toga nimalo zabrinjavati! odvrati 
kardinal smješeći se. Takav je običaj u mojoj kući. 

- Achille Ratti, predstavi se svećenik i preda mu poruku 
kardinala Ferrari-a. 

- Achille Ratti! opetovao je Sarto zamišljeno. - Vaše sam 
ime već čuo. 

- Ja sam zaposlen u Ambrozijanskoj biblioteci u Milanu. 

- Vi sretniče! nasmiješi se kardinal. - Meni preostaje tako 
malo vremena za studij. Ali, čekajte, Achille Ratti! Niste li 
vi... ? On živo ustane i nakon kratkog razmišljanja, uzme jednu 
knjigu sa police. - Naravno, sada mije sinulo. Vi ste preveli na 
talijanski knjigu Franza Witt-a, utemeljitelja njemačkog Cecili- 
jinog društva o reformi crkvene glazbe. Ovdje stoji: Preveo Dr. 
Achille Ratti. Veoma me veseli, što sam vas upoznao. No, 
najprije jedno pitanje! Jeste li već služili sv. Misu? 

- Dolazim upravo iz bazilike. 

- A doručkovali niste? 

- O, to nije hitno! odgovori svećenik. 

- I te kako je hitno! Ja ću odmah pregledati. Dođite sa 
mnom, pođimo zajedno u kuhinju! Onako po domaći, bez 
okolišanja. Iznenađen pratio je Ratti patrijarhu, koji je pobrzao 
pred njim. 

- Ali, zar ovdje nema nikoga? poviče Sarto začuđeno, kad 
je stupio sa svojim pratiocem u kuhinju. 

- Hej, Roza, Marija, Ana, Amalija! zvao je partijarha - Gdje 
se, nevolje vi jedne, sve sakrivate. Da, izgleda, da su moje sestre 
i moja nećakinja nekud odletjele. Onda si moramo* sami pri¬ 
praviti doručak. Znadete li vi kuhati kavu? 

- Mislim, nasmije se Dr Ratti. 

- Ovdje sam zbilja pronašao nešto od te mirisave dra¬ 
gocjenosti. Nje nema svaki dan u patrijaršijskoj palači, to vam 
mogu odati. Tako, vi meljite, a ja ću se međutim pobrinuti za 
ognjište. 

Dok je milanski doktor mljeo kavu, čučao je Sarto pred 
vratima peći, puhao u žar, stavio malo drva u vatru i postavio 
na štednjak lončić za kavu. 

- Zabavljat ću vas kod doručka, da se ne stidite, reče 
patrijarh, kad je napitak bio zgotovljen. Tada odreže dva dobra 
komada kruha, obriše krpom stol i ponudi svećeniku mjesto. 

Ratti je oklijevajući prihvatio poziv. 

- Ali, Eminencijo, reče on smeteno, vrlo mi je neugodno, 
što me vi tako poslužujete. 

- Zašto? Naš je dragi Gospodin svoje učenike također 
posluživao, i čak im je noge oprao. A ja to činim samo na Veliki 
Četvrtak u katedrali. Kad je potrebno, operem svojim sve¬ 
ćenicima tu i tamo glavu. Ali, sada mi pripovijedajte o Milanu! 
Što radi Eminencija Ferrari? Čujem, da sije nabavio automobil. 
Jedna milanska tvrtka je zbog reklame ponudila na dar takva 
vražja kola i papi, ali je papa odbio taj dar. Šta će mu automobil 
u vatikanskim vrtovima? Siromašni sveti Otac! Znadete li, da 
Leon XIII. često jako čezne za svojim brdima, gdje je kao 
dječak tako rado tumarao. Upravo ga je sada opet u staračkim 
godinama spopala ta čežnja. Uostalom, niste li i vi planinar? 
Mislim, da sam nešto čuo o tome. 

- Ja sam se popeo na Monte Rosu i to sam objelodanio u 
Izvještaju talijanskog alpinskog kluba. 

- Točno! Tako je! Slušao sam o tome. Bio sam tada još u 
Mantovi. Ah, vi sretnice, ja vam sve više i više zavidim. Kao 
mali dječak u Riesu uzverao sam se često puta u crkveni toranj 
i gledao sam prema dalekim vrhuncima. Posve ih se dobro vidi 
iz mog rodnog sela. Uvijek sam čeznuo, da se jednom popnem 
na ta bijela brda, ali nikada mi se ta čežnja nije ostvarila. Najviši 
vrh, na kojega sam se uspeo, bio je Monte Grappa, 1775 metara 
visok. Na njegovu sam vrhu posvetio kapelu u čast dragoj Majci 
Božjoj. Ali prave Alpe sam vidio samo iz daleka. 

- Eminecijo, zašto se jednom ne odvezete u brda? upita 
Ratti, koji je u neusiljenom razgovoru izgubio svaku nelagod¬ 
nost. 

- Da, zašto? uzdahne Sarto. - Priznat ću vam iskreno, da 
nikada nisam imao novaca za takav put. Kad se zbilja hoću malo 
odmoriti, tada se odvezem u Riese ili u Salzano k mojim udatim 
sestrama, pa i k dobrim redovnicama u Crespano; da, u zadnje 
vrijeme svome nećaku, župniku u Possagno. Ondje se malo 
igram kapelana. 

Razgovor sa milanskim doktorom je tako razveselio Sarta, 
da ga je pozvao na malu jutranju šetnju na Lido. Sarto, koji si 
je katkada priuštio tu razonodu, nije nikada za prijevoz upotre¬ 
bljavao svoje sjajne gondole, nego parobrod, gdje je u neugled¬ 
nom svećeničkom odijelu stajao usred ostalih putnika. 

I ovoga jutra odvezli su se »vaporetom«, te su prolazili 
obalom sve do mornarske bolnice. Kardinal je putem ras¬ 
pravljao sa svojim gostom o pitanju crkvene glazbe, tako je 
vješto govorio o knjigama, rukopisima i inkunabulama Am- 
brozijanske knjižnice, da se Ratti nije mogao dovoljno načuditi. 
Katkada je prekinuo razgovor, ćaskao neko vrijeme s ribarima, 
zavirio u njihove košare i kupio od jednoga između njih punu 
ruku makarela, koje su nestale u njegovom velikom džepu. 

Kad su se vratili u Veneciju, pošao je patrijarh sa svojim 
pratiocem zaobilaznim putem kroz najtamniju četvrt grada, 
uspeo se preko stepenica u neku zapuštenu kuću i stavio ma- 
karele na stol jedne siromašne žene. 

- Vidite, dragi prijatelju, okrenuo se on smješeći se prema 
začuđenom svećeniku, jedan se biskup mora brinuti za mnogo 

štošta, a prije svega za to, da majka Garatti u Ševinoj ulici ima 
što kuhati. 

- Divim se vašoj Eminenciji, odgovorio je Ratti sjajnih 
očiju. 

- Pustimo sada to, moj dragi! No, recite mi, šta se čuje u 
Milanu o zdravstvenom stanju svetoga Oca? 

- Izgleda, da je ono nerazorivo, a u Milanu vjeruju, da će 
papa navršiti stotu godinu. 

- To mu želim od srca! potvrdi Sarto. - Kad bi samo rimsko 
pitanje konačno bilo riješeno! Ono zadaje mnogo žalosti Sve¬ 
tom Ocu. Ali, ja već sada blagoslivljem onoga Papu, pod čijom 
će se vladavinom Vatikan pomiriti sa Kvirinalom. Ništa žarče 
ne želim, vjerujte mi gospodine doktore! 

U međuvremenu su opet stigli do palače. 

- Želim vam sretan povratak kući i još mnogo lijepih 
putovanja u brda! Sarto se oprostio sa svojim posjetiocem 
srdačnim stiskom ruke. 

Dvadeset godina kasnije uspeo se Achille Ratti kao Pijo XI. 
na najviši vrh svijeta, pećinu Petrovu. Pod njegovim Pontifika- 
tom konačno se dokrajčila nesretna prepirka o crkvenoj državi. 


* * * 

Nekoliko dana kasnije iznenada se smračilo venecijansko 
nebo i strašna oluja se oborila na grad. Sve do večeri je bijesnio 
orkan, kakvoga Sarto nije doživio od onoga dana, kad je u 
Mantovi tuča porazbijala prozore njegove palače. U palaču su 
dolazile strašne vijesti. U luci je bilo nekoliko lađa potpuno 
uništeno, mostovi preko kanala porušeni, čitavi redovi kuća 
otkriveni. U selima ribara je pustoš bila neograničena. 

- Čovjek bi mogao pomisliti, da će svijet propasti! jadik- 
ovala je Ana, patrijarhova najmlađa sestra. 

- Baš danas je godišnjica juriša na Bastille-u, potsjetio je 
Don Bressan. 

- I onaj dan, kad je zarobljeni papa Pijo VI. stigao u 
Valenciju, doda Sarto. 

- Samo, da ne strada nijedan čovječji život, uzdahne Roza. 

- Neka bude milost Božja s onima, koji su sada na moru! 
reče kardinal ozbiljnim glasom. - Izmolit ćemo u kapelici 
krunicu. 

Dok je Sarto sa svojim kapelanom i rodbinom molio ža¬ 
losnu krunicu, oluja je neprestano sve jače bjesnila. Zadnju je 
desetinu prekinula tako strahovita lomljava i pucanje, da su svi 
prestrašeno ustali. Kroz buku čuo se zvuk, kao od razbijenog 
zvona. Bio je zvuk, od kojeg je zemlja zadrhtala. 

Uplašeni ostavili su svi sveti prostor i požurili se niz ste¬ 
penice. Dolje ih je susreo Ivan, kardinalov sluga, vičući i 
dršćući čitavim tijelom. 

- Zvonik, Eminencijo, zvonik se srušio! 

- Sveti Bože! promuca Sarto blijed od užasa, i pojuri na 
Lavlji trg. Zbunjene sestre ga htjedoše zaustaviti, ali uzalud. 
Ususret mu je dolazio oblak prašine i kreča. Boreći se svim 
silama sa olujom, probio se pokraj portala katedrale i konačno 
stigao do mjesta nesreće. Ondje, gdje je nekoć stajao zvonik sv. 
Marka, ponosno obilježje Venecije, nije bilo ničeg drugog, 
osim ogromnog brda kamenja i ruševina. Među ruševinama 
nalazila su se i raspuknuta zvona, moćni glasnici grada. 

- Moj Bože! proštenja patrijarha i pokrije lice rukama. - 
Barem da nije nitko kod toga stradao životom. 

Danima su se uklanjale ruševine. Na sreću se ispostavilo, 
da nije, kao nekim čudom, stradao nijedan čovjek, a ni bazilika 
nije pretrpjela nikakve štete. 

- Bog nam je bio tako milostiv još i onda, kad nas je 
kažnjavao! rekao je patrijarh, kad je čuo tu utješnu vijest. 

Nekoliko dana kasnije održala se u svetom Marku, pred 
slikom svete Djevice, koju su uzdigli na oltar sv. Marka, 
svečana trodnevnica u zahvalu za to, što nitko nije stradao 
životom kod te velike nesreće. 

Dne 25. travnja 1903. na blagdan sv. Marka, svečano je 
postavljen temeljni kamen za gradnju nove campanile. 

Gradonačelnik Grof Grimani je svečano obećao, da će se u 
roku od četiri godine vidjeti, kako se dostojanstveno i ponosno 
uzdiže novi toranj, dosta jak, da prkosi vremenu, i to upravo na 
istom mjestu gdje je bio i kakav je bio! Tako neka bude! 

- Neka se diže, zaključio je kardinal svečani sat, od neba 
blagoslovljen, toranj sv. Marka, i neka brzo osvane onaj žuđeni 
dan, kada će opet odjeknuti zvuk zvona, koji će navješćivati 
pravu slavu Venecije, čast Bogu na nebeskim visinama i mir 
ljudima na zemlji, koji su dobre volje! 

Kad je kralj Viktor Emanuel III. u svibnju iste godine došao 
u Veneciju, zamolio je patrijarhu, da dođe u dvorac Reggia, da 
mu tamo izrazi saučešće radi nesreće, koja je zadesila grad na 
lagunima. 

- Vi ćete, Eminencijo, vidjeti za nekolko godina kako je 
campanila opet sagrađena, reče kralj. 

- Vaše Veličanstvo je mlado i sigurno će ga opet vidjeti, 
odgovorio je kardinal. - No, ja sam star. Tko zna, hoću li ga 
ikad vidjeti! 

- Ne, ne prekine ga vladar. Vi ste zdravi i svježi, Eminen¬ 
cijo, i sigurno ćete ga opet vidjeti. Budite o tom uvjereni. 

- Takvu sigurnost bi mi mogao dati samo dragi Bog, 
uzdahne Sarto, kad je s Don Bressanom ostavio palaču. - 
Talijanski kralj mi je ne može dati. 

Uistinu patrijarh neće vidjeti novog tornja, jer će se tada 
dogoditi nešto, što će svijet više potresti od razorenog zvonika 
u Veneciji. 


* * * 

Dne 20. srpnja 1903. nekoliko mjeseci iza svoga srebrnoga 
papinskog jubileja, ležao je Leon XIII. na odru. »Lumen de 
coelo - Svjetlo neba« nazvalo gaje staro proročanstvo, i pravim 
se kršćanima činilo uistinu, kao da se prigodom njegove smrti 
nebo zamračilo. On je bio učitelj svijeta više nego ijedan od 
njegovih predšasnika. On je snažno djelovao, no njegov na¬ 
sljednik će ipak morati uzeti na sebe tešku baštinu. 

Rimsko pitanje je bilo još uvijek neriješeno. Nad Fran¬ 
cuskom je bijesnila oluja antiklerikalizma; svuda su svećenici 
i redovnici bili izručeni javnim izrugivanjima. Crkve su bila 
spaljivane, a tebemakuli provaljeni, bombama razoreni. Aus- 

trijska je Crkva još uvijek trpjela od »Pokreta za otcjepljenje 
od Rima«. U Njemačkoj je postignut mir uz visoku cijenu. I 
Crkva je u Engleskoj bila izložena najgorim pogrdama. U 
Portugalu je narod jurišao na samostane i istjerao biskupe iz 
njihovih sjedišta. Dokinuti su kontemplativni redovi, a Isusovci 
protjerani iz zemlje. Ruski se car ustručavao uspostaviti apos¬ 
tolsku nuncijaturu ili makar samo da primi jednog poslanika 
papinog. 

Slobodno zidarstvo je neprestano postajalo sve snažnije i 
opasnije. Ono se borilo protiv Crkve u mnogim zemljama, a 
modernistička su strujanja prijetila, da će pomutiti pravu vjeru 
u njezinom vlastitom krilu. 

Uistinu, bilo je veliko breme i teška odgovornost, koju će 
novi vrhovni svećenik morati nositi. »Ignis ardens - oganj koji 
plamsa« nazvala su ga stara proročanstva. Šta će naznačivati ta 
tajanstvena riječ, i kako će se ostvariti? Hoće li to biti duhovski 
plamen, koji sve obnavlja ili požar, koji sve uništava i koji će 
svemu učiniti kraj? To je bilo pitanje, koje je sve zabrinjavalo 
i koje je sljedećih ljetnih mjeseci tištilo kršćanstvo na cijeloj 
zemaljskoj kugli. 

Kad je Sarto primio vijest o smrti velikog pape, plakao je 
duboko ožalošćen. Tada se bacio pred tabemakul svoje kućne 
kapele i dugo je molio. U Veneciji i u svim crkvama nad¬ 
biskupije održane su svečane zadušnice. Kardinali su se u 
međuvremenu pripravljali za konklave, koji će Crkvi dati novu 
vrhovnu glavu, a Petrovoj lađici, ugroženoj valovima, novoga 
kormilara. 

I Sarto se spremao za put u Rim. Bio je tako siromašan, da 
nije imao ni novaca za put. Jedan dobrotvor mu gaje poklonio. 

- O, to je lijepo! smješio se Sarto, kad je primio dar. - Sada 
mogu odmah kupiti povratne karte. 

Konačno je došao 26. srpnja, dan odlaska. Patrijarhova 
gondola je pristajala pred palačom. Sarto se još jednom oprostio 
od svojih rođaka, koji su kleknuli, da mu poljube prsten, kao 
što su se bili navikli da to učine prije kardinalovih duljih 
izbivanja, ali se Sarto branio. 

- Pustite to, ja ću se opet brzo vratiti ovamo! reče on i 
poljubi ih u čelo. 

Don Bressan, je bio zaposlen sa prtljagom, i nije se još 
pojavio, te je zato Sarto poslao slugu, da ga požuri. 

- Idi i reci Don Ivanu, neka bude hrabar! Putovati u Rim, 
ne znači konačno, odseliti u Ameriku. 

Napokon je i tajnik stigao. Sarto je još jednom stisnuo svima 
ruku. 

- Nastojte da konklave budu kratke! poviče mu nećakinja 
Amalija. -1 vratite se brzo kući, ujače Josipe! 

- Bio kratak ili dug, to ne mijenja ništa na stvari! odvrati 
mirno kardinal. A ti dijete, idi samo k svome bratu Ivanu 
Krstitelju u Possagno, da se naužiješ malo svježega zraka! Budi 
uvjerena, da ću se vratiti onda, kad me budete najmanje očeki¬ 
vali! 

Patrijarha uđe u gondolu sa Don Bressanom i slugom. 
Gondolijer odbije od obale. Sva zvona Venecije su zvonila 
nadgastiru za zadnji pozdrav na putu. 

Željeznički trg, gdje je barka pristala, bio je cm od ljudi, 
koji su patrijarhu dočekali pljeskanjem i radosnim poklicima. 

- Eminenco! Još jednom nas blagoslovi, dovikivah su mu 
sa svih strana. - Nismo sigurni, hoćemo li vas još jednom 
vidjeti. 

- Vratit ću se u Veneciju živ ih mrtav! odgovorio je kardi¬ 
nal, ah su mu u očima stajale suze, kad je zadnji put izgovarao 
»Benedicat vos!« 

Kolodvorski sat je pokazivao pola tri, kad je polako krenuo 
vlak, u kojega je Sarto ušao. Putovanje je bilo dugo. Dan i čitavu 
noć klopotao je vlak kroz krajeve, koje je obasjavalo ljetno 
sunce. U pola osam ujutro su stigli u Rim. Ravnatelj Lombardi- 
jskog sjemeništa zaželio je kardinalu dobrodošlicu i otpratio ga 
u kuću, koja mu je već tako često služila kao stan. 

U popodnevnim satima dne 31. srpnja, usprkos sunčanom 
žaru, koji je palio, guralo se golemo mnoštvo svijeta oko 
Vatikana, da prisustvuje dolasku kardinala. Ono se valjalo i 
talasalo na Piazza Rusticucci, pod lijevim krilom Beminijeve 
kolonade, na Borgu i uzduž ulice Delle Fondamente. U toj 
šarenoj gomili bilo je svećenika i redovnika, žandara i čistača 
cipela, ribara iz Ostije, služavki, đaka, prodavača marona, 
fotografa, novinara. Prodavači novina su se gurali kroz vrevu 
izvikujući svoju robu: 

- Najnoviji horoskopi kardinala! vikali su promuklo, a 
mnoštvo im je grozničavo trgalo iz ruku novine, koje su još bile 
vlažne od tiska. No, izgleda da se tumačitelji zvijezda nisu 
mogli složiti, jer su jedni držali, da će budući papa biti stari, 
mršavi dekan Svetoga Zbora, Oreglia, koji je kao kamerlengo 
vodio Crkvu od smrti Leona XIII. Drugi su proricali, da će to 
biti kurijalni kardinal Di Peietro Capecelatro, nadbiskup iz 
Kapue, ili prefekt Propagande, Gotti. 

U spiritističkim seansama pitali su duhove, i jedan od njih, 
duh imenom »Bob«, prorekao je nakon žestoke lupe nogama 
od stola, da će budući nosilac tijare biti Emesto Nathan, majstor 
rimske lože. 

Bili su razdijeljeni letci, bez sumnje slobodnozidarskog 
podrijetla, u kojima su se izrugivali kardinalima i pogrđivali ih 
na najužasniji način. Osobito su bila na udaru oba brata Va- 
nutelU, kardinal, državni tajnik Rampolla, nazvan »flagelum 
Dei - Božji bič« i osamdesetogodišnji Mocenni, prozvan »Ec- 
clesiae daobolus - Đavao Crkve«. Čitatelji su odbacivali novine 
i letke, buneći se ili smijući, a dječaci su iz njih načinili 
papirnate šljemove, da se obrane od vrućine. 

Većina ih je odgonetala na temelju Malahijinog proročan¬ 
stva, koje je nazivalo nasljednika Leonovog »Ignis ardens - 
gorući oganj«. 

- Sasvim je jasno, na koga se time misli! tvrdio je jedan 
novinar. - Nitko drugi, nego Rampolla, čija je koljevka bila u 
zemlji Etne. 

- Besmisao! protivio se drugi. Ta riječ se sigurno odnosi na 
starijega Vanutelli-ja. Zar se on ne zove imenom Serafin? A 
serafi su anđeli sa plamenim krilima. 

- To se isto tako dobro može odnositi i na kardinala Gotti, 
rekao je treći. - Pod njegovom upravom stoji cijela linija 
ekvatora. 

- Vi ste svi ludi! smijao se jedan napuljski svećenik. - 
Proročanstvo o gorućem ognju se već ispunilo. Pogledajte na 
termometar! 35 stupnjeva u sjeni. 

- Razglednice! vikao je jedan trgovac. - Slike kardinala! 
Komad stoji samo truljavu liru! Tko bude imao kartu sa slikom 
budućega pape, dobiva deset lira. 

U to je prispjela prva kočija sa kurijalnim kardinalom 
Mithieuom, neobično učenim i iskusnim Francuzom. Iza nje je 
slijedila ekvipaža kardinala Puzyne iz Krakova. Sprijeda je 
sjedio njegov sluga u šarenoj narodnoj nošnji, ukrašen nekom 
vrstom turbana. 

- Turčin, Turčin! vikao je prodavač lubenica. - Što traže 
Muhamedanci u konklavu? 

Provezli su se Francuzi, Španjolci u kočijama poslanstva, 
Nijemci, Kopp i Fischer, Austrijanci, patrijarha iz Lisabona. 

- To je Amerikanac! dovikivali su jedan drugome, kad se 
provezao kardinal Gibbons, nadbiskup iz Baltimora. - Došao 
je na kolodvor u bijelom slamnatom šeširu, izvijestio je jedan 
između njih. 

Stigli su i Talijani. Konji u kolima kardinala Gotti, su se 
neprestano propinjali i usprkos udarcima kandžije, jedva su se 
maknuli s mjesta, kad je kardinal sišao. 

- Oni bi htjeli čekati, da mogu svoga gospodara odvesti 
natrag kao papu! smijao se neki brijač, koji je istrčao iz svoje 
brijačnice u bijelom figaro-kaputu. 

Dokasao je konačno i jedan jadni jednoprežac, na čijem je 
sjedalu sjedio odebeli sluga, koji je dostojanstvenim licem na 
sve strane domahivao rukom. 

- To je kočija Lombardijskog sjemeništa! reče neki mladi 
bogoslov. - Unutra sjedi partijarha iz Venecije! 

Grad na lagunima ima fina kola! cerio se jedan radoznali 
promatrač. 

- Oni trebaju novac za porušeni toranj! smijao se drugi. 

Dok je Sarto laka koraka uzlazio uz stepenice, morali su 

gotovo nositi osamdesetogodišnjega nadbiskupa iz Valencije, 
Herrero y Espinoda de los Monteros. 

- Vjerojatno, da njega neće izabrati za papu, inače bi odmah 
mogli birati drugoga, nasmije se prodavač pereca. 

Pojavila su se šezdeset i dva kardinala. Manjkao je samo 
sijedi nadbiskup iz Palerma, koji je bio radi svoje starosti 
spriječen; nadbiskup iz Sidneya, koji još nije stigao radi dugoga 
puta. 

U kapeli sv. Pavla otpjevali su kardinali Veni Creator, a tada 
su u svečanom ophodu pošli u Sikstinsku kapelu u konklave. 

U crkvi zelenim presvučenoj sjale su se pod baldahinima iz 
ljubičastog baršuna stolice kardinala urešene crvenom svilom, 
a pred svakom stol sa pisaćim priborom, pečatom i svijećom. 
Na oltaru stajao je veliki zlatni kalež, koji je služio kao izborna 
žara. Dok su kardinali zauzimali svoja mjesta, razišlo se zna¬ 
tiželjno mnoštvo. 

- Što dobivaju jesti u konklavi? upita jedan čestiti krojač. 

- Prva dva dana žive sjajno! reče neki sveznadar. - Treći je 
dan hrana već mršavija, a nakon osam dana dobivaju samo kruh 
i vodu. 

- Tada će se gospoda požuriti, da budu gotovi sa izborom, 
prije nego što gospodin post postane glavni kuhar! nasmije se 
odebeli gostioničar. 

Nakon zakletve dodijeljene su kardinalske ćelije, male, 
skromne sobice u Vatikanu, u kojima su nosioci purpura stano¬ 
vali sa svojim tajnicima i slugama. 

Kardinal Sarto je bio smješten u odajama kardinala držav¬ 
nog tajnika Rampolle. Dobro raspoložen razgovarao je on sa 

Don Bressanom, koji je prije kratkog vremena promaknut na 
čast monsignora, i sa slugom Ivanom. Zadirkivao je kardinala 
Ferrari-a radi njegova auta i raspitivao se, koga u Milanu drže 
za budućeg papu. 

- Kod nas je sve poludilo! odgovorio je nasljednik svetog 
Ambrozija. - Sklapale su se oklade kao kod konjskih trka. I u 
Rimu su htjeli smjestiti totalozator, ah su to srećom zabranili. 

- Mislim, da će se sve brzo i dobro završiti! reče patrijarha. 
Novi Papa će biti izabran najkasnije kod drugog biranja. 

- Mislite li? upita Ferrari. 

- Da, on je najsigurniji kandidat, ali on ima mnogo pro¬ 
tivnika u Svetom Zboru. Možda će konklave trajati dulje, nego 
što vi slutite. 

- Konačno ćemo još dospjeti na vodu i kruh! uzdahne 
okrugli Sartov sluga, koji je slušao razgovor. 

- Nemoj uvjek misliti na jelo! opomene ga Sarto okrećući 
se prema njemu. 

Kardinal Lecot, nadbiskup iz Bordeaux-a, susreo je negdje 
partijarhu, koga nije poznavao, i upitao ga francuski: 

- Vaša je Eminencija bez sumnje talijanski nadbiskup? 

- Non pario francese - ne govorim francuski, odgovorio je 
Sarto. Tada je Lecot opetovao na latinskom jeziku. 

- Ja sam patrijarha iz Venecije! 

- I vi ne govorite francuski? Šteta, tada ne možete biti 
izabrani. Papa mora razumjeti naš jezik. 

- Imate pravo, Eminencijo! nasmijao se Sarto. - Ja ne mogu 
biti izabran! Bogu hvala! 

Drugo se jutro opet napunio Trg svetog Petra i Piazza 
Rusticucci nepreglednim mnoštvom ljudi, koji su napeto gle¬ 
dali prema krovu Vatikana, da vide, da li se iz cinčane cijevi 
nad Sikstinskom kapelom podići crni ih bijeli dim. 

- Sfumata! Sfumata! - Dim! Dim!, dovikivah su jedni 
drugima. Prema nebu se uzdizao gusti tamni oblak. Prvo biranje 
nije donijelo nijednome kardinalu potrebnu dvotrećinsku veći¬ 
nu, zato su bile izborne cedulje spaljene u peći iza oltara 
Sikstinske kapele zajedno s vlažnom slamom, pa je iz kamina 
izlazio crni dim. No, drugo se nije ni moglo očekivati. Mnoštvo 
se razišlo, da opet poslije podne dođe. 

U prvoj sjednici dobio je kardinal Rampolla 24 glasa, Gotti 
17, Sarto 5, Serafino Vanutelli 4, dok se ostatak razdjelio među 
ostalih devet kardinala. 

-Eminecije su se našalile na moj račun! rekao je smijući se 
venecijanski patrijarh svome tajniku. - Vidjet ćeš, da ću na 
sljedećoj sjednici sasvim nestati. 

- Ne vjerujem! reče monsignore Bressan. 

Oko šest sati navečer ponovno se digao crni dim. 

Za Rampollu je glasovalo 29, za Gotti-a 16, za Sarta 10 
kardinala. Ostala četiri kardinala su dobila zajedno 7 glasova. 

Dne 2. kolovoza, u nedjelju, stiska oko Vatikana je postala 
gotovo opasna po život. Jedna kola su se zaplela točkovima u 
druga kola, konji su se poplašili i propinjali. Bezbrojni su 
tramvaji pravili prodornu buku na zavojima, mnoge je mnoštvo 
potpuno zaustavilo, pa su tako obustavili promet. 

U to su se kardinali skupili na svoju treću sjednicu. Duboka 
je ozbiljnost počivala na licima sviju. Prije otvorenja izbora 
zamolio je kardinal Puzyna riječ i pročitao je u ime cara 
Austro-Ugarskoga dokument, kojim suveren stavlja svoj veto 
kandidaturi kardinala Rampolle. U prvi mah je ledena šutnja 
zavladala svetim Zborom. Nato je Kardinal dekan Oreglia 
izrekao oštrim tonom sljedeće: »To saopćenje se ne može 
nikako primiti u konklavu, niti službeno niti poluslužbeno. 
Izjave svjetske vlasti nisu dopuštene u konklavu.« 

- C’ est une enormite! To je užas! povikao je kardinal 
Mathieu, blijed od srdžbe i negodovanja. 

Rampolla sam je uzbuđen izjavio: 

- Jako žalim tešku povredu crkvenog slobodnog izbora, 
iako mi se nije moglo dogoditi ništa draže ni milije. 

Usprkos austrijskom vetu zadržao je Rampolla 29 glasova, 
zatim je slijedio Sarto sa 21 glasom i Gotti sa 9. Poslije podne 
povećao se broj glasova kardinala državnog tajnika za jedan 
glas, dok je Sarto dobio 24, a ostali su se razdijelili na nekoliko 
kandidata. 

Sve većim nemirom pratio je patrijarh porast glasova, koji 
su dani za njega. Kad je sljedeći dan u prvom glasovanju dobio 
27 glasova i za 3 glasa pretekao Rampollu podigao se i žestoko 
dršćući molio je konklave, da se napusti njegova kandidatura. 

- Ja sam nedostojan! Ja san nesposoban! Nemojte se obaz¬ 
irati na mene! govorio je neprestano. 

Nakon sastanka bili su konklavisti prilično smeteni. Svima 
je bilo jasno, da Rampolla neće nikada dobiti potrebnu većinu, 
jer je veliki dio kardinala odlučio, da ga neće birati; među njima 
su bili Nijemci, Austrijanci, nekoliko Talijana, jedan Holan- 
đanin i nadbiskup iz Baltimora. Ako Sarto odbije izbor, nije se 
moglo predvidjeti, kako će konklave svršiti. No, prije svega 
Dekan je želio znati jasnu odluku patrijarhe i zato je poslao k 
Sartu monsignora Merry del Val-a, tajnika konklave, da mu 
ovaj dade službenu izjavu, hoće li u slučaju ako bude izabran 
primiti izbor ili ne. 

Mladi španjolski plemić, koji je tri godine prije toga primio 
nadbiksupski palij, odmah je pošao u potragu za Patrijarhom i 
našao ga je u kapeli sv. Pavla, gdje kleči na mramornom podu 
pred slikom Majke Dobrog Savjeta. 

Poslanik je kleknuo pokraj njega i šapnuo mu: 

- Gospodin kardinal-dekan pita Vašu Eminenciju, hoće li 
ustrajati u svojem otporu protiv izbora, i da li ga ovlašćuje, da 
na shedećoj sjednici u vaše ime dade odgovarajuću izjavu. 

Čim je Sarto razumio poruku, ustao je i drhtavim glasom 
odogovorio: - Da, da, monsignore, molite Kardinala-dekana, 
da mi učini tu uslugu! 

Posve zbunjen od duševne tjeskobe, koja se odražavala na 
Sartovom licu, promucao je Marry del Val: 

- Ohrabrite se, Eminencijo! Bog će vam biti u pomoći! 

Doskora se govorilo u konklavu, da se Sarto konačno 

odrekao svoga izbora. Ako je tome zbilja tako, tada će zbrka 
biti još veća. A nije se vidjelo iz nje nikakva izlaza. 

- Mi ga moramo još jednom pokušati nagovoriti da pris¬ 
tane! rekao je odlučno nadbiskup Milana i uputi se skurijalnim 
kardinalom Satolli-em i Agliardi-em k patrijarhi. 

- Upravo smo zato i došli! odgovori Satolli. - Vi morate 
opozvati to odreknuće. 

- Ali, zar vi ne uviđate, nastavi patrijarh uzbuđeno dalje, da 
sam ja bio siromašni seoski župnik, i to sam unatoč svome 
purpuru u nutrini ostao. Ja se ne razumijem ništa u diplomaciju, 

nikada nisam bio u inozemstvu, ne govorim niti jedan strani 
jezik. Ja — ah, draga gospodo, ipak mi vjerujte! - ja ću 
upropastiti Crkvu, ako izaberete mene! 

- Crkvu neće nitko upropastiti, Eminencijo! odvrati Ferrari. 
- Ali je vi dovodite u opasan položaj, ako se i dalje opirete. Ipak 
su postigli to, daje Sarto za sada povukao svoje odreknuće. 

U sjednici po podne popeo se broj Sartovih glasova na 35, 
a kardinala Rampolle pao na 16. 

Za patrijarh je slijedila strahovita noć. Kod večere je jedva 
okusio koji zalogaj, iako mu je njegov vjerni sobar srdačno 
govorio: 

- Eminencijo, bez obriza, da li ćemo biti papa ili ne, u 
svakom slučaju moramo jesti. 

Sarto je brzo otpravio i Bressana i Ivana iz sobe. Htio je biti 
sam, posve sam sa svojim Bogom u toj teškoj, tamnoj noći, iza 
koje je trebala slijediti najveća odluka njegovog života. 

Bacio se na klecalo, zakopao lice u ruke, i dugo se molio. 

- Oče, ako je moguće, neka me mimoiđe ovaj kalež, molio 
je neprestano sa suzama. 

U tim je satima u duhu još jednom prošao sav svoj život. 
Opet je vidio siromašne dane svoga djetinjstva, godine studija 
pune odricanja; gledao je nepomućenu sreću svoga kapelovanj a 
u Tombolu, svoj dragi župni dvor u Salzanu. Sve više se 
uspinjao put prema strmim visinama. Treviso; Mantova, Ve¬ 
necija, zvale su se te postaje. Teret, kojega je on nosio bivao je 
neprestano sve teži. I sada bi se još trebao uspeti na zadnji 
vrhunac, trebao bi uzeti čitavi svijet na svoja ramena, biti Božji 
zamjenik na zemlji? 

- Ne, ne! uzdisao je kardinal. - Ja to ne mogu, ja to ne mogu! 
Nisam dostojan, Gospodine, ti to znadeš! Kao nekoć izabranik 
na Genezaretskom jezeru, tako je sada i Sarto govorio svome 
Spasitelju: »Gospodine, otiđi od mene, jer sam čovjek greš- 
nik!« 

Patrijarh se podigao posve iscrpljen, te je koracao svojom 
sobom uzbuđena koraka, s dušom koju je razdirala sumnja. 

- Šta će biti, ako ne pristane na izbor? Otpor većine kardi¬ 
nala protiv Rampolle bio je odviše jak, da bi ga se moglo 

slomiti. Drugi su jedva kod zadnjeg izbora psotigli nekolko 
glasova! Moj Bože, šta će biti? Crkva treba pastira, a ako 
kardinali njega izaberu, ima li on pravo, da to odbije? 

- Gospodine, progovori! vapio je Sarto, obuhvatajući obim 
rukama križ. - Reci mi, što da učinim? 

Šta je on odgovorio Petru, kad se Petar protivio? odjeknulo 
mu je odnekuda u duši: 

- Pasi jaganjce moje, pasi ovce moje! 

- Gospodine, teret je pretežak, on me pritišće k zemlji! 
mucao je zdvojno. 

- Moj jaram je sladak i moje je breme lako! 

- Gospodine, bojim se, bojim se dostojanstva, koje neću 
znati nositi, bojim se samog sebe, radi svojih grijeha! 

- Ne boj se! ja sam s tobom do svršetka...! 

Kucanje na vratima probudi Sarta iz njegovih misli. Kardi¬ 
nal Gibbone, časni, vrli nadbiskup iz Baltimora, uniđe unutra. 

- Čujem da ste još budni, Eminencijo! reče lošom talijanšti- 
nom. - Dragi prijatelju, nemojte si zadavati toliko briga! Ako 
Bog želi, da vi budete papa, a o tom će odlučiti izbor kardinala, 
tada ne smijete odbiti. 

- Mislite li? promuca oborena pogleda. 

- Ne, vi to ne smijete, Eminencijo! reče dobroćudni Ameri¬ 
kanac. 

- Ali, ja sam nesposoban! Ja ne znam ništa o velikom 
svijetu, i ne razumijem se ništa u njegovu trgovinu. Ja sam 
odrastao kao siromašni seoski dječak. Moj otac je bio općinski 
kurir i listonoša. 

- Tada vas time više poštujem, i vi ćete onda barem znati, 
što nedostaje siromašnom čovjeku. A sada nemojte trčati uzduž 
i popreko te sobe, nego idite u krevet, a sve drugo prepustite 
Božjoj Providnosti. 

- Ali, ja već imam u džepu povratnu kartu! reče patrijarh, 
a licem mu je za čas preletio njegov stari smješak. 

- Well! Ako vas ništa drugo ne tišti, onda ću vam ja vrlo 
rado nadoknaditi tu štetu! nasmijao se Amerikanac. - A sada, 
lahku noć! 

Iako je Sarto poslušao savjet dobroćudnog crkvenog kneza, 
ipak mu nije san dolazio na oči. Otvorenim je očima gledao u 
mrak. U teškoći svoga srca, vapio je za svojom majkom. Šta bi 
ona rekla, kad bi mu mogla savjetovati? 

- Primi to na sebe, Beppo! opominjala gaje ona vrlo često, 
kad se dječaku nešto učinilo preteškim. - Primi to na sebe i nosi 
Spasitelju za ljubav! On je nosio teški križ za nas sve! 

- Primi taj križ na sebe! Nosi ga Spasitelju za ljubav! Bio 
je posve budan ali mu se učinilo, kao da opet jasno čuje iz 
majčinih dragih usta iste riječi. 

Sarto se sjećao, kako se jedne zimske večeri vraćao s 
majkom iz Cendrola. Bilo je posve tamno. Ne nebu nije bilo ni 
jedne zvijezde i nikakvo svjetlo nije sjalo utješno kroz tamu. 
Vjetar je sablasno zavijao kroz krošnje drveća i prodirao kroz 
njegovo odijelo. On je tada potražio majčinu ruku, a ona je 
obuhvatila svojom velikom rukom njegovu malu, i sigurno ga 
vodila kroz tamu, sve dok nisu stigli kući u toplu sobu. 

- Majko, vašu ruku! vapio je Josip Sarto i ove noći pune 
jada, u kojoj nije htjelo zasjati nikakvo svjetlo, koje bi ga 
utješilo, ali njemu se zbilja učinilo, kao da opet osjeća blagi, ali 
sigurni stisak majčine ruke. 

- Budi hrabar, mali moj, brzo ćemo biti kod kuće! čuo je 
njezin dragi glas, a njegov je zvuk bio isto onakav, kao i onoga 
tjeskobnoga dana. 

Sarto je na to sklopio ruke i molio se isto onako, kao i 
Gospodin u teškoj noći Getsemanija: 

- Oče, ako nije moguće, da me mimoiđe ovaj kalež, a da ga 
ne pijem, neka bude volja Tvoja! 

* * * 

Drugo se jutro Sarto pojavio u konklavu blijed i neispavan 
i šutke je zauzeo svoje mjesto. U tišini, koja je zaustavljala dah, 
pristupili su svi k izboru, od kojega su svi očekivali rezultat. 
Nije se čulo ništa drugo, nego škripanje pera na papiru i lagano 
pucketanje svijeće, na čijem se plamenu grijao pečat. Cedulje 
su se spuštale u zlatni kalež. 

Jedan od kardinala ih je otvarao i čitao imena. Kad je ime 
Josip Sarto odjeknulo po četrdeset i drugi put, okrenuli su se 
pogledi sviju prema njemu. On se spuštene glave teško oslanjao 
na naslon svoga stolca. Slijedilo je još osam glasova za njega. 
Izbor je bio gotov. Velikom većinom se konklave odlučio za 
Patrijarhu iz Venecije. 

Kardinal Richard, osamdeset i četiri godišnji nadbiskup 
pariški, izjavio je svečano, da je Josip Sarto, patriarha iz Ve¬ 
necije, izabran za papu. 

- Prihvaćaš li izbor, koji te kanonskim pravom čini papom? 
upitao gaje kardinal-dekan latinskim jezikom. - O, daje barem 
dragi Bog dopustio, da me taj kalež mimoiđe, odgovorio je 
Sarto dršćućim glason, no neka se vrši volja Njegova! 

- Ti ga dakle prihvaćaš? opetovao je Oreglia, koji je malo 
nestrpljivo očekivao jasnije formulirani odgovor. 

- Da, ja ga primam! reče Sarto. - Accepto in crucem! 

- Koje si ime odlučio uzeti? Zbor kardinala je bez daha 
čekao odgovor. Sigurno će se nazvati »Leo«, jer ga je pokojni 
Leo XIII. učinio biskupom i kardinalom. No, Sarto je odgo¬ 
vorio: 

- »Pijo X. Izabirem to ime, jer su u prošlome stoljeću pape, 
koji su se zvali Pijo, najviše trpjeli za Crkvu.« Nato su se spustili 
baldahini sviju kardinala, samo je baldahin novoga pape ostao 
otvoren. Tajnik konklava je spalio ceduljice, a iznad Vatikana 
se uzdigao prema nebu bijeli dim. 

Brzo nakon toga pojavio se kardinal Maćehi na srednjoj loži 
svetog Petra i objavio mnoštvu u kojem je zavladala dostojan¬ 
stvena tišina: 

- Habemus papam! - Imamo papu, njegovu uzoritost kardi¬ 
nala Josipa Sarto, koji je uzeo ime Pijo X. 

U istom su trenutku počela zvoniti zvona bazilike sv. Petra, 
a sa svih tornjeva pet stotina rimskih crkava odjekivao je njihov 
snažni odjek! 

Poput snažnog bučanja mora odjeknulo je gromko klicanje 
preko trga sv. Petra, a tada je sav narod nagmuo u katedralu. 

Uto su dva kardinala dovela papu u sakristiju. Obavijestili 
su njegove konklaviste. Monsignore Bressan pao je pred no- 

voizabranim papom na koljena. I dobri Ivan Gomato, njegov 
sobar, kleknuo je i stao groko plakati. 

- Oh, da, mi imamo razloga plakati! uzdahne papa. - Ali 
mi sada pomozite da se obučem. 

Novi papa se brzo pojavio u bijelom ornatu i zauzeo je opet 
svoje mjesto u kapeli. Kardinali su mu redom pristupali i 
poklonili mu se poljubivši mu nogu i zagrlivši se. Kardinal 
Oreglia mu je nataknuo na prst ribarski prsten. 

Točno u dvanaest sati stupio je on, okružen kardinalima u 
unutarnju ložu crkve sv. Petra i podijelio narodu svoj prvi 
apostolski blagoslov. 

Tada je šutnja uzmakla pred beskonačnim klicanjem. Svo¬ 
dovi su bazilike zagrmjeli od poklika desetaka tisuća »Viva ii 
papa! Viva Pio Decimo! - Živio papa! Živio Pijo X.« 

Klicanje kod Svetoga Petra pretvorilo se u orkan radosti, 
koji je zahvatio čitavu Italiju, da, čitavo kršćanstvo. Sada se 
znalo, šta ima značiti riječ »Ignis ardens«. Ovdje je bio Papa, 
koji se nije odlikovao djelima, koja bi zadivljavala svijet, 
svojim sjajnim uspjesima u znanosti ili diplomaciji, nego papa, 
čije je srce gorjelo svetom vatrom ljubavi prema Bogu i lju¬ 
dima. Pijo X. je uzeo kao i u Veneciji u svoj novi grb zvijezdu, 
sidro i lava. Agencija Stefani telegrafirala je cijelom svijetu 
vijest: »Kardinal Josip Sarto iz Venecije izabran je za papu. 
Uzeo si je ime Pijo X.« 

Neopisivom radosti primljena je vijest u Riesu, u Tombolu, 
Salzanu, Trevisu, Mantovi, Veneciji, premda je grad na lagun- 
ima ujedno žalio za svojim patrijarhom. 

Ali u palači zatekla je ta vijest potištena srca. 

- Mi smo to slutile, kad se konklave tako oduljio! rekle su 
sestre sa suzama. - Sada više nećemo vidjeti svoga brata. 

U grad na lagunima stigao je Bressaniv telegram: 

- Sveti Otac plačući šalje svoj prvi apostolski blagoslov 
sestrama i cijeloj svojoj obitelji. Naš predragi Sveti Otac osjeća 
se dobro. 

Dok su u Riesu cijelu noć zvona zvonila, a seljani se kličući 
gurali prema rodnoj kući novoga pape, da je okite zastavama, 
svijećama i cvijećem, dok su u mnogim gradovima Italije 

plamsali krijesovi radosti, a topovi u Veneciji palili salvu na 
pozdrav, dok je cijelo kršćanstvo u veselju zahvaljivalo dragom 
Bogu za svoga novoga pastira, dotle je Pijo X. žalostan sjedio 
u svojoj ćeliji konklava kao osuđenik na smrt. Bressan je čitao 
prve brzojavne čestitke, koje su stizale iz čitavog svijeta, ali mu 
je papa brzo dao znak rukom, da prestane. On nije htio ništa 
više čuti. 

Sljedeći dan napisao je biskupu u Padovu, monsignoru 
Callegari, nekadašnjem nadpastiru u Trevisu: 

Vaša Uzoritosti! 

Još se nisam oporavio od zbunjenosti zbog strahovitog 
križa, koji me tišti. I nešto me tjera, da pošaljem svojem 
vjernom prijatelju srdačni pozdrav. 

Tako bi jako želio, da Vas opet vidim i da Vam istresem 
svoje srce. No, ipak nemam snage, da Vam kažem: Dođite u 
Rim! Ovaj prvi list, kojeg pišem sa Kalvarije, kamo me volja 
Božja dovela, kvasim svojim suzama, utiskujem na nj cjelov 
pun ljubavi i šaljem Vama i Vašim vjernicima i svima Vašim 
dragima apostolski blagoslov. 

U Vatikanu, 5. kolovoza 1903. 

Vama najodaniji i s Vama U ljubavi sjedinjeni 

Pijo PP. X. 

Dne 6. kolovoza primio je Pijo X. čestitku diplomatskog 
zbora. Svakom pojedinom od gospode pružio je ruku s toliko 
dobrote i jednostavne ljubežljivosti, da su svi bili duboko 
dirnuti. 

»Recite mi, što zapravo ima ovaj papa u sebi, da nas je sve 
na tako čudan način privukao? upitao je pruski poslanik nakon 
audijencije monsignore Merry del Val, kojega je Pijo X. imeno¬ 
vao privremenim upraviteljem poslova državnog tajništva. 

Mladi biskup nije mogao pravo odgovoriti, samo je znao, 
da je svetost novoga pape bila ono, što je posvuda ostavljalo 
tako duboki utisak. 


* * * 

U nedjelju, 9. kolovoza, održano je u crkvi Svetog Petra 
svečano krunjenje. Već od ranih jutarnjih sati bila je bazilika 
puna sve do posljednjeg mjesta. Svatko, tko je ušao, dobio je u 
ruku cedulju, na kojoj su stajale napisane sljedeće riječi: »Žarka 
je želja Njegove Svetosti, da u bazilici izostane svako klicanje, 
a da se drži pobožna i puna strahopočitanja šutnja.« 

Oko pola devet ostavio je Pijo X. svoje odaje. Praćen 
bezbrojnim kardinalima, nadbiskupima i biskupima, general¬ 
nim prokuratorima vjerskih redova, plemstvom grada, švicar¬ 
skom i plemićkom gardom, ušao je novi papa uz zvuk srebrnih 
trubalja u crkvu Svetog Petra, gdje je, sjedeći na prijestolju, 
primio izraze poslušnosti kardinala. Nakon Trećeg Časa odni¬ 
jeli su ga na nosiljci k papinskom oltaru. Magistar ceremonija 
je zapalio jedan mali svežnjić od nekoliko struka slame, koji je 
bio pričvršćen na kraju srebrnog štapa, i dok je vatra gorjela, 
on je pjevao poklecajući pred gospodarom Crkve: 

- Pater Sancte, sic transit gloria mundi. - Sveti Oče, tako 
prolazi slava svijeta. Iza toga je započeo svečani pontifikal. 

Nakon Mise slijedilo je svečano krunjenje. Pijo se uspeo 
opet na nosiljku, te su ga odnijeli u srednju lađu bazilike. Pred 
grobom Svetoga Petra primio je, okružen diplomatskim zbo¬ 
rom i plemstvom Rima, iz ruku kardinala Macchi-a tijaru. 
Predavajući mu tijaru kardinal je govorio: 

»Primi sa trostrukom krunom ukrašenu tijaru i znaj, da si 
otac knezova i kraljeva, upravljač zemlje, zamjenik našega 
Otkupitelja Isusa Krista, komu slava i čast od vijeka do vijeka. 
Amen.« 

Nakon što je okrunjeni papa podijelio svoj apostolski bla¬ 
goslov, provalio je narod, zaboravljajući na zabranu, u gromko 
klicanje. »Viva Pio Decimo!« grmjelo je u Svetom Petru. No, 
kad je papa bio pronešen pokraj poslanstva iz Venecije, od¬ 
jeknuo je pozdrav: 

»Viva ili nostro patriarca! - Živio naš patrijarh!« Pijo se 
okrenuo prema svojem nekadašnjem stadu i nasmijao se ga¬ 
nuto. 

Stigavši ponovno u Vatikan, balgoslovio je svoje sestre i 
brata i ostalu rodbinu, koji su došli u Rim na svečanost. 

- Sada se više neću vratiti kući! rekao je sa suzama. 

Tračak mu je radosti prešao preko lica, kad je pred njega 

kleknuo maestro Perosi i zamolio ga za blagoslov. 

- Sada smo opet zajedno, moj dragi Lorenzo! nasmijao se 
on kroz suze. 

Svojim trima sestrama: Rozi, Mariji i Ani dodijelio je Pijo 
X. u blizini Vatikana jednostavan stan, da ih, premda nisu 
mogle s njime biti pod istim krovom, ima neprestano barem u 
svojoj blizini. 

Veliki prijatelj siromaha nije toga dana zaboravio ni po- 
trebnike grada Rima. Dao je među njih razdijeliti priličnu svotu 
od 100.000 lira. 

Kad ga je monsignor Bressan otpratio u njegove privatne 
sobe, zagrlio gaje tronuto i rekao: 

- Dragi moj Ivane, sada više nikada neću vidjeti Venecije. 
Ovu ću kuću moći ostaviti tek kao mrtvac. Bi li htio podijeliti 
sa mnom moje zarobljeništvo? 

Duboko ganut kimnuo je vjerni svećenik glavom, jer nije 
mogao progovoriti ni riječi. 

- To mi je velika utjeha Ivane! nastavio je papa tronuto. S 
tobom mi ipak ostaje komadić moga starog zavičaja. 

UŽAS SVOGA DVORA 


-Pogledaj ovo, Ivane! - uzdahne Pijo i pokaže na nekoliko 
papira, koji su ležali pred njim. - To je popis osoblja na mojem 
dvoru. Počima s majordomom i vrhovnim komomikom, a 
svršava kuharima. Među njima sve vrvi od monsinjora, žandara 
i lakaja, da oglušiš i oslijepiš. 

Ovdje imam vrhovnog konjušara, vrhovnog ukonačitelja, 
pehamika, vrhovnog rušničara, pravog tajnog komomika, ko¬ 
mornog ađutanta, ceremonijara i tako dalje. Gledaj, Ivane, tu 
su monsinjori, koji nemaju drugog posla, nego samo pridržavati 
moj šešir, kad ga skinem s glave za vrijeme šetnje. Taj i taj ima 
dužnost, da nosi za mnom kišobran ili štap. Ali, ja ti kažem, 
uklonit ću ja sve to, koji nose povlake i drže štapove. 

- Ipak bih htio zamoliti vašu Svetost, da neko vrijeme ništa 
ne mijenja, savjetovao ga je tajni komomik. - Te službe pri¬ 
padaju već vjekovima etiketi rimskog dvora, i uzeti će vam za 
zlo, ako vaša Svetost bude htjela previše brzo i radikalno sve 
promijeniti. 

- Pa neka uzmu za zlo! razljuti se papa. - Ali ovdje neće 
biti više tako. A onda gledaj, moj dragi! Ovdje stoji sedam 
kuhara, nadkuhara i kuhinjskih pomoćnika! Zašto - tako mi 
čitavoga svijeta - trebam li ja sedam kuhara? Moj tanjurić 
risi-bisi (riža sa graškom) mogle bi mi skuhati i moje sestre, 
kao što su to činile i u Manatovi i u Veneciji. Ali, moj mi je 
vrhovni komomik rekao, daje nemoguće, da papine sestre rade 
u kuhinji, da ribaju crveni luk i kuhaju rajčice. Štaviše, on me 
je htio uvjeriti, da bi bilo prikladno, kad bih svoje sestre učinio 
plemkinjama. Zamisli samo moju sestru Rozu kao groficu ili 
brata Anđela, poštanskog činovnika iz Grazie kao markiza! To 
je za smijati se! Ne, ne, dragi moj brat Anđelo neka samo ostane, 
gdje jest, a moje će sestre biti posve zadovoljne sa svojim 


295 



skromnim stanom u trećem katu na trgu Rusticucci. Neću 
praviti budale ni iz njih, ni iz sebe. 

- U Vatikanu kimaju glavama, što vaša Svetost neće sama 
jesti, reče Bressan zabrinuto, nego ste pozvali k svojem stolu 
svoje tajne kapelane, monsinjora Pescini i mene. A najviše 
uzbuđenja je pobudilo to, što dame Sarto nedjeljom i srijedom 
zajedno s vašom Svetošću doručkuju. 

- Dame Sarto! Što to čujem? One su valjda seljačke djevo¬ 
jke, a nisu nikakve plemenite gospojice ni dame! Uostalom ja 
mogu jesti s kim hoću. Ako je Gospodin sjedio za stolom 
zajedno sa carinicima i grešnicima, tada smije i njegov zamje¬ 
nik jesti sa svojim kapelanima. Ili, možda si ti drugoga miš¬ 
ljenja? 

- Ja sam samo htio vašu Svetost upozoriti, da su te promjene 
postale kamen smutnje. Naravno, da vaša Svetost može postu¬ 
pati onako kako hoće. 

-Dakle, to je gotovo! Nemojmo više govoriti o tome. Samo 
još jedno! Ne želim, da svuda stoje lakaji, kad blagujem. Za 
posluživanje kod stola sasma je dostatan moj stari poslužnik 
Ivan, iako su iz njega načinili pravog harlekina, u cipelama sa 
kopčama i livrejom crvenom poput šarlaha, kojom je stegnut 
njegov trbuh. Jadnik, uvijek mu je tako kiselo lice kao da nosi 
pokorničku košulju upravo, prije smaknuća. 

- Majordom me je zamolio, da pitam vašu Svetost, kako 
želi urediti svoj stan. 

- Ja ostajem ovdje u trećem katu! odgovori Pijo odlučno. 
Ondje dolje, u svilom presvučenim sjajnim sobama može sta¬ 
novati tko hoće, ali ja neću! Budućeg kardinala državnog 
tajnika može se drugdje smjestiti. Ovdje gore je mirnije, dalje 
sam od buke i bliže dragom Bogu. 

- Vi ćete kurijalce dovesti do očajanja, Sveti Oče! smiješio 
se monsinjor. 

- Objesit se vjerojatno neće, smijao se papa. 

Komorni ađutant stupi unutra i najavi monsinjora Merry del 
Vala. 

- Neka uđe! 

Španjolski plemić sagne s počitanjem koljeno pred Svetim 
Ocem, ali ga Pijo podigne i reče: 

- To ostavite za liturgijske svečanosti, monsinjore. Ne 
mogu podnijeti to ljubljenje nogu i ruku! Molim, izvolite sjesti. 
Da, da znadem, nije običaj, da netko sjedi u prisutnosti papinoj, 
ali vi ipak učinite to spokojno! I onako već pobuđujem toliko 
sablazni, da time neće biti ništa više niti manje! 

- Sveti Oče, treba potpisati odgovore na čestitke suverena 
i drugih vrhovnih poglavara. 

Zamjenik državnog tajnika stavi na stol kožnatu mapu sa 
spisima. Papa je to potpisivao s običnim čeličnim perom. 

- Moj vrhovni komomik se ljuti na mene, što se ne potpisu¬ 
jem starim gušćim perom, smješio se Pijo. - Ne smijem čak niti 
upotrebljavati držalo kakvo hoću. 

- Morat će se oni priviknuti na držalo vaše Svetosti! smješio 
se Merry del Val. 

- Ima mnogo drugih stvari! uvjeravao gaje papa. - Uosta¬ 
lom, vi kao Španjolac, govorite vrlo dobro talijanski. Govorite 
li još koji drugi jezik? 

- Španjolski je jezik mog oca, a engleski moje majke. U 
Engleskoj sam rođen. Francuski se govorilo u mojoj kući, a 
osim toga razumijem i njemački... 

- Prestanite, prestanite! Sasma mi se vrti! Pa vi ste drugi 
Mezzofanti. Vidite, to je moj nedostatak! Ja ne vladam osim 
starih jezika nikojim drugim. Sin sam jednog poštara, a ne 
jednoga poslanika kao vi; ne razumijem se u igru diplomacije; 
nikada nisam bio u kuriji i nikada nuncij. Ja sam to sve objasnio 
u konklavu, ali su me ipak izabrali. Sada vas molim, da mi 
pomognete i nadomjestite svojim bogatim znanjem ono, što 
meni nedostaje! 

- Ako mogu vašoj Svetosti poslužiti svojim skromnim 
znajem, rado ću poslušati! odgovori istom tridesetosmogodišnji 
nadbiskup. 

- Dobro! Ja sam vam zahvalan monsinjore! kimne papa. - 
Vi ne možete vjerovati, doda on tiho, kako ja trpim radi svoje 
nesposobnosti, koja me okružuje. Pomozite mi, monsinjore! To 
je zvučilo uistinu kao vapaj za pomoć, tako da ga je Merry del 
Val iznenađeno pogledao i rekao: 


297 



- Usudio sam se vašu Svetost nagovarati na to, da budete 
srčani. Sada se to usuđujem opet. Budite srčani, sveti Oče! 

- Od srca vam se zahvaljujem! odgovori Pijo i pruži mu 
ruku. 

Da, bilo je stvarno tako. Pijo X. je trpio. On je s bolju u duši 
čeznuo za slobodom širokih lombardijskih ravnica, za morem, 
na čijoj je obali tako često puta našao mir i odmor. Usprkos 
tolikim dvorjanieima, on je čeznuo za ljudima koje je on 
razumio i koji su njega razumjeli. Kuda god je pogledao, svuda 
je vidio maske, lica, koje su bila ukočena od strahopočitanja ili 
bolno izobličena radi njegovog nepoštivanja etikete. Vatikan je 
bio njegova tamnica. Kad se šetao vrtom nadzirali su mu svaki 
korak, kojega je učinio. Kad je jeo stajali su iza njegove stolice 
lakaji i promatrali svaki zalogaj, kojega je stavio u usta. Nikad 
nije bio sam, pa ipak je bio tako osamljen, osamljen na visini, 
na kojoj siromašni čovjek gubi dah. 

Čak ni Don Bressan nije više imao one vesele neusiljenosti 
prijašnjih dana. Trajat će još dosta vremena, dok se ona vrati. 
Staviše, izgleda, da je i Ivan, koji je bio nekada tako smješan i 
veseo momak, izgubio svoje veselje. Ah, Pijo je tražio samo 
jedno srce, samo jedno jedino, dobro, pošteno srce. 

Da, bilo je ipak ovdje jedno srce, kojem je od prvoga časa 
povjerio sve, jer je u njegovom otvorenom licu otkrio stvarnu 
i pravu dobrotu. To je bio Merry del Val. On će biti njegova 
desna ruka, zaključio je papa, premda je znao, kako će time 
povrijediti mnoge stare kardinale, kad bude tako visoko podi¬ 
gao njega mladoga stranca. No, neka se samo ljute! Ne može 
se tome izbjeći, da se oni ne sablazne, ako ne želi, da sam posve 
propadne, on siromašni sužanj u Vatikanu. 


* * * 

O, da, doskora je bilo još više sablazni. Pijo je bezobzirno 
reformirao papinsko kućanstvo, dokidao je mjesta za koja se 
činilo, da su suvišna. Posve užasnuti došaptavali su si dvorjanici 
strašne, neshvatljive stvari. Kakav je to papa, koji za sebe ne 

upotrebljava plurale majestatis, koji uvijek govori »ja« mjesto 
»mi«, kako je zahtjevala tradicija i etiketa. Sta da čovjek kaže 
na to, da je velika množina Rimljana svake nedjelje gmula u 
Vatikan i to ne u svečanim odijelima i preplavljivala Damazovo 
dvorište, dok se papa ne pokaže u loži! A tada! Nevjerojatno i 
naprosto neshvatljivo! Pijo ih nije samo blagoslovio, nego je 
počeo propovjedati, rastumačio pred Kreti i Pleti dnevno evan¬ 
đelje, kao što bi to učinio da je bio seoski župnik. Zar on neće 
nikada shvatiti, da više nije nikakav seoski župnik, nego glava 
kršćanstva, koja bi se trebala okružiti svetom nepristupačnosti. 

A istom audijencije! Svakoga pripušta, prima ga gotovo kao 
sebi ravnoga, zabranjuje, da se pred njim prigne koljeno i 
poljubi noga a nudi - tko je to ikada igdje čuo! - svojem 
zadnjem posjetiocu da sjedne. Kurijalcima je zastao dah! No, 
to još nije bilo najgore! Lomeći rukama saopćio je vrhovni 
komomik, monsinjor Bisleti, dvorjanicima, daje papa primio 
u privatnu audijenciju jednoga crnca. Pratio ga je generalni 
vikar misija Tanganjike. To je bio pravi crnac sa debelim 
usnicama, a papa mu je načinio znak križa na niskom čelu i 
stavio svoju ruku na njegovu kuštravu poput vune, glavu s 
riječima: »Budi jak, moj sinko!« 

- Ako to saznaju farmeri pamuka na Missouri, postat će 
Mormoni! istisne on gotovo izvan sebe. 

Ali još nije bilo dosta sablazni! Papa je opazio, da žandari 
svaki puta, kad on stupi u Vatikanske vrtove, u opasnosti, da se 
potepu na svoje vlastite sablje, kao ludi trče unaokolo i tjeraju 
sve vrtlare i radnike. Siromašni su se ljudi morali sakrivati u 
grmlje, da ih on ne vidi. 

- Čemu ta ludost? upita Pijo neraspoloženo. - Nisam ja 
nikakva divlja zvjer ili ljudožder, da se svakoga smrtnika mora 
potjerati s moga puta! U buduće pustite ljude, da mimo rade 
svoj posao! 

Slijegajući ramenima pokorili su se dvorjanici onom, čemu 
nisu mogli izbjeći. Ali papa je bio veseo, kada se mogao tu i 
tamo po koji časak razgovarati s vrtlarima, koji se sada više nisu 
pred njim skrivali, nego su se ograničili samo na to, da skinu 
kapu ili ga zamole blagoslov, i da tom zgodom kleknu. Kako 

su se sjajile oči tim dobrim ljudima, kad se stručno raspitivao 
za njihove poslove i pripovijedao, kako se on sam prije u Riese 
brinuo za jednu gredicu cvijeća u vrtu. - dakako, da kod kuće 
nismo imali mnogo mjesta za cvijeće, dodao bi smješeći se, jer 
je naša obitelj bila tako velika, da smo trebali gotovo cijeli vrt 
za špinat i kupus. A onda! Komomicima, koji su to promatrali, 
prestalo je kucati srce! Pijo je tada ponudio vrtne radnike 
burmuticom i dopustio, da svojim prljavim prstima zahvate 
njegov burmut. 

Još je veću smutnju prouzročio jedan drugi događaj. Neki 
mali naučnik iz vatikanske tiskare, uvukao se u jedan od muzeja 
i sakrio se iza nekog kipa staro-rimskog boga, čekajući sve dok 
nije papa, idući u vrtove, prošao pokraj njega. Tada istupi 
mladić u svojem plavom radnom odijelu iz skrovišta, poklekne 
pred papom i zamoli ga za blagoslov. Dok je monsinjore, koji 
su pratili papu, skoro udarila kap, učinio je Pijo radosno se 
smješeći ono, što je mladić želio. Tada je prijazno zapitao 
naučnika za njegove roditelje, braću i sestre, pružio mu ruku, 
iako su mladićevi prsti pokazivali očite tragove crnih slova, i 
rekao: 

- Vrlo bi me razveselilo, kad bi ti češće došao. Mi bismo se 
mogli tada zajedno šetati po vrtu. 

- Vrlo rado, Sveti Oče! odgovorio je mali slagar sretan. - 
Rado ću doći! Posve sigurno ću opet doći! 

No siromašnog je naučnika skupo stajala ugrabljena audi¬ 
jencija. Upravnik tiskare, kojega su uzbuđeni dvorjanici obavi¬ 
jestili o strahovitom događaju, obasuo je drznika ukorima i 
otpustio ga iz službe. 

Ali Pijo, kojega je taj posjet jako razveselio, čudio se, što 
naučnik više nije dolazio, i raspitivao se za njega. 

- Nije mu dobro! odgovorio je jedan od prelata zbunjeno. 

- Pošaljite po njega u tiskaru, ja ga želim odmah vidjeti! 
naredi papa. 

- On nije više u tiskari! odgovorili su mu. 

- Onda ga dovedite od kuće. 

Kad se papa vratio sa svoje šetnje, mladić ga je već čekao. 

- Zašto više nisi dolazio, Franjo! upita ga Pijo. 

- Bio sam bolestan! promuca naučnik i bojažljivo zaškilji 
na prelate. Ali Pijo je dobro opazio, da su mu naložili, da tako 
govori. Zato mu reče ozbiljnim tonom: 

- Pomisli na to, da nikada ne smiješ lagati, a najmanje kada 
govoriš s papom! Zar si zbilja bio bolestan? 

Nakon nekog krzmanja prizna mladić sav crven, kako je 
prošao. 

- Siromašni mladiću! požali ga papa sućutno. On tada 
izvadi svoju novčarku i pruži mladiću pedeset lira. - Tako, to 
je za izgubljenu zaradu, a sutra ćeš opet na svoj posao. Idi, i nek 
te Bog blagoslovi! 

Tada se strogom dostojanstvenosti okrenuo prema jednome 
od svojih monsinjora i rekao mu: 

- Vi ćete biti tako dobri, pa ćete reći u moje ime direktoru 
tiskare, da mladića odmah opet namjesti, inače će on sam 
izgubiti mjesto. Uostalom, zabranjujem, da se nekoga zadrži, 
tko bi htio doći k meni. 

Kurijalci su samo slegnuli ramenima. Tu se nije moglo ništa 
učiniti. Papu Sarta se mora prepustiti njegovoj sudbini. 

Nekoliko dana kasnije imao je vrhovni komomik novi 
razlog, da se opet do skrajnjih granica uzbudi. Došla je grupica 
seljaka iz Salzana, koji su pokazali jedan list od svoga župnika 
i zahtijevali, da budu predvedeni pred svog bivšeg dušobriž¬ 
nika. Uzalud ih je monsinjor Bisleti pokušavao od toga odvra¬ 
titi. Poučen žalosnim iskustvom, nije se usudio zatajiti pred 
papom posjet. Tako je konačno najavio, sa svim znakovima 
nutarnjeg bola, da su ti ljudi iz Salzana, koji uporno traže, da 
vide Svetoga Oca. 

- Oh, kolike radosti! uzvikne Pijo živo. - Dovedite moje 
bivše župljane odmah k meni! 

- Ali, da ih vaša Svetost vidi! promuca užasnuto komomik. 
- Kako su obučeni! Bez ogrlice i kravate! 

- Kakve kravate! Kao da su kravate važne! Uvedite ih 
unutra! 

Posve smušen izvršio je Bisleti nalog. 

- Dobro došli u kuću svojega Oca! pozdravi Pijo zbunjene 
ljude. On nije dopustio, da mu poljube ni nogu ni ruku, nego je 

pokazao dobrim ljudima stolice. Bisleti bi od jada najradije bio 
propao u zemlju, ali je papa opazio njegovu duševnu bol, pa je 
rekao: 

- Monsinjore, mi vas više ne trebamo! 

Salzanci su odahnuli, kad je strogi gospodin oklijevajući 
ostavio sobu. 

- Ah, da! uzdahnuo je nekadašnji njihov župnik! - Ja 
nažalost nisam gospodar u Vatikanu. 

-No, to je još ljepše, Sveti Oče! promrmlja jedan od seljaka. 
- Ne biti gospodar u svojoj kući! A tko je onda? Kad je meni u 
mojem dvoru neki sluga dosadan, ja ga otjeram! 

- Da, tvoj dvor i moj dvor, to je razlika! nasmiješi se papa. 
No, sada konačno već jednom sjednite. Ah da, tu manjka jedna 
stolica, jedan čas. On otiđe u pokrajnju sobu i donese široki 
naslonjač. Daje to vidio vrhovni komomik, pomislio je Pijo u 
sebi! 

- A sada mi pripovjedajte, kako je kod kuće! obodrio je 
svoje posjetnike i pružao svima unaokolo burmuticu. 

Tada su srdačno razgovarali o svemu i svečemu. 

- Znate li još... ? Poznate li još... ? Sjećate li se još... ? 

- Sjećate li se još, smijao se stari Pietro, kako ste mi jednom 
rekli: Kad jednom postanem papa, učinit ću te komandantom 
plemićke garde? Da, to ste rekli, gospodine papa, to je istina, 
kao što ja ovdje sjedim. 

- Jesam li ja to uistinu obećao? počešao se Pijo za uhom. 

- Da, mora da je tako bilo, potvrdi netko drugi. - Odonda 
se Pietro uvijek naziva komandantom plemićke garde in spe. 

- Ti valjda ne očekuješ, da ću izvršiti to svoje obećanje? 
Iskreno ti kažem, da bi to pribavilo velikih poteškoća. 

- Bože sačuvaj! nasmije se Pietro. - U plemićkoj su gardi 
samo ljudi plave krvi: grofovi, baroni i knezovi i njima slični! 
Tu nema šta tražiti jedan između nas. Ja se odričem toga i 
polažem svoju službu. Ubuduće ću se zvati komandant ple¬ 
mićke garde u miru. 

Zvonki smijeh je dopro i do zaprepaštenih dvorjanika, koji 
su stajali pred vratima 

- To je moj sin! predstavi jedan seljak svoga dvanaesto¬ 
godišnjeg sina. 

- O, sjajni momčić! No, kako se zoveš? 

- Beppo! odvrati dječak sjajeći se od veselja. Ja sam po 
vama dobio ime, vaša Svetosti! 

Vrhovni komomik uđe i najavi poslanstvo iz Palerma. 

- Da, državni poslovi, moji dragi! uzdahne papa. 

On pruži još jednom svakome ruku. Mali Beppo izvadi 
nekoliko krunica iz džepa i potegne - vrhovnom se komomiku 
srce okrenulo u tijelu od užasa, - povuče papu za rukav i poviče: 

- Gospodine Svetosti! Gospodine Svetosti, molim, blagos¬ 
lovite mi još ove krunice za moju majku, braću i sestre! 

Smješeći se ispuni Pijo dječaku želju. Tada je preporučio 
monsignoru Bisleti-u, da njegove posjetnike najprijaznije is¬ 
prati iz palače. 

Gospoda iz Palerma su došla u Rim nakon smrti njihovog 
nadbiskupa radi jedne posebne važne stvari. 

- Sveti Oče, rekao je njihov govornik, mi smo došli, da 
zamolimo vašu Svetost, da se obazre na naše tradicije, prema 
kojima nadbiskup u Palermu mora biti plemić i doktor bogos¬ 
lovije. 

Pijo je dugo gledao deputaciju šutke. Konačno je rekao s 
velikim mirom: 

- Dakle, tako, vi biste željeli jednoga plemića a akadem¬ 
skim stepenom! Vi dakle ne smatrate dostojnim građanima, 
koji nije urešen doktorskim šeširom? 

- Naša tradicija! počeo je govornik iznova. 

- Razumijem! prekine ga Pijo. - Moja siromašna djeco, 
kako vam mora biti teško, kad vidite na Petrovoj stolici čovjeka, 
koji nije ni doktor bogoslovije, ni plemić, nego sin jednog 
siromašnog općinskog kurira i pismonoše! 

Nastupila je šutnja! 

- Ali, utješite se, ja ću vam poslati dobroga pastira, jer je to 
važnije, nego najstarije plemstvo i najviša akademska čast! 

Time je otpustio poslanstvo, kojemu je ovaj puta dopustio 
čak i da mu poljube papuču. 


Dal-Gal, O.F.M.Con. u svojoj knjizi: Der heilige Papst Pius 
X., str. 391. navodi papine riječi ovako: 

- Znadem, da je bio jednom jedan kapelan, koji nije bio ni 
plemić, ni doktor bogoslovije, pa je bio izabran za župnika. 

- Bio je jedan župnik, koji nije bio ni plemić, ni doktor 
bogoslovije, pa je bio imenovan kanonikom. 

- Bio je, jedan kanonik, koji nije bio ni plemić, ni doktor 
bogoslovije, pa je bio posvećen za biskupa. 

- Bio je jedan biskup, koji nije bio ni plemić, ni doktor 
bogoslovije, pa je bio potvrđen za kardinala. 

- Bio je jedan kardinal, koji nije bio ni plemić ni doktor 
bogoslovije, pa je bio izabran za papu. I to je papa, koji sada s 
vama govori. 


Međutim je čitavi svijet čekao na prvu riječ Svetoga Oca. 

- Što papa zapravo radi? pitali su svuda. 

- Što radi papa? raspitivali su se diplomati, koji su napeto 
očekivali političke izjave i odluke. 

- Što radi papa? pitali su se i mnogi biskupi, začuđeni, što 
još uvijek ne izlazi nikakva Enciklika. Kad su jednoga dana 
kazali Piju za takva pitanja, on je rekao: 

- Odgovorite svima, koji se o tom raspituju: Papa moli! 


* * * 

Dne 4. listopada izašla je konačno tako dugo očekivana 
papina enciklika. Bila je prožeta ljubavlju velikodušnog srca, a 
naviještala je nakon odlučnog odbacivanja zabluda svoga vre¬ 
mena lozinku: 

Omnia instraurare in Christo - Sve obnoviti u Kristu! 

Enciklika je pobudila u čitavom katoličkom svijetu radost 
i oduševljeno slavlje. Da, to je bila riječ pastira, kako se može 
od pape i očekivati; riječ puna duboke vjere i srdačne po- 
božnosti. 

- Kakav papa! povikali su kapucini u Rimu. - Kakav Papa, 
kojega nam je poslao Bog! Uistinu, on je svetac! 

Niti liberalna štampa nije komentirala enci kli ku neprija¬ 
teljski. Dobro, rekli su oni, papa je pobožan čovjek. On će čitati 

Mise i moliti krunice, a inače će se malo brinuti za svjetske 
događaje. Od njega se ne moramo ništa bojati. 

I mnogi dobronamjerni ljudi su vjerovali, da enciklika može 
služiti na čast papinom srcu, ali su ipak očekivali drugačiji 
program, a ne samo jedan tako općeniti »Sve obnoviti u Kris¬ 
tu!« 

Nije manjkalo kritike ni u najužem papinom krugu. Ali Pijo 
je išao svojim putem, bez obzira na pohvale i prigovore. To je 
bio put Dobrog Pastira, koji ljubi svoje ovce sve do uništenja 
samoga sebe. 

»Samo je zakon Božji u pitanju«, rekao je on u to vrijeme 
nekom Francuzu. Mi nismo nikakav diplomat, ali je naša za¬ 
daća, da branimo zakon Božji. Pred Crkvom, koju je osnovao 
Isus Krist, ne može nas niti jedna zemaljska sila na to navesti, 
da odustanemo od njezinih prava, koja su neotuđiva, njezin 
hijerarhijski poredak, koji je posvećen i njezinu slobodu, koja 
je nepovrediva. 

Ja znam, dodao je, da se mnogi brinu za dobra /beni/ Crkve, 
ali meni je više na srcu do dobra /bene/ Crkve; Mi radije volimo 
izgubiti kamenite crkve ali spasiti Crkvu. Previše se gleda na 
dobra /beni/ Crkve, a premalo na njezino dobro /bene/. 

Jednoga je dana pokazao na križ i rekao s izrazom, koji je 
dao naslutiti vrhunaravno nadahnuće: Ja gledam na Raspe¬ 
toga!« 

Dal- Gal, o. c., str. 354-5. 


1. Vjerujem da se neće sa mojim izvodima mnogi slagati! Ja 
gledam Raspetoga! Neka se oni ne uzrujavaju, jer ne može 
se isto vidjeti, ako se gleda sa drugačijeg stanovišta! 

2. Ako netko misli, da treba drugačije, neka provjeri sveto 
Pismo! Papa, biskupi su tu! Primjer dvorjanika etiopske 
kraljice! 

3. Možda to nije potrebno govoriti vama, koji ste ovdje! Baš 
vama! Na vama je zadaća, da budete svjedoci! Zato ovo nije 
karanje, nego uvjeravanje, i koja je najveća bol, da vas ne 
mogu uvjeriti! 

4. Vjera je u Isusa Krista odlučna. Njom želimo obnoviti sve! 
Sebe! Obitelji! Društvo! Crkvu! Svijet! 

5. To nije lagano! U prvom redu treba dobre volje, a zatim 
slušati, razmišljati, a najviše raditi na samome sebi i u svojoj 
okolici, za koju sam ja odgovoran. 

6. Ne može naše prosuđivanje biti jednako onome, kako pro¬ 
suđuje svijet, niti to može biti mjerodavno! Štaviše »Zaista, 
zaista vam kažem, vi ćete plakati i tugovati, a svijet će se 
radovati, vi ćete se žalostiti, ali će se vaša žalost okrenuti u 
radost.« Iv. 16,20. 

Dobro zato ispitajmo savjest, kad nam se čini, da se s nama 
svijet smije, da isto tako govorimo, mislimo, da mu se do¬ 
padamo, da nas hvali, da je s nama zadovoljan; odnosno ako 
nam se čini, da svećenik ne govori dobro, da previše traži... 
itd... 

Svi, koji žele pobožno živjeti u Kristu Isusu, trpjet će 
progonstvo. 

II. Tim. 3,12. 

ZA SLOBODU I ISTINU 


Bila je već duboka noć, kad je Merry del Val svršio svoj 
izvještaj o teškom stanju Crkve u Francuskoj. On je kratko 
vrijeme nakon izbora Pija X. imenovan za kardinala državnoga 
tajnika i ukrašen purpurom. Pijo X. gaje slušao sa zatvorenim 
očima, obuhvativši rukama križ na prsima. 

Dakle, pitanje je, reče on konačno, hoćemo li priznati 
Udruženje kulta, koja traži slobodnozidarska vlada i dopustiti 
kleru, da s njima surađuje ili ne. 

Da, to je pitanje. Ta je odluka vrlo dalekosežna. Nema 
sumnje, da će Crkva u Francuskoj pasti u bijedu, ako joj 
zabranimo sudjelovanje sa Udruženjima kulta. Vaša Svetost 
znade, da su se uvaženi glasovi u Konzistoriju digli za do¬ 
puštenje, da se time zaštiti francuski kler od skrajne stiske. 
Rastava Crkve od države otela je Crkvi u Francuskoj godišnje 
prihode u vrijednosti od 44 milijuna franaka. Ako se pristanemo 
uz Udruženje kulta, uzet ćemo kleru i posljednjih šest milijuna 
franaka, koje je vlada spremna dati, ali samo preko Udruženja 
kulta. 

- Vi govorite o milijunima franaka, a ja mislim na isto toliko 
milijuna duša, kojima je ugrožen spas. Vi znadete i sami, da bi 
time, kad bismo priznali Udruženje doveli Crkvu u kobnu 
ovisnost o bezbožnoj vladi. Vi govorite o koncesijama, Emi¬ 
nencijo. Vi znadete s kakvom je nezahvalnošću Francuska 
platila popustljivost Rampollinu politiku. 

- U nekim krugovima se ističe činjenica, daje vaša Svetost 
ipak pokazala vrlo veliku pomirljivost prema politici Italije. 

- Eminencijo! odgovori Pijo nestrpljivo. - Vi znadete, da 
se u Rimskom pitanju radi o zemaljskom dobru, o Crkvenoj 
državi, ali ovdje se radi o spasu besmrtnih duša. Ja. želim mir, 
da, ja želim izmirenje sa Kvirinalom i spreman sam učiniti sve 

što mi savjest dopušta. No, ja ne želim nikakva mira na račun 
ljudskih duša, otkupljenih Isusovom krvlju. To je razlika, Emi¬ 
nencijo. Govori se tako mnogo o dobrima Crkve, a zaboravlja 
se pravo dobro, spas duša. 

Papa položi ruku na knjigu Novog Zavjeta. 

- Pisano je: I poveo gaje na visoko brdo i pokazao mu sva 
blaga i bogatstva svijeta i rekao mu: Sve ću ti ovo dati, ako 
padneš, te mi se pokloniš. Došao je opet taj sat, Eminencijo, sat 
kušnje. Smije li nas zateći slabe? 

- Hoće li francuski kler imati snage, da joj se odupre? 

- Hoće, ja sam siguran. Kardinal Ferrata me je upitao, kako 
će pariški nadbiskup vršiti svoju službu bez doma, bez doho¬ 
daka, bez crkve. Odgovorio sam mu, ako se za to nadbiskup ne 
osjeća sposoban, prenijet ću njegovu službu na jednoga fran¬ 
jevca, koji je i onako obvezan na potpuno siromaštvo. No, ja 
imam veliko povjerenje u francuski episkopat i njegov kler. 

- Postavio sam svoje prigovore samo radi toga, da upozorim 
Vašu Svetost na zadnje posljedice one nužne odluke, a ne zato 
da vas sklonem na keni »da« ili »ne«! reče Merry del Val, koji 
se pobojao, da bi ga Sveti Otac mogao krivo shvatiti. 

- A kad bih vas ja zapitao, što vi držite za pravo, »da« ili 
»ne«, šta biste mi odgovorili, Eminencijo? 

- Kad me silite, da dadem odgovor na to pitanje, Sveti Oče, 
tada vam savjetujem, da kažete »ne«! Mi ne smijemo slobod¬ 
nim zidarima izaći u susret ni za jedan jedini korak! odvrati 
kardinal, čija se ruka i nehotice stisnula. 

- Zahvaljujem vam, Eminecijo! odgovori Pijo tronuto. - To 
je i moje mišljenje. No, sada me, molim vas, pustite samoga! 
Prije nego stvorim konačnu odluku, moram razmisliti i moliti. 

Još dugo nakon odlaska Marry del Val-a, sjedio je Pijo u 
dubokom razmišljanju. Već je tri godine nosio teret pontifikata, 
Njegova je kosa pobijelila, a njegovo srce se umorilo. Od prije 
kratkog vremena stao je osjećati teret svojih godina. Bio je 
uvjeren, da je svladao čežnju za rodnim zavičajem, koja je 
mučila njega siromašnog vatikanskog sužnja, ali je odgovor¬ 
nost bivala iz dana u dan sve teža i pritisnula ga gotovo sve do 
zemlje. 

Sada dakle Francuska! Kolike li boli, vidjeti, da su se 
rastrgale stare veze između te zemlje i Apostolske Stolice! 
Bezbožna je vlada u Parizu opozvala svoga poslanika u Vati¬ 
kanu i protjerala nuncija. Alije Pijo X. nekoliko mjeseci kasnije 
dao toj izmučenoj zemlji novoga blaženika, uzdignuvši na oltar 
pobožnog župnika Ivana Vianey-a. 

Papin je pogled dugo počivao na slici velikoga dušobrižnika 
iz Arsa, koja je stajala na njegovom radnom stolu. - Kako bi ti 
odlučio? šaptao je. Kad bi ti imao birati između dobara i slobode 
Crkve, za što bi se ti odlučio? Ne, ne smijem te pitati, jer znadem 
odgovor. Zar ne, ti bi rekao: Uzmite mi sve, što imam! Ja trebam 
samo mali željezni lonac, da mogu skuhati svoje krumpire. Ali, 
Crkva mora biti slobodna. 

Pijo se podigne, prođe najprije kroz predsoblje pokraj sob¬ 
nog ađutanta, koji ga je iznenađeno pogledao, a tada kroz 
hodnike, stepenice i lože, pokraj čuvara palače, i uputi se, a da 
nije prihvatio pratnje, u crkvu Svetog Petra. Pred confessio se 
bacio na kameni pod i molio prvog papu za svjetlo i jakost. 

U bazilici je bilo tamno, samo su pred oltarima tinjale 
crvene svjetiljčice. Na papin mig povukli su se Švicarci, koji 
su držali stražu, tako da je veliki molitelj bio sam, posve sam 
sa svojim mislima i sumnjama, koje su razdirale njegovo srce. 

Činilo mu se u taj sat da vidi mnogo tisuća siromašnih 
svećenika s otrcanim talarima, koji su došli iz bijede i prema 
njemu pružaju ruke, koje su bile prazne. Da li ih je mogao 
pustiti, da potonu u neizrecivom siromaštvu? Zar ne snovi i on 
krivnju za njihovu muku i nevolju? Ne tjera li ih on u besk¬ 
onačno mučeništvo? U mučeništvo glada i bijede? 

Neće li oni podleći kao prosjaci radi tog pripuštanja Bož¬ 
jeg? Smije li on natovariti na njihova jadna ramena takav teret? 

No, nije li za njih vrijedila ona Isusova utješna riječ? »To 
sam vam govorio, da imate mir u meni. U svijetu ćete imati 
nevolja, ali se utješite, ja sam svladao svijet.« 

Kratka se ljetna noć približavala kraju. Posljednje su zvi¬ 
jezde blijedile i prvo je jutarnje svjetlo prodrlo u svetište. Papa 
je još uvijek klećao pred Confessio i molio. Sat na Svetom Petru 
je odbio četiri. Pijo se podignuo. Bilo mu je zima, ali je njegovo 

srce bilo puno mira i sigurnosti. U prvom svjetlu dana sjajila su 
se ztalna slova nad grobom prvog pape: 

»Non praevalebunt« - »Vrata paklena neće je nadvladati«. 

- Odlučio sam, rekao je nekoliko sati kasnije Merry del 
Val-u. Moj je odgovor »ne«! 

- Deo gratias! odvrati kardinal, a onda sagne koljeno i 
poljubi ruku Svetom Ocu. 

Dne 10. kolovoza 1906. izašla je enciklika »Gravissimo 
officii munere«, koja je navijestila čitavom svijetu, da se Crkva 
neće prignuti pred svjetovnom vlasti. Ona je ujedno zabranila 
francuskom episkopatu i kleru suradnju s takozvanim Udružen¬ 
jem kulta. 

Crkva je u Francuskoj izgubila svoje posjede i zapala u 
bijedu, ali je njena sloboda bila spašena. Kod francuskih je 
katolika odluka papina naišla na oduševljeni odjek. Oni su 
dragovoljno štitili svoje svećenike od skrajnje bijede. Isto se 
tako požrtvovno odrekao sav kler cijele zemlje svojih ze¬ 
maljskih dobara, da živi od milostinje vjernika. 

S velikim je klicanjem Pijo gledao besprimjerno junaštvo 
progonjenih. Klicanje odjekuje iz svake riječi, koju je tada 
napisao: 

»Neću nikada prestati zahvaljivati se Bogu što mi je na¬ 
dahnuo misao, da svojoj djeci u Francuskoj savjetujem: Sli¬ 
jedite me u trpljenju! Jedino, što me žalosti jest to, što ne mogu 
biti s vama, da s vama trpim i bijem bojeve Gospodnje. Rekao 
sam svoj braći biskupima: Ostavite svoje palače! Izvadite iz 
sjemeništa mlade ljude, nadu svoje Crkve! Nemojte uzeti od 
onih, koji hoće zarobiti Crkvu niti jednog jedinog sua, da utažite 
svoju glad.« 

I tako su ti dragi sinovi, koji su Crkvi ostali vjerni u njenoj 
boli i bezutješnosti, gledali kako njihovi mladi ljudi ostavljaju 
sjemeništa, ta mjesta pobožnosti. Oni su gledali kako su od¬ 
stranjene dobre, milosrdne sestre od bolesničkih kreveta, gdje 
su tako zaslužno djelovale. Oni su gledah, kako su redovi koji 
su u odgoju mladeži učinili tako velike stvari, prisiljeni, da 
ostave domovinu i potraže utočište u inozemstvu, jer ih je 
odbacila njihova opaka majka. 

Sve su to oni vidjeli, ali su pružili primjer, jedinstven u 
povijesti Crkve. Svi biskupi bez iznimke, poslušali su riječ 
papinu kao riječ Božju. Svi su svećenici poslušali s poštovan¬ 
jem riječ svojih nadpastira, a vjernici su izjavili jednodušno: 

»Računajte na našu snagu i našu požrtvovnost! Vi nećete 
imati sjajnih palača, ali ćete ipak imati dom, u kojem ćete moći 
otpočinuti. Nećete imati udobnih i prostranih sjemeništa, ali 
ćete ipak imati mjesta, gdje ćete moći izobraziti svoje bogos¬ 
love. Nećete imati više redovnika, ali će laici zauzeti njihova 
mjesta u apostolatu. Nećete imati više stalnog prihoda ni do¬ 
hotka, ali vam neće uzmanjkati sredstva za bogoslužje.« 

Iako sam sa suzama molio Miserere radi iskušenja, koja su 
zadesila Crkvu u Francuskoj, morao sam ipak zapjevati i Te 
Deum radi utjehe, koju sam osjetio svaki puta, kada sam 
pomislio na žrtve, koje francuski vjernici prinose iz ljubavi 
prema Crkvi. I neprestano moram pjevati Te Deum radosti i 
zahvalnosti. 

Tako je bilo veliko zadovoljstvo i radost Svetog Oca, daje, 
on, tako jako izmučeni i umorni, učio francuski, da može 
govoriti francuskim hodočasnicima u njihovom vlastitom jez¬ 
iku. Kada su katolici te zemlje došli u Rim, da se poklone papi 
prigodom proglašenja blažene Djevice Orleanske, zahvalio im 
se Pijo na njihovu veliku radost jezikom njihove domovine. 


* * * 

No još je nešto drugo tištilo srce Svetoga Oca. Već u svom 
prvom nagovoru kardinalima spomenuo je, da mu je u duhu 
njegove lozinke: Sve obnoviti u Kristu!, prije svega dužnost 
navješćivati istinu i sačuvati je čistu i nepatvorenu. No, onda je 
bilo malodušnih srdaca, koji su mislili, da moraju uskladiti 
nauku Kristovu sa spoznajama modernih znanosti. U suglasju 
sa liberalnom protestantskom bogoslovijom umanjili su vrijed¬ 
nosti vjerskih članaka vječne istine i snizili ih do praznih 
simbola; da, oni se nisu ustručavali tvrditi, da je božanstvo 
Kristovo proizašlo iz divljenja masa, osim toga nijekali su 
Kristova čudesa. 


311 



Pijo je s dubokom boli opazio, da su te krive nauke, nazvane 
»modernizam«, prodrle i u svećenička sjemeništa, predavao¬ 
nice teoloških fakulteta, da, štaviše i u samu hijerarhiju. Tu on 
nije mogao dulje šutjeti. 

Dne 8. rujna 1907. enciklika »Pascendi« je najodlučnije 
osudila suvremene zablude i zadala je modernizmu u katoličkoj 
Crkvi smrtni udarac. Papa je osudio šezdeset i pet tvrdnja i 
zabranio njihovo naučavanje pod kaznu izopćenja. 

Mnogome, koji je dobronamjerno bio sklon novoj nauci, 
otvorile su se oči, i našao je natrag put k pravoj i potunoj vjeri. 
I mnogi profesor, koji je svojim raznim ustupcima namjeravao 
modernom suvremenom duhu sagraditi mostove, sada je pro¬ 
gledao, udario se ponizno u prsa i podvrgao se nezabludivom 
sudu Crkve. Drugi su, dakako, ustrajali u prkosu, i papa ih je 
morao, koliko god ga je to bolilo, izopćiti. Strahovita je bila 
mržnja i ruglo, kojom su nepoučljivi pristaše modernizma, 
slobodni zidari i liberali, obasuli papu i njegovog kardinala 
državnog tajnika. 

Još najmanje je bilo to, što su oni Pija nazivali dobrim, ali 
neukim seoskim župnikom koji bi bolje učinio, daje ostao kod 
svojih seljaka. Govorili su, da se on upravo ništa ne razumije u 
spoznaje i zahtjeve novoga vremena. Drugi su upotrebljavali 
još mnogo oštriji ton. Nazivali su njega i Merry del Val-a 
mračnim fanaticima, koji hoće ugušiti svaku slobodu duha. 
Novine su pisale: 

- Pijo je samo licemjer, bezgranični, slavohlepni spletkar, 
koji si je prokrčio put prema visinama lažnom poniznosti, a sada 
je odbacio masku! Tyrrel, vođa modernista u Engleskoj, pisao 
je pjeneći se od srdžbe: »Modernistički je pokret pretvorio 
tisuću maglovitih sanja o uniji u oduševljenje nade, kad li se 
iznenada pojavio Pijo X. držeći u jednoj ruci škorpiona, a u 
drugoj kamen. 

Pijo se smješio na sve te klevete. Najgora pogrda ga se 
jednako doimala kao i najoduševljenija pohvala, koja mu je bila 
izrečena. Samo se razljutio, kad su napali kardinala državnog 
tajnika: 

- Ne trpim takve nepravde! reče on Merry del Val-u. Protiv 
mene mogu pisati, ako mi se to sviđa. Ali zašto vas radi svega 
toga napadaju? 

- O, sveti Oče! nasmiješio se kardinal, ja sam ponosan što 
je i mene pogodilo nekoliko kamenova, koji su bačeni na vas. 

U Vatikan je stizala poplava pisama. 

- No, šta opet pišu protiv mene? upitao je jednoga dana, kad 
je iznenada ušao u sobu i vidio monsignora Bressana kako 
stavlja u stranu jedan svežnjić pisama. 

- Oni sadržavaju nečuvene pogrde! odvrati tajnik zabri¬ 
nuto. - Želi li ih vaša Svetost čitati? 

- Ne, ne! stresao je papa smješeći se glavom. Tada načini 
nad njima znak križa i reče: »Parče sepultis! - Pusti mrtve u 
miru!« 

Kolikogod je papa osudio zabludu, toliko je sažaljevao 
zalutale. On je kažnjavao istom onda, kad drugačije nikako nije 
moglo biti i kad je odbijanje okorjelih bilo tako očito, da ih nije 
mogao previdjeti. 

- Modernisti će sami sebi iskopati grob! govorio je nepre¬ 
stano. Već u prvom konzistoriju je izjavio: 

»Ako smo sada i prisiljeni, da se borimo za istinu, ipak s 
ljubavlju grlimo neprijatelje i protivnike istine, jer osjećamo 
prema njima veliko saučešće i sa suzama u očima ih pre- 
poručamo božanskom milosrđu.« 


* * * 

Jednoga dana je bio prisiljen pozvati jednoga svećenika, 
koji je prekoračio svaku mjeru, i ozbiljno ga opomenuti. 

- Izmolite za mene jednu Zdravu Mariju, Eminencijo, 
zamolio je Merry del val-a, da Bog blagoslovi ovu audijenciju 
i da se onaj siromah ne suprostavi, te da me ne prisili na daljnje 
mjere! 

Drugo se jutro pojavio u svojoj radnoj sobi vrlo utučen i 
umoran. Gotovo čitavu noć nije mogao spavati od žalosti i 
brige. Nakon audijencije sjajilo se njegovo lice od radosti. 

- Znate, Eminencijo, rekao je kardinalu, sve je dobro prošlo. 
Siromah je priznao opravdanost mojih riječi. Nisam ga mogao 
štedjeti, ali on se podvrgao. Sada moramo sve učiniti, da mu 
pomognemo. 

No, modernizmu je uistinu Pijo X. zadao smrtni udarac. 
Ispunila se riječ Richarda od Kraliks: »Modernizam je u borbi 
sa enciklikom srdito izdahnuo svoj duh.« 

Posebna potreba, koja je kroz tako mnogo godina tištila srce 
Pija X. bila je reforma crkvene glazbe. Kuća Božja i služenje 
svetih tajni bilo je za njega previše uzvišeno, a da bi se smjelo 
oskvrnuti nečim profanim i teatralnim. Zato je izdao Motu 
Proprio, kojim je odredio, da se opet njeguje liturgijska glazba, 
a prije svega gregorijanski koral u svoj svojoj staroj ljepoti i 
dostojanstvu. 

Među dužnostima pastirske službe, pisao je, bez sumnje je 
jedna od najvažnijih sačuvati i unaprijedi vati dostojanstvo kuće 
Božje, gdje se služe svete tajne naše vjere. Zato u kući Božjoj 
ne smije biti ništa, što bi smetalo pobožnost ili je samo i 
umanjivalo, Ništa, što bi bilo protiv dostojanstva i uzvišenosti 
svetih čina.« 

Tako je on utvrdio smjer, kojega se mora držati crkvena 
glazba kod službe Božje i kojim će dokrajčiti sve zloporabe. U 
tom poslu bio mu je pomoćnik i svajetnik njegov vjerni maestro 
Perosi. 


IGNIS ARDENS 


Proljeće u Rimu! U vrtovima cvate badem. Vodoskok pred 
crkvom svetog Petra baca vodu prema nebu na kojem kruže 
stotine bijelih golubova. Na ulicama i cestama sve vrvi od 
užurbanog života. Hodočasnici stupaju iza svojih svilenih zas¬ 
tava. Djeca se naganjaju igrajući se i vičući na dostojanstvenom 
trgu pred stepenicima bazilike. 

Samo jedan čovjek nikako ne sudjeluje u toj šarenoj vrevi. 
To je papa, veliki zarobljenik u zlatnom zatvoru. Pijo je stajao 
zamišljen na jedinom prozoru svoje radne sobe. Rasuo je nešto 
mrvica kruha na prozor i čekao, neće li koja ptičica sletiti dolje, 
da podijeli s njime njegovu osamljenost. No, toga jutra nije 
našao k njemu puta ni jedan jedini siromašni vrapčić. Uto je 
ušao u sobu Don Bressa, a Pijo se okrene prema njemu s 
tugaljivim smješkom. 

- Pogledaj, Ivane! Ovoga jutra neće ni vrabac da znade za 
papu. Kako je ipak čovjek osamljen u toj visini! 

- O, Sveti Oče! odogovrio je tajnik. - Ta cijeli svijet dolazi 

k vama! Audijencije-. 

- Da, audijencije! uzdahne vrhovni svećenik. - Biskupi, 
knezovi, ministri, vladari! Čak i za hodočasničke audijencije 
propisuju dvorski ceremonijali frak i bijelu kravatu, a za žene 
crno odijelo i veo. Koliko me je samo muke stajalo, dok sam ih 
nagovorio, da dopuste i crne kravate. Moj otac i moja siromašna 
majka ne bi nikada mogli doći k meni, jer bi ih moj dvorjanik 
sigurno odbio zbog njihova jednostavnog odijela. Ali, ja sam 
odlučio, da to neću dulje trpjeti. K meni mora imati svatko 
pristup, pa makar neimao ništa drugo, nego iznošeni radnički 
haljetak. Dođi ovamo, Ivane, k prozoru! Pogledaj, kako se 
ponosno uzdižu tornjevi i kupole, palače i gradske vile. Što 
misliš, koliko bijede stanuje u kolibama, koje se iza njih skri- 

vaju, u dvorišnim zgradama, u koje nikada ne zaluta ni jedna 
sunčana zraka. Moja djeca propadaju u bijedi, a njihov otac 
stanuje u palači i ne može k njima. 

- Mnogo je učinjeno, da se ublaži bijeda, Sveti Oče! Sve¬ 
ćenici... 

- Da, znadem! Ali, ja bih sam morao k njima, kao što sam 
to činio u Mantovi i u Veneciji. Često puta pogledam otrcani 
crni talar, u kojem sam tražio siromahe u njihovim zakutcima 
i rupama, i vjeruj mi, da bih sada bio najsretniji, kad bih ga opet 
smio obući. Ali biskup Rima ne zna puta k svojim ovcama. Ja 
se ne mogu čak ni do vrata maknuti, a da odmah četiri stražara 
uz zveket sablje ne pojure za mnom, da me svuda prate i to s 
toliko revnosti, kao da će se rastrgati na komadiće. No, što mi 
danas donosiš? 

- Audijencije! Monsignore je gledao u kalendar. - Tu je 
popis audijencija 

U 8,30 sati Eminencija Merry del Val; 

U 9,00 sati Kardinal - vikar; 

U 9,30 sati Prefekt Propagande; 

U 10,00 sati Tajni milostinjar; 

Slijede privatne audijencije: 

U 10,15 sati misionar iz Ugande P. Laane od Bijelih Otaca; 

U 10,35 sati knez Orsini sa suprugom; 

U 10,55 sati župnik Šarani; 

U 11,00 sati trgovac Alojzije Oster iz Aachena, predsjednik 
njemačkog društva Djetinjstva Isusova; 

U 11,15 sati mister Henry Smith, posjednik plantaže iz 
Sjedinjenih Država; 

U 11,30 sati novi biskup iz Chalons-a. 

Poslije podne kolektivne audijencije u loži zemljopisnih 
karata: hodočasnici iz Njemačke, Madžarske, Češke i Švicar¬ 
ske. 

- Ispunjeni radni dan! uzdahne Pijo. - Dakle, molim, kardi¬ 
nala Državnog Tajnika! 


* * * 

Kad je Merry del Val završio svoj izvještaj, reče nešto 
oklijevajući: 

- Sveti Oče, smijem li vas još jednom zamoliti, da izrazite 
svoje želje u vezi sa pripravama za vaš zlatni svećenički jubilej? 

- Moj zlatni svećenički jubilej! kimne zamišljeno papa. - 
Kako je brzo proletjelo pedeset godina. Tombolo, Salzano, 
Treviso, Mantova, Venecija —! zapravo se može brzo izra¬ 
čunati. Svuda sam bio točno devet godina. No, nedavno je i prvi 
lustar (petljeće - pet godina) moga pontifikata prošao. Preostale 
su mi dakle još četiri godine, prema Adamu Riese, do sljedeće 
postaje. A koliko će ih biti prema Božjem primislu, Eminen¬ 
cijo? 

- Uz izvrsno zdravlje vaše Svetosti, moglo bi to još biti i 
mnogo godina. Zadnji su pape dosegli visoku starost. Grgur 
XVI. je doživio osamdesetjednu godinu, Pijo IX. osamde- 
setšestu, Leon XIII. devedesettri godine. Vaša bi Svetost prema 
tome mogla ispuniti jedno stoljeće. 

- Neka me dragi Bog u svojoj milosti sačuva od toga, 
uzdahne papa. - Osim toga, ni moje zdravlje nije više najbolje. 
Kostobolja me kliješti više nego što mi je to drago. Dobri dr. 
Marchiafava mi je zabranio pušenje, a dopušta mi još samo 
malo burmut. U Veneciji sam se uvijek osjećao mlad, ali ovdje 
u Vatikanu osjećam svoje godine. 

- Priprave za svečanost - podsjeti ga kardinal. 

- Ne želim nikakovih svečanosti! reče papa odlučno. - 
Poslušajte i recite to svima, da ja ne želim nikakvih svečanosti. 
Imat ću dosta posla, kad budem razmišljao o svemu, koliko sam 
toga kao svećenik zanemario, a koliko dobra propustio učiniti. 

- Zar to možete reći vi, Sveti Oče? potrese Merry del Val 
glavom. Vi, kome se čak i Crkvi neprijateljska štampa ne 
usuđuje zanijekati svojstva dobroga Pastira! 

- Ne tiče me se ono što slobodni zidari govore, ali ono, što 
Bog kaže, to ću možda već brzo čuti. Ali, dosta, ne želim 
nikakvih svečanosti. 

- Sveti Oče, svečanosti se nikako neće moći izbjeći! ustra¬ 
jao je državni tajnik. - Jubilej jednog papa je blagdan čitave 
Crkve i čitavog svijeta, pa se ne može preko njega šutke preći. 

- Ni ja neću, Eminencijo, da se preko njega šutke pređe. 
Zadnjih mjeseci sam mnogo razmišljao o svećeničkom idealu. 
Šta koriste svi putevi i sve metode, ako nemamo dobrih pastira! 
Eminencijo, potrebni su nam sveti svećenici. Zato ću prije 
svoga jubileja izdati jedan nagovor kleru. Ako svećenici po¬ 
slušaju moju riječ, tada će mi to biti najdraži dar za jubilej, 
vredniji nego sav besmisao svih govora i novinskih članaka, dar 
vredniji od svih glazbenih ovacija na svečanim pontifikatima. 
Evo ga ovdje, gledajte. I Pijo pokaza na svežanj listova. - To 
sam napisao iz svoje duše za vrijeme tihih noćnih sati. Tu je 
izražena najdublja potreba moga srca. 

Papa se podigao i stupio k prozoru. 

- »Sve obnoviti u Kristu«, dragi brate, te riječi sam uzeo 
prije pet godina za svoje geslo. A što sam obnovio! Što sam 
zapravo obnovio na čitavom svijetu? Da, crkvenu glazbu, na 
veliku žalost mnogih! To je sve, Eminencijo! Pijo se opet 
okrene svome državnom tajniku. Duboko je svjetlo odsijevalo 
iz njegovih očiju. - Ah, ako ja stvorim dobrih pastira, brate, 
tada ću zaista sve obnoviti. Sa svetim svećenicima ću preobraz¬ 
iti lice svijeta. Sve ostalo je samo nesvršeni posao. 


* * * 

Ostale audijencije su donijele nove probleme. Trebalo je 
stvoriti važne odluke. Papa je doznao za trpljenje i stisku Crkve 
u Rimu, Italiji i u čitavom svijetu. 

Veliku mu je radost donio izvještaj misionara iz Ugande. 
Otac Laane je stajao pred papom u svojem bijelom redov¬ 
ničkom odijelu, preplanuo od afričkog sunca, mršava lica, ali 
sjajnih očiju. 

- Krv naših mladih mučenika donijela je čudesnu žrtvu, 
izvještavao je misionar. - Naš vikarijat broji sada više od sto 
tisuća kršćana. Molim vašu Svetost, da se smije započeti proces 
za proglašenje blaženim naših mučenika iz Ugande. 

- O, da! O, da! odgovorio je papa živo. - Predajte svoj 
materijal Kongregaciji Obreda! Ja ću potaknuti gospodu, da 

koliko je moguće požure sa postupkom. Vaš mi je vikarijat, 
dragi sinko, posebno prirastao srcu. Prefekt propagande ga 
naziva biserom afričkih misija. Primite moj posebni blagoslov 
za svoju djecu i recite im, da su crnci iz Ugande ljubimci moga 
srca! 

Knez Orsini obavijestio je Svetog Oca o zarukama svoje 
kćeri i zamolio ga blagoslov za mladence. 

U sobu je stupio jedan svećenik, na kojem se jasno opažalo, 
da je vrlo zbunjen. 

- Župniče Šarani, vi me jako žalostite! rekao je Pijo i 
žalosno zakimao bijelom glavom. - Jedan rimski svećenik ne 
plaća svojih dugova! Pogledajte! Ovdje leži pismo vaših vje¬ 
rovnika, koji se tuže, da ne mogu do svoga novca. Ovdje je 
također i neisplaćeni račun jednog trgovca puškama. Zašto vi 
zapravo trebate pušku? 

- Katkad idem u lov! promuca svećenik. 

- Da, razumijem! Čini mi se, da su vam prepelice u moč¬ 
varama Isola Sacra, zečevi i šljuke važniji nego duše, koje bi 
trebalo loviti! A dugovi! Priznajem, da sam i ja kao župnik 
pravio dugove, ali ne zato, da si kupim pušku, nego da po¬ 
mognem svojoj siromašnoj djeci u njihovim potrebama. 

- Sveti Oče, i u mojoj župi ima mnogo bijednika, a moj je 
dohodak tako malen, da sam prisiljen zaduživati se! uhvati se 
šarani za papinu riječ kao za uže spasa. 

- No, dobro. Koliko biste vi trebali imati, da možete pris¬ 
tojno živjeti, a da ne padnete u dugove? 

- Dvije stotine lira mjesečno! reče svećenik, koji je stvarno 
primao daleko veću svotu. 

- Dobro! Ovaj put ću vam ja platiti dugove i dat ću vam 
mjesto, gdje ćete imati mjesečno dvije stotine lira. A sada 
pođite s Bogom! 

Posve zbunjen ostavio je svećenik sobu. Svojom neisk¬ 
renosti učinio je slabu zamjenu! Zaista, doskora je bio imeno¬ 
van kanonikom na jednoj staroj bazlici sa mjesečnim prihodom, 
koji je točno iznosio dvije stotine lira. 

Alojzija Oster, poštenog trgovca vinom iz carskog grada 
Aachena, primio je Pijo najvećom ljubežljivošću. Trgovac je 

nosio na svom svečanom fraku visoko odlikovanje, koje mu je 
papa podijelio nekoliko godina prije toga. 

S velikom sam radosti čitao vaš izvještaj! rekao mu je Pijo 
preko monsignora, koji je govorio njemački. - Veoma sam 
sretan, što njemačka djeca tako mnogo čine za misije. Od srca 
rado blagosivam vaše djelo! 

- To će djecu potaknuti na još veću revnost, Sveti Oče, 
uvjeravao gaje predsjednik. Pred svršetak audijencije, izjavio 
je trgovac, da je bio toliko slobodan, te je donio papi sandučić 
izabranog vina. - Dobro, staro rajnsko vino, Sveti Oče! Nema 
boljega sredstva za jačanje srca. 

-O, to ću uzeti sa srdačnom hvalom, nasmiješi se Pijo. - Vi 
možete radi toga imenu svoje tvrtke dodati naslov papinskog 
dvorskog dobavljača. To će možda povećati vašu prođu, ali 
nadam se, da neće i cijenu. 


* * * 

Vlasnik plantaže iz U.S.A. ponosno je izvješćivao, kako je 
sagradio svojim crncima vlastitu crkvu. 

- Vlastitu crkvu za crnce? upitao je Pijo začuđeno. 

- No, dakako! nasmijao se kralj pamuka. - Ipak ne mogu 
crne kuštrave glave sjediti u jednoj crkvi zajedno s bijelcima! 
Hoho! Kud bi onda došli s disciplinom! Crnci bi konačno stali 
smatrati, da su jednaki bijelim gospodarima. 

- Oni to i jesu, mister Smith! Pred Bogom oni to i jesu, i ja 
ne mogu nikako shvatiti, zašto ne bi oni mogli pred Bogom 
klečati uz svoje bijele gospodare. 

Ne shvaćajući buljio je farmer u Gospodara Crkve. 

- Sveti Otac se sigurno šali! reče farmer konačno. 

- Ne, ja se ne šalim! odvrati Pijo mimo. - Meni se čini, da 
vi na Mississipiju morate u mnogim stvarima promijeniti svoje 
mišljenje. 

- Mi smo dokinuli ropstvo. Radi toga je došlo do pravog 
građanskog rata između Sjevera i Juga. Sada je i crnac slobodan 
čovjek. 

- A kako je sa linčom? Vješate li još svakog crnca na 
najbliže drvo, ako je po vašem mišljenju pogriješio? 

- Biskupi su podigli dosta vike radi toga, nasmijao se 
Yankee dobroćudno. - Sada i crnac većinom dolazi pred re¬ 
dovni sud. 

- Ali, tako se mora uvijek postupati! Slobodan čovjek pa i 
crnac, ima pravo, da bude zaslužan i da se brani, pa makar 
počinio kakav zločin. Pijo je pogledao na svoj sat. I taj sat je 
bio vječna smutnja i sablazan u očima vrhovnog komomika. 
Prema njegovom mišljenju nikako nije pristajalo uz svetu oso¬ 
bu Zamjenika Kristova na zemlji, da nosi sat u džepu. Leon 
XIII. ne bi nikada povrijedio na takav način etiketu. 

- O, Sveti Oče, kako vi imate bijedan sat! zakimao je 
Amerikanac glavom. - Najmlađi Clerk (duhovnik, pisar, trg. 
pomoćnik) na mojoj farmi ima bolji. Čujte, ja bih rado imao 
uspomenu na ovu audijenciju! Dajte mi svoj sat, a vi uzmite 
moj. Tim riječima izvadi on iz džepa krasan, zlatan, Remon- 
toire - sat, urešen dragim kamenjem. Taj sat vrijedi tisuću 
dolara, Sveti Oče! Well, mi ćemo se zamijeniti. To je dobar 
posao za vas, jer vaš sat vjerojatno nije stajao više od 5 lira. 

- Ne, ne, dragi gospodine! odvrati Pijo smješeći se. - On je 
mnogo više stajao. Stajao je znoj rada mojih roditelja. Taj mi 
je sat poklonila moja majka na dan prve svete Pričesti. On je 
pokazivao i sat njezine smrti. Ne bih ga dao niti za milijun! To 
sam obećao majci još dok sam bio dječak, i pri tom ostajem. 

- Šteta! slegne Yankee ramenima. - Razumijem: Uspo¬ 
mena! 

- Ljubite svoje crnce! opomenuo gaje Pijo na odlasku. 

- Well, ja ću pokušati! potvrdi farmer. - Ja ću ih pozdraviti 
od vas. To će ih radovati. A pripovjedat ću im o satu, i svakom, 
tko me bude pitao, reći ću: »Well, reći ću. Pijo X. je dobar papa, 
ali loši trgovac. Zbogom!« 

S velikom radošću pozdravio je Pijo novoga natpastira u 
Chalonsu. Duboko dirnut slušao je o trpljenjima i junaštvu 
francuskih katolika. 

- Uostalom, vi ste biskup i nesretnog abbe Loisy-a, koji je 
upao u veliku ekskomunikaciju radi svog tvrdoglavog prista- 

janja uz zablude modernista. Mnogo sam molio za njega. 
Postupajte s njime dobrostivo, i ako on učini samo jedan korak 
prema vama, tada mu vi izađite dva ususret! 

U audijencijama po podne, kada su se oko njega tiskali 
hodočasnici čitavoga svijeta, pokazivao se on u svoj svojoj 
očinskoj dobroti. Samo gaje pratilo nekoliko monsignora. Nije 
bilo ni bubnjeva, koji bi najavljivali njegov dolazak, ni repre¬ 
zentativne straže, ali su svi osjetili u dubini svoga srca, da je 
pred njima dobar pastir, i da ih blagosiva Božji zamjenik. 


* * * 

Kasno u noći izvadio je Pijo rukopis, na kojem je već 
tjednima radio. To je bio nagovor kleru cijeloga svijeta. Prije 
nego što je počeo pisati, papa je kleknuo i izmolio velik- 
osvećeničku molitvu svoga Učitelja: »Sačuvaj ih u istini!« 
povikao je jasnim glasom. Tada se podigao i pisao, sve dok nisu 
zvona svetog Petra najavila ponoć. 


* * * 

Sljedećeg jutra bila je srijeda. Pijo je sjedio kod zajedničkog 
doručka sa svojim sestrama i svojom najmlađom nećakinjom 
Gildom, koja je nakon njihovog preseljenja u Rim stanovala 
kod svojih tetaka. On se uvijek veselio tom intimnom satu. U 
krugu svojih rođaka našao je opet svoju staru veselost i često 
se šalio, kao što je to običavao u prijašnje godine. Kao i uvijek, 
tako su i toga dana sestre i nećakinja prisustvovale njegovoj 
svetoj Misi u kućnoj kapelici. 

Pijo se prijazno raspitivao kako žive. 

- Dobili smo na poklon jedan automobil, reče Gilda. - 
Poklonio nam gaje neki bogati Amerikanac. 

- Tako, automobil? stresao je ujak glavom. No, to bi bilo 
previše lijepo, kad bi se moje sestre provezle u jednim takvim 
kolima kroz ulice Rima. 

- Šta bi u tome konačno bilo zla? upita nećakinja izne¬ 
nađeno. 

- Time bi me jako ozlovoljili! 

- O, a ja sam se već tome tako jako veselila! tužila se 
djevojka. 

- Kako si smiješna! korila ju je Roza. - Ja sam ti već rekla, 
da se to ne dolikuje! 

- Mi ćemo ga prodati! reče Marija odlučno. 

- Može se s time učiniti mnogo dobra! potvrdi Ana. 

- Tako je pravo! Papa je tada s veseljem pripovijedao 
pripovijest o zamjeni sata, i kako ga je Amerikanac nazvao 
lošim trgovcem. Svi su se srdačno smijali zbog te šale. Konačno 
je Pijo saznao još nešto osobitog. Neki mladi grof iz plemićke 
garde, ozbiljno je ponudio Gildi ženidbu. 

- Šta će tebi grof i plemićki gardista! nasmijao se papa. - 
Pomisli na to, da si ti jednostavna seoska djevojka! Meni se 
čini, da tebi ne prija rimski zrak! 

- Ali ja ne marim za njega! reče Gilda, s mukom zadrža¬ 
vajući suze. 

- Tvoj me otac u zadnje vrijeme mučio s molbom, da tvoga 
brata blizanca uzmem k sebi u Vatikan, te da mu nađem kakvo 
dobro mjesto. No, iz toga ne može biti ništa. Kod kuće on može 
više koristiti. 

- To je i moje mišljenje! reče Roza. 

- Nagovarali su me, da uzmem k sebi nećaka Battistu i da 
ga učinim kućnim prelatom, ili čak kardinalom! Kao da dobri 
župnik u svojem selu Possagnu, ne može biti sretniji, nego li u 
kuriji! Bogu hvala, što je on dosta pametan, pa to i sam uviđa! 

* * * 

Prebrzo je prolazilo vrijeme zajedničkog života, koje je 
papi i njegovim rođacima bilo vrlo utješno, premda je si¬ 
romašna Gilda ovaj puta ponijela sa sobom kući jedno malo 
razočaranje. 


* * * 

Prolazili su mjeseci, a za Pija X. puni teškoća i briga. U 
kolovozu je objavio »Nagovor kleru«, koji je svuda u svijetu 
radosno primljen, te ne mnoge obratio i potaknuo na dobro. 

Premda je Pijo za svoj jubilej zabranio svaku svečanost, 
ipak je jubilej proslavljen osobitim sjajem. Ovaj put je bilo 
nemoguće papi provesti svoju volju. Iz čitavog svijeta došle su 
nepregledne čete hodočasnika, da zažele svom Ocu sreću, ikao 
su liberalne novine raširile vijest, daje planirano postavljanje 
bombe u Vatikanu i u svetom Petru. Knezovi i kraljevi su 
poslali skupocjene poklone. Pijo je samo kimao glavom, kad je 
promatrao sve te divote. 

- Šta misliš Ivane, koliko bi za ovo dao Levi u Veneciji? 
reče on pokazujući monsignoru Bressanu nekoliko teških zlat¬ 
nih svijećnjaka i jednu prastaru kinesku vazu. - Nažalost, sada 
se više ne mogu otšuljati zalagaču! 

- Ne, to vam uistinu više ne pristaje, nasmiješio se tajnik. 

Vrhunac svečanosti je bila svečena Pontifikalna služba u 

crkvi svetog Petra, pod kojom je maestro Perosi izvodio pred 
pedeset tisuća ljudi jednu Palestrininu misu. Ovaj put je mnoš¬ 
tvo vjernika poštivalo jubilarčevu želju, da se ne čine glasne 
ovacije, pa je izrazilo svoje poštovanje pobožnom šutnjom. 

* * * 

Godina se jubileja završila teškom kušnjom. 

Dne 28. prosinca stigao je brzojav o strahovitom potresu u 
Kalabriji i Siciliji. Gradovi Reggio i Messina su bili potpuno 
uništeni. Stotine tisuća ljudi je izgubilo svoj život. 

- Danas je blagdan Nevine dječice! reče papa glasom, koji 
je bio slomljen od boli. - Moj Bože, koliko je nevine krvi 
poteklo! Moja siromašna djeca, moja siromašna djeca! 

U Rim su stizali čitavi vlakovi unesrećenih, obogaljenih 
žrtava. Papa je naredio, da se širom otvore vrata Vatikana i da 
se nesretnici primaju, dok se god nađe kakvo mjestance. 

I kad ne budete imali za njih više kreveta, tada uzmite moj! 

On sam je osobno išao kroz velike dvorane tješeći i 
blagosivljajući redove ranjenika, koji su uzdisali i stenjali. 

Onima, koji su najednom postali prosjaci, dijelio je pomoć, te 
je tračak radosti prelazio preko lica, koja su bila iznakažena od 
boli, kad se on približavao. 

Papa je upravio vatreni poziv čitavom svijetu, da se po¬ 
mogne onima, koje je pogodila tako velika bol. Njegov apel nije 
ostao neuslišan. Vjernici Staroga i Novoga svijeta poslali su mu 
nekoliko milijuna u novcu, tako da je mogao ublažiti najveću 
bijedu. On sam se brinuo za uzdržavanje četiri stotine siročadi, 
a osim toga je u opustošenoj zemlji gradio nove crkve i škole, 
sjemeništa, odgojne domove i stanove za beskućnike. 

- Calabriae ac Siciliae orphanis Adjutor et pater - Po¬ 
moćnik i otac siročadi Kalabrije i Sicilije« glasio je počasni 
naslov, kojega su mu podijelili onih teških dana. 

- Ignis ardens! Vatra njegove ljubavi je popravila ono, što 
je razorio potres zemlje i žar uništavajućeg ognja. Čak i slo¬ 
bodni zidari nisu mogli uskratiti papi ovoga poštovanja. 

»NEMOJTE IM BRANITI!« 


Kardinal Gotti, sijedi Prefekt Propagande, završio je svoj 
izvještaj o stanju svjetskih misija, ali je papin pogled još uvijek 
kao prikovan počivao na ogromnoj karti svijeta, koja je pokri¬ 
vala njegov radni stol. Plamtećih očiju je slušao izvještaj o 
čudesnim uspjesima, ali i o požrtvovnoj junačkoj borbi vjero- 
vjesnika. Nema sumnje! Kraljestvo se Božje svuda na zemlji 
širilo. Krv bezbrojnih mučenika u svim zemljama svijeta doni¬ 
jela je prebogatu i obilatu žetvu. 

U Kini se podvostručio broj kršćana. Čudesne stvari javljao 
je i Prefekt iz Japana. Redovnici su predavali na carskom 
sveučilištu, a Isusovci u Tokiju su osnovali visoku školu. U 
Koreji, zemlji istočne tišine, sjajno su procvale misije nakon 
nedavno objavljenog edikta o toleranciji. Na Filipinima je 
Crkva održala svoj položaj unatoč velikim poteškoćama. Na 
Malajskom Arhipelagu se pomoću holandijskih redovnika iz¬ 
bavila svog teškoga položaja. U Australiji bile su osnovane 
nove misijske stanice. Novi Zeland je održao svoj prvi veliki 
Katolički dan. U Prednjoj Indiji je mogao Pijo osnovati novu 
nadbiskupiju. Francuski i talijanski misionari su djelovali s 
lijepim uspjehom i u Stražnjoj Indiji i Indokini. 

Bijela je ruka papina lagano klizila preko karte, i ostala je 
počivati na crnom dijelu zemlje. Potresne je stvari izvještavao 
Cotti o Africi. Otvoreni su bezbrojni novi vikarijati u povijesti 
širenja vjere. 

Na Gronlandu i Aljasci su junački misionari pronijeli zas¬ 
tave Božje gotovo sve do Sjevernog pola. Križ je stajao u 
prašumama Brazilije, rezervacijama Indijanaca u džunglama i 
stepama, u vječnom ledu i vatrenom žaru tropskog sunca. 

- Sve do kraja zemlje! šaptao je Pijo. - Sve do granica 
zemlje! S koliko su muke moji siromašni, srčani sinovi obnovili 
lice zemlje! 

- Koliko bi se još više moglo učiniti, uzdahnuo je kardinal, 
da smo imali više misionara i - više novaca! Svuda nedostaje 
najnužnije. Većina naših misijskih stanica živi u skrajnjem 
siromaštvu 

Pijo se uspravio, i dok se činilo, da njegove oči gledaju 
nekuda u daljinu, izrekao je čvrstim glasom: 

- Pozvat ću čitavo kršćanstvo na suradnju s misijama. Svi 
bi se morali za njih moliti i svi bi ih trebali potpomagati, 
najbogatiji kao i najsiromašniji. Žetva je velika, ali je poslenika 
malo! Neka nam Bog pokloni što više velikodušnih duša, koje 
će slijediti tragove svetoga Franje Ksaverskoga! 

On sam je bio pripravan, da dade i zadnji novčić za 
potlačene vjerovjesnike. Misionare, koji su mu dolazili iz čita¬ 
voga svijeta, primao je kao svoju najdražu djecu, koja su mu 
uvijek dobro došla. Nikada nije propustio, a da ih nije bogato 
nadario. 

Iza prefekta ušao je u sobu Marianist pater Heck, profesor 
na carskom sveučilištu u Tokiju. On mu je izložio plan za 
osnivanje Apostolske škole u Urakami i zapitao ga, bi li smio 
pokucati i kod papinskog rizničara. 

- Ta kako da ne, odvratio je Pijo, mi ćemo odmah poći k 
njemu. 

Japanski misionar ustane pun očekivanja, ali mu papa reče 
smješeći se. 

- Ostanite sjediti! Ja imam ovdje ključeve njegovih vrata. 

Pri tom je otvorio pretinac svoga pisaćeg stola, izvadio 

jednu kutijicu i predao je molitelju. 

- Vidite, rizničar je već ispunio vašu želju. 

Kad je Pater Heck krzmajući otvorio kutijicu, vidio je, da 
je bila do vrha napunjena zlatnicima. 

- Oh, Sveti Oče, poviče on u čudu, nisam znao, da je put k 
rizničaru tako kratak. 

- Da, vidite! Nije nam ovdje potrebno toliko činovnika! 
nasmiješio se papa. 


* * * 

Sva je bijeda svijeta hodočastila u malu radnu sobu Vati¬ 
kana. Španjolski su biskupi javljali o jednom novom strahovi¬ 
tom valu progona. U tako zvanom »krvavom tjednu« bilo je 
zapaljeno 68 crkava i ubijeno 138 svećenika. Portugalski su 
urotnici ubili kralja. Nova je slobodno-zidarska vlada progonila 
biskupe, dvojicu između njih je protjerala preko granice zemlje, 
dokinula Kongregacije, porušila samostane. U Meksiku je po¬ 
digao Franjo Madero zastave pobune, te su se katolici s pravom 
spremali na novo teško progonstvo. 

Biskup iz Porta došao je u Rim kao poslanik portugalskog 
biskupa i molio papu za pomoć. 

- Koliko bi momentalno trebali? upita Pijo utučeno. 

- Milijun! 

- Milijun nemam! uzdahne papa. - No, dođite sutra opet! 
Pogledat ću — Pogledat ću — Bog će nam pomoć! 

Drugi dan je milijun bio tu. Papa je pozvao svoga tajnika, 
da prebroji svotu. Još dok je on bio time zaposlen, potsjetio ga 
je komorni ađutant na jednog američkog magnata ulja, koji je 
već neko vrijeme čekao. 

- Da, da! potvrdi papa. - Moram primiti tog gospodina. 
Tada naloži monsignoru Bressanu, da ukloni banknote i da ih 
odnese u susjednu sobu. 

Kad se tajnik nakon završetka audijencije vratio, reče mu 
Pijo sjajeći se od veselja: 

- Moj dragi Ivane, kroz ta vrata si ti milijun odnio ali se on 
kroz ona vrata ondje, opet vratio. Time je pokazao začuđenom 
tajniku ček na jedan milijun, kojega mu je predao Yankee. 

- Ali što to sve koristi! uzdahne uronjen u razmišljanje. - 
Ima još uvijek toliko boli gdje ne mogu pomoći, tako mnogo 
rana, koje ne mogu izliječiti, toliko suza, koje ne mogu osušiti. 

- Sveti Oče! pokuša ga Bressan utješiti. - Cijelo se kršćan¬ 
stvo čudi vašoj darežljivosti i dobroti. 

- Ignis ardens! reče papa za sebe. Oganj, koji zapaljuje! Da, 
staro se proročanstvo ispunjava na strahoviti način. Svuda pale 
mržnja i progonstvo svoje tamne baklje, Kako će još dugo 
potrajati, dok cijeli svijet bude zapaljen! Ivane, mene nekada 
plaše strašni sni. Vidim se tada na svome prozoru, kako gledam 


328 



u noć, koja nema svjetla. Tada započinje u daljini na horizontu 
gorjeti malo, titravo svjetlo. No, palmenovi dolaze sve bliže, 
požar raste i raste, postaje strahovito vatreno more, koje se valja 
prema Vatikanu. I noć zapomaže kao osuđenik na smrt, vapi za 
pomoć, a ja stojim na svome prozoru i gledam. Nemam moći, 
da se branim od sudbine. Iz takvih se snova, Ivane, probudim 
pun užasa, a znoj mi oblijeva čelo. 

- Šta vrijede sni, Sveti Oče? 

- Ne znam, da li oni štogod znače, potrese Pijo sijedom 
glavom. - No, ja slutim takvu kob, prema kojoj su samo slabi 
predznaci ono, stoje sve bilo u prošlosti i sadašnjosti. Potres u 
Siciliji, zapaljene crkve u Španjolskoj, Portugalu, Meksiku, 
stiska, u koju je došla Crkva u Francuskoj, sve mi se to čini 
samo kao prvo daleko tinjanje na horizontu, koje najavljuje opći 
požar! Ah, Ivane, mi moramo moliti, da nas Bog prosvijetli i 
da nam kaže, šta trebamo činiti. 

Umorno je koracao mučen kostoboljom i otišao u svoju 
kapelu, bacio se pred tabemakul i dugo je tako ostao u žarkoj 
molitvi. 

- Reci mi Gospodine, što tražiš od mene? poviče on iz 
tjeskobe svoga srca. Svijet će propasti, ako ga Ti ne spasiš. 
Progovori mi, kao što si govorio Moj siju u gorućem grmu! 
Poslao si plameni oganj, ti si sam bio u njemu i vodio si svoj 
narod u svim noćima. Gdje je sada tvoj oganj, Gospodine, iz 
kojeg ćeš nam progovoriti, u kojem ćeš ići pred nama, kao 
nekada pred svojim izabranim narodom? 

Papin se pogled upravio na mali plamičak, koji je gorio pred 
tabemakulom, i njegova se duša razvedrila kao od strijele, koja 
bljesne i rastrga tamu. 

Da, to je bilo svjetlo i oganj, iz kojeg je Gospodin govorio. 
Ovdje je buktjela vatra, kojom je Gospodin htio zapaliti svijet. 

- Došao sam baciti na svijet oganj, pa šta hoću drugo, nego 
da se zapali? Euharistijski oganj mora raspaliti oganj ljubavi u 
svakoj zemlji, u svakom srcu. Ignis ardens! Oganj, koji za- 
paljuje! 

Mnogo je bilo učinjeno, da se žar Božje ljubavi pronese 
kroz cijeli svijet. Pijo je bio pravi i odlučni pobjednik nad 

janzenizmom, nad onom zabludom, koja je srca kočila strahom 
i držala ljude zbog njihove nevrijednosti daleko od izvora 
milosti Božje. Već prije pet godina preporučio je papa češću 
svetu Pričest, da on je štaviše opomenuo svoju djecu, da pris¬ 
tupaju svaki dan k stolu Gospodnjem i da se hrane Kruhom 
jakih. 

Što bi još trebalo učiniti, što još? 

- Gospodine, reci mi, što moram učiniti! vapio je papa 
ponovno s uzdignutim rukama. 

On je posvetio kršćanske obitelji Presvetom Srcu. U svakoj 
je kući trebalo gorjeti malo svjetlo pred Njegovom slikom. Što 
bi se još moglo učiniti? 

- Gospodine, daj mi znak! Reci mi, što moram činiti! 


* * * 

Kad se papa vratio u svoju radnu sobu, najavili su mu jednu 
uglednu englesku gospođu, koja je malo iza toga unišla s malim 
četirigodišnjim dječakom. Dok je Sveti Otac razgovarao s 
majkom, pristupio je mališ povjerljivo k njemu i stavio mu 
svoju ruku na koljeno. 

- Ali John! poviče gospođa uplašeno. 

- Pustite ga samo! smješio se Pijo. - I Spasitelj je rekao: 
Pustite malene k meni i ne branite im! Ti imaš nešto na srcu, 
John, ja to vidim na tebi! 

- Kada ću se smjeti pričestiti! izlane mališ. Za jedan časak 
zatvori Pijo oči. Njegove su misli otišle daleko, daleko, u dane 
njegovog vlastitog djetinjstva. Nije li on postavio slično pi¬ 
tanje? Kod kuće kapelanu Jacuzzi-u, župniku, a konačno i 
biskupu Sartori u Asoli. Još mu je zvučio u ušima odgovor, 
kojega mu je onda dao nadpastir: 

- Možda ćeš ti jednom postati papa, pa ćeš onda moći to 
promijeniti! 

- Da, da, to je bio znak, za koji je tako žarko molio. On mora 
djecu dovesti k Spasitelju, prije nego im sjena grijeha pomrači 
dušu. Nije li on sam upravo čas prije izrekao riječi Gospodi- 

nove? »Pustite malene k meni i ne branite im!« Djeca čitavoga 
svijeta trebaju mu pomoći moliti, i to u času kad nose Spasitelja 
u svojim srcima. 

- Spavaš li ti papa? upitao je mališ začuđeno. 

- Simone, ti spavaš? tako je Spasitelj zapitao prvoga papu 
one noći, kad je ustanovio tu uzvišenu tajnu. Pijo, zar ti spavaš? 
Pusti malene k meni i ne brani im! 

-Ne, John, ne spavam! Sada više ne spavam! reče Pijo i 
promatraše mališa svojim poput mora plavim očima. 

- Kako ti imaš lijepe oči, reče mali Englez. - Ali, zar nisi 
čuo, što sam te pitao? Komomik, koji je bio u službi i koji je 
prisustvovao audijenciji, načinio je izraz lica, kao da će dječaka 
povući natrag i ušutkati ga. 

- Nemojte mu braniti! ošine papa pogledom monsignora. 
A tada se opet obrati svom ljubavlju svoga srca djetetu i zapita 
ga: 

- Koga ti primaš u svetoj Pričesti? 

-Isusa Krista! 

- A tko je Isus Krist? 

- Isus Krist je Božji Sin! 

Tada se papa podigne i reče majci: 

- Dovedite dijete ovamo sutra ujutro u šest sati. Ja ću mu 
sam u svojoj privatnoj kapelici podijeliti svetu Pričest. Moj 
mališu, ti nesmiješ čekati ni jedan dan više! 

- Hvala ti, papa! sjajio je dječak od sreće i presretan izašao 
sa svojom majkom iz sobe. 


* * * 

Malo vremena kasnije, dne 8. kolovoza 1910. izašao je 
Dekret papin »Quam singulari Christus amore«, koji je na¬ 
ređivao svim svećenicima kugle zemaljske, da pripuste djecu 
Božjem stolu čim postaju sposobni razlikovati svetu Pričest od 
obične hrane. 

Odluka papina je u čitavom svijetu naišla na radosni odjek, 
a osobito u mladim dušama, kojima je on otvorio tabemalkul, 

da ne moraju tako dugo čekati. Doduše, podigli su se glasovi, 
koji su zabrinuto ukazivali na to, da će trpjeti strahopočitanje 
pred Presvetim, ako se tako mala djeca pripuste k prvoj svetoj 
Pričesti, ali je papa znao, daje njegov put ispravan. 

Osobito su ga tješila bezbrojna dječja pisma, koja su sa svih 
strana svijeta stizala u Vatikan. On ih je neprestano čitao sa 
suzama i ganućem. 

- Pogledaj samo, Ivane, šta mi piše ova mala djevojčica! 
reče sjajnih očiju. - Katkada mi je nakon svete Pričesti kao da 
me moj otac prima u svoj zagrljaj. Tada sam previše sretna, a 
da bih mogla progovoriti i jednu samo riječ. Ali dragi Spasitelj 
znade, kako ga jako volim! - O prijatelju! Koji bi biskup svijeta 
mogao nešto ljepše reći o susretu s Gospodinom u Euharistiji! 

Svake je godine pozvao prvopričesnike Rima u Vatikan. U 
Cortile della Pigna okružilo je tada nepregledno mnoštvo sretne 
djece svoga Oca, koji im je govorio s povišenog mjesta. Pun 
neizrecive ljubavi opomenuo je on mališe, da ostanu uvijek 
vjerni Spasitelju i da ga nikada ne puste iz svoga srca. 

- Hoćete li tako učiniti? pitao ih je. 

- Hoćemo, hoćemo! klicalo mu je mnoštvo djece. 

- I, zar ne, vi ćete mi pomoći moliti se! Papa ima tako 
velikih, velikih briga. Biste li vi htjeli pomoći mi moliti se, kad 
Spasitelj počiva u vašim dušama? 

- Hoćemo, hoćemo! Da, papa! obećavali su mališi. Neki su 
se pokušali popeti k njemu na podij. Jednom dječaku i jednoj 
djevojčici je pružio ruku i pomogao im da dođu gore. Činilo se, 
da se ponovio onaj dan, kad je Spasitelj pozvao k sebi malene, 
pa ih grlio i blagosivao. I kad ih je papa ponovno upitao, hoće 
li Gospodina uvijek i kroz čitav život ljubiti, odgovorila su 
djeca s jednim novim oduševljenjem: Da! A jedna mala dje¬ 
vojčica, koja mu je stajala sa strane, rekla je umiljavajući mu 
se: 

-Da, Isuse! 

Čak i magistri ceremonija, koji su u početku, puni užasa, 
promatrali povjerljivost djece, bili su tako potreseni tim pri¬ 
zorom, da su im se zasuzile oči. 

- Mi ćemo opet doći, Sveti Oče! Mi ćemo opet doći! vikali 
su mališani, kad ih je Pijo nakon zadnjeg blagoslova otpuštao. 

* * * 


Ništa nije onih godina toliko radovalo papu kao dječje 
audijencije. Njima se već danima unaprijed veselio, i ni jedan 
kardinal, ni vladar, ni kralj nije imao prednost pred njima. 

- Kad budem jednom mrtav, govorio je češće Don Bres- 
sanu, tada će još uvijek prvopričesnici smjeti doći k meni. 
Dovedite ih k mome lijesu, pa ću ih još i iz groba blagosivati! 

Sve jasnije i jasnije se opažao teret starosti uslijed sve većih 
briga, a osobito, jer si on nije priuštavao odmor. Njegov je 
dnevni posao trajao većinom do ponoći, a već ga je peti sat 
ujutro vidio u molitvi. No„ što je više propadao, to je bilo jasnije 
svjetlo njegovih očiju. Njegovo je lice bilo lice jednoga sveca, 
koje je iznutra odsijevalo. 

Kod velikih audijencija su se događale upravo čudesne 
stvari. Čim se papa pojavio, pali bi odmah svi na koljena. Ljudi 
su se tiskali oko njega i obasipavali ga molbama za svoje 
bolesnike kod kuće. 

- Molim vas, ozdravite me! molio je jedan čovjek, čija je 
ruka bila uzeta. - Vratite mojoj ruci snagu, Sveti Oče, da mogu 
opet svojoj obitelji zarađivati kruh! 

- Bog neka te ozdravi, moj sinko! odgovorio je papa i 
dotakao se njegove ruke. - Pouzdaj se samo, moje dijete! Tada 
se dogodilo čudo. Uzeti je podigao svoju ruku i povikao: - Sveti 
Oče! Sveti Oče! 

Jednoj irskoj djevojci, čija je glava sva bila pokrivena 
ranama, stavio je ruku na povoje, i djevojka je u isti čas 
povikala: 

- Majko, ja sam zdrava! Kad je žena dršćućim rukama 
odmotala poveze, nije našla nikakvoga traga ranama. Plačući 
je pala na koljena, a mnogi su plakali s njom zbunjeni od 
čuđenja. 

Jedna redovnica, kojoj su na obrazima cvale ruže sušice, 
zamolila gaje za ozdravljenje. 

- No, šta hoćeš? nasmiješi se Pijo. - Vi ste zdraviji, nego li 
ja! Sestra je bila izliječena onaj čas. 

Jedan Nijemac, koji je izgubio očni vid, došao je pipajući 
za vrijeme audijencije do Svetog Oca. Pijo se dotakne slijepoga, 
a ovaj radosno povikne: 

- Ja vidim, ja opet vidim, Sveti Oče! 

Jedna druga redovnica je pokazala papi svoju zavezanu 
ruku, koju je uništio rak. 

- Načinite samo nad njom znak križa! molila je ona s 
pouzdanjem. Pijo udovolji njezinoj molbi, i ruka je ozdravila. 

Uzeti su opet zadobivali upotrebu svojih udova; jedan je 
gluhi mladić opet pročuo, kad gaje Pijo nagovorio. 

-»II Santo! II Santo!« Svetac! Svetac! vikali su vjernici, 
padajući na koljena. 

- Samo svetac može činiti čudesa. 

- No, moja djeco! odgovorio je papa. - Vi ne izgovarate 
dobro moje prezime. Ja se ne zovem Santo, nego Sarto! 

* * * 

Jednoga dana pojavio se Merry del Val pred papom jako 
žalostan. 

- Zašto ste žalosni, Eminencijo? upita ga papa ljubezno. 

- Moj otac leži teško bolestan! odgovori kardinal. - Li¬ 
ječnici su ga napustili. On može svaki čas umrijeti! 

-1 zar vi još niste kod njega? upita papa uzbuđeno. 

- Idite smjesta k njemu i izručte mu moj blagoslov! Pouzda¬ 
jte se moj prijatelju! Vaš će otac živjeti. 

Posve utučen požurio se kardinal bolesničkom ležaju i 
podjelio je ocu, za koga se činilo, da leži u zadnjim trzajima, 
papinski blagoslov. U isti se čas podigao onaj, koji je već 
umirao i promucao, dok mu se crvenilo vraćalo u lice, koje je 
bilo blijedo poput voska: 

- osjećam, da sam ozdravio. - Nekoliko dana kasnije obavi¬ 
jestio je Merry del Val papu o iznenadnom ozdravljenju. 

- Ako je to čudo, onda se ono dogodilo moću vlasti klju¬ 
čeva, Eminecijo! odgovorio je Pijo. - Ja nemam s time ništa! 

Međutim je Bog svome sluzi namijenio veliku bol. Kratko 
vrijeme prije Božića godine 1912. primio je Pijo vijest, da 

njegova sestra Roza, koja je zajedno s njime podnijela toliko 
nevolja i trpljenja, leži na samrti. 

Pijo je poslao k njoj monsignora Bressana, daje blagoslovi 
u njegovo ime. On sam je otišao u svoju kapelu, sakrio glavu 
među ruke i molio. 

Nekoliko dana kasnije umrla je ta dobra duša u svojoj sobici 
na Piazza Rasticucci. Sužanj u Vatikanu nije mogao zaklopiti 
svojoj sestri oči za zadnji počinak. No, sa svom ljubavlju svoga 
srca boravio je u onoj siromašnoj sobici, u kojoj je pokojnica 
ležala na mrtvačkom odru. 

Posve tiho ležala je ona u svome lijesu, kojeg su drage ruke 
ukrasile ljubičicama. Njezino, posve prozirno lice, puno mira, 
obrubljeno bijelom kapicom, izgledalo je kao preobraženo. 

U crkvi sv. Lovre ispred zidina služila se sv. Misa za¬ 
dušnica. Prisustvovali su joj svi kardinali, koji su boravili u 
Rimu, mnogi zastupnici diplomatskog kora, bezbroj svećenika 
i redovnika. Kad su je nosili u grob, zaustavila se povorka ispod 
prozora Svetog Oca. Jedini Pijo, koji nije smio svoju sestru 
ispratiti na groblje, blagoslovio ju je iz daleka. 

- Brzo ću ja za tobom, sestrice! šaputao je tiho. Tada je 
sakrio svoje lice u ruke i zaplakao. 

ZVONA SVIJETA 


- No, barem mi reci, što hoćeš od mene! obrati se Pijo 
monsignoru Bressanu, koji ga je molio, da dođe u dvoranu za 
razgovor, gdje ga očekuje veliko iznenađenje. - Ti me jed¬ 
nostavno odvlačiš od moga posla, ali barem mi reci, zašto! 

- Već ćete vidjeti, Sveti Oče! odvrati Bressan tajanstveno. 

- No, što se mene tiče! 

Usprkos jasnom danu, u malom prostoru su gorjele elek¬ 
trične svjetiljke. Tamo ga je već očekivao Merry del Val s 
nekoliko kućnih prelata i malim poslanstvom katedralnog kap¬ 
tola iz Venecije. 

Začuđeno, pozdravio je Pijo gospodu. 

- No, to je uistinu drago iznenađenje, reče on, pozdrav¬ 
ljajući kanonike sv. Marka. Tada je opazio i svoje dvije sestre 
i nećakinju Gildu. - zar ste i vi ovdje? A zašto su prozori 
zamračeni usred bijelog dana? Valjda me niste doveli na spiri¬ 
tističku seansu? Neću da znam za duhove. 

- Neka Vaša Svetost izvoli zauzeti mjesto! zamoli ga 
kardinal smješeći se i pokaže mu na stolicu s visokim nas¬ 
lonjačem, koja je stajala nasuprot bijelom platnu. - Možemo 
odmah započeti. 

Na njegov mig ugasi jedan od dvorjanika svjetlo. Zapali se 
reflektor, a iz kuta dvorane se začulo tiho zujanje. 

- Ali, to je ipak - -! poviče Pijo i uhvati ruku svog tajnika, 
koji je pokraj njega sjedio. 

- Toranj svetog Marka! potvrdi Bressan. - Vaša Svetost 
gleda u filmu svečanu posvetu novoga tornja. 

- No, ovo je uistinu pravo iznenađenje! mucao je papa. S 
najvećom radosti i napetosti pratio je tijek slika. Promatrao je 
novi toranj grada na lagunima, koji se ponovno uzdizao u 
starom sjaju. Vidio je zlatnu baziliku sa zastavom evanđeliste, 
zastupnike gradske uprave, plemstvo, gospodu iz katedralnog 

kaptola, koja su se približavala sa patrijarhom u svečanoj 
povorci, govorničku tribinu, na koju se uspeo gradonačelnik i 
mnoštvo, koje je klicajući posve ispunilo veličanstveni trg. Da, 
to je bila Venecija, njegova Venecija, grad, koji je on ljubio. S 
živim uzvicima pratio je dolazak i odlazak tako mnogih dragih 
osoba. 

- Gledaj Marijo! To je grof Grimani, a ono dobri Gardenigo, 
a ono je Julije Manzoni! Dragi Bože, on još uvijek ide onako 
ukočeno, kao daje progutao šipku od puške. Ali gradonačelnik 
se postarao! Gledajte on žmirka u svoj cilindar, u kojem se 
vjerojatno skriva rukopis njegova govora! Pamćenje mu je 
popustilo. Prije to nije trebao. Vidiš li Ana? O moj Bože, zvona! 
Zvona svetog Marka! 

Kamera se uspela uz toranj i pokazala Božje vjesnike, koji 
su se snažno ljuljali. 

- O, kad bi se mogao čuti barem jedan jedini zvuk! uzdahne 
papa. No, tada se sasma smirio. Film je prikazivao opći pogled 
s visine tornja preko krovova i tornjeva grada, kanale sa svojim 
urešenim gondolama, a zatim je prelazio preko laguna prema 
Lidu, prema širokom beskonačnom moru, koje je bilo obasjano 
suncem. 

- More, more! izusti papa tiho. 

Vrpca se svršavala svečanim Tebe Boga hvalimo u kate¬ 
drali. Sveti Marko je još jednom otkrio svom starom patrijarhi 
svoju veličanstvenost. To je bio kao neki pozdrav iz davno 
minulog vremena. 

Kad su električna svjetla opet zasjala, papine su oči bile 
pune suza. Bez riječi je stisnuo gospodi iz Venecije ruku. 
Konačno je zadobio vlast nad svojim glasom i rekao: 

- Zahvaljujem vam. No, to je bilo gotovo previše za moje 
staro srce. 

Cijeli su dan poslanici katedralnog kaptola bili njegovi 
gosti. Pijo je sav živio u starim uspomenama, i gospoda iz 
Venecije su morala neprestano pripovijedati o svemu, šta se 
događa u gradu na lagunima. 

Daljina je došla k njemu, ona daljina, koja je nekoć bila 
njegov sretni zavičaj. 

* * * 


U proljeće godine 1913. obolio je Pijo od jake influence. 
Liječnici su mu propisivali mirovanje u krevetu, ali Papa, koji 
nije nikada u životu bio ozbiljno bolestan, pokazao se teškim 
bolesnikom. Usprkos protivljenju liječnika, nastojao je i na 
bolesničkom krevetu posvršavati svoj dnevni dio posla, primao 
audijencije, proučavao najvažniju poštu i brzojave. 

- Kad ne bi bilo medicinara, ja bih već davno ustao, uvje¬ 
ravao je on Kardinala državnog tajnika, koji je, kao i svako 
jutro, prvi došao k njemu. - No, liječniku se mora i papa 
pokoravati. Pogledajte samo, Eminecijo, moja ruka više ne 
dršće! reče on, potpisujući neki dokument. 

- Morate se više čuvati, Sveti Oče! upozorio gaje Merry 
del Val. Momentalno nema ništa tako važnoga. 

- Tako vi mislite? potrese Pijo glavom. - No, ja vam velim, 
da stvari loše stoje. Le Cose vanno male! Svake noći ponovno 
vidim, kako se zemlja nalazi u plamenu i kako teče tako mnogo 
krvi, tako mnogo krvi! 

- Vaša Svetost misli na rat na Balkanu? 

- Ne, ne! odgovorio je papa žurno. - Ne taj rat, ne la guerra 
ii guerrone, Eminencijo! Veliki rat! Svjetski rat! Pijo podigne 
opominjući blijedu ruku. - Vjerujte mi, Eminencijo, neće biti 
dobro! Nećemo preći godinu 1914. 

Merry del Val je često puta razmišljao o tamnom proročan¬ 
stvu, koje je papa već dvije godine neprestano ponavljao. On 
nije za njega nalazio nikakvog opravdanja u općim svjetskim 
prilikama. 


* * * 

Stanje se Svetog Oca poboljšavalo; da, činilo se, da je 
njegova radna snaga jača nego ikada prije, ali ga misao na 
buduće zlo nije nikada više napuštala. 

Dne 30. svibnja došao je u oprosnu audijenciju Dr Chaves, 
brazilijanski poslanik, kojega je njegova vlada opozvala. 

- Vi ste sretni, gospodine poslanice, reče Pijo, što ćete se 
vratiti u Braziliju, pa tako nećete biti svjedok velikog rata. 

- Vaša Svetost misli na Balkan? 

- Ne, ne, Balkan je samo početak velikog svjetskog požara, 
kojeg ja ne mogu zaustaviti niti mu pružiti otpor! 


* * * 

Međutim se godina završila bez ikakvih opasnih događaja. 
Zvona su Svetoga Petra najavila godinu 1914. 

Na blagdan Triju Kraljeva primio je Pijo kao i svake godine 
njemačka društva mladih naučnika-pomoćnika u Rimu. Na 
njegovu želju pjevali su mladi radnici pjesmu Kolpingovu, a 
papa je tronut slušao strane riječi. 

War einst ein braver Junggesell, 

Er lebe ewig hoch! 

Seine Name klingt so weit so hell. 

Vater Kolping lebe hoch! 

Nekoć živjaše jedan valjani 
mladić 

Neka vječno živi! 

Njegovo ime neka odjekuje tako 
daleko i tako zvonko. 

Neka živi Otac Kolping! 

»Evviva padre Kolping! Evviva sempre, sempre!« - Neka 
živi otac Kolping! Neka živi uvijek, uvijek! potvrdio je papa 
oduševljeno jednostavnu pohvalu u stihovima koju mu je pre¬ 
veo Dr. Bierbaum, predsjednik udruženja. No, tada je njegov 
pogled pun duboke brige počivao na mladim, svježim licima. 
Činilo mu se, kao da mnoge od njih vidi ukočene od strašne 
smrti. 


* * * 

S puno je svjetla ušlo proljeće u zemlju. Golubovi Svetog 
Petra su opet letjeli oko vodoskoka. Ali Čuvaru Crkve nije bio 
radostan sjajni svibanjski dan. Za vrijeme jedne šetnje kroz 
Vatikanske vrtove, zastao je pred Lurdskom špiljom i rekao 
Don Bressanu, koji ga je pratio. 

- Žao mi je moga nasljednika. Ja to neću više doživjeti, ali 
je nažalost istina, da neposredno predstoji religio depopulata. 
Religio depopulata! Zamišljeno je ponavljao tajanstvene riječi 
staroga proročanstva za sljedećeg papu. »Religio depopulata - 
Vjera bez naroda! On uhvati ruku svoga kapelana i reče: 

- Moramo moliti! Cijeli svijet mora moliti, Ivane. Spasitelj 
i Njegova Majka mogli bi odvratiti zlo. Želim, da se održi 
Euharistijski kongres u Lurdu. Možda...! 

* * * 

Premda gaje oživljavala nada u pomoć neba, ipak je često 
zapadao u duboku bojažljivost. 

U tajnom konzistoriju dne 25. svibnja rekao je sakupljenim 
kardinalima: 

- Više nego ikada svijet čezne za mirom. Pa ipak, gledano, 
kako se neprijateljski diže stalež protiv staleža, narod protiv 
naroda, nacija protiv nacije, i Mi znamo, kako može iz mržnje, 
koja se među njima sve više produbljuje, najednom izbiti 
strahoviti rat. 

U istom konzistoriju imenovao je Giacoma della Chiesa, 
nadbiskupa iz Bolonje, kardinalom. Nekoliko mjeseci kasnije 
trebao je novi nosilac purpura naslijediti u službi pod imenom 
Benedikta XV. 


* * * 

Ljeto je donijelo tako dugo očekivanu oluju u Meksiku. Pod 
novim predsjednikom Carranzom pretrpjela je Crkva vrijeme 
najkrvavijeg progonstva. Dršćućih ruku držao je Pijo brzojave, 
koji su dnevno izvještavali o strahotama. Gorjele su crkve i 
samostani, svećenici i časne sestre bili su zlostavljani, ubijani, 

biskupi zatvami u tamnice ili prognani, križevi oskrvnjeni, 
tabemakuli provaljeni, a Presveto je gaženo po uličnom blatu. 

Uz svu bol srca radi svoje siromašne djece u daljini, mučila 
je papu sve sigurnija slutnja o većem zlu. Dne 28. lipnja zamolio 
je, ispunjen čudnim nemirom, već u kasne sate da dođe k njemu 
kardinal državni tajnik. Merry del Val se uplašio od njegovog 
izgleda. Strava i groza govorile su iz njegovih crta, a ruka, koja 
se ispružila prema kardinalu drhtala je. 

»II guerrone! Veliki rat!» mucao je Pijo. Znadem da pred¬ 
stoji! 

- Ali ne, Sveti Oče! pokušao ga je kardinal umiriti. - 
Politički je horizont potpuno bez oblaka. Nema nikakve opas¬ 
nosti! Diplomati se spremaju, da se odvezu na praznike kao i 
svake godine! 

- Mi nećemo proći preko 1914.! stenjao je Pijo. - Vjerujte 
mi, Eminecijo! 

- No, polovica je godine skoro već prošla. Za rat je ove 
godine već prekasno. Budite posve bez brige! 

- Prva polovica godine još nije sasvim prošla! Još nije, 
Eminencijo! 

Kucanje na vratima prekine razgovor. Jedan minutant iz 
tajništva stupi unutra i preda papi brzojav. Čim je Pijo bacio 
pogled na papir stane žestoko drhtati, a papir padne na pod. 

- »Ecco, la scintilla!« projeca on na smrt blijedim usnama. 
- Iskra za veliki svjetski požar! 

Uplašen podigne Merry del Val brzojav i pročita vijest, da 
je austrijski prijestolonasljednik nadvojvoda Franjo Ferdinand 
sa svojom ženom ubijen u Sarajevu. Nekoliko minuta je ostao 
kardinal šutke, a tada je pokušao utješiti Svetoga Oca uvje¬ 
ravajući ga, da atentat, iako bio ne znam kako težak nikada neće 
dovesti do rata. Tamni će se oblak brzo razići. 

- »La scintilla! Ignis ardens! O, moj Spasitelju!« mucao je 
papa. Tada se odvukao u svoju kapelu i pao je pred tabemaku- 
lom na lice. 

Sljedećih dana učinila je vatikanska diplomacija sve, da 
sačuva mir u svijetu. Papa je opomenuo knezove i vladare 
svijeta na mir i razboritost. U međuvremenu su sve zemlje 

mobilizirale. Pitali su papu, hoće li se ipak održati Euharistijski 
kongres u Lurdu s obzirom na opasan svjetski položaj. 

- Naravno, da se treba održati! odgovorio je Pijo. - Mi 
moramo moliti! Samo nam još nebo može pomoći, Bog i Sveta 
Djevica! 

Tako je gorjela euharistijska vatra na mjestu milosti drage 
Majke Božje od 22. do 26. srpnja, a papa je u Rimu sjedinio 
svoje molitve s molitvama čitavoga svijeta. No, jedva što je 
zamuknuo zadnji Tantum ergo u Lurdu, zagrmjeli su topovi na 
svim frontama. Veliki svjetski požar, kojega je Pijo tako dugo 
predviđao, gorio je na istoku i na zapadu. 

Austrijski poslanik u Rimu zamolio je papu, da blagoslovi 
oružje njegovoga naroda, ali je Pijo oštro odgovorio: 

- Ja ne blagoslivam oružje, ja blagoslivam mir! 

Još jednom je on 2. VIII. upravio dirljivu opomenu na čitavi 
svijet. 

- Dok je gotovo čitava Evropa uvučena u vrtlog nesretnog 
rata, na čije opasnosti, opustošenje i posljedice ne može nitko 
bez boli i užasa pomišljati, ispunjeni smo i Mi stravom i naša 
duša osjeća duboku bol zbog spasa i života tako mnogih kršćana 
i tako mnogih naroda, koji su tako blizu Našem srcu. 

U toj velikoj nuždi osjećamo i razumijemo dobro, da od Nas 
traži očinska ljubav i apostolska služba, da uzdignemo duše k 
Onome, koji nam jedini može pomoći, Kristu, Knezu Mira i 
moćnom zagovorniku kod Boga. 

Stoga opominjemo katolike čitavoga svijeta, da s puno 
pouzdanja potraže utočište kod prijestolja milosti i smilovanja. 
Kler treba prednjačiti svojim primjerom i narediti u pojedinim 
župama javne molitve prema naredbama biskupskim, da se Bog 
gane na smilovanje i da se čim prije ugasi nesretna baklja rata, 
te da udahne vladarima naroda misli mira, a ne nasilja. 

Sljedeće dvije nedjelje, trpljenje i užas su upadno iscrple 
Svetoga Oca. Umoran se vukao na audijencije, blagosivao je 
skupine hodočasnika, koje su ispunile veliko Damazovo dvo¬ 
rište. On nije imao više snage, da na njih upravi ijednu riječ. 

- Moja djeco! Moja siromašna djeco! govorio je nepre¬ 
stano, kad je podizao svoju drhtavu ruku. 

- Ja trpim za sve, koji umiru na bojištima! stenjao je, kad 
se vraćao natrag naslonjen na ruku svoga tajnika. 

- Oh, taj rat! - Osjećam, daje taj rat moja smrt. No, ja rado 
žrtvujem svoj život za svoju djecu i za mir svijeta! 

Po podne 15. kolovoza, na dan Uznesenja Marijina, obuzela 
ga je iznenadna slabost. Odnijeli su ga u krevet, ali se on 
sljedećega dana opet odvukao u svoju radnu sobu, u kapelu. 

Dne 19, kolovoza se ponovno pogoršalo njegovo stanje. 
Nije više mogao ostaviti krevet. Oko podne primio je iz Bres- 
sanove ruke Poputbinu i Sveto Ulje. Kardinal, državni tajnik i 
ostali članovi Svetoga Kolegija, koji su boravili u Rimu, klečali 
su oko njegovog kreveta. Obje sestre i nećakinja molile su 
plačući krunicu. 

Umirući je teško disao. Stavili su ga, jer više nije mogao 
ležati, da sjedi naslonjen na jastuke. 

- Predajem se potpuno u volju Božju! reče svojom zadnjom 
snagom. Tada ga je izdao glas. 

Umornom kretnjom domahne Merry del Val-u. Dugo je 
držao njegovu ruku. Više je nije ni ispustio. Izgledalo je, kao 
daje htio nešto reći, ali je jedva još mogao micati usnama. No, 
njegov je duh bio još uvijek budan, i razumio je svaku riječ, 
koju su na njega upravili. 

Konačno je zatvorio oči. Misli su mu opet nestajale. Pred 
njegovom dušom iskrsavale su daleke slike. Opet je gledao 
samoga sebe kao dječaka zajedno s majkom pred zlatnom 
slikom Naše Drage Gospe u Cendrole. Činilo mu se, kao da 
majka diže ruku i da mu domahuje. 

- Da, majko, odmah ću doći! 

Tada je opet vidio veliko zvono u tornju Svetoga Marka. 
Ono se ljuljalo i ljuljalo, ali nije davalo glasa od sebe. To je bio 
sigurno veliki Božji glasnik, koji gaje zvao u vječnu domovinu. 

Evo me, Gospodine, evo! 

Lagano su nestajali sati dana. Spuštala se noć. Na nebu su 
stajale prve zvijezde. 

Umirući je prisluškivao. Da, sada je započelo zvoniti zvono, 
teško zvono Svetog Petra. 

Molite, molite! Otac umire. 

Dolazim, dolazim! 

Pijo domahne sestrama, da dođu k njemu. One su se plačući 
približile. On podigne ruku, da ih blagoslovi a iza toga se ruka 
sama bespomoćno spusti. 

Zvono izbija ponoć. 

Nastupio je novi dan. 20. kolovoza 1914. 

Činilo se, kao da Pijo osluškuje nešto iz daleka, iz velike 
udaljenosti! Da li je čuo grmljavinu topova, vapaj ranjenih, 
hropac umirućih? 

Za njih, Gospodine, svoj život dajem za njihov! 

Izbio je jedan sat. Još se jednom liječnik nadvio nad umi¬ 
rućim, poslušao kucanje srca i opipao puls, koji se gubio. 

Zadnji četvrt sata: 

Posljednji ljupki pogled svima! Zadnji pogled prema gore! 

Tada je srce zadnji puta kucnulo. 

Pijo X. je predao svoju dušu u ruke svome Stvoritelju. 

Otvorili su njegovu oporuku, koja je bila napisana godine 
1909. Kardinal, koji ju je otvorio, čitao ju je s najdubljom 
potresenosti: 

»Siromašan sam se rodio, siromašno sam živio i znadem, 
da ću u siromaštvu umrijeti. - Stoga preporučam svoje sestre, 
koje su uvijek sa mnom živjele, velikodušnosti Svete Stolice i 
molim, da bi im se doznačilo 300 lira mjesečno. 

Određujem da se moje tijelo ne dira i ne balzamira. Zato 
neka bude, protivno običaju, samo nekoliko sati na odru i neka 
se sahrani u kripti crkve Svetog Petra.« 

Bilo je učinjeno, kako je želio. 

Na njegov sarkofag stavljen je natpis: 

Papa Pijo X., 
siromašan i bogat, 
blaga i ponizna srca, 
junački branitelj katoličke stvari, 
nastojao je sve obnoviti u Kristu. 

Pobožno je usnuo dne 20. kolovoza 
u godini Gospodnjoj 1914. 


344 



Svake se godine oko njegova groba sakupljaju prvopričes- 
nici iz Rima, ljubimci njegova srca. 

Dne 3. lipnja 1951., upravo na njegov rođendan, proglasio 
je papa Pijo XII. blaženim sina listonoše iz Riesa. 

Zvona čitavoga svijeta zvonila su na pozdrav Ocu u ne¬ 
beskim visinama. 


* * * 

Ova knjiga ne bi imala dostojan zaključak, kad ne bi spo¬ 
menuli ono, što na naročiti način urešuje život Pija X., a to je 
njegovo proglašenje svetim! Mali dječak iz Riesa, koji bosonog 
ide u školu sa zabačenim cipelama preko leđa, samo da ih što 
manje podere, štavljenje na oltar! 

Poslužit ćemo se prikazom, kakav je izašao u VJESNIKU 
đakovačke biskupije u godini 1954., br. 7, str. 99.: 

U subotu po podne 29, svibnja o.g. proglašen je svetim bi. 
papa Pijo X. kanonizacija je izvedena na malo neobičan način, 
t.j. izvan sv. Mise i na trgu sv. Petra. Nazočno je bilo nekoliko 
stotina tisuća osoba. Iz cijelog svijeta došlo je na ovu svečanost 
preko pola tisuće kardinala, nadbiskupa i biskupa, koji su 
gotovo svi službovali već za Pape Sveca, a mnogi su ga od njih 
osobno poznavali. Kamioni, željeznice, brodovi i avioni dovez- 
ili su u Vječni Grad na stotine tisuća hodočasnika. Bilo ih je iz 
najudaljenijih krajeva Azije, iz Afrike, iz Južne i Sjeverne 
Amerike. 

Trg pred bazilikom sv. Petra postao je zajedno s prilaznim 
širokim ulicama jedno od najvećih svetišta, što gaje ikada svijet 
vidio. Svi narodi i svi jezici, kardinali i biskupi, svjetovni i 
redovnički svećenici, redovnice i svjetovnjaci, sve to sačinjava 
ovdje ogromnu jednu zajednicu, povezanu svetim duhovnim 
vezama. 

Pred pročeljem bazilike bio je podignut ogromni podium, s 
kojega je sv. Otac Pijo XII. proglasio svetim svoga predšasnika 
Pija X. te odredio dan 3. rujna za proslavu njegove uspomene 
u liturgiji. Nakon toga je Papa održao homiliju o novom svecu, 

a navečer je svečano bila iluminizirana bazilika, kako to već 
biva prigodom kanonizacija. 

Sutradan u nedjelju 30. svibnja o. g. obavio je kardinal 
dekan E. Tisserant ostale obrede u počast novoga sveca, a u 
nazočnosti sv. Oca Pape. Popodne su u svečanoj procesiji 
prevezene relikvije novoga sveca iz bazilike sv. Petra u Santa 
Maria Maggiore. U ovoj je procesiji sudjelovalo oko milijun 
ljudi, a među njima svi u Rimu nazočni kardinali, biskupi i 
svećenici, te cjelokupni diplomatski zbor. Relikvije su ostale u 
Santa Maria Maggiore do 6. lipnja. 

Odavno smo imali priliku čitati ovu 
Hiinermannovu knjigu na hrvatskom 
jeziku, ali tada umnoženu ciklo-stro- 
jem a sad konačno tiskana u nizu 
knjiga »U pravi trenutak«. Nadati se 
je da če je čitatelji širom domovine 
sada još radije u ovom ruhu prihvatiti 
i oduševljeno čitati. 

U toj, jednoj od svojih najsnažnijih 
knjiga, Wilhelm Hiinermann pri¬ 
kazuje jedinstveni životni put čovjeka 
iz priproste obitelji, koji je od svoje 
kapelanske službe kročio sve do vrha 
u crkvenom službovanju, do papin¬ 
stva. 

Još za vrijeme života označavan po¬ 
časnim naslovima »svetac« i »narodni 
papa« bio je Pijo X. svećenička osob¬ 
nost kojoj dušobrižništvo nije bila 
neka fraza nego životna zadaća. 
»Bukteči oganj« je knjiga puna život¬ 
nosti i humora, čija če životna iskra 
zahvatiti svakog čitatelja, bio on mlad 
ili star. 

